
demnă de atenţie. Romanul ei de debut oferă o poveste de iubire, umor și 
multă emoție. Combinația perfectă pentru o seară petrecută alături de cartea 

— Deanne Gist, autoare multipremiată 


Autoarea este o povestitoare excepţională. Scrie cu înțelepciune, creativitate 
și dexteritatea unui scriitor experimentat. 
— RT Book Reviews 


Fanii poveștilor de ficţiune motivaţională pot pătrunde în lumea familiei 
Porter în orice moment și se pot bucura de poveştile de suflet ale lui Becky. 
— BOoKLIST, o publicație American Library Association 

PENTRU SARAH LONG 
Cum aș putea să-ţi multumesc îndeajuns pentru prietenia, 
priceperea şi sprijinul pe care mi le-ai acordat? 
A fost o bucurie şi o onoare să lucrez împreună cu tine 
la cărțile mele. 


De o sută de ori, multumesc! 
Nu cred că a fost o coincidență faptul că manuscrisul meu 


a ajuns printre e-mailurile tale. 
Tu ai fost menită să-mi fii editoare. 


Scurtă phezentahe a Schei 


amilia Porter, de Becky Wade, este o serie de patru romane 
contemporane de dragoste, care se constituie ca un adevărat 
testament al iubirii. Fiecare volum se concentrează în 
jurul unui membru al familiei Porter, fiecare cu propria sa poveste 
tulburătoare de viaţă. Când vine vorba despre povești de dragoste 
complicate, alegeri dificile între „rațiune și simţire“, nimic nu e ușor. 
Nici în viață și nici în poveștile din paginile scrise. Becky Wade ne 
propune o serie de patru cărți ale căror poveşti de dragoste aparent 
imposibile te vor purta pe un drum în care călătoriile personajelor 
prin propriile emoții și confruntări sunt cât se poate de reale și de vii. 
Toate titlurile seriei au obţinut premii literare importante, aprecieri 
din partea criticilor literari și mai ales aprecierea cititorilor. 


[NIMA MEA ÎȚI APARȚINE 
Megan Cole şi Bo Porter nu aveau cum fi mai diferiți unul de 
celălalt. Ea este moștenitoarea unei mari averi, el este un simplu 

administrator de fermă și angajatul ei. Și totuși, de îndată ce se 
întâlnesc, între cei doi se aprinde o scânteie. 

De la moartea tatălui ei, Meg a devenit acţionarul majoritar al 
companiei petroliere și venirea ei la conducere a survenit cu o serie 
de concedieri, deoarece nu putea să gestioneze atât de mulți angajați. 
Cu toate acestea, lucrurile stau puțin diferit cu Bo, astfel că Meg îi dă 
un termen de șase luni înainte de închiderea fermei. Va fi acest timp 
suficient pentru a-i dovedi valoarea fermei și că el merită încrederea 
ei? 


[NIMA MEA TE CAUTĂ 

Celia avusese încă din vremea liceului o atracție specială față de 
Ty, apoi, în facultate, până ce povestea lor nebună de iubire i-a dus în 
fața celei mai apropiate capele de nunți din Las Vegas. În dimineața 
zilei următoare însă s-au trezit cu un certificat de căsătorie și o doză 
rece de realitate. Celia era pregătită să fie soția lui Ty, dar el nu era 
pregătit să devină soțul nimănui. 

Vreme de cinci ani, Celia a încercat să-și înăbușe orice vis cu 
privire la ea însăși pentru a reuși să-și crească fetița. Ty, în schimb, a 
căutat să-și împlinească toate ţelurile, sau cel puţin așa crezuse până 
ce a ajuns să privească din nou în ochii femeii pe care n-a putut s-o 
uite niciodată și a copilei de existența căreia nu știuse până acum. 

Cât de mult va fi dispus Ty să sacrifice de această dată pentru ca 
visurile Celiei să devină realitate și pentru a-i demonstra că noaptea 
aceea în care și-au unit destinele poate deveni o poveste de iubire 
„până când moartea îi va despărți“? 


ÎNIMA MEA PERECHE 
Fostul ofițer de Marină Jake Porter are cicatrici mult mai adânci 
decât cea care îi marchează chipul. Se luptă cu sindromul de stres 

posttraumatic, trăieşte o viață solitară și evită orice relație pe cât 
posibil. Asta până când o reîntâlnește pe Lyndie James, prietena lui 
din copilărie, care se întoarce acasă în Holley, Texas. Lyndie ajunge 
să lucreze la fermă, iar Jake îi încredinţează în grijă unul dintre caii în 
care el își pusese mari speranțe, dar fără prea mult succes. 

Jake și Lyndie au personalități total diferite, dar legătura dintre ei 
este evidentă. Împotriva voinţei lui, Jake este cucerit de personalitatea 
sclipitoare și optimistă a lui Lyndie, iar zidurile pe care el le-a construit 
în jurul inimii încep încet-încet să se surpe. O sclipire de speranță se 
ivise în inima lui, dar temerile și regretele nu-i dau pace. Va putea 
vreodată Jake să o iubească pe Lyndie așa cum merită sau inima lui 
este prea zdrobită pentru a mai putea fi alinată? 


ÎNIMA MEA LUPTĂ PENTRU TINE 

Gray Fowler, star al NFL, este urmărit de un hărțuitor, astfel că 
echipa sa angajează o agenţie de pază și protecție, pentru ca Gray 
să fie mereu sub atenția unui bodyguard. Când Gray o întâlnește 
pe Dru Porter, agentul desemnat pentru paza lui, este de-a dreptul 
indignat. Cum l-ar putea proteja o femeie care avea doar jumătate din 
dimensiunea lui, deși foarte tânără și frumoasă? 

Dar Dru este fost luptător în Marină, o trăgătoare de elită și 
posesoare de centură neagră. Și este foarte hotărâtă să descopere 
identitatea celui care îl urmărește pe Gray. Și, la fel de hotărâtă, să 
evite orice fel de atașament romantic între ea și acest jucător de fotbal 
cu trecut misterios. Dar, cu cât se apropie mai mult de identificarea 
urmăritorului, cu atât Gray și Dru se apropie tot mai mult unul de 
celălalt. Pe măsură ce pericolul crește, Dru și Gray își pot încredința 
inimile — și viața — unul altuia? 

ÎN URMĂ CU CINCI ANI ȘI JUMĂTATE. 
rei să fii soția mea? 
Celia își ridică ochii spre Ty și-i surprinse privirea. Ochii 
lui albaștri, superbi, o învăluiau de parcă ea era cea mai 
atrăgătoare femeie de pe planetă. 

— Poftim? Era nevoită să-i vorbească mai tare pentru a se face 
auzită în vacarmul cazinoului din Las Vegas. 

— Vrei să fii soția mea? 

— Ty Porter, nu-i amuzant. 

— Cine a spus că glumesc? 

— Eu. Eu spun asta. 

Idila lor începuse de numai patru zile. Ce-i drept, fuseseră cele mai 
bune patru zile din viața Celiei. Datorită lui, trăise clipe de extaz. Nopțile 
se gândea numai la el, fixând cu privirea tavanul camerei de hotel, cu ochii 
rotunzi ca mingile de ping-pong, prea entuziasmată pentru a putea dormi. 

— E rândul dumneavoastră, domnişoară. 

Unul dintre dealerii cazinoului, care împărțea cărțile, a împins 
două zaruri în direcția Celiei cu bățul lui subțire, înclinat la capăt 
într-un unghi de nouăzeci de grade. 

— Te simți norocoasă? întrebă Ty. 

— Da. 

Ty o plăcea tocmai pe eg, ceea ce o făcea să se simtă drept cea mai 
norocoasă fată din Vegas. Norocul ce le-a surâs în ultimele două ore 
cu greu putea fi comparat cu sentimentele ei. 

Celia a luat zarurile și le-a amestecat. Grupul de jucători strânși 
în jurul mesei și-a concentrat atenţia asupra ei. Unii chiar o încurajau. 

— Dacă arunci șapte, spuse Ty, propun să ne căsătorim. 

— N-ai leac. 

— Dacă arunci șapte, draga mea, voi considera că e un semn. Ne 
luăm în seara asta și vei rămâne cu mine toată viața. 

El își puse toate jetoanele pe linia de Pass. 

— Ty! 

— Tocmai am cerut-o în căsătorie pe această tânără domnişoară, 
anunță el. Dacă dă șapte, o iau de nevastă. 

Jucătorii au început să țiuie și să fluiere. 

— Glumește, le zise Celia. 

Entuziasmul lor îi înăbuși raționamentul. Câţiva jucători ridicară 
paharele. Alţii au plusat la pariurile lor. Toți aprobară cu căldură planul 
lui Ty. Părea că decizia lor de a juca la zaruri un angajament pe viață nu 
era deloc una extravagantă în ochii turiștilor amețiţi din Vegas. 

Celia aruncă zarurile. Ele au alunecat în direcția opusă mesei 
alungite, au trecut de marginea ei și s-au oprit. Un 3 și un 4. 

Sapte. 

Toți au izbucnit în urale. 

Celia stătea în mijlocul vacarmului. Imaginea zarurilor, unul de 
trei și unul de patru, se întipări în creierul ei. 

Dealerii au dat jetoane tuturor jucătorilor. 

— Tocmai mi-ai dublat câștigul, zise Ty tărăgănat. Mulţumesc 
frumos, doamnă Porter. 

— Nu sunt doamna Porter, îl tachină ea. Nu voia să fie prea aspră 
cu el, nu tocmai când ideea că el dorea să o ia de nevastă era atât de 
măgulitoare. 

— Eşti hotărâtă să aștepți până după ceremonie? 

El îi dădu un bacșiș dealerului și ceru o tavă pentru a-și strânge 
jetoanele. 

— Vii? 

— Bineînţeles. N-ar fi vrut să-i spună, risca să fie patetică, dar l-ar 
fi urmat oriunde. 

Și-au luat la revedere și s-au îndreptat spre casierie. 

— Se pare că sunt nerăbdători să-și petreacă noaptea nunții! strigă 
unul dintre jucători în urma lor. Apoi hohotele de râs ale celor din 
jur îi învăluiră. 

— În cinstea lunii de miere! 

— Casă de piatră! 

— Fi chiar cred — Celia se întoarse și făcu cu mâna celor care le 
făceau urări de bine — că noi avem de gând să ne căsătorim. 

— Așa și trebuie! Exact asta vom face. 

Odată ce și-au încasat banii, Celia și Ty și-au croit drum către 
coada de la staţia de taxiuri din faţa intrării principale. Aerul răcoros 
de decembrie și mirosul de eșapament îi învăluiră. Ty tinu jacheta 
Celiei în timp ce ea o îmbrăca tremurând, apoi își petrecu braţele în 
jurul ei ca să o încălzească mai bine. Stătea lipit de spatele ei în timp 
ce înaintau în rând. 

Celia se uită la ceas. Era unu și jumătate. Orice alt oraș ar fi fost 
întunecat și adormit la ora asta. Însă aici, luminile te orbeau, jocurile 
mecanice vuiau și oamenii forfoteau pe străzi. În fața lor stătea un 
cuplu mai în vârstă, amândoi purtând trening și borsete, iar în spatele 
lor erau niște tineri de vreo douăzeci de ani, îmbrăcați precum familia 
Kardashian. 

Celia nu se simțise niciodată mai străină de viața ei obișnuită. Nici 
nu mai trăise vreodată un sentiment mai puternic de suprarealism. 
Nici nu fusese mai fericită. Și toate astea, datorită lui. 

Ty Porter, băiatul de care fusese îndrăgostită în liceu și pe care nu 
reușise să-l uite vreodată. 

În copilărie și în adolescență, familia ei era nevoită să se mute o 
dată la câțiva ani dintr-un oraș într-altul din cauza slujbei tatălui său. 
Își amintea chiar și acum furia pe care o simți la vârsta de paisprezece 
ani când, în vara de dinaintea clasei a noua, fuseseră nevoiți să se mute 
din nou. Atunci se stabiliseră în Plano, Texas. Din cauza zonei în care 
locuiseră, a trebuit să urmeze cursurile liceului Plano East. 

Se gândi că va avea să urască locul acela cât va trăi. Și chiar așa se 

și întâmplă... până când Iy Porter ocupă locul de lângă ea la cursul 
de arte: Introducere în arta ceramicii. 

Își amintea și acum ziua aia și felul cum arăta el: un adolescent 
de clasa a zecea, înalt, bine făcut, cu părul șaten și ochi albaștri 
șăgalnici. Arăta chiar bine. Dar și el o remarcase. Începu să-i spună 
glume pe sub mustața abia ivită. Îi ceru sfatul în legătură cu vasul 
lui de ceramică. 

În numai două săptămâni, orice speranță și orice vis pe care le 
avusese vreodată cu privire la sexul opus se materializase într-o 
dragoste nebună devotată și de cursă lungă. 

— Ţi-e frig? El își strânse mai tare brațele în jurul ei. 

— Deloc. 

Ty îşi puse bărbia pe creștetul capului ei și mai înaintaseră câțiva 
paşi. 

Ty fusese incredibil de dulce cu ea în timpul anilor de liceu. 
Întotdeauna o făcuse să se simtă foarte drăguță, deși ea nu se considera 
deloc așa. Însă, oricât de mult și-ar fi dorit ea, prietenia lor nu mersese 
niciodată mai departe decât semnătura Doamna Celia Porter mâzgălită 
în caietele ei cu spirală. O, el ieșea la întâlniri mereu. Dar întotdeauna 
cu fete frumoase, îndrăzneţe, de vârsta lui sau mai mari. Fete pe care 
Celia le invidiase cu fiecare strop de emoție adolescentină pe care o 
avea. 

După absolvire, Ty s-a înrolat în Marină și s-a mutat în altă parte. 
Celia a suferit din cauza asta o vară întreagă. 

Un an mai târziu, a absolvit și ea liceul și s-a mutat în Oregon 
la facultate. În urmă cu doi ani și jumătate, și-a luat diploma și s-a 
angajat ca bucătăreasă la restaurant. 

Nu îl mai văzuse pe Ty de șapte ani și jumătate. Dar când Lacey, 
prietena ei din liceu, o sună și o informă că Ty avea să concureze la 
o cursă de călărit tauri în concursul naţional de rodeo din Las Vegas, 
rostirea numelui său o izbise precum un fulger. Trecerea timpului și 
distanţa nu îi înăbușise sentimentele faţă de Ty Porter. 

Celia o convinsese pe Lacey să se întâlnească cu ea în Vegas ca să 
petreacă weekendul împreună, ca între fete, și cumpără bilete la rodeo 
pentru amândouă. 

Celiei și lui Ty le venise rândul să urce în taxi. O mașină opri în 

dreptul lor și un angajat al cazinoului le ținu portiera deschisă în timp 
ce ei urcară pe bancheta din spate. 

Ty se întinse înspre șofer. 

— Avem de gând să ne căsătorim — 

— Nu! Celia izbucni în râs. Nu ne căsătorim. 

— Te rog să ne recomanzi cea mai grozavă capelă de nunţi din 
împrejurimi. Deloc clasic, înţelegi? Pur și simplu spiritul Vegasului — 
așa cum vezi în filme. Cunoști un loc ca ăsta? 

Soferul încuviință din cap, iar taxiul porni în trafic. 

Mulţumit de sine, Ty se lăsă înapoi pe spate și își întinse brațul 
peste spătar. 

Celia se întoarse să se uite la el. 

— Nu ești zdravăn la cap. 

— Asta așa-i, recunoscu el, rânjind cu nerușinare. 

— Nunta asta e o glumă. 

— Pune-mă la încercare. 

Genul ăsta de lucru — să împingi un pariu până la limită, să te 
tii de o provocare — nu era ceva neobișnuit pentru Ty, cel pe care îl 
cunoscuse în liceu. 

— Chiar vrei să mergem cu mașina la o capelă de nunţi din Las 
Vegas? 

— Chiar vreau. 

El îi ridică mâneca jachetei în sus și o sărută ușor pe braţ. 

— Ai dat șapte. Soarta ta e pecetluită. 

Celia zâmbi, ameţită de senzaţia plăcută, îmbătată de bucuria de 
a-l privi. Totuși, Ty era probabil destul de beat. Cât de mult băuse? 
Greu de spus. Fa fusese prea ocupată ca să îl admire și nu dăduse 
atenţie acestui lucru. Cu excepţia nebuniei legate de nuntă, el nu 
părea beat. 

— Eşti adorabilă, murmură el în braţul ei, apoi se lăsă în spate pe 
scaun. 

Ei se uitară profund unul la celălalt. 

Luminile de la hotelurile pe lângă care treceau se reflectau pe 
chipul lui. El avea un zâmbet care pur și simplu ar fi captivat orice 
fată. Ochii îi erau de o nuanţă atât de albastră și de strălucitoare încât 
îți tăiau răsuflarea. Cu părul de culoarea nisipului, întotdeauna puțin 

răvășit, tuns de cineva care știa exact ce efect avea tunsoarea asta 
asupra inimii. 

In seara asta, el purta un tricou alb sub o jachetă uzată de culoare 
maro în stil sacou. Ty își îndesase partea din față a tricoului în blugi, 
în faţa unei curele din piele care nu arăta multele catarame de rodeo 
pe care ea știa că el le câștigase. 

— Nu mă pot sătura de tine, spuse el. 

Drept răspuns, ea încercă să pară obraznică și glumeață în loc să 
pară îndrăgostită. 

— Nu pot, insistă el. 

Celia avusese parte de câteva întâlniri plăcute în viața ei. Dar nu a 
cunoscut pe nimeni de care să-i placă atât de mult și care să îi spună 
asemenea lucruri. 

— Mi-ai intrat la inimă, Celia. Nu văd cum aș putea trăi fără tine. 

Își plecă fruntea. 

— Râzi de mine? Nu ai pic de milă! 

— Ba da, Ty. Am multă milă. Pur și simplu nu sunt convinsă că 
ești sincer. 

El se apropie de ea și o sărută. 

— Ai darul ăsta, șopti el, de a mă lovi drept în inimă. 

Respirația ei sacadată se amestecă cu a lui. 

— Și eu simt același lucru în ce te privește. 

Parfumul lui, precum cel al pădurilor de pini din Texas, o învălui și 
îi încețoșă și mai mult raţiunea. În timpul anilor petrecuţi în Texas, nu 
fusese deloc atras de locul acela, totuși — în mod irațional — îl adora pe 
Ty, al cărui accent era puternic texan, mirosea precum Texasul și purta 
ghete de cowboy din piele de aligator. 

— Mă pierd cu totul în privirea ta, îi spuse el. 

— Și eu sunt pierdută în ochii tăi. 

Ty îi atinse ușor buza de jos cu degetul, apoi își plecă capul și 
începu să-i sărute degetele. 

Celia ajunsese pe aeroportul din Vegas joia. Împreună cu Lacey, se 
duseseră să-l vadă pe Ty concurând în cursa de călărit tauri vineri. De 
îndată ce evenimentul se încheie, Lacey o trăsese după ea pe Celia, 
care era extrem de stânjenită și protesta vehement, spre ieșirea din 
spate a arenei. Acolo așteptară până când ieși Ty. Când îl zări, Lacey o 

împinse pe Celia drept în calea lui Ty. Aceasta fu surprinsă să constate 
că el încă își amintea de ea. 

Era prea buimăcită pentru a-i putea spune prea multe în acele 
momente. Tocmai ce îl văzuse în plină glorie, călărind tauri îmbrăcat 
într-un costum de călărie din piele și cu o pălărie imensă. Unde mai 
pui că vechiul ei iubit arăta mult mai chipeș la douăzeci și cinci de ani 
decât la optsprezece. 

În seara aceea, au ieșit să ia cina în patru. Ty adusese cu el un 
prieten. Spre marea ei uimire, Ty se arătă interesat de ea. 

Si de atunci fuseseră de nedespărțit. 

Lacey, ca orice persoană normală, se întorsese duminică seara la 
viața ei obișnuită, așa cum fusese planificat. Celia, de nebună ce era, 
l-a lăsat pe Ty să o ademenească să mai stea în Vegas câteva zile. Așa 
că plăti cu cardul la hotel pentru alte câteva nopți, lăsă avionul să 
plece fără ea spre casă și îl sună pe șeful ei de la restaurant să-i mai 
dea câteva zile de concediu, iar el îi mai îngădui să rămână trei zile. 
Ceea ce însemna că joia următoare trebuia să se întoarcă la muncă sau 
avea să-și piardă slujba. 

Fra martea târziu — de fapt, miercurea dimineaţă. Timpul petrecut 
alături de Ty trecuse mult prea repede. 

Taxiul se opri și Ty își scoase portofelul. Celia coborî pe trotuar. 
Un gărduleţ alb înconjura un complex care includea o clădire în formă 
de A în mijloc, un foișor și o caleașcă de zâne ruginită prinsă de un 
cal din metal. Șiruri de trandafiri albi din plastic cu panglică regală 
albastră decorau ușa din față a capelei, împodobeau gâtul calului și 
intrarea în foişor. Pe un afiș iluminat se putea citi Cuibusşorul iubirii. 
Capela de nunti preferată de toti, deschisă non-stop. N 

Ty o luă de mână și o conduse pe cărăruia de gazon sintetic. [i 
apăru o gropiță în obraji, în timp ce îl privea. 

— Şoferul taxiului știa ce spune. Chiar e grozavă. 

— Extrem. 

— Și perfectă. 

— Ai putea spune asta. 

— Eşti perfectă. Pot să spun asta? 

Celia rosi și încuviință din cap. 

Un clopoțel deasupra ușii de la intrare sună când ei trecură sub 

bolta în formă de A. Era multă vopsea roz și mai mulți trandafiri 
artificiali. În fundal se auzea marșul nuptial. 

O femeie de vreo o sută cincisprezece ani stătea în spatele tejghelei. 
Când ei se apropiară, ea își ridică privirea dintr-un număr al revistei 
Cosmopolitan şi spuse cu voce inexpresivă: 

— Bine aţi venit la Cuibuşorul iubirii, căminul reînnoirii 
jurămintelor la prețul de nouăzeci și nouă de dolari, unde toate 
visurile voastre romantice devin realitate. 

— Asta sună promițător, spuse Ty. 

— Numele meu este Doris, sunt ofițer al stării civile și zâna cea 
bună. Mă voi asigura că — 

— Toate visurile noastre devin realitate? zâmbi Ty. 

Celia își mușcă buza ca să nu chicotească. Faptul că veniseră aici 
se dovedise a fi amuzant până la urmă. 

— Deci, spuse Doris, arătând înspre afișul din spatele ei care 
semăna destul de mult cu cel de la emisiunea Pretul corect, care dintre 
aceste dorințe vi le pot îndeplini în seara asta? 

Ty părea să ia lucrurile cu mult calm. 

— Ce aveți de oferit în materie de nuntă? 

Doris arătă cu capul înspre partea din mijloc a afișului. 

— Oferta specială de la Cuibuşorul iubirii, stilul Elvis, varianta 
western și varianta de lux. 

— Despre ce e vorba în varianta western? 

— O ceremonie cu lumânări aprinse în capela noastră: „Nu te 
pune cu Texasul“ — 

— Acum mai vii de-acasă. 

— ... un buchet din cinci trandafiri galbeni pentru mireasă, o 
butonieră cu un trandafir galben pentru mire, tariful pastorului, două 
cântece country la alegere, o ramă drept suvenir și un CD cu opt 
fotografii. Toate la numai 149 de dolari și 99 de cenți. 

— Îmi citeşti gândurile, Doris. Cum de-ai știut că asta este exact 
ceea ce îmi doresc? 

Doris se uită la el, impasibilă. Celia știa că Doris nu avea să rămână 
imună în faţa farmecului lui Ty pentru multă vreme și, drept dovadă, 
după câteva secunde, i se formară colţuri în jurul ochilor și lăsă să-i 
scape un râs sec. 

— Eşti un șmecher arătos. Recunosc asta. 

— Mulţumesc. Și tu arăţi bine. 

Ty puse două sute de dolari pe tejghea. 

— Pachetul western, vă rog. 

Celia își reveni din starea de euforie tocmai la timp pentru a lua 
banii de pe tejghea înainte ca Doris să-și miște braţul îmbătrânit. 

— Ne scuzaţi o clipă! o rugă ea pe femeia mai în vârstă. 

Doris încuviință din cap, iar Celia îl trase pe Ty în colțul încăperii. 

— Bine, domnule Western. Te-ai dovedit foarte amuzant. Ah, îmi 
dau seama bine că te distrezi. Dar mergi prea departe. Nu vreau să-ți 
risipești banii. 

— Să risipesc bani? O nuntă costă numai 149 de dolari și 99 de 
cenți, scumpa mea. N-ai auzit-o pe doamna? Asta include și o ramă 
drept suvenir. 

Fra mai înalt decât ea cu mai bine de un cap, așa că Celia a trebuit 
să se înalțe pe vârfuri și să-și lipească palmele de obrajii lui. 

— Poţi să fii serios măcar o clipă? Tu nu vrei de fapt să te însori cu 
mine aici, la Cuibusorul iubirii. 

— Ba da, vreau. 

— Nu, nu vrei! 

— Ba da. 

Ty îi luă mâinile în palmele sale și le cuibări la pieptul său. Privirea 
lui, serioasă acum, pătrunse până în străfundul speranțelor ei. 

— Vreau. Vreau să mă însor cu tine, Celia. Chiar acum. Aici la 
Cuibuşorul iubirii. Pe bune. 

Ei i se risipi tot aerul din plămâni. 

— Vrei să te măriți cu mine? 

— O, Doamne, șopti ea. 

— Vrei? 

Da. FI îi oferea șansa de a fi al ei pentru totdeauna. Emoţia 
era prea puternică pentru a putea fi stăvilită. Prea dulce pentru a fi 
refuzată. Și totuși ea știa că ar trebui să-l refuze de dragul sănătăţii ei 
mintale. Toate întâlnirile lor romantice au însumat doar aceste ultime 
patru zile... 

Gândurile ei se risipiră în albastrul ochilor lui. 

Timpul se scurgea. 


21 


BECKY WADE 


— Haide, o îndemnă el. Hai să facem ceva nebunesc de dragul 
iubirii. 

Celia știa sigur că avea să-l iubească pentru totdeauna, că nu avea 
să iubească pe nimeni în felul în care îl iubea pe el. 

— Vrei să fii soția mea, Celia? 

— Fi bine... spuse ea, şovăitoare. La urma urmei, am scos un 
șapte. 

Ty râse. 

— Asta înseamnă „da“? 

— Eu... înghiți ea. 

— Da? 

— Da. 

El chiui, apoi o strânse într-o îmbrățișare. 

In următoarele douăzeci de minute, Ty se ocupă de hârtii și de 
formalitățile necesare. Celia stătea lângă el cu mâna încolăcită în jurul 
cotului său, zâmbind precum un dovleac de Halloween. 

Chiar înainte de ceremonie, Celia se duse la toaletă și se privi în 
oglindă. Părul ei cârlionţat era de obicei o problemă pentru ea. De 
data aceasta, aerul deșertic îi devenise un aliat, iar părul îi arăta mai 
bine decât se aștepta. Își trecu degetele prin buclele mari, castanii, 
care îi ajungeau până la baza gâtului în niște șuvițe pe care numai 
cineva cu diplomă în frumusețe le putea aranja. Aplecându-se, ea se 
dădu cu luciu de buze cu aromă de piersică. 

Mă mărit, se gândi ea. Femeia emotivă și îndrăzneață din oglindă 
nu semăna deloc cu ea. Chiar acum. Mă mărit cu Ty Porter, în seara 
asta. 

Își aranjă faldurile rochiei argintii pe care o plătise cu cardul de 
credit, în acea după-amiază. Un amestec între o togă și o eșarfă, se 
lega în spatele gâtului ei și se revărsa peste trupul ei în jos, până la 
sandalele strălucitoare cu barete. La fel ca nopțile extra la hotel, rochia 
era ceva ce de fapt nu-și putea permite. 

Câteva minute mai târziu, pășea alături de Ty pe culoarul capelei 
„Nu te pune cu Texasul.“ Lumina celor două candelabre din față 
iluminau slab locul, poate drept o binecuvântare. Nişte chestii tipice 
de cowboy erau agățate pe pereți alături de portrete vechi de zeci de 
ani ale cântăreților de muzică country. Celia îi recunoscu pe June 

și Johnny Cash și pe Dolly Parton, dar pe niciunul dintre ceilalți. 
Un cântec pițigăiat răsuna din boxe. Petalele trandafirilor galbeni din 
buchetul ei prindeau o tentă maronie. 

Celiei nu-i venea să creadă că totul era aievea. 

Dacă ar fi avut la dispoziţie zile sau săptămâni ca să se pregătească 
pentru nunta asta, ar fi schimbat multe lucruri. Dar în timp ce îl privi 
pe Ty, Celia știu din adâncul inimii că nu ar fi schimbat nimic la 
mirele ei. 

Când ajunse în dreptul lui, Ty îi făcu cu ochiul și îi luă mâinile 
într-ale lui. Ochii ei se umplură de lacrimi. Celia îl iubea cu aceeași 
pasiune pe care o avusese pentru el la vârsta de paisprezece ani și în 
anii ce au urmat. 

Cel care oficia ceremonia își pusese insigna unui șerif și o pălărie 
cu boruri largi, în ton cu tema nuntii. Rostirea jurămintelor se făcu 
pe fugă. 

De îndată ce le spuse, inima Celiei începu să bată cu putere și 
anticipație. 

— Vă declar acum, tânără domnişoară și tinere domn — sau, așa 
cum le place celor de la oraș să zică, soţ și soție. 

Asta era tot? Erau căsătoriți? 

Ty o sărută pasional. 

Falsul șerif luă un aparat foto și îi puse să stea în diferite poziții, 
fiecare mai romantică decât cealaltă. Ty în genunchi mimând o cerere 
în căsătorie. Ty în fundal cu bărbia sprijinită în pumni, uitându-se 
galeș la Celia, care era în față. Ty strângând-o de mijloc pe Celia. 

La un moment dat, Celia izbucni într-un râs isteric și nu se mai 
putu stăpâni. Deodată, văzu situația din perspectiva lui Ty. Era într-o 
postură îndrăzneață și în același timp, ridicolă, locaţia lăsa de dorit, 
și toate astea nu făceau decât ca totul să pară și mai incitant. Făceau 
ceva ce era nebunesc de spontan. La cea de-a cincizecea aniversare 
a căsătoriei lor, Celia și Ty aveau să le spună nepoților o poveste de 
nuntă memorabilă. 

Falsul șerif îi îndreptă înspre foișorul de afară și făcu niște poze 
cu Ty care scotea jartiera Celiei — ceva complicat, deoarece ea nu 
purta așa ceva. Apoi câteva instantanee în caleașca de zâne, unde erau 
încurajați să salute ca regalitățile. 

Când totul se termină, Doris le dărui rama suvenir, un poster din 
plastic de culoarea bronzului cu un cowboy de desene animate și cu o 
țărăncuță care se giugiuleau într-un colț. 

Ofițerul de stare civilă încheie ceremonia de nuntă. 

Ty o duse la hotelul lui și o rugă să accepte următorul pas în 
căsătoria lor. Apoi o trecu pragul camerei lor în brațe și împinse ușa 
cu piciorul. 

rimul lucru pe care-l simţi Celia când se trezi a doua zi 

dimineață fu căldura. Apoi ceva delicat, o aromă vagă, dar 

delicioasă de pin. Acel parfum, parfumul lui Ty, îi trezi un 
noian de amintiri în minte. Cazinoul, capela și noaptea nunții. 

O, ce noapte avuseseră. Ce plăcere. Ea murmură și zâmbi, 
întinzându-se după el pe jumătate adormită. 

Braţul ei întins îi dezvălui lipsa lui. Încetul cu încetul, Celia 
deschise ochii. 

Ty stătea la fereastra camerei, cu spatele la ea. El îndepărtase puțin 
draperiile groase și se uita prin perdelele transparente. Își trăsese 
blugii pe el. Picioarele goale i se afundau în covor, iar pielea trupului 
său sculptat strălucea catifelat. 

Chiar era o priveliște excelentă pentru orice femeie care se trezea 
din somn. Celia s-ar fi bucurat enorm de ea, cu excepţia faptului că 
ceva anume din postura lui Ty indica tensiune. Probabil faptul că nu 
se mișca. Poate umerii lui rigizi. 

Petrecuseră o noapte de neuitat. Magnifică. Cu siguranță că după 
așa ceva, el n-ar fi trebuit să fie deloc tulburat. 

Nu-i așa? 

Existau motive întemeiate pentru care majoritatea oamenilor nu 
se căsătoreau la o capelă pentru nunți din Las Vegas după o relaţie ce 
număra numai patru zile. Era posibil ca acele motive să-l preocupe 
atât de puternic în dimineața asta? Oare regreta ceea ce făcuseră...? 

Totul e în ordine, Celia. Noaptea trecută fusese prima dintre miile 
de nopți pe care avea să le petreacă în calitate de soţie a lui Ty. Avea 
nevoie de haine. Și de cafea. 

Celia se apropie de marginea patului în timp ce își ținea strânsă 
plapuma albă până sub bărbie. 

Ty se întoarse. 

— Bună dimineața. 

Fa dădu să se ridice din pat. 

— “Neaţa. 

Ochii lui era blânzi, dar expresia feței îi rămânea încordată. Nu era 
ceva foarte liniștitor. 

Celia încercă să zâmbească. 

— O dimineaţă foarte bună! 

Nu era ușor să tragă plapuma de pe pat ca să se acopere cu ea, dar 
reuși până la urmă, cu ceva eforturi. 

— Da, într-adevăr. 

Celia se duse la locul unde îi zăceau aruncate pe jos rochia și 
lenjeria intimă. De îndată ce le luă, ea se retrase în baie. 

— Scuză-mă o clipă. 

Plapuma se prinse la ușă. Fa trebui să o tragă înăuntru înainte să 
poată închide ușa. 

Își trase ușor rochia argintie pe ea, apoi se dădu pe mâini cu 
săpunul de la hotel și se apucă să se spele pe față. 

Nu se putea ca Ty să se răzgândească. Nu era posibil. Nu se putea! 
Cum de îngrijorarea îi dădea târcoale? 

Se spălă pe dinți cu pasta și periuţa pe care și le adusese în 
călătorie. Își trecu neglijent peria prin păr. Ei trecuseră de punctul 
fără întoarcere. 

Când se întoarse în dormitor, Celia îl găsi pe Ty stând aproape de 
piciorul patului, așteptând-o. El aprinsese veiozele și trăsese perdelele 
cu totul. Lumina dimineţii târzii pătrunse în cameră. 

— Vino-ncoace. 

El își deschise braţele. 

Fa se năpusti spre el într-o clipeală din ochi. 

Căldura și tăria lui o învăluiră, dându-i un sentiment de mângâiere. 
Aroma săpunului pe care îl folosise la duș îi învăluia simţurile. 

Ty o sărută în scobitura gâtului. 

Vezi? Totul e bine. Din cauza nuntii lor precipitate, ea nu se simțea 
atât de sigură pe sine precum majoritatea proaspetelor soții, asta era 
tot. 

— Ţi-e foame? întrebă ea. 

— Da. 

— Putem suna și comanda micul dejun în cameră. Pun pariu că 
au foietaje sau brioșe. 

Celia știa totul despre predilecţia lui pentru produse de patiserie 
la micul dejun. 

— Când o să strâng îndeajuns de mulți bani și o să am propria 
mea patiserie, te voi servi cu cele mai apetisante rulouri cu scorțișoară 
pe care le-ai mâncat vreodată. 

De-a lungul ultimelor zile, vorbiseră pe îndelete despre visul ei 
de a deține o cafenea și țelul lui de a câștiga un campionat mondial 
la călăritul de tauri. În ultimul sfârșit de săptămână, Ty îi câștigase 
inima, dar nu și titlul. 

El îi dădu de pe frunte o șuviță de păr, iar ochii îi erau serioşi. 

Neliniștea o năpădi din nou, dar Celia o ignoră. Apelă la room 
service şi, până le sosi mâncarea, pălăvrăgi cu Ty. Când aceasta veni, 
ea aranjă totul cu mare grijă pe masa rotundă din colțul camerei. 
Șerveţele groase de in şi tacâmuri din argintărie grea. O omletă 
vegană pentru ea. Un coș cu produse de patiserie pentru micul dejun. 
Cafea și apă cu gheaţă. 

După ce se așezară pe scaune, Ty turnă cafeaua în timp ce Celia 
încercă să se gândească cum să spargă tăcerea neobișnuită dintre ei. 

— Deci... Doris a fost amuzantă aseară, nu? 

— Foarte. 

— De cât timp crezi că lucrează ca „ofițer de stare civilă“? 

— Și drept zâna cea bună, nu uita. 

— Și zâna cea bună. 

— Nu ştiu. De vreun secol? 

Celia vorbi cel mai mult, amintindu-și de fiecare aspect hazliu al 
nunții lor. În timp ce vorbeau, ea luă îmbucături mici din omleta ei. 
Ty își puse o brioșă cu afine pe farfuria lui și își desfăcu șervețelul, dar 
nu mâncă nimic. Nici nu încercă să-și bea cafeaua care se răcea deja. 

Putin câte puţin, teama Celiei creștea. Tot încerca să-l facă să râdă, 
tot aştepta ca el să se înveselească și să înceapă să se poarte normal. 
Fra obișnuită cu șarmul și tachinările lui, dar nu cu seriozitatea lui. 

El se jucă cu brioșa, rupând-o în bucăţi, apoi frământând bucăţile 
la rândul lor. 

Când nu mai rămăsese nimic decât un strat fin de firimituri, Celia 
nu mai putu rezista. 

— Ty. 

— Îmm? 

Fa puse furculița deoparte și-și dădu scaunul mai în spate cu 
câțiva centimetri. 

— Ce se întâmplă? 

— Ce vrei să spui? 

— Spun că e limpede că se petrece ceva cu tine în dimineaţa asta. 
Ce este? 

El își frecă degetul mare de obraz. 

Celia așteptă răspunsul lui, înconjurată de sunetele îndepărtate ale 
traficului de pe stradă și de ciocănitul unei menajere la o ușă din josul 
holului. 

Privirea lui de un albastru senin o fixă puternic. 

Celia simți cum inima îi bate mai repede. Alimentându-se cu 
sânge. Adunându-și toată puterea să-l împingă afară. 

— Îmi pare rău, Celia. 

— Pentru ce? 

Când Ty nu răspunse, ea aproape că suferi un anevrism cerebral. 

— Pentru ce? 

— Pentru că te-am presat să te măriți cu mine. 

Asta părea a fi... ceva ce putea îndura, ca și cum poate că era 
supărat pentru că își imaginase că o forțase să se căsătorească cu el, 
când ea de fapt nu voia lucrul acesta. 

— l-am mai convins pe unii să facă chestii nebunești și înainte, 
dar niciodată ceva asemănător. 

Se ridică în picioare și se întoarse la locul lui de la fereastră, cu 
spatele la ea. Își trecu mâinile prin păr, lăsând urme în șuviţele lui 
şatene. 

— Asta e mai tare ca toate. 

Zvonurile despre isprăvile nebunesti ale lui Ty deveniseră legendă 
la liceul Plano East. Sărise de pe o stâncă la o înălțime de peste treizeci 
de metri deasupra râului Brazos, doar pentru că mama lui spusese că 
n-ar putea. O făcuse pe Ashley Sutton să promită că va merge cu el 
la bal, dacă reușea să sară cu motocicleta peste o mașină parcată și 
să aterizeze cu bine de partea cealaltă. Ty luase parte la întreceri de 
stradă. Sărise cu coarda deasupra unui canion pentru a strânge bani 
pentru clubul de rapel. Pierduse pariuri și a trebuit să sară cu parașuta, 
să alerge în jurul terenului de fotbal în izmene și să arunce o petardă 
în pragul ușii directorului de liceu. 

În calitate de adult, Ty călărea tauri, o profesie care îl putea ucide 
în orice noapte din săptămână. Fra îndrăzneț. Acesta era doar un 
aspect cu privire la el pe care Celia — care era plictisitor de isteaţă, 
precaută și care nu se preta la nunţi inopinate — îl aprecia. 

— E în regulă, Ty. 

Celia se ridică în picioare. 

— Nu m-ai forțat să mă mărit cu tine aseară. 

— Ba da. 

Urmă o pauză. Rosti câteva cuvinte de duh care, pe cât de ușor 
sunară, pe-atât erau de urâte. 

Celia tresări. Ceva nu era deloc bine. Stomacul i se strânse precum 
un burete. Nimic nu era bine. 

Ty își trecu din nou mâinile prin păr, apoi dădu din cap, dând 
impresia că îi era silă de el însuși. 

— Ty? 

Ea ura tonul temător din vocea ei. 

El se întoarse cu fața spre ea, cu privirea aplecată. 

— Nu gândeam limpede aseară, ceea ce nu mă scuză. 

El arătă cu mâna înspre patul de lângă ei. 

— N-am intenționat ca lucrurile să meargă atât de departe. 

— Tu... tu nu m-ai forțat să mă mărit cu tine, dacă asta e ceea ce 
te supără. Decizia a fost a mea. 

— Fără să ştii toate detaliile. 

— Ce vrei să spui? 

— Sunt îndrăgostit de altcineva. 

Cuvintele acelea. Patru cuvinte. Izbiră în Celia, luându-i aerul 
din piept, furându-i viața și visurile, făcându-i inima să se oprească. 
Tăcerea se detonă ca o grenadă între ei. 

— Poftim? abia reuși să îngaime cuvântul. 

— Există altcineva în viața mea. 

Durerea o sfâșie, pătrunzându-i prin piele, mușchi, organe. Celia 
făcu un pas înapoi, iar mâinile îi căzură inerte pe lângă trup. Genunchii 
i se înmuiară și cedară, făcând-o să se așeze la capătul patului. 

Ty iubea pe altcineva. 

Cu câteva ore în urmă, adormise în brațele lui, plină de bucurie, 
răsuflarea lui mângâindu-i tâmplele. Și apoi se trezise în povestea asta. 
Bărbatul pentru care sacrificase totul, bărbatul cu care se măritase, îi 
spunea acum că exista altă femeie în viaţa lui. Își dorea să dea timpul 
înapoi. Un val ameţitor de greață o cuprinse. Celia își apăsă stomacul 
cu mâinile și se holbă la el. 

Ty nu se apropie de ea. 

— Am o iubită acasă în Holley. Suntem împreună de doi ani. 

Pulsul Celiei o luase razna, ca și cum ar încerca să scape. 

— Înainte să vin în excursia asta, am vorbit despre căsătorie. 
Doream să mă însor cu ea de ceva vreme, dar mi-a spus că nu este 
pregătită. Ne-am certat. 

— Și v-aţi despărțit? 

Ty îşi încordă maxilarul. 

— Nu? 

Celia simţi cum o cuprinde isteria. 

— Nu v-aţi despărțit? Voi încă... mai sunteţi împreună? 

— Nu. În timpul disputei noastre, ne-am spus că ne despărțim, 
dar a fost o chestie de moment. Nu cred că vreunul din noi a luat-o 
în serios. 

Voia să-l pălmuiască, să-l zgâlțâie, dar agonia din interior o ținea 
pe loc. 

— De ce nu mi-ai spus despre ea în prima seară, în afara arenei? 

El nu răspunse. 

— Pentru că te-a rănit. Nu-i așa? 

— M-a rănit. 

— Ţi-a rănit orgoliul atunci când ţi-a spus că nu e pregătită să 
se mărite cu tine. Apoi ai venit în Vegas și m-ai găsit așteptându-te 
aici, nerăbdătoare să-ți gâdil orgoliul, mai mult decât dornică să mă 
mărit cu tine. 

Celia văzu clar acum situația teribilă în care se afla. Destrămarea 
relației lui Ty îl împinsese într-un carusel emoțional, iar ea fusese 
premiul lui de consolare. Mânia începu să se trezească în ea precum 
două mecanisme ruginite, care se mișcau încet la început, apoi din ce 
în ce mai repede. 

— Având o relaţie cu mine cred că ți s-a părut a fi un mod 
convenabil de a te răzbuna pe ea. 

— Voiam să uit de ea preț de câteva zile. 

— Obişnuiești s-o uiţi în fiecare oraş pe care îl vizitezi? 

— l-am fost credincios lui Tawny pe tot parcursul relaţiei noastre. 
Nu am dorit să fiu împreună cu altcineva decât cu ea. Până când 
te-am întâlnit pe tine. 

— Mă îndoiesc foarte mult de asta. 

— E adevărat. 

— Adevărat? 

De când începuse relaţia lor, Celia fusese tot timpul îndrăgostită 
și atentă cu el. Perioada asta trecuse. Furia îi zdruncină trupul și ea se 
ridică repede în picioare. 

— Adevărat? Cum pot să mai cred o iotă din ceea ce îmi spui? 
M-ai minţit în tot timpul ăsta. 

— Nu. Nu te-am mințit niciodată în privința sentimentelor mele 
față de tine. 

— Și ce simți, mai exact, faţă de mine? 

— Îmi place de tine. 

Ty o plăcea, ceea ce numai iubire nu era, iar însuși cuvântul o 
insultă. 

— Nu se poate să mă placi, Ty. Te-ai folosit de mine. M-ai tratat cu 
mai multă cruzime decât și-ar trata majoritatea oamenilor dușmanii. 

Ty făcu cu mâna. 

— Ne-am distrat bine. Amândoi. 


31 


BECKY WADE 


— Dacă n-ai fi fost îndrăgostit de altcineva și dacă ne-am fi 
despărțit în termeni amicali, atunci aș fi putut să spun că sfârșitul ăsta 
de săptămână a fost „distractiv“. Dar tu m-ai convins să mai rămân 
în Vegas câteva zile, iar apoi m-ai dus la o capelă pentru nunți și ai 
profitat de mine! 

Pieptul ei fremăta de furie. 

Ty rămăsese țeapăn, îmbujorat, iar fruntea i se încreți. 

— Noaptea trecută mi-ai spus că vrei să te însori cu mine, Ty. Ai 
zis: „Hai să facem ceva nebunesc de dragul iubirii.“ Și în tot acest 
timp, inima ta era lângă o altă femeie. 

— Eram beat, și eram atras de tine, și am fost un prost. Totul e 
numai vina mea. 

Fa își apăsă fruntea cu mâinile. Putea muri cineva de inimă frântă? 
Părea că da. Simţise de la bun început că relaţia lor era prea bună ca 
să fie adevărată. El era superb, plin de succes și teribil de fermecător. 
Ar fi putut alege orice altă femeie din Vegas. Și totuși, Celia intrase 
în jocul lui, deși Ty nu îi spusese niciodată deschis că o iubește, că 
sentimentele lui față de ea erau adevărate și unice. Nu se întâmplase 
deloc așa. E/ nu mai era aceeași persoană de care se îndrăgostise în 
clasa a noua. Ty era la fel de nestatornic precum un pod construit pe 
nisip. 

Celia își lăsă mâinile în jos. 

— Ce ai de gând să faci acum? 

Îi era rușine să recunoască, dar ea voia să îl audă spunând că se 
hotărâse să o părăsească pe Tawny și să dea relaţiei lor o șansă. 

— Mă reîntorc acasă, în Texas, și îi spun lui Tawny ce am făcut. O 
să încerc să îndrept lucrurile cu ea. 

Ochii Celiei se umplură de lacrimi pline de durere și furie. Nu o 
cunoștea pe Tawny, dar instinctiv o ura pentru că aceasta se bucura 
de iubirea lui Ty. 

— O să te ierte? 

— Probabil că nu. Dar am să-i cer iertare oricum. Avem un trecut 
împreună. O cunosc de când eram copii. 

Celia își înșfăcă sandalele, apoi se duse să-și caute poșeta. Se 
strădui să-și stăpânească lacrimile, dar nu fu în stare. I se rostogoliră 
peste gene și se prelinseră în șiroaie fierbinți pe față. 

Avea să se întoarcă la viața ei în Oregon, iar Ty avea să se întoarcă 
la viața lui în Texas, deoarece nu o iubea. În ciuda jurămintelor pe care 
și le făcuseră și a ceea ce se întâmplase în patul matrimonial, Ty nu 
voia să fie însurat cu ea. El voia să se căsătorească cu Tawny, o fată pe 
care o cunoștea din copilărie și cu care se întâlnea de doi ani. Doi ani! 

Celia fusese atât de euforică în ultimele zile încât saltul înapoi la 
realitate era dur, iar impactul nimicitor. 

Unde îi era poșeta? El îi spusese atât de multe lucruri frumoase! 
Sărutările lui... Cum avea să se descurce? Modul în care o făcuse să se 
simtă. Nu suporta ideea de a-l pierde — ba da, putea. Și avea să o facă. 
Era un neserios! Unde îmi este poseta? Felul tandru în care o privise. 
Râsul lui. Totul fusese o minciună. Și chiar și așa, îl iubea. Se dăruise 
cu totul lui, iar el alesese pe altcineva. 

Își zări poseta și și-o trecu peste umăr. După ce își șterse lacrimile 
de pe obraji, Celia se uită pentru ultima oară la Ty. 

El nu se mișcase. Încă stătea lipit de fereastră, chipeș în toată 
bărbăţia lui. 

Se întâlnea cu el de patru zile, iar el reușise să o trădeze mai rău 
decât oricine din viața ei. 

— Dorești să divorțezi, Ty? Deoarece cred că anularea căsătoriei 
iese din discuţie. 

— Nu mă gândesc atât de departe încă. 

— Ca să știi... 

— Da? 

— N-o să te iert niciodată pentru asta. 

Expresia lui rămase aceeași. Dădu din cap o dată, încordat. Celia 
își putea da seama că el nu se aștepta ca ea să-l ierte. Ty voia doar s-o 
vadă plecată. 

Nu putea respira. Disperată să plece de lângă el, din camera 
asta, departe de propria ei dezonoare, Celia se îndreptă spre ușă. O 
deschise cu putere. 

Celia nu privi în urmă în timp ce mergea cu pași repezi pe hol în 
direcția lifturilor. Nu voia să mai vadă vreodată chipul lui Ty Porter. 

Câte zile mai avea pe pământ. 

ÎN PREZENT 
imuzina închiriată de Ty mirosea a apă de colonie și a lux. 
El se lăsă pe spătarul scaunului din spate, cu brațele întinse 
de-a lungul părții de sus a tapițeriei din piele, sprijinindu-și 
cizma de genunchiul opus. 

Patru dintre amicii lui din liceu erau în mașină cu el. Unul era pe 
punctul de a se căsători, așa că restul îl însoțeau până în Las Vegas 
pentru o petrecere a burlacilor. Băieţii abia așteptau noaptea care avea 
să urmeze. Atracţiile zonei și muzica. Băuturile și jocurile de noroc. 

Entuziasmul lor nu-l impresionă cu nimic pe Ty, cu excepţia 
faptului că îl făcu să pară mult mai în vârstă decât ceilalți. Puţine 
lucruri îi mai stârneau interesul zilele astea. El călărea tauri. O seară 
în Vegas, un oraș pe care îl vizitase de atâtea ori încât se plictisise de 
el, îi aducea un gol în suflet. 

Ty își mută atenţia asupra geamului uneia dintre portierele 
limuzinei și privi afară, fără să se uite cu adevărat la ceva, în vreme ce 
orașul trecea în viteză pe lângă el. În mai, zilele erau lungi în Nevada. 
Deși mergeau să ia cina, soarele era doar la jumătatea drumului său 
spre asfințit. 

O nuanță urâtă de roz îi atrase atenţia. Trupul i se încordă. 
Aplecându-se înainte, privi cu atenţie. O clădire roz cu un gărduleţ 
alb. O caleașcă ridicolă legată de un cal fals. 

— Poţi opri? îl întrebă pe șofer. Te superi dacă oprești puţin? 

Soferul trase pe dreapta ca să iasă din trafic, așa încât celelalte 
mașini să-l poată depăși. 

— Ce s-a întâmplat, omule? 

Ty le aruncă o privire amicilor lui, care se uitau la el curioși. 

— Nimic. 

El își mută din nou atenţia asupra capelei. 

— Doar că mi-am amintit că am văzut locul ăsta cu mulți ani în 
urmă. 

Gazonul sintetic încă acoperea curtea. Foișorul era încă în picioare. 
Chiar și afișul pe care scria Cuibusorul iubirii rămăsese, deși era cam 
șters. 

— Nu pare cine ştie ce. 

— Nu. 

În ochii lor, probabil că era cea mai banală clădire din Vegas. Și 
totuși, ceea ce Vegasul nu putea face, ceea ce nimeni nu putea face 
pentru el acum, tocmai reușise capela asta. Îi trezise la viață trupul 
înțepenit și îi făcuse inima să bată sălbatic. 

Nu mai văzuse Cuibuşorul iubirii din noaptea aceea de demult. 
Nu făcuse nimic special pentru a evita locul în timpul călătoriilor lui 
în Vegas, numai că nu avusese un motiv anume să îl caute. De ce să 
se deranjeze să viziteze un loc care cu siguranță i-ar fi trezit amintiri 
neplăcute? 

Amintirile nu sunt chiar atât de neplăcute, îi reaminti conștiința. 
Nu-i așa? 

Celia. 

Ty nu o uitase deloc. Ochii de un verde deschis și genele lungi. 
Nasul delicat. Ten perfect, chiar și fără machiaj. Trupul mic de 
înălțime, dar zvelt, cu forme tocmai potrivite. Părul castaniu cârlionțat 
care bătea în roșiatic la atingerea soarelui. 

Cu mult timp în urmă, când o întâlnise prima oară în clasa a 
unsprezecea, crezuse că arăta ca o mică zână a pădurii care se rătăcise 
la Plano East. 

Ochii lui cercetară fiecare detaliu al capelei. Îl surprindea cât de 
mult însemna faptul că venise aici. 

— Gata s-o luăm din loc? îl întrebă un amic. 

— Nu încă. 

Îi veniră în minte amintiri ale zilelor pe care el și Celia 
le petrecuseră împreună în acel decembrie. În noaptea în 
care veniseră împreună la Cuibusorul iubirii, ea arăta la fel de 
atrăgătoare precum acea batistă argintie căreia ea îi zicea rochie. 
Mirosea a lămâie. Ea îl privise tandru în timp ce își rosteau 
jurămintele. Se distraseră copios cât timp a durat penibila ședință 
foto de nuntă. 

Ce se întâmplase între ei în dimineața următoare... 

Muşchii i se încordară. 

— Ok, hai să mergem. Mă simt bine. 

Deși nu se simţea bine. 

Mașina merse mai departe, iar Ty rezistă ispitei de a-și întoarce 
capul pentru a nu scăpa din ochi capela. O lăsă în urmă. 

Amicii lui se holbară la el. 

El ridică din umeri, ca și cum interesul lui față de Cuibusorul 
iubirii nu fusese nimic altceva decât un impuls. 

— Mersi că v-aţi oprit. 

— Nicio problemă. 

— Acum hai să mergem la restaurant să vă pot face cinste cu un 
rând de băutură, băieți. 

Asta îi făcu să se întoarcă la pălăvrăgeală, tachinări, chicoteli. Li se 
alătură, dar în interiorul lui se dezlănţui o adevărată furtună. 


Celia stătea la masa de bucătărie, gata să plângă. Partea bună cu 
plânsul era că te făcea să te simți bine pe moment. Partea proastă era 
că te lăsa cu o durere în piept pe termen lung. 

Vechiul ei laptop se odihnea pe masă, deschis la site-ul băncii care 
afișa o listă cu toate retragerile de numerar din contul ei. Un vraf de 
facturi se afla lângă computer și un carnețel cu numere scrise frenetic, 

pe coloane. Întunericul gros al unei nopți de la jumătatea lui mai, ora 
unsprezece, umplea ferestrele bucătăriei ei. 

Nu avea destui bani în cont. Din nou. Răsuflând întretăiat, își 
frecă ochii. 

Stresul de a datora bani pe care nu îi avea și pe care nu îi putea 
restitui o secătuise tot mai mult în ultimele șase luni. Mersese mai 
departe pentru că asta era ceea ce făcea. De fapt, era acest gen de 
persoană: Celia, o femeie care înainta pas cu pas în viață și mergea mai 
departe, indiferent cât de vlăguită sau depășită de situație se simţea. 

Totuși, chestia asta cu banii o îngrijorase serios. Strategia ei de 
„a merge mai departe“ ardea precum o bucată de hârtie ţinută prea 
aproape de flacără. 

În ultima lună, urmărise cu atenţie cheltuirea fiecărui bănuţ. 
Tăiase cupoane și evitase consumurile suplimentare, gândindu-se că, 
dacă mai reducea din costuri, poate că ar fi putut începe să-și acopere 
datoria de pe cardul de credit. 

Apoi azi, i se stricase mașina, ceea ce făcu ca bucata de hârtie să 
se ardă cu totul. 

Mașina ei începuse să-și arate vârsta dând rateuri în ultimii patru 
ani, dar ea tot o peticise pentru că era achitată integral și nu-și putea 
permite alta nouă sau în chirie. Mecanicul îi spusese azi, că o nouă 
cutie de viteze avea să o coste o mie cinci sute de dolari. 

O mie cinci sute de dolari! 

Lipsurile financiare îi ardeau gâtul pe dinăuntru. Nu mai putea 
depune bani pe card. Deja depășise limita de credit. I se refuzase 
eliberarea unui alt card. Dobânda pe care o avea pe cel curent o omora 
deja, ca să nu mai vorbim de povara mentală de a avea datorii. 

Ce avea de gând să facă? Nu suporta ideea de a cere bani unchiului 
Danny, părinților sau fratelui ei mai mare. Părinţii ei locuiau în 
prezent în Scoţia, iar fratele ei, în Boston. Toți o cunoșteau drept 
independentă și demnă de admiraţie. 

Trebuia să se descurce fără mașină. O mulţime de oameni se 
descurcă cu autobuzul sau bicicleta. Nu? Mintea îi vuia, încercând 
să-și imagineze cum s-ar putea descurca. 

Își închise computerul și fixă cu privirea peretele din faţa ei, 
absentă. Îndoiala de sine își ridică capul și se năpusti asupra ei să 

o sfâșie, aşa cum se întâmpla întotdeauna când trecea prin cele mai 
negre momente din viața ei. 

Poate că nu ar fi trebuit să închirieze acest apartament. Cu cinci 
ani în urmă, când se hotărâse să stea în locul acesta micuț, părea atât 
de convenabil, atât de perfect cu piscina centrală și gardul împrejmuit 
de mărimea unei cutii cu cereale. Celia trecu în revistă culorile vesele 
ale zugrăvelii, modelele aprinse, suvenirurile de la piața de vechituri — 
fiecare cumpărate cu mult drag de-a lungul timpului. 

Poate că nu ar fi trebuit să se angajeze la universitate, în cantina 
administraţiei. Voise pur și simplu ceva cu un program bun și asigurare 
de sănătate, dar poate că un program mai lung și un salariu mai mare 
ar fi fost o alegere mai bună. Astfel ar fi putut să se descurce mai bine 
din punct de vedere financiar... 

— Mami? 

Celia se întoarse înspre locul de unde se auzi vocea. 

— Da, scumpo? 

Fiica ei, Addie, stătea în pragul ușii care dădea din living în hol, 
purtând pijamaua ei cu Rapunzel și ținând în braţe mica pătură de 
culoarea fildeșului pe care o avea de când era bebeluș. 

— De ce stai trează? 

— N-am putut să adorm. 

Addie avea un ochi închis și unul pe jumătate deschis în lumină. 
Părul ei blond închis, drept ca o placă și tuns bob, era ridicat și încâlcit 
în creștetul capului. 

— Vino să mă îmbrățișezi. 

Celia își deschise braţele și, atunci când Addie veni la ea, o trase 
în poala ei. Addie se cuibări exact așa cum se cuibărise în braţele 
Celiei de când se născuse: chipul lui Addie lipit de pieptul Celiei, 
bărbia Celiei pe capul lui Addie, mâinile lui Addie care ţineau strâns 
păturica și brațele Celiei care susțineau silueta slabă a lui Addie. Celia 
inspiră adânc aroma de căpşuni și frişcă a șamponului lui Addie. 

— Te doare burtica? 

— Da, cred că am nevoie de ceaiul meu. 

— De mușeţel? 

— Da. 


— Bine, o să ţi-l aduc. 

Celia o puse pe Addie pe scaun și puse ceainicul pe foc. Refluxul 
gastro-esofagian al lui Addie se manifesta uneori noaptea târziu. 
Dacă n-ar fi fost boala asta, copilul ei ar fi dormit mai bine și contul ei 
bancar ar fi fost în ordine. Costul analizelor pe care gastroenterologul 
lui Addie le recomandase, inclusiv o internare a lui Addie pentru 
examinarea esofagului și a stomacului cu un aparat sub anestezie, 
epuizase economiile Celiei. 

Addie se uită la ce era pe masa din bucătărie. 

— Ce sunt astea? 

Fa își trecu degetele peste vraful de facturi. Celia nu se ocupa 
niciodată de aspectele financiare în prezenţa lui Addie. 

— Nişte scrisori. 

— Scrisori despre bani? 

— Păi... Celia se eschivă. Deși făcuse tot posibilul să-și protejeze 
fiica, Addie se dovedise întotdeauna a fi atât de perspicace, atât de 
înspăimântător de isteață... o viitoare elevă de grădiniță care putea 
foarte bine să-și ia un doctorat în psihologie. 

Addie se încruntă. 

— Ce o să facem cu mașina? 

Defecţiunea mașinii în drum spre creșă în dimineaţa asta se 
înregistrase în mintea lui Addie drept un eveniment foarte important. 

— Nu m-am hotărât încă. 

— O putem repara? 

— Da, se poate repara. De cineva care are o mie cinci sute de dolari 
la îndemână. 

— Dacă avem nevoie de ajutor, unchiul Danny ne va lăsa să 
împrumutăm mașina lui. 

— Bineînţeles că da. 

Celia puse un pliculeţ de ceai într-o ceșcuță dintr-un serviciu 
incomplet. După ce turnă apă nu prea fierbinte, adăugă puţină miere 
și o puse în fața lui Addie. 

Addie o privi în felul ei solemn. 

Celia luă loc lângă Addie. 

— N-ai de gând să-ţi bei ceaiul? 

— E prea fierbinte. 

— Nu, nu e. Uite. Îl gust eu. 

Celia gustă. 

Cu toate astea, Addie tot o fixa cu privirea. Clipi, îndepărtă o 
șuviță de păr de pe frunte și își strânse buzele mici și trandafirii. 

— O să-ţi cumpăr o mașină nouă, mami. 

— Nu, nu, Dovlecel. 

Numele de alint pentru Addie fusese „plăcintă de dovleac“, mai 
apoi „plăcințică de dovleac“. Iar în final, pur și simplu „dovlecel“. 

— Mami o să se descurce... 

— Pot să vând limonadă. ii minte data trecută? Am făcut o 
mulțime de bani. 

— Da, așa este. 

— Sau pot să vând una din prințesele mele. Am multe. Poate — își 
mușcă buza — poate pe Tiana? Sau nu — am două păpuși Ariel. Aș 
putea să vând una dintre ele. 

Addie își adora prințesele Disney. Faptul că adusese numai în 
discuție ideea de a-și vinde măcar una dintre ele îi frângea Celiei inima. 

— E foarte drăguţ din partea ta, dar nu trebuie să strângi bani ca 
să-mi cumperi o mașină. De fapt, nu trebuie să-ți faci griji în legătură 
cu mașina sau cu orice altceva, bine? Suntem în regulă. 

— Am să-ți cumpăr un furar. 

— Un furar? 

— Da. O să-ţi cumpăr un furar. Roșu. 

— Un Ferrari? 

— Exact. 

Celia chicoti și o sărută pe Addie pe tâmplă, exact în locul în care 
o mai sărutase de un milion de ori. 

— N-am nevoie de un Ferrari. Te am pe tine. 

— Bineînțeles că ai nevoie de un furar. Mașina noastră e praf. O 
să-ți iau un furar roșu. 

— Ei bine, și eu o să-ți cumpăr ţie un furar roz. Ce zici de asta! 

În sfârșit, Addie zâmbi. Celia zâmbi la rândul ei, apoi o privi pe 
Addie cum își sorbea ceaiul. 

Micuța era lumea ei, sufletul ei, era totul pentru ea. Întreaga viață 
a Celiei se învârtea în jurul acestei fetițe mici și serioase, care își făcea 
mereu griji, purta ochelari și avea o inimă de aur curat. 

De când se născuse Addie, Celia avea un singur ţel în viață. 

Indiferent ce sacrificii trebuia să facă, indiferent cât de mult trebuia să 
muncească sau cât de obosită era — telul ei era să-i ofere lui Addie cea 
mai bună copilărie posibilă, o copilărie plină de dragoste și siguranță. 

Făcuse tot ce-i stătuse în putință și totuși tot efortul ei nu reușise 
să le scoată din situația asta: în incapacitatea de a plăti facturile și, 
începând de azi, fără mașină. 

Când Addie își termină ceaiul, Celia o conduse în camera ei și se 
cuibări lângă ea în patul dublu îngust al lui Addie. Lumina de veghe 
scălda camera într-o nuanță plăcută. 

— Vrei să-mi spui o poveste? Addie își închise ochii și își trase 
păturica aproape. 

— Care prinţesă? 

— Frumoasa adormită, te rog. 

Celiei nu-i plăceau prea mult poveștile cu prințese. Își făcea griji 
cu privire la faptul că ele impuneau un standard nerealist de așteptări 
în materie de frumuseţe feminină și că transmiteau ideea ridicolă 
că fetele aveau nevoie de prinți ca să le salveze. Totuși, lui Addie îi 
plăceau tare mult poveștile astea, iar Celia a înțeles că nu te poți pune 
cu gusturile inimii. Așa că în dorința ei de a o proteja, a încercat să 
limiteze timpul petrecut de Addie uitându-se la desenele animate 
cu prințese, aprecia calităţile de suflet ale prințeselor și o asigura pe 
Addie că prinţesele se puteau salva și singure dacă prinții ar fi fost 
învinși de personajele negative. 

Celia își drese vocea pentru a se potrivi cu tonul acela calm de 
culcare. 

— La câţiva ani după ce Aurora s-a măritat cu prințul Filip, ea s-a 
hotărât să organizeze un bal special. 

— Ooo. 

— Balul era în scopul ajutorării bucătăriilor care preparau supă 
în tot regatul. Bineînțeles că aceste bucătării hrăneau pe oricine era 
flămând, deoarece Aurorei îi păsa de soarta celor mai puțini norocoși. 
Fa a hotărât ca balul să fie pentru toate fetiţele în vârstă de patru ani 
din ținut... 

— Am aproape cinci ani. 

— ... pentru toate fetiţele din ținut în vârstă de patru ani care 
aveau să împlinească cinci ani. Aurora le-a invitat să vină la castel, să se 

îmbrace în rochii de gală și să poarte tocuri înalte, să-și aranjeze părul 
cu bijuterii sau clame strălucitoare în formă de fluturași sau diademe. 

Addie se relaxă în așternut. 

— Sau dacă fetele preferau blugi sau hanorace, atunci și așa 
era bine. Aurora respecta individualitatea. Fetelor li se permitea să 
meargă în fabuloasele grădini ale castelului și să culeagă flori și să 
facă buchete. 

— Slujitorii, șopti Aurora. 

— Așa-i. Fetele culegeau florile și apoi slujitorii, care erau toţi 
tratați foarte bine și li se ofereau salarii excelente și asigurare medicală, 
le aranjau în cele mai frumoase buchete pe care le-ai văzut vreodată. 
Aurora, fiind atât de atentă și generoasă așa cum o știm, i-a invitat și 
pe băieții regatului la bal, astfel încât micile prințese să aibă parteneri 
de dans. 

Celia simțea cum Addie adoarme încetul cu încetul. 

— Când băieții și fetele au ajuns la bal, ei nu-și puteau crede 
ochilor. Au băut ciocolată caldă din fântâni și punci din fântâni unde 
îți puteai pune o dorință. O masă regească, încărcată cu cele mai 
delicioase mâncăruri, îi aștepta. Biscuiţi cu mure, fursecuri delicioase. 

Celia oftă. 

— Brioșe cu portocale. Foietaje cu ciocolată. Batoane cu alune. 
Pâine cu nucă și dovleac... 

Ups. Cumva, în timp ce povestea, alunecase în propria fantezie. 

Aruncă o privire către Addie, al cărei piept se mișca ușor. Buzele 
fetiţei erau întredeschise, degetele nemișcate. Era plină de încredere. 

Fi bine. Ignoră durerea din piept pe care o va resimți mai târziu. 
Deoarece în timp ce se uita la copilul ei, marea ei iubire, ochii i se 
încăpățânară să verse lacrimi. 

Era doar o femeie, supusă greșeli. Nu era îndeajuns de bună sau 
de înțeleaptă pentru a fi mama acestui copil. Și totuși, i se încredințase 
această onoare sfântă. Acest rol o smerea în fiecare zi, deoarece deși 
nu era îndeajuns de bună sau de înțeleaptă, ea voia din tot sufletul să fie. 

Fra singurul părinte pe care îl avea Addie. 

Ty își petrecu jumătate de noapte întins pe o parte gândindu-se la 
Celia și cealaltă jumătate, visând-o. 

De îndată ce se trezi, se duse la sala de gimnastică a hotelului și 
alergă pe bandă. Indiferent de cât de repede rula banda, gândul îi 
fugea mereu la Celia — cu aceeași intensitate ca în momentul în care 
zărise acea stupidă capelă roz. 

Frustrat, se întoarse în camera de hotel. De vreme ce amicii lui 
încă dormeau după petrecerea din seara trecută, își luă computerul, 
înșfăcă un sandvici și un pahar cu suc de portocale și se instală într-un 
colț în prima cafenea pe care o găsi în hol. 

După ce căută pe net câteva minute, găsi un site care pretindea că 
putea localiza oameni. Ty tastă numele Celia Park și ultima adresă pe 
care și-o mai amintea, Corvallis, Oregon, apoi apăsă tasta Enter. 

Datele ei apărură imediat. 

Ty se holbă la monitor. Chiar fusese atât de ușor să o găsească? 
Trăia tot în Corvallis, asta nu-l mira deloc. Ce era surprinzător era că 
site-ul lista numele ei drept Ce/ia Park Porter. 

I-a folosit numele de familie? Își încreți fruntea. Se așteptase să 
îi ponegrească numele, să-l calce în picioare, să-l scuipe la nesfârșit. 

Poate faptul că îi păstrase numele însemna că nu îl ura de tot... 

Nu. Celia îl detesta cu siguranță. Cea mai plauzibilă explicaţie 
a faptului că îi păstrase numele era că, tehnic vorbind, erau încă 
căsătoriți. Probabil că îi era mai ușor din punct de vedere legal. 

Minute întregi, Ty îi cercetă cu atenţie numele și cele zece cifre ale 
numărului ei de telefon. Nicio adresă. 

Îi salvă numărul în telefon. 

Amintirea a ceea ce îi făcuse încă avea puterea de a-i înfiera 
inima. Din clipa în care s-a trezit lângă ea, în pat, în acea dimineaţă, 
regretase amarnic faptele din Vegas. Totuși, Ty nu luase niciodată 
legătura cu ea ca să-i spună asta și cu siguranță nici ea nu-l căutase 
niciodată. 

l-au mai rămas câteva zile din vacanță. Plănuise să meargă 
acasă în Holley, Texas. În schimb, avea să se ducă în Oregon și să se 
întâlnească cu Celia. Trebuia să lămurească lucrurile între ei, deoarece 
după atâta vreme, era în sfârșit gata să înceapă un nou capitol în viața 
lui. Mai mult de-atât, voia să înceapă un nou capitol. Dorea lucrul 

acesta cu aceeași hotărâre încăpățânată care îl propulsase în vârful 
industriei de călărit tauri. 

Cei care îl cunoșteau — care îl priviseră devenind campion călărind 
un șir de tauri, care îi citiseră cartea sau care văzuseră documentarul 
despre el — înțelegeau un lucru: Ty Porter obținea întotdeauna ceea 
ce își dorea. 

Avea să meargă în Corvallis, Oregon. 

ună telefonul, ceea ce o făcu pe Celia să tresară. Era adâncită 
în gânduri, creionându-și scenarii diverse, menite să le 
scoată pe ea şi pe Addie din colaps financiar, în timp ce uda 
primulele în curtea din spate. Reglă debitul furtunului, îndreptându-l 
către margarete în timp ce păși pe veranda ei micuță cu dale din 
cărămizi. Luând telefonul de pe masă, apăsă pe tasta de apel. 
— Alo? 
— Celia? Se auzi o voce masculină. 
— Da? 
— Ty Porter la telefon. 
Inima i se opri, apoi începu să bată cu putere. 
— Celia? 
Pic. Pic. Pic. Sunetul jetului de apă care lovea florile îi atrase atenţia. 
Pic. Pic. Pic. Îşi îneca margaretele. 
— Celia? 
— Sunt aici. 
Se forță să vorbească. 
— Aşteaptă o clipă. 
Zăpăcită, își lipi telefonul de piept, scăpă furtunul din mână și 

se aplecă să închidă robinetul. Merse în grabă spre ușa glisantă din 
spate, pe care o lăsase deschisă înspre camera de zi. Se aplecă înăuntru, 
încercând să vadă și să audă ceva înafara sunetelor asurzitoare din 
trupul ei cuprins de panică. Nici nu o vedea, nici nu o auzea pe Addie, 
ceea ce însemna că ea încă se mai juca în camera ei, exact așa cum 
îi plăcea să facă atunci când se întorceau acasă în după-amiezile de 
vineri. 

Celia păși înapoi pe verandă, trase cu totul ușa glisantă, apoi se 
duse în cel mai îndepărtat colț al grădinii din spate, sperând să nu fie 
auzită. 

Ty. O suna. De ce? Faptul că el se afla la celălalt capăt îi trezea 
în minte nenumărate imagini, furie și un ocean de resentimente. 
Înlătură toate aceste amintiri, deoarece singurul lucru la care se putea 
gândi acum era cum să scape de el. Duse telefonul la ureche. 

— Sunt aici. 

— A trecut multă vreme. 

Celia nu era sigură dacă el se referea la cât de mult i-a luat ei să 
răspundă sau la anii care trecuseră de când se întâmplase povestea cu 
Vegasul. 

— Da. 

Trecu o pauză. 

Celia înghiți greu. 

— Sunt în Corvallis, spuse el. 

Simţi o senzaţie de gol în stomac precum un lift ale cărui cabluri 
fuseseră rupte. 

— Mi-ar plăcea să ne întâlnim, continuă el. Speram... ei bine, 
speram să putem ieși în oraș la prânz ca să putem sta de vorbă. 

Vocea aceea. Calmă și sigură pe ea, cu un accent texan. O uitase 
de multă vreme, dar auzind-o din nou... o făcea să și-o amintească. 

— Celia? Esti de acord... să ne întâlnim? 

Încerca să se hotărască cum ar fi cel mai bine să-l facă să o lase în 
pace. 

— Știu că este șocant să mă auzi, după atâta vreme. Îmi pare rău 
pentru asta. Aș putea să te resun mai târziu. 

— Nu. Doamne fereste, nu dorea așa ceva. 

— În regulă, răspunse el. Deci. Ne întâlnim la prânz? 

— Nu. Nu am nimic să-ți spun. 

— Poate că nu, dar eu am câteva lucruri pe care aș dori să ţi le 
spun. 

— Uite ce e... 

Fa își mușcă buza de jos. 

— Dacă ai venit să intentezi divorțul, puteai să nu baţi drumul 
până aici. Eşti pe mobil? 

Fa își răsuci încheietura mâinii și verifică dacă numărul lui apărea 
pe ecranul telefonului ei. 

— Da. 

— Voi trimite un mesaj avocatului meu cu numele și numărul tău 
de telefon. O să-ți trimită documentele, de îndată ce le voi semna. 

De data asta, Ty fu cel care aşteptă câteva secunde ca să răspundă. 

— Ai de gând să divorțezi de mine fără ca măcar să ne mai 
întâlnim? 

— Da. 

Celia se așteptase ca el să o contacteze în legătură cu divorțul în 
săptămânile și lunile care urmară după Vegas. Nu făcuse asta — ceea 
ce întotdeauna i se păruse a fi ciudat și misterios. Îi verificase profilul 
de Wikipedia numai de două ori în timpul acelor ani de tăcere. În 
ambele dăți detaliile publicate acolo îi confirmaseră ceea ce lipsa 
actelor de divorț sugera. Nu se însurase cu altcineva. Nici nu afișase — 
cel puţin nu în public — vreo iubită. 

— Am venit aici ca să stau de vorbă cu tine, Celia. În persoană. 

— Nu e nevoie. 

— Eu am nevoie. 

— Nu. Nu am de gând să mă întâlnesc cu tine. Nu avem niciun 
motiv să ne vedem sau măcar să mai stăm vreodată în aceeași încăpere. 

— Hei, Celia, crezi că poți fi mai explicită? 

Fa putu sesiza zâmbetul din tonul lui leneș și glumet. 

— Vorbim pe bune? 

O venă de la baza gâtului îi zvâcni. 

Un ciocănit dintr-o parte îi atrase atenția Celiei. Addie o urmărea 
prin fereastra dormitorului. Fetiţa bătu din nou în geam, apoi făcu cu 
mâna. 

Celia îi făcu cu mâna la rândul ei în timp ce frica îi cuprinse 
spinarea precum o apă înghețată. 

— Am bătut cale lungă să te văd, spuse Ty. 

Addie ţinea deasupra capului o păpușă Albă-ca-Zăpada și arăta 
înspre rochia cu care o îmbrăcase. 

Celia îi făcu un semn aprobator și încercă cu disperare să 
zâmbească normal. 

— Dacă ai nevoie de timp să te obișnuiești cu ideea de a mă 
reîntâlni, înțeleg. Pot aștepta. Nu mă grăbesc... 

Celia își întoarse privirea de la Addie, prefăcându-se că atenţia îi 
fusese furată de părul din grădină. 

— ... dar nu plec până nu stau de vorbă cu tine. 

— Orice am avea să ne spunem poate fi comunicat prin intermediul 
avocaților noștri. 

— Nu sunt de acord. 

Addie putea deschide ușa glisantă în orice moment și se putea 
trezi cu ea în grădină. Privirea Celiei se îndreptă rapid spre fereastra 
lui Addie. Nu era nimeni. 

Dacă nu-l putea convinge pe Ty să o lase în pace prin intermediul 
telefonului — și așa părea că stau lucrurile — atunci era mai bine să 
nu scoată asta în evidență. Avea să facă orice era nevoie pentru a-l 
convinge să plece. 

— Ne vedem mâine la prânz. 

În spatele ei, auzi zgomotul familiar al ușii cu paravan care se 
deschidea. 

— Unde? întrebă el. 

— La un restaurant numit Jana. În centrul orașului. 

Înainte ca el să mai spună ceva sau ca să mai audă vreun cuvânt, în 
special unul de un copil, Celia întrerupse convorbirea. 


— Ce faceţi, doamnelor? 
Uitându-se peste umăr, Celia îl privi pe unchiul Danny cum intră 
în apartamentul ei folosindu-și propria cheie. 

— Bună, unchiule Danny. 

— Ce mai faceți? 

— Sunt bine, răspunse Addie, în felul ei obișnuit. Tu ești bine? 

Danny se îndreptă spre locul unde Addie stătea pe podea lângă 
măsuța de cafea, colorând. El dădu palma cu ea. 

— Sunt bine, dulceaţă. N-am de ce să mă plâng. 

El se uită la Celia. 

— Și tu ce faci, C? Pari puţin cam tulburată, fetiţo. 

— Cine, eu? 

Intrase într-o stare de agitaţie serioasă de când cu telefonul lui Ty 
de seara trecută. 

— N-am nimic. Sunt bine. 

— Bine atunci. El îi făcu cu ochiul. Te ocupi de rufe? 

— Da. 

Se uitase la televizor, împăturise haine și stătuse de vorbă cu 
Addie. De fapt, de ieri seară o cuprinse mania de a face mai multe 
lucruri deodată. Era un mecanism de autoapărare menit să-i alunge 
gânduri precum: Ty Porter a intrat din nou în viata mea — Ce am de 
gând să fac în privința asta? — Cum pot să scap de el? - gânduri care o 
asaltau în permanență. 

Unchiul Danny se așeză cu picioarele încrucișate pe podea alături 
de Addie. O întrebă despre cartea ei de colorat, apoi luă un creion și 
se apucă să-și exerseze talentul la desen pe pagina următoare. 

Fra atât de săritor cu ea. Când îi spusese că niște prieteni o 
invitaseră azi, la prânz, în oraș — deși Ty nu era un prieten și ea n-avea 
de gând să mănânce nimic — el se oferise imediat să stea cu Addie. 

Fa împături două dintre cămășile lui Addie și le puse deasupra 
vrafului de hăinuțe curate de-ale fetiţei, apoi căută mai multe în coșul 
cu rufe de spălat. 

Danny arăta întocmai cum te-ai aștepta să arate proprietarul unui 
magazin online de surf. Își purta părul lung și grizonant în șuvițe 
lungi și cârlionțate. Purta un hanorac Baja în culorile alb, albastru și 
roșu, un colier cu un dinte de rechin pe o curea de piele, pantaloni 
scurți și niște șlapi uzați maro marca Reef. 

Totuși, nu era un banal surfer burlac de cincizeci și șase de ani. Era 
surferul e; burlac în vârstă de cincizeci și șase de ani. 

De îndată ce se mutase în Oregon la facultate, părinții ei urmaseră 
slujba tatălui ei din străinătate. Fi nu mai locuiseră în America 
de-atunci. Când unchiul Danny, fratele mai mic al mamei ei, aflase 
că Celia era însărcinată, intui nevoia de a-i fi aproape şi se hotărî 
să locuiască în Oregon. Cumpără o căsuță modernă, de la jumătatea 
anilor '50, în Corvallis și se instală acolo împreună cu colecția lui 
veche de surf și cu discurile formaţiei Beach Boys. 

Înainte de mutarea lui în Corvallis, era ruda preferată a Celiei. Dar 
în ultimii ani, devenise mult mai mult: prietenul ei, singura persoană 
în care avea încredere să o lase pe Addie, cel care se îngrijea de florile 
ei și care îi lua corespondența când ea pleca din oraș, persoana a cărui 
fire calmă o asigurase întotdeauna că lucrurile aveau să fie bine. 

— Cum a mers cu grupul celor Opt Petrecăreţi aseară? 

Adăugă mai multe haine împăturite peste teancul deja format. 

Danny încerca întotdeauna noi metode de întâlniri și site-uri ale 
burlacilor. În sinea ei, Celia punea ghinionul lui pe seama preferinţei 
lui pentru femeile bine coafate din Europa de Est. Cum putea spera 
el să găsească așa o femeie în Corvallis, cu atât mai puţin să se 
căsătorească cu ea? 

— Femeile erau atât de bătrâne, C. Ceea ce ar fi fost în regulă 
dacă mi-ar fi inspirat încredere, înţelegi? Dar erau tare demodate. Și 
americance. 

— Îţi dai seama că trăim în America. 

— Erau pasionate de cusăturile în cruciulițe și citit. Niciuna 
dintre ele n-ar fi vrut să meargă cu bicicleta sau să se cațăre pe munte 
cu mine. 

Un defect pe care Celia știa că el l-ar fi trecut cu vederea dacă 
doamnele ar fi fost machiate țipător sau dacă erau din Belarus. 

— Ce păcat. 

— Totuși vorbesc cu o tipă, de pe unul dintre site-uri, care pare 
destul de interesată. Sună promițător. 

— Cum o cheamă, și de unde este? 

— Olga, din Ucraina. 

El zâmbi și ridică din sprâncene de câteva ori. 

— Tu nu întârzii? 

Trebuia să se întâlnească cu Ty într-o jumătate de oră. 

— Mai am timp. 

De vreme ce unchiul Danny nu punea mare preţ pe punctualitate, 
Celia îl ruga de fiecare dată să ajungă cu o jumătate de oră mai 
devreme, atunci când stătea cu fetița ei, participa la reuniunile familiei 
și la programele de școală ale lui Addie. Ajungea cam după douăzeci 
și cinci de minute după ora cerută de ea, și toți erau mulțumiți. 

— Mă bucur că iei prânzul în oraș, spuse Danny. Ar trebui să faci 
asta mai des. 

Scoase ultimele haine din coș, le împături și le puse frumos în 
ordine. 

— Ar trebui să fie distractiv. 

— la mașina mea. 

Stia despre cutia ei de viteze, care era făcută scrum. 

— Eşti sigur? 

— Da, bineînţeles. Oricum voiam să o iau pe Addie la o plimbare 
pe două roți. Deja mi-am scos bicicleta din portbagaj. 

Danny atașa o a treia roată în spatele bicicletei lui de fiecare dată 
când el și Addie mergeau la plimbare. 

— M-am gândit să mergem în parcul Woodland Meadow. 

Drumul către parc avea să îi ducă într-o direcţie opusă locației 
restaurantului Jana din centrul orașului. 

— Pare o idee bună. 

Celia se duse în bucătărie și verifică încă o dată mâncarea. 

— Aici ai totul pregătit pentru prânz când ești gata. 

— Minunat. Mersi. 

Celiei i-ar fi plăcut să se privească în oglindă înainte să iasă, 
dar rezistă impulsului. De obicei, nu avea nevoie de mai mult de 
cincisprezece minute pentru a face duș, a se îmbrăca, a-și aranja părul 
și a-și aplica machiajul. Astăzi însă se întorsese în baie în mod repetat 
și își petrecuse toată dimineața în faţa oglinzii, aranjându-se. 

Atitudinea ei era total neortodoxă, dar Celia ştia că Ty avea să 
arate foarte bine. Pe cât de mult dorea să ignore nevoia de a arăta bine 
în fața bărbatului care o părăsise — realitatea o contrazicea. Poate că 
această nevoie era inevitabilă, era ceva înnăscut în inima unei femei. 

Prinse din zbor cheile lui Danny, apoi o sărută pe Addie pe cap. 

— Pa, dulceaţă! 


51 


BECKY WADE 


— Pa, mami! 

Danny o salută, iar ea ieși din apartament. În drum spre mașină, 
își scotoci prin geantă. Portofel, ochelari de soare, strugurel de buze, 
telefonul mobil. Un cuţit ca să-l înjunghie pe Iy în piept? Celia le 
avea pe toate, mai puțin pe cel din urmă, din păcate. 

În timpul celor cinci minute cât îi luă să ajungă până la restaurant, 
se gândi că de fapt, nu voia să-l înjunghie pe Ty în piept. Doar pe 
aproape. O tortură lungă și brutală, menită să-l aducă în pragul 
morții, părea o opțiune potrivită. 

Găsi un loc de parcare fără probleme și ajunse la destinaţie la 
doisprezece fără un sfert, așa cum plănuise. Neavând control prea 
mult asupra întâlnirii, voia măcar să aleagă masa. 

Restaurantul avea și locuri înăuntru, dar Celia optă pentru cele 
din cafeneaua de pe trotuar. Când chelnerița o invită să aleagă, ea își 
dori o masă chiar în mijlocul celorlalte și cu fața la stradă astfel încât 
să fie sigură că îl vede pe Ty înainte ca el s-o observe. 

Își puse ochelarii de soare și se așeză pe scaun întocmai ca un 
soldat care se pregătea de luptă. Deasupra ei, o marchiză în trei 
nuanțe de galben ieșea în afara clădirii, oferindu-i umbră. Prelata 
atașată se mișca în bătaia vântului. Celia încercă, dar nu reuși să se 
bucure de calmul unei zile călduțe, cu pâlcuri de cer senin răsfirate 
printre nori. 

Se uită la ceas, apoi luă înghițituri mici din apa cu gheață pe 
care i-o aduse chelnerița. Un cuplu se așeză la o masă din apropiere. 
Câteva persoane singure ieșiră pe ușă. Intră un grup de trei prietene 
care sporovăiau. 

Celia tot nu putea să accepte faptul că Ty era aici în Corvallis. 
Bărbatul în care, odată, făcuse enorma greșeală de a se încrede. 
Trebuia să ajungă în orice moment. 

Aşteptarea i se părea interminabilă. Probabil întârzia. Se uită din 
nou la ceas. Era numai doisprezece fără două minute. 

Oameni care își plimbau câinii și care erau la cumpărături treceau 
pe trotuar. Celia cerceta cu atenţie fiecare chip. În mod repetat, îi 
veneau în minte amintiri cu Ty, pe care încerca să le suprime. 
Amintirea lui erau un exercițiu dureros pe care nu-l mai făcuse de 
ani de zile. 

Pur şi simplu trebuie să treci cu bine de întâlnirea asta, Celia, după 
care el o să plece. Concentrându-se, încercă să-și relaxeze mușchii care 
se încăpățânau să devină tot mai tensionaţi de frică... 

Și iată-l. 

Celia uită să respire. 

Ty înainta cu pași mari pe trotuar în direcția ei, uitându-se în sus, 
probabil căutând semnul pe care scria Jana. 

Anticipase faptul că Ty era un bărbat chipeș. Dar „chipeș“ era 
un atribut potrivit unui fotomodel masculin dintr-o revistă, în ce-l 
privește pe Ty Porter însă era o apreciere mult prea fadă și nesărată. 

Exercita acel gen de atracție care îți atrăgea privirea instant. Simți 
cum femeile rămân cu gurile căscate, cum mașinile evită în ultimul 
moment o coliziune frontală, cum i se fac poze fără permisiunea lui 
și sunt trimise prietenelor. 

Simţi cum o cuprinde mânia. 

Nişte ochelari de soare maro în stil aviator îi acopereau ochii. O 
rază de soare îi făcu părul să strălucească, păr care fusese tuns în mod 
impecabil la fel ca întotdeauna. Purta un tricou bej, subțire, nu foarte 
strâns, dar nici foarte larg, care făcea reclamă cu litere maronii, la un 
magazin de motociclete. Perechea de ghete în stil cowboy din piele 
de aligator care pășea cu putere pe asfalt trebuia să fie una nouă față 
de cea pe care și-o amintea Celia. 

Ty se opri la intrarea în localul Jana și survolă cu privirea mesele. 
Celia și-a dat imediat seama că el o zărise, deoarece îl putea efectiv 
auzi, ca un clopoțel care sună. 

Bărbatul se îndreptă spre ea, o privi și îi zâmbi. Un zâmbet discret, 
dar cu același efect electrizant pe care și-l amintea de atunci, de 
demult, de la cursul de ceramică din liceu, și apoi, ani mai târziu, în 
Las Vegas. 

Celia realiză că planul ei cu tortura prelungită și brutală nu avea 
să funcționeze. Își dori să fi avut într-adevăr un cuţit în poşetă astfel 
încât să-l poată înjunghia în inimă. 

— Bună, zise el. 

Fa încuviință din cap pe jumătate. 

Ty se așeză pe scaunul liber de la masa lor pentru două persoane, 
aducând odată cu el și aroma de pin, atât de suavă încât aproape că 

nu o simţeai. Continuă să se uite cu atenție la ea, aparent nedorind să 
spună mai multe. 

În amintirile ei, îl făcuse mic de statură și parșiv. Dar Ty nu era 
deloc scund. Era înalt. Și după cum arăta, nu se îngrășase deloc în toți 
anii care trecuseră de când îl văzuse ultima oară. Stătea în fața ei, total 
relaxat și nonșalant. 

Cei aproape cinci ani de când era mamă singură o îmbătrâniseră 
pe Celia. Dar exact aceiași ani fuseseră generoși cu Ty, ascuţindu-i 
ușor trăsăturile feței. Avea niște cicatrici pe maxilar, iar pielea de sub 
buza de jos îi oferea un aer masculin care îl făcea și mai atrăgător 
decât îl știa ea. 

— Mă bucur să te văd. 

Fa ridică din sprâncene. Se aștepta să-i răspundă la fel? Dacă da, 
putea să aștepte mult și bine. 

— Arăţi minunat. 

Celia răsuflă enervată. 

Ty ridică din umeri. 

— Pe bune. 

ÎI săgetă cu privirea prin ochelari, încercând să-l trateze cu dispreț. 

Veni chelnerița, al cărei chip se lumină când o văzu pe Celia. 

— Bună! 

— Bună! 

Tânăra femeie îi părea cunoscută, dar Celia nu-și putea aminti de 
unde. 

— Ce mai faci? o întrebă chelnerița. 

— Bine. Tu? 

— Foarte bine. 

Le dădu amândurora meniuri și se fâstâci când îl observă pe Ty 
de aproape. 

— Pot... să vă aduc ceva de băut? 

Când Ty comandă ceai cu gheață, ea îi zâmbi cu gura până la 
urechi, ca și cum el ar fi spus ceva amuzant. 

După ce plecă, Ty deschise meniul. 

— Ce gen de restaurant e ăsta? 

— Cu mâncare sănătoasă. 

— Servesc burgeri? 

— Burgeri vegetarieni. 

Un val uşor de satisfacție o străbătu. 

— Sandviciuri cu şuncă, salată și roșii? 

— Cu fibre. 

Ty îi aruncă o privire. 

— Deci cum sunt? 

— Şuncă falsă, salată și roșii. 

— Și din ce e făcută șunca falsă? 

— Tempeh organic. E vegetarian. 

— Îmi pare bine să aud. Îmi place mult tempeh-ul. 

Puse meniul pe marginea mesei. 

— Tu ce iei? 

— Nimic. 

Ghemul de nervi din stomac nu o lăsa să mănânce. Plus că nu 
mai cheltuise un dolar pe mâncare scumpă de restaurant de luni de 
zile. 

— Nu ţi-e foame? 

— Nu. 

— Nu știu cum poți rezista unui burger cu fibre. 

Zâmbetul lui șăgalnic îi făcu gropițe în obraji. 

— Asta-i masă pentru copii? 

Arătă înspre scaunul din lemn, care părea într-adevăr de copil 
acum că stătea așezat pe el, iar masa lor rotundă devenise mică. 

— De ce-i așa de mică? 

— Nu e mică. 

— Ai ales locul ăsta pentru că are mese mici sau pentru că e 
aglomerat sau pentru că ştiai că n-o să-mi placă mâncarea? 

— Pentru că e aglomerat și pentru că știam că n-o să-ți placă 
mâncarea. Mesele mici sunt doar un avantaj neașteptat. 

O altă gropiță în obraji. 

Celia nu aminti faptul că scaunele din terasă îi permiteau să-și 
folosească ochelarii de soare drept scut. 

Chelnerița aduse ceaiul lui Ty, apoi îi luă comanda cu burgerul 
vegan în timp ce se uită cu interes la el, făcându-i cu ochiul. 

Celia aruncă o privire în jur și surprinse câteva femei care îl studiau 
pe ascuns. Femei nesăbuite. 

Când chelnerița plecă, Ty își îndulci ceaiul și amestecă în el ca și 
cum ar fi avut tot timpul din lume la dispoziție. 

— Tocmai eram în Vegas. Am văzut Cuibusorul iubirii în timp ce 
eram acolo. Îţi amintești de el? 

— Nu. 

Sau cel puţin încerca să-l uite. 

— Faptul că l-am văzut m-a făcut să-mi doresc să clarificăm tot 
ceea ce a rămas nerezolvat între noi. 

— S-a terminat totul între noi, Ty. Definitiv şi irevocabil. 

— Atunci cum se face că din punct de vedere legal încă suntem 
căsătoriți? 

Celia se încruntă. 

— Și eu aş putea să te întreb același lucru. 

— Eu te-am întrebat primul. 

Fa se jucă cu furculita ei, așezând-o perfect. 

— N-am făcut nimic în legătură cu mariajul nostru pentru că am 
presupus că vei intenta divorțul, iar eu doar voi semna actele. 

Plus că avea și un copil de crescut, iar banii erau o provocare 
constantă. Celia își așeză mâinile în poală. 

— De ce nu ai intentat divorț? 

O umbră îi trecu peste față. 

— N-am avut niciun motiv. 

— Cum rămâne cu Tawny? 

Spunându-i pe nume celeilalte femei deschise în Celia rana 
trădării, dar din moment ce el îi solicitase această întâlnire, se gândi 
că Ty îi datorează niște răspunsuri. 

— Când m-am întors în Holley și i-am spus despre tine, ea a rupt 
definitiv relația cu mine. 

El ridică din sprânceană. 

— Ce? Te surprinde că nu m-a iertat? 

— Puțin. 

Ty se lăsă din nou în scaun. 

— După ce vestea nunții noastre s-a răspândit în Holley, am fost 
un proscris în propria mea familie timp de săptămâni întregi. Le-a 
luat ceva timp să accepte situația. Orașul a început să mă ierte atunci 
când am devenit un profesionist și am început să câștig competiții 

pe bandă rulantă. Dar Tawny nici n-a vrut să vorbească cu mine mai 
bine de un an. După încă doi ani am reușit să-i recâștiga prietenia. 

— S-a căsătorit cu altcineva? 

Celia spera din tot sufletul că da. 

— A avut mai mulți iubiți, dar nu s-a măritat cu niciunul dintre ei. 
În ciuda a tot ce s-a întâmplat, eu și Tawny suntem făcuţi unul pentru 
celălalt, iar ea știe lucrul ăsta. Data următoare când îi face papucii 
vreunui iubit, n-o să stau degeaba, am s-o recuceresc. 

Cuvintele lui o răniră pe Celia mai mult decât se așteptase. Își 
îndreptă umerii. 

— În cazul ăsta, hai să semnăm actele și să ne declarăm oficial 
divorțul. 

El îşi scoase telefonul din buzunar și era pe punctul de a tasta ceva. 

— Unde stai? 

— Nu ai nevoie de adresa mea. 

Faptul că el îi știa numărul de telefon și orașul natal deja o băga 
în sperieți. 

— Ca să știu unde să-ți trimit actele de divorț. 

Celia scoase cartea de vizită a avocatului ei și i-o întinse până la 
jumătatea mesei. Din fericire, cel mai bun prieten din copilărie al 
unchiului Danny era dispus să o reprezinte pentru o sumă incredibil 
de mică. 

— Poţi să trimiți actele avocatului meu. 

Ty își puse telefonul și cartea de vizită în buzunar fără să mai 
scoată o vorbă. 

Celia își ridică poșeta de pe jos. 

— Din moment ce ne-am spus tot ce era de spus, voi pleca... 

— Nu. N-am terminat încă. 

Fa se opri, încruntându-se. 

— Continuarea acestei conversații este strict necesară sau 
opțională? 

— Strict necesară. Asta dacă vrei să plec din oraș. 

Buzele i se arcuiră într-o parte, ușor umilit. 

— Ceea ce îmi dau seama că-ți dorești. 

Celia își puse din nou poșeta jos. 

Ty își dădu jos ochelarii de soare și îi puse pe masă. Albastrul ochilor 

lui — o nuanță atât de clară, de strălucitoare și de impresionantă — o 
izbi precum un trăsnet. Tocmai când el era pe punctul să vorbească, 
un ospătar se opri la masa lor pentru a-i reumple paharul cu ceai cu 
gheață. 

Celia își întoarse capul spre stradă pentru a evita privirea 
pătrunzătoare a lui Ty. Pozi să rezisti la întâlnirea asta, Celia. Mâinile 
îi tremurau ușor și tensiunea îi crescu la un nivel îngrijorător. Numai 
întâlnirea asta. Apoi el o să-şi vadă de drum. 


Ty îi observă cu atenţie profilul feței. 

Celia în persoană, stând chiar în faţa lui, după tot acest timp. 
Furioasă și frumoasă. Aceeași dintotdeauna și totuși schimbată. 

Avea o bentiță cu elastic, de lățimea unui șiret de pantofi, care îi 
ținea părul strâns. Buclele îi ajungeau până la umeri, cu un centimetru 
sau doi mai scurte decât își amintea el. Bărbia îi era încordată. Nasul 
subțire. Buzele de un roz palid. Dorea să se uite în ochii ei, dar ea își 
ascunse privirea în spatele ochelarilor de soare. 

Purta ceea ce părea a fi o cămașă de pirat la fel de lungă ca o rochie, 
de culoare albă, cu excepția unei cusături de un albastru deschis în 
partea din față. Un talisman cu inițiala C înscrisă pe el atârna de 
lănţișorul ei subțire din aur. 

Nu-i plăcură colanții ei maro și spera că nu dăduse prea mulți bani 
pe sandalele ei, deoarece nu erau decât niște tălpici prinse cu câteva 
curelușe din piele. Chiar și în trecut, în liceu, adoptase stilul hippie. 

— Ţi-ai deschis patiseria pe care ţi-o doreai? întrebă el. 

Celia învârti închizătoarea uneia dintre brățările ce-i încadrau 
încheietura mâinii. 

— Nu, nu s-a întâmplat asta. 

Brăţara trebuia să fi fost magnetică, de îndată ce a desfăcut cele 
două capete, s-au închis imediat la loc. 

— De ce nu? 

— Nu era ceva practic. 

— Nepractic? 

— Ar fi presupus un împrumut pentru o mică afacere și, în plus 
de asta, îmi ocupa tot timpul. Era posibil să dau faliment. N-am vrut 
să-mi asum riscul. 

— Serios? Păreai atât de hotărâtă. 

Fa îl privi îndelung. 

— A trebuit să mă maturizez. 

Ty se încruntă, amintindu-și cum visul ei de a deţine o patiserie 
fusese odată atât de important pentru ea. Celia voia să pregătească 
cafea gourmet, să servească ceai clienţilor în ceșcuțe chinezești de 
porțelan și să coacă brioșe. Din moment ce primise așa o lovitură 
dură din partea lui, Ty sperase ca măcar în ce privește cariera să fi 
avut succes. 

— Acum cu ce te ocupi? 

— Lucrez în administraţia cantinei universităţii. 

La cantină? Ce deprimant. 

— Și ai locuit în Corvallis în toţi acești ani? 

— Da. 

Celia fusese unul dintre acei copii care în copilărie trebuise să se 
tot mute, o dată la câţiva ani. Ty înţelese de ce își alesese un loc al ei 
și se stabilise acolo. Și înțelese de ce Oregonul. I se potrivea. Era un 
oraș natural, verde și puteai mânca granola.* 

Veni mâncarea, iar Ty mușcă din burgerul lui vegan. Nu-i plăcea 
mâncarea obsedaţilor de sănătate. Nicidecum. Credea în mâncarea 
normală, exercițiu fizic și muncă asiduă pentru a se păstra în formă. 

— Din moment ce ai întrebat, locuiesc încă în cel mai bun stat 
din America. 

— O? Și tu locuiești în Oregon? 

El chicoti, apoi înghiţi câteva chipsuri coapte. Aveau gust de 
hârtie veche. 

— Texas. N-o să mă convingi niciodată că nu este cel mai grozav 
stat, dulceaţă. 

Celia înţepeni la auzul vechiului ei nume de alint. 


* Granola este o mâncare potrivită pentru micul dejun și gustări, formată 


din ovăz rulat, nuci, miere sau alți îndulcitori, cum ar fi zahărul brun și, 
uneori, orez puf, care este de obicei copt până când este crocant, prăjit și 
maro auriu (n. trad.). 

Ty nu intenţionase să-l folosească. Pur și simplu îi scăpase. 
Mesteca, în timp ce o studia. Cu mult înainte de a se îndrăgosti de 
Celia, pur și simplu îi plăcuse de ea. În liceu, fusese o fată simpatică, 
îndrăzneață și isteaţă. În Vegas, pe lângă aceste calități, se maturizase 
și devenise atrăgătoare. 

Persoana care stătea acum în faţa lui nu era nici Celia din liceu, 
nici Celia din Vegas. Această Celia îl ura și ideea de a fi detestat de o 
femeie era de neacceptat în lumea lui Ty. Mai ales că era vorba despre 
Celia. Avea ceva special... ceva care îi intrase în suflet și îl făcea să-l 
doară pieptul, chiar și după toţi acești ani. 

— Cum se face că îmi foloseşti numele de familie? 

Celia păli. 

— Când te-am găsit pe internet, explică el, erai listată drept Celia 
Park Porter. 

Nu-i putea vedea mâinile fiindcă și le ţinea sub masă, dar o auzi 
cum se joacă iar cu brățara. Deschis. Închis. Deschis. Închis. 

— Eram măritată, așa că mi-am folosit numele de căsătorie. 

Își ridică umerii vădit jenată. 

Ty îşi amintea fiecare amănunt din acea dimineață când s-a trezit 
în patul de hotel, cu trupul lipit de al ei. Capul i se odihnea pe umărul 
lui, iar palma ei, pe pieptul lui. Cum se uita la ea în lumina slabă, ce 
învăluia încăperea, conştientizarea a ceea ce făcuse îl lovi din plin cu 
greutatea unei tone. Cobori din pat, făcu un duș și se opri în fața acelui 
geam blestemat de hotel, privind cum mașinile se perindau prin faţa 
lui, părându-i-se că se holba la ele, de ore întregi, îngrozindu-se în 
sinea lui în timp ce Celia dormea. 

Nu fusese niciodată ușă de biserică. Dintre toți frații Porter, Bo 
și Jake fuseseră băieții buni, iar el era oaia neagră. Chiar și așa, Ty 
întotdeauna se considerase a fi destul de decent. Nu la același nivel 
de onoare pe care îl atinseseră bunicii și tatăl lui, dar în mare parte 
onorabil. 

În timp ce stătea în fața acelui geam în acea dimineaţă în Vegas, 
știa că trădase încrederea a două femei și își pierduse și ultima fărâmă 
de onoare pe care o avuse. 

Ty împinse farfuria cu mâncare într-o parte, pofta de mâncare îi 
pierise. Încet, ca să n-o sperie, se întinse peste masă după ochelarii de 

soare ai Celiei. Încercă să-l oprească, apoi cedă, aparent convinsă că 
nu merita să se ia la trântă cu el. Îi dădu jos și îi așeză deoparte. Ea îi 
întâlni privirea, iar pe chipul ei se citea neliniștea. 

Ochii aceia. Frumoși și migdalaţi, verzi, adumbriţi de gene groase 
castanil. 

— Îmi pare rău pentru ce s-a întâmplat în Vegas, Celia. 

— De asta ai bătut tot drumul până aici? 

El încuviință din cap. 

— Înainte de finalizarea divorțului, voiam să-mi cer iertare de la 
tine în mod personal. 

— Ei bine. Te-am auzit. 

Celia se uită ostentativ la ceas. 

— Acum chiar trebuie să plec. Am o întâlnire. 

Regretul îl invada ca străpungerea unei săgeți ascuţite de dart. 

Fa se ridică în picioare. 

Și el făcu la fel. 

— La revedere. 

Celia își plecă bărbia, apoi se întoarse și plecă de lângă el, picioarele 
ei subțiri mișcându-se zorite. 

Ty se lăsă din nou în scaun și o privi cum se urcă într-o mașină 
veche, genul de mașină pe care o conduc surferii în California. Dădu 
în marșarier și dispăru din vedere. 

— Scuză-mă. O voce de femeie. 

Se uită la cele trei prietene care stăteau la masa de alături. Studente? 
Niciuna nu părea să aibă mai mult de douăzeci de ani. 

— Dacă femeia aia vrea să divorţeze de tine, atunci e nebună, 
spuse cea mai înaltă dintre ele, cu ochii rotunzi. 

— "Ţicnită, fu de acord cea mai scundă. 

— Poţi ieși cu noi în seara asta, se oferi cea de-a treia. Hai să ne 
distrăm. 

— Mi-ar plăcea, răspunse Ty, dar sunt doar în trecere. Plec în 
curând. 

Fetelor li se citi dezamăgirea pe față. 

Ty le zâmbi. 

— Vă mulțumesc, totuși. 

— Cu plăcere, răspunseră toate la unison. 

— O,nu. 

Chelneriţa lor ajunse la masă. 

— Doamna a plecat deja? 

— Da. 

— Voiam să o invit la picnicul organizat de Ziua Eroilor, la River 
Run. 

Își duse mâna la piept, prezentându-se. 

— Sunt coordonatoarea socială din complexul de apartamente 
unde locuim amândouă. 

— Înţeleg. 

Fa îl măsură din cap până în picioare. 

— Eşti bine-venit la picnic dacă dorești să vii. 

Ty primise două invitaţii în douăzeci de secunde. 

— Mulţumesc, dar nu voi sta în oraș atât de mult. 

— O, nu-i nimic. În regulă. 

El îi ceru nota de plată. Ea o scoase din buzunarul șorțului ei, o 
lăsă pe masă și plecă. 

Ty fixă cu privirea locul din care dispăruse mașina Celiei, 
amintindu-și cât de furios fusese pe Tawny după ce a făcut acea 
excursie blestemată în Vegas. Mai târziu, își dădu seama că o parte 
din el dorea să-și strice relaţia cu Tawny. Și de asta a făcut-o. Totuși, 
de îndată ce s-a întâmplat, îi păru rău. Regreta și faptul că o folosise 
pe Celia în povestea asta. 

Nu intenționase niciodată să se însoare sau să intre într-o relație 
intimă cu Celia sau ca ea să afle despre Tawny. Dorise numai să se 
distreze amândoi câteva zile în Vegas, apoi fiecare să-și vadă de drum. 
Sfârșitul poveștii. Dar tocmai asta era problema cu deciziile proaste 
— aveau consecinţe mult mai grave decât te așteptai. Atracția dintre 
Ty şi Celia fusese mai puternică decât se așteptase, el se purtase ca 
un idiot, iar Celia se trezise măritată cu un neisprăvit îndrăgostit de 
altă femeie. 

Frânturi din conversațiile de la mesele învecinate și sunetul 
farfuriilor strânse umplură atmosfera. 

Ty îi spusese Celiei mai devreme că nu intentase divorț deoarece 
nu avusese niciun pretext. Dar care era adevărul? Avea un motiv să 


62 


[uima mea te caută 
nu intenteze divorţ. Totuşi, ar fi preferat să fie împușcat decât să 
recunoască motivul cu voce tare — 

Ceva de pe jos îi atrase atenţia. Se uită mai atent și se aplecă. O 
brățară din aur. Brăţara Celiei cu prindere magnetică. După cât se 
jucase cu ea, trebuie să o fi scăpat. 

El o ridică și căzu pe gânduri un timp. Încetul cu încetul, un 
zâmbet îi apăru în colțul buzelor. Celia nu intenţionase lucrul ăsta — 
și probabil că ar fi furioasă dacă ar ști — dar tocmai îi oferise o ocazie 
de a-i face o mică favoare. 

Îi oferise șansa lui Ty să-i returneze brăţara. 

Și să o vadă pentru ultima dată. 

partamentele de la River Run nu păreau cine știe ce. 

A doua zi dimineaţă, după întâlnirea cu Celia, Ty se afla în 

camioneta lui și scruta cu atenţie locul. Întregul complex 
era alcătuit din blocuri cu un etaj, legate între ele. Ziduri gri și uși 
albastre. Proprietatea nu arăta murdară sau lăsată în paragină, doar 
plictisitoare. Avantajul era că se afla în apropierea râului, care străbătea 
ținutul cam la o sută și ceva de metri în spatele complexului. Spaţiul 
verde și copacii înconjurau celelalte trei laturi ale complexului River 
Run. Ca să ajungă aici, se opri pe ceea ce părea a fi strada principală 
din Corvallis, apoi străbătu o alee lungă către spaţiul de parcare 
pentru vizitatori. 

Mașina Celiei nu se vedea nicăieri, așa că el crezu că era plecată. 
Se hotărî să o aștepte să se întoarcă. 

Ty se lăsă înapoi în scaunul șoferului și își întinse brațul peste 
portieră, lăsând ca încheietura mâinii să atârne peste geamul deschis. 
Începu să bată cu degetele în caroseria camionetei. Plouase mai 
devreme și acum totul era umed și rece, iar soarele făcea bălțile să 
strălucească. Văzuse multe mașini, mulți oameni care își plimbau 
câinii și biciclişti, în această dimineață de duminică... 

Stai puţin. Aceea era Celia? Se aplecă înainte, uitându-se 
cu atenție. Femeia care mergea pe trotuar în direcţia lui purta un 
cardigan lejer roz peste un maiou alb și blugi, ceva ce și Celia ar fi 
purtat. Bucle castanii. Constituţia potrivită. Se așteptase să o vadă 
intrând în complexul cu mașina conducând, dar iată că venea pe jos. 
Ciudat. Unde îi era mașina? Și de ce era însoțită de un copil? 

Celia ţinea de mână o fetiță. Amândouă aveau ghete de ploaie 
mov cu buline roz peele. 

Ty ieși din camionetă și se îndreptă în direcţia lor. Oare copila era 
a unei prietene? Vreo nepoată? Poate era „surioara“ Celiei într-unul 
dintre acele programe de caritate? 

Când Iy era la aproape zece pași distanță, Celia îl remarcă. Se opri 
imediat și o trase pe fetiță lângă ea. 

— Bună dimineaţa! 

Ajunse în dreptul lor. 

— Bună dimineaţa! răspunse fetița. 

Cum Celia nu zise nimic, fetița se uită spre ea, nedumerită. 

Celia îl fixă cu privirea, albindu-se complet la față. 

— Ce s-a întâmplat? întrebă Ty. Te simţi bine? 

— Sunt bine. Eu... 

Se aplecă spre fetiță. 

— Mi-am dat seama că mi-am uitat... umbrela acasă. Te superi 
dacă te duci înapoi să mi-o aduci? Vin în urma ta. 

— Uşa e închisă. 

— Uite. 

Celia scoase un rând de chei din buzunar și le îndesă în mâna fetei. 

Copilul clătină din cap. 

— E în regulă. 

Celia o întoarse cu fața în direcţia apartamentelor și o împinse 
uşor. 

Micuța făcu stânga-mprejur înapoi spre ea. 

— Nu mă lași să deschid singură ușa. 

— De data asta îți dau voie. 

— Nu vreau să merg. 

Fetiţa îndesă cheile în blugii Celiei și o înconjură cu brațele de 

picior. Purta o pereche de ochelari de soare de culoare deschisă. 
Rochia cu mâneci lungi și pantalonii erau multicolori. 

Celia își concentră atenţia asupra micuţei preț de câteva secunde, 
apoi încet ridică ochii spre el. Arăta de parcă ar fi vrut să-l bată măr, 
dar juca cartea politeţii în fața copilului. 

— Mă miră faptul că ai venit până aici, Ty. Credeam că ne-am luat 
rămas-bun ieri. 

— Așa este. 

El scoase brățara din buzunar și i-o întinse. 

— Dar ţi-ai scăpat asta. Voiam să ţi-o returnez. 

Sprâncenele micutei se ridicară. 

Celia îi luă brățara din mână și și-o prinse pe încheietura mâinii. 

— Mulţumesc. 

Îi oferi cel mai crispat zâmbet pe care îl văzuse vreodată. 

— A fost drăguţ din partea ta. Ei bine. Pa. 

Micuța o bătu pe braţ pe Celia. 

Celia o privi în genul „nu acum. 

Fetiţa o trase pe Celia în jos, apoi își făcu mâna căuș la urechea 
Celiei. 

— Este exact ca în povestea Cenușăresei, șopti ea tare. Îţi 
amintești cum Cenușăreasa și-a lăsat pantoful de cristal la bal și 
Făt-Frumos a trebuit să o caute ca să i-l dea înapoi? El a venit la 
tine ca să-ți dea brăţara. 

Poate că Celia îl ura de moarte, dar fetița îl compara cu un prinț. 

— Nu cred că am făcut cunoștință până acum. 

Ty îi zâmbi fetiţei. 

— Eu sunt Ty. Cum te cheamă pe tine? 

— Addie Porter. 

Răspunsul îl năuci. Trecu pe lângă ei o mașină și îi stropi ușor cu 
apă. Copacii se legănau în bătaia vântului. Se uită cu luare aminte la 
fetița îmbrăcată în culori vii și cu ochelari. Simpatică și micuță. Păr 
lung, blond, drept. Ochi verzi. Habar n-avea câţi ani avea copila sau 
de ce se prezenta cu numele lui. 

— Scuză-mă. Cum ai spus? 

— Addie Porter, răspunse ea. Aceasta este mama mea. 

Dumnezeule, se gândi Ty. 

Ty îi aruncă o privire Celiei tocmai la timp ca să o vadă cum își 
închide ochii, cuprinsă de disperare. ÎI trecu un fior dureros și rece 
ca gheaţa, ca și cum ar fi atins un fir electric. Această fetiță, această 
Addie, nu putea fi copila /ui. Cu siguranţă că nu. 

Celia era încă măritată cu el. Dar asta nu însemna că nu putea 
avea un copil cu altcineva. Nu știa nimic despre viața ei din anii în 
care nu o mai văzuse. 

Prin iureșul gândurilor sale, observă cum Addie îl privea, așteptând 
să-i răspundă. 

— Îmi pare bine de cunoștință, Addie. 

— Și mie. 

Fetiţa se uită când la unul, când la celălalt, până când privirea i se 
opri asupra Celiei. 

— Mami? 

— E în ordine, Addie. Îl cunosc pe Ty de câţiva ani. 

— Ţi-a adus brăţara, insistă ea, tot încercând să o facă pe Celia 
să îl placă. 

— Știu asta. 

Celia își scoase telefonul din buzunarul de la spate și tastă repede 
un mesaj cu mâini tremurânde. 

— Addie, va trebui să stau puţin de vorbă cu Ty. Și tocmai mi-am 
amintit că unchiul Danny voia să te scoată la o nouă plimbare cu 
bicicleta azi. Nu-i așa că sună bine? 

Un entuziasm fals îi coloră vocea. 

Expresia lui Addie arăta că nu credea povestea asta. 

Ty le însoţi în timp ce se îndreptau spre apartamentul lor. Doi 
adulți extrem de tensionați, cu un copil. Ty nu se gândise niciodată că 
Celia ar fi avut un copil. Mai ales o fetiță care îi amintea vag de sora 
lui mai mică, Dru, la o vârstă similară. 

ÎI străbătu din nou acel fior de gheață. 

Celia începu să-i pună lui Addie tot felul de întrebări, aparent 
amuzante, în legătură cu viitoarea plimbare cu bicicleta alături de 
unchiul ei. Ty tăcu, dar stomacul i se strângea, iar mânia îi creștea. 
Cotiră după un colț al complexului către un apartament cu vedere 
înspre o zonă verde, lângă parcarea pentru chiriași. 

Celia îi pofti într-un living micut. Holul era într-o parte. Bucătăria 

și masa din bucătărie erau în cealaltă parte. În spate, niște uși glisante 
dădeau înspre o curte mică plină de culoare și de plante. 

Celia o privi pe Addie cu sprâncenele încruntate. Addie îl privi pe 
Ty exact în același fel. 

— Asta e casa noastră, spuse Addie. 

— E drăguță. 

De fapt, existau atât de multe culori și modele încât părea un 
circ. Mama lui — uf, nu putea să se gândească acum la mama lui — îl 
crescuse într-o casă înțesată cu lucruri. Poate de aceea alesese exact 
contrariul. Îi plăceau camerele simple, ca să se poată gândi. 

— Ti-ar plăcea să-mi vezi desenele? 

— Sigur. 

Addie îl conduse în bucătărie și arătă cu degetul înspre frigider. 

— Am făcut asta la școală — de fapt, pre-școală. O să încep 
grădinița în curând. E o prințesă, vezi? Poartă o diademă și o rochie 
mov de bal... 

Fa continuă. Nu sporovăind, ci cu un soi de sfială serioasă. Lui 
Ty îi fu greu să o audă, să se concentreze. Ușa de la congelator era 
acoperită cu tot felul de lucruri. Poze cu Addie pe când aceasta era 
bebeluș, apoi copilaș. Poze cu Celia și Addie împreună. Invitaţii. 
Certificate. 

În timp ce Addie vorbea, auzi cum ușa de la intrare se deschide și 
se închide. Murmur de voci. Câteva momente mai târziu, Celia veni 
împreună cu un bărbat care arăta precum Crocodilul Dundee.” 

— Ty, ţi-l prezint pe unchiul meu, Danny Sullivan. 

Ty întinse mâna și cei doi se salutară. Danny nu era genul de 
persoană care să-și facă griji, însă acum îngrijorarea i se citea pe chip. 

— Ce mai faci, dulceaţă? 

Addie îl lovi ușor cu pumnul, în semn de salut. 

— Sunt bine. Plecăm acum? 

— Cu siguranță. 

Danny își frecă mâinile ca și cum abia aștepta plimbarea cu 
bicicleta, cea care îi fusese băgată pe gât. 

— Eşti gata? 


* Crocodile Dundee este un film de comedie australian din 1986 (n. trad.) 

Danny și Celia o însoţiră pe Addie până la ușă, vorbind despre 
caschete, unde vor hoinări și când aveau să se întoarcă. 

În ultima clipă, Addie se opri în prag și se uită înapoi la Ty. 

— Pa. 

— Pa. 

Apoi ea și Danny plecară. 

Celia închise ușa, zăvorându-i într-o casă goală și mută, ca un 
mormânt. 

— AI cui este acest copil? întrebă Ty, abia stăpânindu-și emoția 
și confuzia. 

Celia se prăbuși în cel mai apropiat scaun. Privirea i se afundă 
în covor și își duse mâinile la față. Pieptul i se ridica și se cobora cu 
răsuflări neregulate. 

Ty nu-i lăsă prea mult timp de gândire. 

— Al cui este copila, Celia? 

Încet, ca și cum tot trupul i-ar fi fost cuprins de o durere sfâșietoare, 
se forță să se ridice în picioare. Îl privi drept în ochi. 

— E fetița meu. 

— Cine e tatăl? 

Nu-i răspunse, dar urma de vinovăţie din expresia ei o dădu de gol. 

Stomacul lui se strânse. 

— Nu sunt eu tatăl, nu-i așa? Dacă aș fi fost, mi-ai fi spus de ea 
mai demult. Nu? Nu mi-ai fi ascuns ceva atât de important. 

Celia oftă puternic. 

Ty își trecu degetele prin păr. Își lăsă braţele în jos. 

— Sunt tatăl lui Addie? 

— Da. 

Îi răspunse printr-un singur cuvânt, dar acel cuvânt schimbă totul. 
Identitatea lui. Viaţa lui. Viitorul lui. 

— Am petrecut o singură noapte împreună. 

— Se pare că doar de atât a fost nevoie. 

Cum era posibil? Avea amici care încercau să aibă copii cu 
nevestele lor ani la rând, fără vreun rezultat. 

— Și eu trebuie să cred povestea asta? 

— Nu. Nu trebuie s-o crezi. 

— Ce — ce dovadă ai că este copilul meu? 

— Niciuna. 

— Când s-a născut? 

— La opt luni și jumătate după noaptea nunții noastre și cu două 
săptămâni înainte de termen. 

Se gândi la toţi acei ani care trecuseră de atunci. Toate pozele 
de pe frigider. Un bebeluș cu părul ridicat. O fetiță care mergea pe 
bicicletă. O fetiță mai mare îmbrăcată în costum de prințesă. Îi veni 
să urle. 

— Dacă e adevărat... dacă e fetița mea, atunci de ce nu mi-ai spus 
de ea? 

— Pentru că nu am vrut să faci parte din viețile noastre. 

— Nu credeai că am dreptul să știu? 

Ty îşi ridică vocea. 

— Nu. 

— Te-aș fi putut ajuta, o acuză el. Mi-ai urmărit evoluţia carierei? 

— Nu. 

La scurt timp după Vegas, se alăturase Circuitului Profesionist de 
Călăreţi de Tauri. Fusese bun în meseria lui, iar Clubul fusese generos 
cu el. 

— Dacă mi-ai fi urmărit cariera, ai fi știut că i-aș fi putut oferi 
mult mai mult decât asta. 

Ty arătă cu mâna înspre apartament. 

Celia se enervă. 

— Mai mult nu înseamnă neapărat și ceva mai bun. 

— Dar ce părere ai despre o copilărie fără tată? Și asta ţi se pare a 
fi o opțiune mai bună? 

— Până de curând, Addie era prea mică ca să-și dea seama că alți 
copii au taţi. Nu i-a lipsit niciodată nimic. 

El își înclină capul într-o parte. Furia îi respira în toți porii. 

— Tu aveai libertatea ta, Ty, iar eu am avut-o pe Addie. Mi se 
părea corect. 

— Ai vorbit cu mine la telefon acum două zile. Ai stat la masă cu 
mine ieri. N-ai suflat o vorbă despre Addie în ambele dăţi. Aveai de 
gând să mă lași să plec fără să-mi spui. 

Ea nu negă. 

— Te-am rănit, spuse el, așa că mi-ai ascuns fiica de mine. 

— Da, așa am făcut. 

Celia se uită urât la el. 

— Așa am făcut. Îi aruncă o privire tăioasă. Am făcut-o pentru că 
nu credeam că vei fi un tată bun. 

Tensiunea era atât de palpabilă în aer, încât o puteai tăia cu cuțitul. 

— Pleacă, Ty. Poţi să-ţi continui viaţa, să călătorești, să călărești 
tauri și orice alte activități pe care le mai faci. Addie încă nu știe nimic 
despre tine. O să divorțăm, iar tu te vei însura cu Tawny și îţi vei 
întemeia propria familie. Îţi promit că nu voi lua niciodată legătura 
cu tine și nici nu-ți voi cere nimic. 

Muschii lui pulsară la baza gâtului. 

— Dacă tu crezi că am să-mi părăsesc vreodată copilul, atunci nu 
mă cunosti deloc. 

— Îţi ofer o cale de scăpare ușoară. 

— Şi eu n-o accept, spuse el categoric. Vreau un test de paternitate. 

Celia se dădu înapoi, defensivă. 

— Dacă trebuie să aduc o firmă întreagă de avocați ca să obțin 
lucrul ăsta, așa o să fac. Va fi nevoie de asta? 

— Nu. 

Ty îşi putu da seama că ameninţarea cu avocaţii o speriase. 

— Dacă testul de paternitate dovedește că sunt tatăl ei, te voi lăsa 
pe tine să-i spui. Dar i se va spune, și asta imediat. 

Celia își duse mâna la gât, iar degetele i se înfipseră în carne. 

— Apoi vom discuta detaliile custodiei. 

Se îndreptă cu pași mari înspre ușă, trântind-o în urma lui. 


Ty nu ştia ce să facă. 

Se întoarse la hotel. Își puse echipamentul de sport și se îndreptă 
spre banda de alergat din sala hotelului. 

Începu să alerge. Capul îi vuia de gânduri care mai de care mai 
furioase. Pieptul îl ardea. Mări viteza. Tot nu-l ajuta. Picioarele 
îi loveau intens banda de alergat. Curgeau apele pe el. Nu putea 
înțelege întorsătura pe care o luase viața lui azi. Habar n-avea cum 

să proceseze faptul că avea o fiică, de a căreia existenţă nu știuse 
NIMIC. 

O oră mai târziu, Ty făcu un duș. Simţindu-se copleșit de vină, 
se urcă în camionetă și începu să conducă. Umblă aiurea până când 
nimeri pe o autostradă. Când autostrada îl duse spre coasta Pacificului, 
îndreptă camioneta înspre nord. 

Se opri o singură dată la benzinărie, dar stomacul lui nu suportă 
mâncarea de prânz. Nici cea de seară. Orele treceau. 

Fratele lui, Bo, se însurase cu aproape doi ani în urmă, dar el și 
soția lui, Meg, încă nu aveau copii. După cum se descurca fratele său 
Jake, acesta nu avea să se însoare niciodată. Ideea ca sora lui, Dru, să 
devină soţie sau mamă, era mai mult decât năstrușnică. Asemeni lui 
și fraților săi, Dru se înrolase în Marină. Fusese trimisă în străinătate, 
și nu se putea aproxima cu exactitate pagubele lăsate de ea în tabăra 
dușmanilor Americii. 

Toate acestea făceau ca Addie să fie prima nepoată a familiei 
Porter. Ty își cunoștea foarte bine părinţii așa încât să știe că 
aceștia și-ar fi vândut tot ce aveau pentru a se îngriji de o nepoată. 
Ar fi dorit să o legene când aceasta era un bebeluș, să o răsfeţe și 
să arate poze cu ea tuturor prietenilor. Asta era treaba bunicilor, 
nu? În schimb, se trezeau puși în faţa faptului împlinit, așa cum 
fusese și el. 

Ce era mai rău era că purta o mare parte din vină. 

Cerul se întunecă. O furtună izbucni deasupra oceanului, fiecare 
fulger luminând apa cenușie și valurile înspumate. 

Vreme de cinci ani și jumătate, Ty se crezuse partea vinovată în 
scurta lui relaţie cu Celia. Dar acum se dovedea că și ea greșise față de 
el. Nu-i spusese că avea un copil. 

Își aminti cât de răgușită era vocea ei în acea dimineață în Las 
Vegas când îi spusese: Nu ze voi ierta niciodată pentru asta. Faptul că îi 
tăinuise existența lui Addie dovedea că vorbise cât se poate de serios. 

Ty înţelese acum de ce își păstrase numele lui de familie. Se 
întorsese din Vegas însărcinată. Dacă revenea la numele de fată, 
copilul era nelegitim. Voia să-i poată spune că a fost conceput în 
cadrul căsătoriei. 

Deodată înţelese și de ce Celia lucra la cantina universității. Nu 

putea să-și asume riscul deschiderii unei patiserii, deoarece avea un 
copil de crescut. Avea nevoie de un venit stabil și de asigurare de 
sănătate. 

Camioneta străbătea kilometri întregi, în vreme ce tăcerea umplu 
atmosfera dinăuntru. De ce nu o căutase pe Celia cu ani în urmă? De 
ce lăsase amărăciunea pe care o simțea față de el să-i fure șansa lui 
Addie de a avea un tată? De ce niciunul din ei nu au apelat la metode 
contraceptive în noaptea din Vegas? De ce nu pusese capăt relaţiei 
într-o manieră mai delicată? 

Ty opri camioneta pe banda de urgenţă a autostrăzii. Priveliștea 
întunecată și singuratică se întindea în fața lui kilometri întregi fără 
să vezi țipenie de om. Plin de furie, cu duhul răvășit de tumultul 
emoțiilor, începu să se roage. Nu era o rugăciune evlavioasă. Fraze 
neterminate îi descoperiră gândurile învălmășite. Încercă să-l ceară 
lui Dumnezeu să intervină pentru a schimba situația penibilă în care 
se aflau, să-l calmeze și să-i ierte pe el și pe Celia. 

Ty crescuse mergând la biserică. Deși nu mai fusese la vreo slujbă 
din noaptea în care se însurase cu Celia, nu încetase să creadă în 
Dumnezeu. Încă se mai ruga. 

Și totuși, acum, această rugăciune specifică? Simti că nu avu niciun 
efect. Nu-l făcu deloc să se simtă mai bine. 

Încruntându-se, întoarse camioneta în direcția opusă și se întoarse 
în Corvallis. 

De fiecare dată când își imagina că va avea copii, își dorise băieți. 
El și fraţii lui fuseseră toţi copii înalți, puternici, și acesta era genul de 
copil pe care dorea să-l aibă. 

Addie nu corespundea deloc imaginii din mintea lui. Era mică și 
delicată, plină de culoare. Nu-i semăna. Aducea oarecum cu sora lui 
mai mică, Dru, da. Dar mai mult ca oricine, semăna cu Celia. 

Când era de vârsta lui Addie, Ty fusese îndrăzneţ, făcea tot 
felul de pozne și era dispus să facă orice lucru prostesc pentru a-i 
face pe oameni să râdă. Addie i se părea opusul: politicoasă, calmă, 
serioasă. 

Era posibil să nu fie copilul lui. Înainte să se ambaleze așa de tare, 
ar fi trebuit să aștepte rezultatele testului de paternitate. 

Mai bine, nu. Își frecă degetul mare de volan. Poate că Addie nu 


73 


BECKY WADE 


arăta și nici nu se purta ca el, dar instinctul îi spunea ceea ce testul 
de paternitate avea să-i confirme. Avea o presimţire că dacă o va ţine 
toată ziua așa, intra pe terenul minat al nebuniei. 


Trebuia să-i spună lui Addie. 

Celia rămase în acea seară până târziu, sub duș, cu capul plecat, 
cu apa fierbinte șiroindu-i pe trup. Se simțea ca și cum ar fi plâns 
ore întregi — sentimentul acela de extenuare și fragilitate. Dar nu 
plânsese. Ce se întâmplase întrecea cu mult limita lacrimilor. 

După plecarea lui Ty, Celia se așeză pe canapea în locul ei preferat, 
de unde se uita la televizor după ce Addie mergea seara la culcare. Își 
lipise o pernă de stomac, își strânse picioarele sub ea și stătuse așa, 
țeapănă de groază, tremurând. 

Când neliniștea o îmboldi tot mai mult, dădu buzna în 
bucătărie și făcu niște negrese așa cum știa mai bine. Zahăr, din 
plin. Unt, pe măsură. Pregătirea prăjiturilor funcţiona întotdeauna 
ca o terapie pentru ea. Într-un mod misterios, activitatea creativă a 
mâinilor o ajuta de obicei, să-și pună ordine în gânduri. De îndată 
ce negresele ieșiră din cuptor, își zise că va mânca doar un colț 
dintr-o bucată pe care nu o va dori nimeni. Până la urmă, înfulecă 
cinci bucăţi. 

După ce Addie se întorsese acasă, micuța și unchiul Danny i-au 
ținut companie plini de voioșie contagioasă, copleșind-o cu atâta 
atenţie, neputând să li se opună. Să mergem la film! Unchiul Danny le 
duse la film. Să hrănim rațele! Să ne plimbăm de-a lungul eleșteului! 
Să mâncăm pizza și înghețată! Din nou, unchiul Danny le făcu pe 
plac. Stresul și mâncarea făcură ca stomacul plin de ciocolată al Celiei 
să se agite. 

Addie o întrebă despre Ty de vreo trei ori în timpul după-amiezii 
și serii, evident fermecată de cât de bine arăta și de asemănarea lui 
cu Făt-Frumos. Celia dăduse, ca de obicei, răspunsuri evazive. În 
sfârșit o duse la culcare pe Addie cu patruzeci și cinci de minute mai 

târziu decât de obicei. Apoi petrecuse o jumătate de oră explicându-i 
unchiului Danny despre Ty și trecutul lor. 

Se întoarse în duș, simțind cum presiunea apei se mută pe cealaltă 
parte. Își încolăci braţele în jurul trupului. 

Brăţara aia stupidă! De ce o purtase oare la prânz? Nu-i veni să 
creadă că fusese atât de neglijentă, scăpând-o pe jos fără să observe. 
Nu înţelese de ce Ty se deranjase să i-o returneze sau cum îi găsise 
adresa. 

Brăţara era așa de nesemnificativă, o cumpărase în urmă cu ani de 
zile, una dintre multele brățări ieftine din sertarul ei cu bijuterii, care 
nu valora nimic. Și totuși faptul că o scăpase și o lăsase în urmă — o 
mică greșeală — fusese cheia care eliberase această situaţie nefericită 
care putea să o coste totul: Addie, copilul ei, marea ei iubire. 

Dacă se ajungea la așa ceva, ce avea să se aleagă de viața ei? 

Nu e bine să te autodejineşti prin copilul tău, păru să-i șoptească o 
voce lăuntrică. Nu era prima dată când această idee îi trecea prin 
minte. În cele din urmă, faptul că își concentra viața în jurul fiicei ei 
poate că nu era cel mai sănătos lucru pentru ea sau pentru Addie. Și 
totuși, era oare atât de rău? Să iubeşti un copil atât de mult? 

Oftă, ridicându-și faţa și storcându-și părul ud cu mâinile. Ar fi 
trebuit să-i fi spus lui Ty despre Addie de la bun început. Dacă ar fi 
fost mai curajoasă, mai bună și mai nobilă, el ar fi putut face parte din 
viața lui Addie de la început. 

Pentru că îl exclusese, Ty o ameninţase cu avocaţi și cu o bătălie 
pentru custodie — două lucruri care o umpleau de teamă până în 
adâncul sufletului. 

Celia trebuia să-i spună lui Addie. De fapt, era vital să vorbească 
cu Addie mâine că Ty era tatăl ei. În felul acesta, Addie avea câteva 
zile la dispoziţie pentru a se obişnui cu ideea, înainte să fie nevoită să 
dea din nou ochii cu el. 

Celia nu voia nici în ruptul capului să o împartă pe Addie. Deloc. 
Si totuși trebuia să-i spună fetiţei ei, deoarece știa sigur ce avea să 
confirme testul de paternitate. 

u-i așa că fost drăguţ din partea acelui bărbat să-ți 

înapoieze brățara? întrebă Addie în dimineața următoare. 

Buna dispoziție a Celiei se duse pe apa sâmbetei. Își 

promisese că avea să-i spună lui Addie despre Ty data următoare când 

ea o va întreba. În schimb, îi veniră în minte zece motive pentru care 

să amâne confesiunea. În primul și în primul rând, nu avea mult timp 

la dispoziție. Mersul cu autobuzul la grădiniță și apoi la muncă îi lua 

mult timp. Plănuise să ajungă la stația de autobuz în cincisprezece 
minute, și drumul până acolo avea să îi ia încă zece minute. 

În seara asta avea să fie mai bine... 

Nu. Își făgăduise. Jurase că avea să-i spună lui Addie când micuța 
o va întreba. Își puse lingura în bol încetișor. 

— Cum se face că îl cunoști de ani de zile? 

Addie luă o înghiţitură de cereale, iar laptele îi curgea de pe 
lingură în bol. Avea ochelarii cu rame de un albastru verzui și Celia 
îi aranjase deja părul și i-l prinsese la spate într-o parte cu o agrafă. 
Era îmbrăcată cu o rochiță de joacă în dungi roz și verzi, stilul Hanna 
Anderson, pe care Celia o găsise la un magazin second-hand din oraș. 

Pe neașteptate, Celia fu cuprinsă de emoție. Copilul ei. Copilul 

ei. Îşi trase scaunul mai aproape de al lui Addie și își ținu mâinile cu 
palmele în sus. 

Addie se întoarce cu fața spre Celia astfel încât genunchii 
lor se atinseră. Își puse mânuţele ei de copil în mâinile mari ale 
Celiei. 

Celia le privi, amintindu-și cum ţinuse acele mânuțe de bebeluș. 
Atunci erau de mărimea unei nuci, iar degetele erau puternic arcuite. 
Încă mai putea simți cum acele degeţele îi apucaseră cu putere degetul 
arătător, cu multă forță, ca și cum Addie ar fi înțeles cât de mult 
depindea de grija Celiei. 

Celia își reaminti când acele mâini erau ale unui îngeraș preşcolar 
cu ochii mari și cu două codițe de doi centimetri. Mâinile lui Addie 
fuseseră mici și groase la acea vârstă, și cu unghii pe care Celia le tăia 
cu grijă și le dădea uneori cu ojă roz pal cu sclipici. 

De-a lungul anilor, Celia o ţinuse pe Addie de mână de fiecare dată 
când copila se ducea să facă vaccin. O ţinuse pe Addie de mână de 
fiecare dată când aceasta promovase o nouă etapă la creșă și intraseră 
împreună în sală, nesigure cu privire la noua educatoare. O ţinea pe 
Addie de mână atunci când priveau un film împreună, când mergeau 
în excursii în aer liber, de fiecare dată când Addie avea nevoie ca 
cineva să o încurajeze în tăcere. 

Celia o ţinuse pe Addie de mână în fiecare zi a vieţii acesteia, 
deoarece fusese alături de copilul ei. 

În fiecare zi. O păzea pe Addie de tot ce era rău. 

Unde fusese Ty? 

A fost exact acolo unde l-ai alungat tu, Celia. 

Și acum că Ty se întorsese, nu putea să o apere pe Addie de el. 
Putea numai să spere că el nu avea să facă sau să spună nimic care să 
facă rău copilului. 

Când întâlni privirea lui Addie, un văl de lacrimi îi umbri vederea. 

— Te iubesc. 

— Și eu te iubesc, mami. 

Addie, mereu perspicace, o fixă cu privirea serioasă, arătând puţin 
îngrijorată. 

— M-ai întrebat cum îl cunosc pe Ty de ani de zile. 

Addie încuviință din cap. 

Pe scurt, Celia îi povesti cum se întâlniseră în liceu și apoi, câțiva 
ani mai târziu după facultate. 

— Noi... 

Căută să-și insufle singură curaj. 

— ... ne-am îndrăgostit — cel puţin ea — și ne-am căsătorit. 

Ochii verzi ai lui Addie, de aceeași nuanță cu ai Celiei, se făcură 
mari. 

— Numele de familie al lui Ty este Porter. La fel ca al meu și al 
tău. Ty Porter. 

Celia așteptă, dându-i timp lui Addie să proceseze informaţia. Nu 
era sigură dacă fata avea să-și dea seama de ce voia să-i spună.. 

— Ele tăticul meu. 

Addie cea isteață. Celia oftă tremurând. 

— Da. 

— Mă gândeam eu. 

— Da? Cum așa? 

— Deoarece arată exact așa cum am visat întotdeauna că este 
tăticul meu. 

Celia fu cuprinsă de un val de tandrețe. Voia să spună: Nu te pori 
încrede în înfățișarea lui, Addie. Spre deosebire de basme, în lumea reală 
bărbații chipeşi nu sunt întotdeauna eroi. 

— Şi, continuă Addie, ţi-ai pierdut brățara și el te-a găsit ca să ţi-o 
returneze, mami. Exact ca — 

— Făt-Frumos și Cenușăreasa. 

— Da. 

Din nou, inima Celiei protesta. EZ nu este Făt-Frumos. Nu fi 
prostută aşa cum am fost eu şi nu te lăsa înşelată de rânjetul lui stupid şi 
ochii strălucitori şi trupul lui sculptat perfect. În schimb, întrebă: 

— Ai vreo întrebare pentru mine? 

Addie se gândi puţin în timp ce mirosul de cafea plutea în aer. Se 
auzi cum porneşte o mașină în timp ce cineva se pregătea să plece la 
muncă. 

— Unde locuiește? întrebă Addie. 

— Într-un oraş numit Holley în Texas. Dar el călătoreşte mult. 
E călăreț de tauri. 

— Un ce? 

— Un călăreț de tauri, ceea ce înseamnă că el călărește tauri... știi 
tu, niște vaci mai mari? Cu coarne? Îi călărește în cursele de rodeo. 

Asta era încă un lucru care nu avea să însemne nimic pentru Addie 
din moment ce nu fusese niciodată la un rodeo. 

— Și el concurează împotriva altor bărbați ca să vadă cine rezistă 
cel mai mult și cine călărește cel mai bine. 

Propriile cuvinte îi sunau de-a dreptul ridicole, și pentru asta Ty 
era de vină fiindcă avea o carieră atât de stupidă. Era un bărbat în 
toată firea care se urca frecvent pe spinarea unor animale mari și 
neîmblânzite. Nimeni n-ar trebui să trăiască din ceva atât de absurd. 

— Și el nu locuiește cu noi fiindcă nu v-aţi înţeles bine? 

În ultimul an, Addie pusese câteva întrebări cu privire la tatăl ei. 
Celia reluă acum ceea ce încercase să spună atunci. 

— Așa este. Nu ne-am înțeles foarte bine... după nuntă. De aceea 
eu locuiesc aici, iar el stă în altă parte. 

— Și de ce n-a venit niciodată să mă vadă ? 

Celia înghiți. 

— Ar fi făcut-o, numai că... n-a știut că ești fiica lui până ieri. 

Fruntea lui Addie se încreți nedumerită. 

Celia n-ar fi dorit niciodată ca Addie să creadă că Ty nu se 
implicase în viața ei fiindcă nu-i păsa de ea, prin urmare, cu riscul 
ca Addie să se fi supărat pe ea, trebuia să încerce să rămână fidelă 
adevărului. 

— E greu de explicat, dar după ce te-ai născut, te-am iubit atât de 
mult încât am dorit să am grijă de tine singură. Ştii cât de greu este 
să împarți ceva cu cineva? 

— Da. 

— Fi bine, mi-a fost greu să te împart cu Ty. 

— Dar tu îmi spui întotdeauna să împart. 

— Adevărat. De aceea cred că am făcut o greșeală. Ar fi trebuit 
să-i spun lui Ty despre tine. Ar fi vrut să facă parte din viața ta. Voia 
să te cunoască. 

Addie cumpăni vorbele Celiei. 

— Îmi pare rău, spuse Celia încetișor, cu o sinceritate dureroasă. 
O învățase pe Addie să-și ceară iertare, iar Celia încerca să pună în 
practică ceea ce o învățase. 


79 


BECKY WADE 


— Mă poti ierta? 

Addie o privi cu toată bunătatea pe care o avea în inimioara ei. 
— Da, mămico. 

Celia o îmbrăţișă și o sărută în creștetul capului. 
— Vrea să mă vadă acum? întrebă Addie încet. 
— Da. 

— Când? 

— Foarte curând. 

— E supărat pe tine? 

— Puțin. 

— Crezi că o să te ierte? 

— Da, cred că da. 

Deși, la drept vorbind, nu avea astfel de aşteptări. 


Două ore mai târziu, Celia primi un mesaj de la Ty, în timp ce era 
la muncă. 

Am aranjat prelevarea testului de paternitate. E nevoie numai de o 
probă de salivă. Crezi că o poti aduce azi pe Addie, să rezolvăm problema? 

Nu avea o mașină. Dar avea niște colegi de muncă înțelegători 
care probabil aveau să o lase să le împrumute mașina în timpul pauzei 
de prânz. 

Da, îi scrise ea într-un mesaj. Cred că da. 

El îi trimise adresa unui cabinet medical din oraș. 

Celia nu-i putea spune lui Addie că tatăl ei cerea un test de 
paternitate deoarece nu avea încredere în mama ei. În schimb, se 
hotărî să folosească cuvinte precum zest de rutină, formalitate şi ceva 
cerut de compania noastră de asigurări pentru a-i explica lui Addie de 
ce trebuia să-i preleve o mostră de salivă. Atâta vreme cât nu era 
vorba de ace, ea se aștepta ca Addie să ridice din umeri și să fie de 
acord cu testul. Copiii sunt obișnuiți să nu înțeleagă anumite lucruri. 

La trei zile după prelevarea testului, Celia primi un nou mesaj de 
la Ty. 

Au venit rezultatele analizelor. Addie e fata mea. Pot să o iau mâine 
dimineată? 

Celiei nici nu-i trecea prin cap să-i dea voie lui Ty să plece cu fata 
ei. Preţ de un minut, lovi cu tocul podeaua de sub biroul ei și încercă 
să se hotărască ce să-i spună. 

În cele din urmă, se hotărî să-i spună adevărul, într-un mod 
politicos, sperând că nu avea să o amenințe din nou cu avocaţii. Cred 
că Addie se va simți mai în largul ei dacă voi doi petreceti timp împreună 
la noi acasă, cu mine de fată. 

În seara asta? Trimise el un nou mesaj. 

Celia strâmbă din nas. Ce zici de mâine seară? 

Mâine nu pot eu. Ce zici de astă seară la şapte? 

Bine. 

Addie, cel puţin, avea să fie fericită. O tot întrebase pe Celia despre 
Ty toată săptămâna. 

Vrei să-i spui lui Addie vestea? întrebă el. 

l-am spus deja, răspunse ea. 


Ty apăruse în seara aceea, în pragul ușii Celiei, convins că arăta 
ca un idiot. Fra proaspătul tătic al unui copil pe care nu-l cunoștea, 
ținând în mână o cutie împachetată în hârtie roz strălucitoare. 

Bătu la ușă de două ori, apoi aruncă o privire asupra pachetului. 
Se hotărâse să-i cumpere lui Addie un cadou cu câteva zile în 
urmă, în caz că rezultatele analizelor erau așa cum se aștepta. 
Deoarece nu credea că magazinele locale aveau marca pe care el 
o voia, sună la Cavenders și o întrebă pe doamna de la telefon 
ce mărime să cumpere. Ty aranjase ca pachetul să-i fie livrat 
peste noapte la hotelul lui și o plăti pe fata de la magazinul de 
cadouri ca să îl împacheteze. Ea pusese în vârf o fundiță mov 
foarte amuzantă. 

Celia răspunse la ușă purtând pe cap una dintre bentițele ei 


81 


BECKY WADE 


elastice, pantaloni scurți tăiați din blugi, un maiou lejer care îi cădea 
de pe umăr, multe brățări, una și la picior, și era desculță. 

— Intră. 

Apartamentul mirosea a pui copt și strălucea cu luminiţe colorate. 
Fiecare veioză fusese aprinsă, deși soarele avea să apună peste mai 
bine de o oră. 

Addie stătea pe marginea canapelei, cu mâinile la spate. Atenţia 
i se plimbă de la chipul lui la picioarele ei, care erau încălțate cu o 
pereche de papuci roz. Era îmbrăcată cu o rochiță verde și colanți. 

— Bună, spuse Ty. 

— Bună, spuse ea cu privirea în pământ. 

— Ce mai faci? 

Ea mormăi ceva. 

— Addie. 

Celia vorbi pe un ton dojenitor, specific mamelor. 

— Ty ţi-a pus o întrebare. Poți să-ți ridici privirea și să-i răspunzi? 

Supusă, Addie își ridică capul. Ea își fixă atenţia asupra spațiului 
gol din apropierea cotului lui. 

— Mă simt bine. 

— Asta e bine. 

Celia o privea insistent pe Addie, mușcându-și buza. Ty nu se 
simțea în largul lui. 

— E frumos afară. 

Remarcă curtea lor din spatele casei. 

— Ai vrea să stai afară cu mine, Addie? 

Urmă o pauză. Ea încuviință din cap. 

Nu fusese atât de sfioasă în prezența lui în ziua când se cunoscuseră, 
dar Ty înțelese motivul. Fra un lucru ca un copil să vorbească cu 
un străin. Însă era cu totul altceva să vorbească cu un străin care se 
întâmpla să fie și tatăl ei. 

El se îndreptă spre curtea din spate. Celia se grăbi să le-o ia înainte 
și le deschise ușa glisantă. Ty îi făcu semn lui Addie să treacă înaintea 
lui. Când Celia încercă să-i urmeze afară, el o avertiză din priviri să 
stea deoparte. 

Fa se strâmbă la el și își încordă bărbia. 

El îi arătă cu capul să se întoarcă în casă. Ce credea că avea de 

gând să facă? Să o arunce pe Addie peste umăr, să sară gardul și să o 
răpească? 

Celia nu se mișcă din loc. 

Ty o privi insistent pe Celia, lăsând-o să-i citească în ochi 
hotărârea. 

După un scurt concurs de priviri fixe, Celia se duse în casă. Totusi, 
în loc să tragă ușa glisantă, pur și simplu închise ușa din plasă înainte 
să meargă la bucătărie. 

Ty petrecuse ultimele zile cercetându-și inima în legătură cu 
toată povestea asta. Era supărat pe Celia. Dar de-a lungul anilor 
învățase să le trateze până și pe cele mai furioase și mai supărătoare 
femei într-o manieră amicală. Din Sacramento până la New York 
și înapoi, an de an, el își perfecționase arta de a se înțelege bine cu 
femeile. A presupus că va fi în stare să o suporte pe Celia în seara 
asta. 

Nimic mai greșit. Era în preajma ei de aproape un minut întreg, 
și deja voia să o strângă de gât. Și să o provoace. Și, dintr-un oarecare 
motiv, să o și sărute pe gât... ceea ce era o problemă. 

Se așeză pe o treaptă alături de Addie. Nu prea aproape, nu voia 
să o sperie. 

— Asta e pentru tine. 

El îi dădu cutia. 

— Mulţumesc. 

Fetiţa nu prea știa ce să facă cu ea. 

— Poţi să o deschizi. 

Cu grijă, încet, ea rupse hârtia de împachetat și o puse alături, apoi 
ridică capacul. 

— Ooo. 

— Îţi plac? 

— Da. Ar trebui să... le păstrez sau le încalț? 

Vorbi atât de încet încât îi puse auzul la încercare. 

— Cum vrei. 

Addie își scoase papucii. Mulțumită colanţilor, picioarele ei 
intrară perfect în perechea de cizmulițe cowgirl, roz, pe care el i-o 
cumpărase. Încălțările aveau tălpi negre, vârfuri ascuţite și trei flori 
cusute pe alături cu un fir roșu. 

Ty le arătă cu mâna. 

— Ar trebui să se aprindă. 

De îndată ce începu să păşească cu ele, steaua din centrul florii din 
mijloc străluci. 

Văzând-o încălţată în cizmulițele cowgirl, roz, inima lui Ty se 
topea aproape într-un mod dureros. Cizmele lui erau așezate pe 
podea la numai câțiva centimetri distanță de ale ei. 

Copilul se uită la el pieziș. 

— Mulţumesc. 

— Cu plăcere. 

Ty zâmbi. 

Addie îi zâmbi la rândul ei, iar gura i se arcui ușor. 

Stăpânea bine două lucruri în viață. Călăritul taurilor și femeile. 
Addie era, deși în miniatură, femeie. Cu ajutorul lui Dumnezeu, spera 
ca în timp să îi câștige inima. 

— Dacă te hotărăști mai târziu că nu-ți plac sau poate vrei un alt 
model sau orice altceva, poţi să le returnezi, da? Nu o să mă supăr. 

— Nu. 

Ochii ei verzi îl priveau cu sinceritate din spatele ochelarilor. 

— Îmi plac. 

— De unde sunt eu, din Texas, mulți oameni poartă felul ăsta de 
cizme. Chiar și copiii. Am crescut cu ele. 

— Chiar așa? 

— Da. Sunt destul de comode. Și sunt perfecte pentru plimbările 
pe câmp sau la călărit cai. 

— Mi-ar plăcea să călăresc cai. 

— Acum că ai cizme, ești echipată. Acasă în Holley, am niște cai 
pe care îi poți călări. 

— Zău? 

— Da. 

— Poate că... poate că eu și mama ne-am putea muta în Holley? 
Și aș călări caii tăi tot timpul. 

— Mi-ar plăcea asta. 

Și spunea adevărul. 

— O să vorbesc cu mama ta despre asta. 

— l-ar plăcea să locuiască în Holley. 

Ty aproape izbucni în râs pentru că știa că ăsta era ultimul lucru 
pe care îl dorea Celia. 

— Mami e cumsecade. Și e foarte frumoasă. 

Addie îi cercetă fața, plină de speranță. 

— Nu ești de acord? 

Aha. O peţitoare. 

— Ba da. 

— Mi-a spus că știi să călărești tauri. 

— Da. Amuzantă ocupaţie, nu? 

Fetiţa îl observă curioasă, apoi încuviință din cap. 

— O să călăresc mâine seară în Colorado. Emisiunea va fi difuzată 
la televizor dacă vrei să te uiţi. 

— Bine. 

Fa își plecă sprâncenele. 

— Asta înseamnă că pleci? 

— Mi-ar plăcea să stau mai mult, dar le-am spus cu luni în urmă 
oamenilor pentru care lucrez că voi fi în Colorado. Și după aceea, 
în Idaho. Și după, în Montana. Dar dacă nu te superi, te voi suna în 
fiecare seară cât timp voi fi plecat. 

— Nu mă supăr. 

— E o chestie pe computer care îți permite să și vezi pe monitor 
persoana cu care vorbeşti. Am putea comunica așa uneori. 

— Bun. 

El o studie din cap până în picioare, încercând să creadă că fata 
care stătea lângă el era copilul lui. Testele de laborator dovediseră 
acest lucru fără tăgadă. O noapte în Vegas făcuse totul. 

— Ţi-a povestit mama ta despre mine? Cine sunt? 

Addie își plecă bărbia. 

— Mă bucur tare mult că sunt tatăl tău. 

Fa își mută din nou atenţia la spaţiul de lângă cotul lui. 

— Îmi pare rău că n-am aflat mai devreme despre tine, Addie. 

— Mami mi-a zis că nu ţi-a povestit despre mine din cauză că îi era 
greu să mă împartă. Îi pare rău acum. Crede că a făcut o mare greșeală. 

Interesant. Ty nu era sigur dacă Celia chiar spusese acele lucruri 
sau afirmaţia lui Addie cum că Celiei i-ar plăcea să locuiască în 
Holley era o născocire prin care își exprima de fapt propria ei dorință. 

— Aș vrea să te fi cunoscut când erai un bebeluș, spuse el. Când 
erai mai mică. 

Addie dădu din umeri. 

— Oricum nu puteam face mare lucru atunci. 

— Ei bine, sunt acum aici, și mi-ar plăcea să te cunosc. 

— Îhmm. 

— Și mi-ar plăcea să te și ajut dacă pot. Pot să îţi fiu de folos în 
vreun fel? Ai nevoie de ceva? 

Nu-l deranja să-i cumpere jucării, și încă multe. Cum ar fi unul 
dintre acele jeepuri electrice pentru copii? Numai că unde avea să 
meargă cu el? Curtea din spate a Celiei era plină de flori — îi amintea 
de o excursie pe care o făcuse pe vremea când era copil la Parcul 
Dendrologic din Dallas — dar nu era deloc spațioasă. Stând aici era ca 
și cum ar fi stat într-un dulap verde pufos. 

— Există un lucru, spuse Addie, de care aș cam avea nevoie. 

— Da? 

— O mașină. A noastră s-a stricat. 

Îi veni în minte chiar acum o mașinuţă de jucărie, dar bănuia că 
Addie vorbea despre o mașină adevărată. 

— Am văzut-o pe mama ta conducând o mașină cu panouri din 
lemn pe o parte weekendul trecut. 

— Aia e mașina unchiului Danny. Mașina noastră era albă și — ea 
își încreți nasul — foarte veche. 

— Înţeleg. 

— Când s-a stricat, unchiul Danny i-a spus lui mami că putem 
lua mașina lui. Și eu i-am spus lui mami să facem așa, dar ea a zis că 
nu ar fi frumos să-l lăsăm pe unchiul Danny fără mașină. 

— Mașina voastră albă este la reparat? 

— Nu cred. Costă mult prea mult să o reparăm, așa că acum 
trebuie să luăm autobuzul. 

Ty se încruntă. Deși nu era în termeni amicali cu Celia, nu-i făcea 
nicio plăcere să afle că nu-și permitea să-și repare mașina. Și un 
lucru era limpede ca lumina zilei: el nu voia ca fetița lui sau ca mama 
copilului său să circule cu autobuzul. 

— Aveţi nevoie de mașină. 

Privirea ei îi ceru să dovedească că poate avea încredere în el. 

— Da. 

Tocmai aflase două lucruri importante despre Addie. Unul, 
drumul către inima ei depindea de mama ei. Doi, părea că micuța 
moștenise ceva de la el până la urmă. La fel ca în cazul lui, nu-i era 
teamă să obțină ceea ce dorea. 

— Până mâine după-amiază, tu şi mama ta veți avea o mașină. 

Speranţa se citi în ochii copilului. 

— Îţi promit. 

Ty întinse o mână. 

— Dăm mâna? 

Fa își puse mâna într-a lui, și ei își strânseră mâinile. Ty îi zâmbi, 
iar când Addie îi întoarse zâmbetul, îi apăru o gropiță în obraz. 

Ca și cum i se ridicase de pe o suflet o mare greutate, Addie se 
ridică în picioare și îi făcu semn să o urmeze. Încet, ea îl plimbă în 
jurul grădinii, prezentându-i fiecare floare de parcă ar fi fost fiinţe 
umane. El ascultă, puse câteva întrebări, făcu niște glume. 

Când se văzuse în calitate de viitor tată și se gândise la copiii lui, 
și anume că va avea băieți, își imaginase că va fi ca propriul său tată. 
Îndemânatic, răbdător, sever atunci când situaţia o cerea. În schimb, 
el părea că avea să fie ușor de manipulat. Tocmai fusese de acord 
să-i cumpere lui Addie o mașină. Dacă ea îl fermeca din nou cu acel 
zâmbet luminos și îl ruga să-i cumpere o barcă sau un ponei sau o 
piscină, probabil că i le-ar cumpăra și pe acelea. 

Celiei s-ar putea să nu-i convină. 

Odată ce Addie termină turul grădinii, îl conduse pe Ty într-un 
tur al apartamentului. Celia îi privea din postul ei de observaţie din 
bucătărie ca un șoim prost dispus. 

Addie păstră camera ei pentru la sfârșit. Era ordonată: patul dublu 
era făcut, majoritatea lucrurilor de copil erau organizate pe un raft 
înalt. Celia decorase camera în culori de bebeluș: pereți de culoare 
galben-pal, perdele de un albastru deschis și o scenă subacvatică, 
dintr-un vers de leagăn al cărui nume nu și-l amintea, pe o cuvertură. 
Dar judecând după păpușile și îmbrăcămintea de păpuși cu care 
Addie se jucase pe podea, fetiţei îi plăcea mult rozul aprins. 

Micuța se lăsă pe covor în mijlocul păpușilor și își încrucișă 
picioarele. Ty se așeză aproape de ea, cu spatele sprijinit de bucătăria 

de jucărie din plastic, cu un picior întins, în timp ce îl avea pe celălalt 
îndoit. Addie alese o păpușă și, în felul ei serios, începu să vorbească. 
Următoarea oră, abia se mai opri. Află că păpușile erau prințese. Îi 
povesti despre fiecare în parte, ce anume preferau ca vestimentație și 
cum își aranjau părul. 

Celia veni la ei de vreo două ori. Dădea semne că voia să scape de 
el. El însă îi ignoră aluziile. 

Ty habar n-avea despre printesele Disney. Nici măcar nu auzise 
de cele mai multe din ele. Jasmine? Belle? Tiana? Basmele nu erau 
genul lui, și cu siguranță nu-i păsa cum se îmbrăcau sau cum își făceau 
coafura. 

Dar bărbatul care devenise cinic nu-și putea aminti să fi petrecut o 
seară mai frumoasă. Addie îl fascina. ÎI fermeca. Îl făcea să se topească. 
Îl amuza simpla auzire a vocii ei. 

Se așteptase să treacă ceva timp până avea să-i câștige inima. Dar 
ea îl cucerise în întregime. 


Această reuniune tată-fiică dura prea mult. Celia se uită la ceas și 
se hotărî să îi pună capăt. Deja încercase să-l facă pe Ty să plece de 
două ori apelând la comentarii subtile, dar fie era prea greu de cap, fie 
reacţiona cu întârziere la cele spuse de ea. Se apropie de dormitorul 
lui Addie. 

— ... şi Rapunzel avea părul magic. 

Addie își ținea în braţe păpuşa Rapunzel pentru ca Ty să se uite 
la ea. 

— Când mama ei — cea rea, nu cea bună — îl pieptăna și îi cânta, 
atunci părul îi strălucea. 

— E foarte tare, zise Ty. 

Celia intră în cameră. 

— Addie, e timpul să te pregătești de culcare. 

— Deja? 

— Ei bine, n-ai pic de milă. 

Ty îi aruncă o privire tăioasă Celiei. 


88 


[nima mea te caută 

— N-am apucat să aflu totul despre Rapunzel. 

— Mami, nici măcar n-am ajuns la partea unde Flynn — 

— Addie, o avertiză Celia. 

Addie oftă îndelung, vădit afectată. Atât ea, cât și Ty se ridicară 
în picioare. 

— Celia, mi-ar plăcea să vorbesc cu tine un minut, înainte să plec, 
dacă nu te superi. 

— Îmm... 

Nu-i convenea. 

— Sigur. Stai să o pregătesc pe Addie pentru baia de seară și vin 
imediat. 

Celiei îi luă numai un minut să dea drumul la apă, să adauge gel 
de duș în cadă și să o ajute pe Addie să intre în apă. Reveni în cameră 
făcându-i semn lui Ty să o urmeze în dormitorul ei — un loc drag 
inimii ei și pe care îl umpluse cu douăzeci de nuanţe de albastru, zece 
nuanţe de alb, cinci modele și prea multe perne decorative. Închise 
ușa în urma ei. 

Ty se uită la pat, apoi își ridică încet privirea spre ea. Ridică o 
sprânceană. 

— Nu e prea devreme? 

Celia își îngustă ochii. 

— E adevărat că suntem căsătoriţi și toate cele, dar nu sunt 
pregătit pentru o noapte romantică. 

— Te-am adus aici ca să putem discuta între patru ochi. Nu vreau 
ca Addie să ne audă. 

— Să audă... ce? 

O roșeaţă îi acoperi obrajii și fruntea. Își înfipse mâinile în șolduri. 

— Voiai să vorbeşti ceva cu mine? 

Ty pufni în râs, fără motiv. 

— Fi bine? întrebă Celia, lividă. 

El râse cu poftă. 

— Chiar nu mă placi deloc, nu-i așa, Celia? 

— Ce anume te face să crezi asta? 

— Odată îţi plăcea de mine. 

— Asta înainte să mă mărit cu tine. 

El îi rânji nerușinat. Era îmbrăcat în ţinuta lui obișnuită — un 

tricou care-i venea bine și blugi. Deborda de vitalitate, o întruchipare 
a ispitei, un bărbat stăpân pe sine, care conducea o camionetă, aprecia 
mult femeile și bea testosteron la micul dejun. 

În apartamentul ei nu prea se bucura de intimitate. Chiar și așa, 
Celia își dădu seama că făcuse o greșeală să-l invite aici. Așa cum 
remarcase și el atât de grosolan, faptul că stăteau în dormitorul ei 
o făcu să-și aducă aminte de ce se întâmplase între ei în acel pat de 
hotel. Nu conștientizase lucrul acesta înainte de a intra cu el aici, 
fiindcă niciun bărbat nu îi mai călcase pragul în dormitor. 

— Ce nu-ţi place la mine? întrebă el. 

— Ştii prea bine ce. 

— Personalitatea mea? 

— Excentrică. 

— Cariera mea? 

— Absurdă. 

— Felul cum arăt? 

Fa îl studie puţin preț de un minut. 

— Ușor efeminat. 

— Ce? 

Ty se uită în jos la el. Provocarea pe care i-o lansase și hilaritatea 
spuselor ei i se citeau în ochi. 

— Să ştii că ești răutăcioasă, ca să nu mai spun de faptul că nu 
este adevărat. 

Răutăcioasă? Da. Neadevărat? De o sută de ori da. Ty Porter era 
antiteza unui efeminat. 

— Mă surprinde să aflu că știi ce înseamnă cuvântul „efeminat.“ 
Nu credeam că înţelegeai sensul cuvintelor ce trec de două silabe. 

— Ei bine, știu. Sunt multe lucruri — 

— ... asta da — 

— Dar nu sunt efeminat. 

Cu o umbră de hotărâre în maxilarul încordat, Ty își întinse 
degetele înspre fruntea ei. 

Celia șuieră și îi îndepărtă repede mâna. 

— Fără atingeri. 

— Voiam doar să-ţi aranjez o buclă. 


— Nu. 

— Pe bune, Celia. 

El își îndesă mâinile în buzunarele din spate și o privi amuzat. 

— Care e distracţia în relaţia asta dacă nu ne atingem? 

— Relaţia noastră nu va fi deloc distractivă. Va fi doar tortură. 

Îi apăru gropiţa din obraji. Nu se așteptase să descopere ceva din 
Ty în Addie. Dar acea gropiță din obraji, doar pe o parte, se potrivea 
perfect cu cea a micuței. Iar părul fetei era doar cu câteva nuanţe mai 
deschis decât al lui. 

— De asta voiai să vorbeşti cu mine? întrebă ea. Ca să auzi toate 
motivele pentru care nu te simpatizez? 

— Doar ca să știi, nici mie nu-mi place de tine. 

— Foarte bine. Ăsta a fost pretextul? Să-mi faci cunoscută 
antipatia ta față de mine? 

— Nu, de fapt, voiam să-ţi mulțumesc pentru că m-ai primit în 
seara asta. Cred că lucrurile au mers bine între mine și Addie. 

Și Celiei i se părea la fel. Pe deoparte se bucura că Addie părea să 
accepte fără probleme situația, dar o măcina faptul că vedea admiraţie 
în ochii fetiţei când se uita la Ty. Celia nu avea niciun motiv să creadă 
că Ty avea să se dovedească demn de admiraţia copilei. Sentimentele 
micutei față de el puteau foarte bine să se sfârșească într-o mare 
dezamăgire. 

— De îndată ce Addie a aflat că am cai în Holley, ea a sugerat să 
vă mutaţi acolo. 

Vorbele lui o izbiră ca un duș rece. 

— Nicio șansă. 

— l-am spus că voi discuta cu tine problema asta. 

— Nu ne mutăm sub nicio formă. Corvallis este căminul nostru. 

Ty îi studia mișcările, atent. Chiar când se pregătea să se lanseze 
într-o tiradă și să enumere toate motivele pentru care nu avea să 
părăsească niciodată Corvallisul, el ridică nepăsător din umeri. 

— Bine. 

Capitularea lui îi trezi suspiciuni. 

— Plec. Trebuie să fiu mâine seară în Colorado la un eveniment. 

Stia ea! Ticălos fără scrupule... 

— Nu mă privi așa, spuse el. 

— Cum așa? 

— Privirea care spune că știai că am să dispar la prima ocazie. 

— Acţiunile tale dovedesc cumva contrariul? 

El fluieră pe sub barbă. 

— Pe bune, chiar eşti obraznică. 

— În general sunt perfect agreabilă. 

— l-am explicat lui Addie de ce plec și i-am spus că o voi suna în 
fiecare seară câtă vreme lipsesc. Eşti de acord? 

— De acum înainte, aş dori să mă întrebi înainte să-i promiţi ceva 
lui Addie. 

— Voi încerca să-mi amintesc asta. 

— Asta nu sună foarte promițător. 

— E tot ce pot face. Pot să sun ca să vorbesc cu Addie? 

Celia oftă. 

— Da, dar va trebui să suni între orele șase și opt. Mai târziu, ea 
doarme. 

— Am înțeles. 

Cât ai clipi, el întinse repede mâna și îi aranjă bucla de mai 
devreme. Atât de rapid ca o străfulgerare. 

Celia tresări. 

— Nu mă atinge! 

Ty chicoti și se îndreptă cu pași mari pe hol ca și cum n-avea nicio 
grijă pe lume. 

— Un bărbat trebuie să aibă și anumite avantaje într-o relație, 
dulceaţă. 

— Nu-mi spune așa! 

— Voi încerca să-mi amintesc și asta. 

elia încercase să practice religia creștină de mai multe ori. 

În copilărie, părinţii ei o duseseră uneori la biserică. Pe 

măsură ce crescuse, activitățile extraşcolare s-au suprapus cu 
slujbele de duminică, dar chiar și așa, ea fusese în tabăra organizată 
de biserică împreună cu Lacey în două vacanțe de vară, de asemenea, 
participase la studiile biblice din liceu de fiecare dată când prietenii o 
invitaseră. Acele influențe o motivaseră să se rededice credinței în anii 
adolescenţei. De câte ori se hotărâse să-și citească Biblia și să se roage 
zilnic, așa cum ştia că trebuia să facă. De atâtea ori dăduse greș. Toată 
povestea asta îi produsese multă vină și îi răpise pacea. 

Pe la jumătatea facultăţii, ea renunțase la religie așa cum te 
descotorosești de o haină care ţi-a rămas mică. A mers mai departe, 
fericită și sigură pe ea însăși. Absolvise facultatea magna cum laudae. 
Găsise o slujbă de bucătăreasă, închiriase un apartament și se bucurase 
de grupul de prieteni pe care îl avea. 

Și apoi se întâmplă povestea din Las Vegas. 

— Ce e, mami? întrebă Addie de pe scaunul ei din autobuz, de 
lângă Celia. 


Celia se uită la ea și ridică din sprâncene. 

— Tocmai ai repetat sunetul ăla. 

Addie făcu o faţă supărată și mimă un oftat furios. 

— O, scuze. 

Era vina lui Ty! Întoarcerea și vizita lui de-aseară îi trezise gânduri 
care fuseseră îngropate adânc în mintea Celiei, de ani buni. 

— A fost o zi lungă, scumpo. Atâta tot. 

Addie o bătu ușor pe braţ pe Celia în semn de consolare. 

Celia își aranjă sacoșa cu cumpărături în poală, își puse mâna ei 
deasupra mâinii lui Addie și se întoarse să privească prin geamul 
autobuzului. 

Când se întorsese în Corvallis după ce Ty îi făcuse inima bucăți 
în Vegas, petrecu o lună adâncindu-se în depresie, devastare și furie. 
Fusese o lună zeribilă de tot. Atât de cumplită, încât nu se gândi că 
lucrurile se puteau înrăutăți. 

Până când începu să bănuiască că era posibil să fie însărcinată. 
Eventualitatea unei sarcini sporise nivelul de zerifi/ pentru tânăra de 
douăzeci și patru de ani, fără un soț alături. 

Disperată, se întorsese spre Dumnezeul pe care Îl lăsase în 
urmă. Se rugase pe genunchi în fiecare dimineață și seară timp de 
o săptămână până își făcuse curaj să cumpere un test de sarcină. În 
timp ce așteptase rezultatul, îngenunchease pe podeaua băii și se 
rugase cu toată puterea. Plânsese și tremurase de groază. Îl imp/orase 
pe Dumnezeu să nu fie gravidă. 

Când venise timpul și se uitase la rezultatul pozitiv al testului, 
știuse că Dumnezeu îi auzise rugăciunea. O auzise și refuzase să 
aibă milă de ea. Nu fusese o creștină bună, iar El o pedepsise pentru 
greșelile ei. 

La rândul ei, Celia Îl acuzase pe Dumnezeu pentru neiertarea 
Lui. Unii oameni erau pricepuți când venea vorba de redecorarea 
interiorului caselor. Din ziua în care testul îi confirmase sarcina, Celia 
preluase frâiele propriei ei vieţi, slujbe și ale meseriei de mamă. 

Drept vorbind, știuse regulile creștinismului, gustase simțământul 
că nu era — și nu avea să fie niciodată — îndeajuns de vrednică să ÎI 
mulțumească pe Dumnezeu. Lepădarea de religie lăsase în viața ei 
nimic altceva decât un gol mic și inofensiv. În cea mai mare parte a 
timpului, fusese atât de silențios încât abia dacă o mai deranja. 

Întoarcerea lui Ty reuşise să îi tulbure echilibrul interior. 
Confruntarea cu el așezase o nouă povară pe umerii ei, făcând golul 
din inima ei, pe care odată îl umpluse Dumnezeu, să se extindă. 
Sesizabil. 

În momente ca acestea, își dorise ca Dumnezeu să fie cineva pe 
care să se poată baza. Chiar și pentru o săptămână. Doamne! Măcar 
pentru o zi. 

Autobuzul ajunse în staţia lor cu frânele scârțâind și 
zdruncinându-se din temelii. Celia cobori cu Addie. Nici nu se 
dădură bine jos din autobuz și începură plângerile lui Addie cu privire 
la drumul spre River Run. 

— Mami, sunt obosită. 

— Știu. Ajungem acasă imediat. 

Câteva minute mai târziu. 

— Mă dor picioarele. 

— Înm. 

Încalță-te şi cu altceva în afară de cizmulițele cowgirl. 

Mai târziu: 

— Ai ceva de băut? Mi-e tare sete. 

Addie mai făcu câţiva pași. 

— Am chef de o gustare. 

Mai târziu, un oftat dureros. 

— Nu pot să merg atåt de departe. 

— Dacă eu pot și pe deasupra cu sacoșa plină de cumpărături, 
Addie, atunci și tu poți să mergi restul drumului. 

Ca de obicei, Celia trebui să o ia pe Addie de mână și să o tragă 
după ea pe ultima bucată de drum către apartamentul lor. Celia lăsă 
jos sacoșa și își căută în poșetă cheile când zări o cutie mică care 
atârna de mânerul ușii. Hârtia de împachetat roz și funda mov erau 
identice cu cele în care fusese împachetat cadoul lui Ty pentru Addie 
seara trecută. 

Celia se opri. Un cadou surpriză de la oricine altcineva pentru 
Addie ar fi fost mai mult decât bine-venit. Dar un dar din partea 
lui Ty îi producea Celiei un nod în stomac. Ce urmărea? Încerca să 
cumpere afecțiunea lui Addie oferindu-i cadouri? 

Și Addie văzuse cutia. O privi încântată pe Celia. 

— Se pare că cineva ţi-a făcut o surpriză. 

Celia încercă să pară mai puțin indignată și extenuată decât era 
deja. 

— Dar nu este pentru mine. 

Addie dădu la o parte funda și descoperi că pe eticheta pachetului 
fusese scris Ce/ia. 

Pentru ea? Nu-și putea imagina ce i-ar dărui Ty în afară de un 
discurs. Celia desfăcu funda. În timp ce scotea hârtia de împachetat, 
observă că Addie ţopăia de pe un picior pe altul, își împreuna mâinile 
și zâmbea. 

— Ştii ceva despre asta? întrebă Celia. 

— Nu, mămico. 

Tonul ei era atât de solemn, încât Celia știu că o mintea. 

Odată îndepărtat ambalajul descoperi o cutie albă. Scoase capacul 
și găsi un portchei. Pandantivul de argint atașat de el era în forma 
semnului păcii și avea gravate cuvintele: Dă păcii o șansă. Dubios. 
Inelul conţinea un singur element. O cheie... electronică? Semăna 
cu gadgeturile folosite de unii oameni pentru a activa alarme de la 
distanță sau pentru a porni noi modele de mașini — 

O, nu. Nu. 

Addie nu-i spusese lui Ty despre mașina lor stricată, nu-i așa? 
Îngrozitor gând. Chiar dacă Addie o umilise atât de tare, dând-o de 
gol, Ty n-ar fi avut cum, mai exact n-ar fi făcut nimic în privinţa 
mașinii lor. Cu siguranță. 

Celia îndreptă cheia inteligentă în direcția parcării și apăsă 
butonul pentru deschidere. O mașină parcată la doar câteva locuri 
distanță făcu un beep și aprinse farurile. 

Nu-i veni să creadă. Sau putea. Nu... 

Cu ochii mari cât cepele și cu gura căscată, Celia se îndreptă către 
mașină. 

Addie se repezi înaintea ei, țopăind tot mai frenetic. 

— Asta e, mămico! 

Celia se opri direct în fața unei Toyota Prius nou-nouță, de culoare 
turcoaz. Iurcoazul era exact genul de culoare strălucitoare și veselă pe 
care ea îl prefera. Și deși nu mărturisise acest lucru nimănui, Prius 
era exact marca pe care ar fi ales-o dacă și-ar fi permis să-și cumpere 

una. Avea în vedere standardele de siguranță, consumul redus de 
combustibil. 

Cum putea Ty Porter, dintre toţi oamenii, să o cunoască atât de 
bine? Gestul ăsta o copleșea cu totul. Era vorba de generozitate, 
nebunie, mită sau nesăbuință? Ce anume? Trebuia să fie ceva între 
nebunie și mită. 

— Mami, hai să ne urcăm. Să mergem cu ea. 

— Deocamdată doar intrăm în ea. 

Când deschiseră ușile și se urcară, mirosul de autoturism nou-nouț 
le învălui. Celia nu zări un fir de praf pe nicăieri, nici pe bord, nici pe 
consolă, nici pe scaune. 

Nu avusese niciodată o mașină nouă. Nu știa deloc cum arată un 
interior atât de perfect şi de strălucitor. 

— Îţi place? Addie radia, plină de speranță. 

Celia nu-și putea aminti să-și fi văzut fetița ei cea serioasă atât de 
entuziasmată. 

— Da. 

— Acum nu va mai trebui să luăm autobuzul. 

Celia își aminti deodată ce spusese Addie în seara când se stricase 
mașina lor veche. 

O să-fi cumpăr o maşină nouă, mami. La vremea respectivă, Addie 
plănuise să strângă bani din vânzarea de limonadă. Se pare că 
descoperise o metodă mult mai eficientă. 

Atât de multe îndoieli năpădiră mintea Celiei, încât nu reușea să 
le descoase pe toate. 

— Nu e grozavă mașina asta? Cred că e nou-nouţă! 

— Și eu cred asta. 

— Nu a fost drăguţ din partea lui Ty să ţi-o facă cadou? 

— Da, a fost. Dar, scumpo... nu e frumos să le ceri oamenilor să-ţi 
cumpere lucruri. 

— Dar n-am făcut asta, mămico. E/ m-a întrebat pe mine ce ar 
putea să facă. 

— Ty? 

— Da. O să înregistrezi concursul din seara asta, nu-i așa? Chiar 
vreau să mă uit la el. 

Addie mai spusese chestia asta de vreo zece ori azi. 

— Da, o să-l înregistrez. 

— Și pot să mă uit la el dimineață? 

— Da. 

Celia refuzase să o lase pe Addie să se uite la concursul lui Ty în 
direct. În primul rând, era difuzat după ora ei de culcare. În al doilea 
rând, Ty putea fi străpuns de un taur în orice moment, și nu voia cu 
niciun chip ca fata ei să vadă așa ceva și să fie traumatizată pe viață. 
Avea de gând să se uite chiar ea la rodeo în seara asta și să se asigure 
că era potrivit pentru un copil de pre-grădiniță. 

Au rămas în mașină preț de zece minute, examinând totul, 
discutând despre fiecare detaliu. După aceea, în timp ce urmase rutina 
obișnuită de seară ce consta în pregătirea cinei, strângerea mesei și 
baia lui Addie, mintea ei încerca să proceseze faptul că Ty îi dăruise — 
dăruise? — ei o mașină. Nu știa cum să interpreteze chestia asta. Nu se 
potrivea cu imaginea de Băiar Rău pe care i-o asociase lui Ty. 

Sună telefonul în timp ce Celia pieptăna buclele ude ale lui Addie. 
Fetiţa se grăbi să răspundă, iar pijamaua cu Ariel flutura în urma ei. 

— Dacă e Ty, aş dori să vorbesc cu el când termini, strigă Celia 
după ea. 

Fra el. Și din ce auzi Celia, mare parte din lunga lor conversaţie 
se învârti în jurul noii mașini și a băiatului de la creșă care intrase în 
bucluc pentru că își mușcase prietenii. 

— Mami vrea să vorbească cu tine, îi spuse Addie în sfârșit... E în 
regulă, bine. Mulţumesc pentru mașină. Pa. 

Îi întinse telefonul Celiei. 

Celia îl luă și îl lipi de piept. 

— Du-te și spală-te pe dinţi și alege o carte din care să-ți citesc 
înainte de culcare. Vin imediat. 

Addie plecă, iar Celia ieși în grădină și se retrase în colţul cel mai 
îndepărtat. Cădea o ploaie măruntă învăluită în ceață care îi umezea 
părul, vârful nasului și umerii. Se adăposti sub o ramură de copac. 

— Ty? 

— Bună. 

— În seara asta când m-am întors de la muncă, am găsit o cheie 
pe mânerul ușii. 

— Chiar așa? 

— Cheia a venit cu o mașină. 

— Hm. 

Judecând după zgomotul din fundal, Celia ghici că el era deja în 
arena din Denver. 

— Am dreptate să cred că ne-ai dăruit o maşină? 

— Am întrebat-o ieri pe Addie dacă avea nevoie de ceva. Știa 
destul de bine ce voia. 

Umerii Celiei căzură. 

— Ei bine, copiii pot exagera uneori. Cred că... că ne-am descurcat 
bine fără mașină. 

— Preferi autobuzul? 

— Îmm, spuse ea slab, căznindu-se să pară entuziasmată, 
transportul public din Corvallis este cât se poate de eficient. 

Ty pufni. 

— Serios? 

Celia își lipi vârfurile degetelor de frunte. 

— Maşina a fost un gest frumos, Ty. Dar sincer, nu pot să o păstrez. 

Fra o mamă singură obișnuită să se descurce pe cont propriu. 

— Mă simt prost să accept un asemenea dar. 

Cu atât mai putin din partea ta. 

— Nu accept refuzul tău, răspunse Ty. Totuși, trăim într-o ţară 
liberă, așa că dacă dorești să treci pe lângă ea în fiecare zi în drum spre 
autobuz și să nu o foloseşti, n-ai decât. 

Celia se gândi să revină la vechiul ei tic nervos de a-și rupe pielițele 
de la unghii. 

— Dacă ar fi — ipotetic vorbind, înţelegi — să-ţi accept mașina, ce 
ți-aş datora în schimb? 

Urmă o pauză pe fundalul căreia se auziră voci îndepărtate. 

— Nimic. 

— Haide, Ty. Chestia cu mașina trebuie să fie o mită. Vreau să 
cunosc condiţiile. 

— Nu există niciun fel de condiţii. Este un dar, fără obligații. 

— Nu-mi vine să cred că ne-ai dăruit o mașină. 

— Ascultă, cred că-ţi datorez o avere în ce privește pensia 
alimentară neplătită, nu-i așa? Deci dacă vrei, consideră mașina drept 
un avans. 

— Ce-ar fi să-mi eliberezi un cec pentru pensia alimentară? 

— Ce-ar fi să-mi multumesti pentru mașină? 

Gura și mintea îi înghețară. 

— Tot mă mai urăști? întrebă el. 

— Da. 

Ty râse. 

Enervarea ei părea să-l binedispună. 

— Tu mă mai urăști? întrebă Celia. 

— Cu siguranță. Mi-a făcut plăcere să vorbim, dulceaţă. Cc. 

— Nu-mi spune așa! mârâi ea în tăcere. 

Si-ar satisface setea de răzbunare dacă ar lăsa pur și simplu mașina 
în parcare. Chiar așa ar putea face. Dar ce ar crede Addie? Extazul 
care o cuprinse pe fetiță mai devreme, când fuseseră împreună în 
mașină! Addie credea că ea însăși fusese cea care îi dăruise o mașină 
mamei ei. Cum îi putea spune Celia acum că ea se hotărâse să nu 
accepte darul? 

Vezi tu, Addie, asta e șansa mea de a mă răzbuna pe Ty pentru modul 
în care el mi-a disprețuit dragostea şi intimitatea pe care odată i le-am 
oferit. Îngelegi tu? Nu? Ei bine, Addie, mama ta e prea orgolioasă ca 
vreodată, vreodată, vreodată să accepte ceva de la alții. 


Ty nu purta cască de protecţie. 

Cel puţin unii dintre cowboy aveau îndeajuns de multă minte încât 
să-și protejeze capul în timp ce călăreau tauri de șapte sute șaptezeci 
de kilograme. Ty nu făcea parte din categoria asta. 

Celia o pusese pe Addie în pat în urmă cu o oră, își citise e-mailurile 
și terminase treaba prin casă, iar acum stătea în locul ei preferat de 
pe canapea de unde se uita la televizor. Nu-l mai văzuse pe Ty făcând 
asta de când cu povestea din Vegas și avusese de gând să nu-l mai 
privească niciodată călărind tauri. Și totuși, iat-o aici. 

Camera de filmat îl aduse în prim-plan pe Ty care stătea pe un 
taur înăuntrul boxei, încercând să-l ţină de funii înainte să se deschidă 
poarta și taurul să se năpustească afară. Purta o pălărie neagră și 

o cămașă neagră, o vestă protectoare cu logoul sponsorilor săi şi 
pantaloni din piele deasupra blugilor și cizme. Încerca să călărească 
o fiară pe nume Pummeler. Își tot potrivea mănușa, își verifica 
strânsoarea în timp ce taurul de sub el se tot agita, dădea cu capul în 
poarta cuștii și arăta sălbatic. 

Răutăcioasă, Celia se pomeni că e de partea taurului. 

— Dă-l jos, mormăi ea, și mai retează-i aroganța. 

La semnul lui Ty, poarta se deschise larg. Pummeler se năpusti 
în arenă, lovind, învârtindu-se, zvârcolindu-se în aer, toate în același 
timp. 

Niciun om n-ar fi fost în stare să se ţină pe el. Dar Ty reuși, cu 
un braţ în sus, iar echilibrul și tăria lui te lăsau cu gura căscată. Când 
sirena sună după opt secunde, el lăsă ca furia taurului să-l arunce în 
aer și ateriză cu ușurință în picioare. Mulțimea izbucni în urale. 

De îndată ce Pummeler dispăru pe culoarul pentru tauri, Ty 
își ridică pălăria, zâmbi mulțimii și se roti în cerc complimentând 
spectatorii. Comentatorii de acasă îl numeau „preferatul fanilor“ și 
„campion mondial pentru a treia oară“ și „al treilea în clasamentul 
sezonului. 

Frumoasă încercare, Pummeler. 

Celia dădu din cap și derulă înregistrarea. 

Ty călărise din nou și reuşise să nu fie doborât. 

Din păcate, nimeni nu avea să zdrobească aroganta lui Ty în seara 
asta. 


A doua zi dimineaţă — o dimineață prețioasă de sâmbătă în care 
ar fi putut dormi mai mult — Celia se trezi cu o voce care îi șoptea în 
ureche. 

— Mami? Mami, te-ai trezit? E timpul să te scoli, mami. Sunt 
gata să mă uit la concursul de călărit tauri. 

Celia oftă și-și acoperi capul cu perna. Copila se dovedi a fi 
insistentă. 

Zece minute mai târziu, Celia o așeză pe Addie în fotoliu cu faţa 

la televizor în timp ce Circuitul Profesionist al Călăreţilor de Tauri 
se derula. Celia pregăti niște clătite integrale cu nucă și miere și i le 
aduse lui Addie pe o tavă. Addie mâncă fără să-și dezlipească privirea 
de la rodeo. În cele două dăţi când Ty călări, Addie își lipi pumnii de 
piept și își ținu respiraţia. De fiecare dată când Ty se ridică, Addie își 
aruncă braţele în aer într-o mișcare care îi aminti Celiei de un arbitru 
de fotbal care semnala un gol. 

Mai târziu, când veni timpul să se ducă la unchiul Danny, Celia și 
Addie se urcară în noua mașină în loc să meargă la staţia de autobuz. 
La prima încercare a Celiei de a porni mașina, aceasta se trezi la viață, 
bordul se lumină, iar sistemul hibrid torcea foarte silențios. Îi aruncă 
o privire lui Addie care stătea pe locul ei din spate. 

Addie rânji și îi făcu semnul victoriei. 

Celia se îndreptă de spate în scaunul șoferului și își încordă 
hotărâtă maxilarul. Nu era ceva obișnuit pentru ea să accepte un dar 
atât de costisitor precum o mașină. Ca să o primească, trebui să-și 
spună că Ty îi datora nu doar o mașină ci și încă douăzeci la fel pentru 
tot calvarul mental și emoţional pe care i-l provocase. 

Îndreptă uşor mașina înspre șosea fără vreo urmă de mândrie sau 
dorință de a impresiona pe cineva. 


Ty se ţinuse de cuvânt și o sună pe Addie așa cum îi promise. 
Telefonul sunase în fiecare seară între orele șase și opt, Addie se 
repezea să răspundă, iar cei doi stăteau la taclale. Ritualul ținuse o 
săptămână, care se transformase în două, apoi trei, apoi patru. 

La insistențele micuţei, Celia cumpără o hartă a Statelor Unite 
pe care o lipi pe peretele de lângă spălătorie. De fiecare dată când Iy 
călătorea la un concurs de călărit tauri, mama și fiica găseau locul pe 
hartă și îl marcau cu o pioneză. 

Celia se așteptase ca Ty să uite să sune. Era chiar pregătită să îi 
trimită un mesaj în care să îi reamintească de neglijența lui, dar el nu-i 
dădu niciodată ocazia. Indiferent unde se afla, își ţinuse promisiunea și 
o sunase în fiecare seară pe fetița care abia aștepta să stea de vorbă cu el. 

Cât despre Celia? N-avea niciun chef să stea de vorbă cu el. Tinea 
legătura cu el numai prin mesaje, și asta numai dacă era strict necesar. 
Duminica, atunci când Addie și Ty vorbeau pe Skype, Celia făcea tot 
posibilul ca să nu apară pe camera video a computerului. Se ascundea 
sub masă și își întindea degetele pentru a muta cursorul în vreme ce 
Addie se uita la ea ciudat. 

La fiecare sfârșit de săptămână, Celia înregistra transmisia 
televizată a rodeoului. Interesul ce se stârnise în ea pentru călăritul 
taurilor era împotriva voinței ei, a principiilor ei ideologice și a 
statutului ei de persoană educată. Mai mult de-atât, Ty era toreador, 
deci ar fi preferat să nu-i placă concursul. Totuși, cu cât se uita mai 
mult, cu atât mai mult se temea că ea, o fată care iubea partea de 
nord-vest a Pacificului, avea un defect înnăscut. La fel cum unchiul 
Danny avea o slăbiciune pentru femeile est-europene, Celia avea o 
mică slăbiciune vinovată pentru — pentru... 

Cowboy. 

Rușinos! Abia avea curajul să recunoască acest lucru față de ea 
însăși. 

Ce era și mai supărător? Slăbiciunea ei părea să se concentreze 
asupra unui anumit cowboy cu ochi albaștri și cu o doză dublă de 
şarm. 

Pe măsură ce trecuseră săptămânile și văzuse cum câțiva dintre 
toreadori se răniseră, începuse să o lase mai moale cu aclamarea 
taurilor pe care îi călărea Ty. Doar un pic. Totuși. Era greu să urască 
un bărbat care o suna pe fiica ei în fiecare seară. 

Se descurcase să-l urască pe jumătate. 

În clipele în care dădea dovadă de mai multă maturitate, Celia 
înțelese că trebuia să fie recunoscătoare. Ty plecase, ceea ce însemna 
că nu trebuia să se întâlnească cu el personal și nici nu trebuia să 
împartă custodia fetei cu el. Totuși, deși nu era prezent fizic, influenţa 
lui începuse să se facă simțită peste tot. 

Ty şi orașul Holley din Texas deveniseră subiectele preferate de 
discuţie ale lui Addie. Celia obișnuia să-i spună lui Addie o poveste 
la culcare, iar Addie întreba deodată: 

— Mami? Ştii că a avut loc o paradă de toamnă în Holley? 

Apoi, cu mult dor: 


103 


BECKY WADE 


— Tare mi-ar plăcea să locuiesc acolo. 

La cină, Celia o întreba pe Addie cum i-a mers în ziua respectivă, 
iar Addie spunea: 

— A fost bine. Mami? Cum crezi că este atunci când călăreşti un 
taur? 

Mergeau cu mașina la muncă dimineaţa și Addie ofta. 

— Pun pariu că au educatori buni în Texas. Ar fi foarte distractiv 
să merg la grădiniță în Holley. Copiii de acolo sunt atât de norocoși. 

Pălăvrăgeala lui Addie despre Ty, conversațiile telefonice, 
discuţiile pe Skype şi harta Statelor Unite erau mai mult decât Celia 
putea suporta. Dar ea mai avea ceva care îi amintea constant de Ty: 
cizmulițele cowgirl. 

Addie refuzase să poarte orice alt tip de încălțări. De când era 
bebeluș, Celia o îmbrăcase în stil scandinav. Căuta febril pe eBay și 
la consignații pălării mici tricotate cu ciucuri. Colanţi groși. Mănuși 
cu un deget pentru iarnă. Rochii din bumbac cu model de buline sau 
dungate sau cu modele viu imprimate. Pulovere. Pantofi marca Mary 
Jane. 

Cizmuliţele cowgirl stricaseră stilul danez al lui Addie. Dar fetița, 
care fusese întotdeauna înțelegătoare, insistase să le poarte. Și Celia, 
care crezuse întotdeauna că copiii ar trebui să fie liberi să-și exprime 
propriul stil creativ, se prefăcu că îi plac cizmuliţele când de fapt, tot 
ce voia era ca micuța ei să fie din nou ea însăși. 

Vieţile lor se schimbaseră. Lucrul acesta o sufoca pe Celia de 
fiecare dată când se gândea la el — dar indiferent cât de amestecate 
îi erau emoțiile, cât de tare resimțea durerea din piept, cât de mult îi 
slăbiseră puterile — nu mai era cale de întoarcere la viața de dinainte 
de Ty, când familia lor fusese un cerc închis format din două persoane. 

Simţea cum pierde controlul. Și cum lucrurile deviaseră de pe 
făgașul știut de ea, golul din interior — cel pe care Dumnezeu îl 
ocupase cândva — se mărea. Acel spațiu liber care continua să crească îl 
umplea cu Addie. Și cu cât încerca mai mult să-și găsească împlinirea 
în copilă, cu atât mai mult își dădea seama că aceasta nu mai avea la 
fel de multă nevoie de ea așa cum avusese odată. 

Celia voia ca fetița ei să fie fericită. Își dorea cu adevărat acest 
lucru. Fără îndoială, implicarea lui Ty în viața lui Addie părea să-i 


104 


[nima mea te caută 
aducă micuţei bucurie. Celia însă era copleșită deopotrivă și de 
încântare, dar și de întristare. Ty deţinea o mulțime de lucruri. Fa o 
avusese numai pe Addie. De ce, se întreba ea uneori, era nevoită să 


renunţe la o parte din unica ei comoară în favoarea unui bărbat care 
fusese deja mai mult decât binecuvântat? 

ntr-o seară obișnuită de miercuri de la sfârșitul lui iunie, cineva 
bătu la ușa Celiei. 

Puse deoparte lingura de lemn pe care o folosise să 
rumenească curcanul tocat folosit la sosul pentru spaghetti și se duse 
să răspundă. Deschise ușa larg, așteptându-se să o vadă pe vecina ei 
care se întorcea cu Addie de la timpul de joacă pe care cele două 
mame îl plănuiseră pentru fetele lor. 

În schimb, Ty era cel care îi stătea în prag, umplând tocul ușii cu 
înălțimea lui impunătoare. 

Celia îngheță. Blestemul vieții ei se materializase, pe neașteptate. 

Ty o observă cu atenţie, iar în ochii lui se citi un amestec de 
surpriză și amuzament. 

— Salutare. 

— Salutare. 

Celia își dădu seama că după ce venise de la muncă, își luase în 
grabă un maiou galben, care-i dezvăluia formele și pe care nu l-ar 
fi purtat în văzul tuturor fără o cămașă țărănească pe deasupra. 
O pereche veche de pantaloni scurți și un prosop de vase pe umăr 
completau ţinuta ei de casă. 

— Am venit să-i fac o surpriză lui Addie. Este acasă? 

— Păi... e la câteva case distanţă la joacă cu o prietenă. Ar trebui 
să se întoarcă în curând. 

— Pot să intru? 

Drept răspuns, Celia se dădu înapoi fără chef și îl lăsă să 
intre. 

— Ce mai faci, dulceaţă? 

— Bine, îngâmfatule. 

El rânji strâmb. 

— Îngâmfatule? 

— Da. 

Sfârâiala cărnii de pe aragaz îi aminti de sosul de spaghetti. Se 
întoarse în bucătărie, cu Ty în urma ei. 

— Din moment ce insiști să mă poreclești, m-am gândit că este 
corect să-ți răspund în aceeași manieră. 

Celia se postă în fața aragazului și continuă să amestece curcanul 
tocat. 

Ty își încrucișă braţele musculoase și își sprijini șoldul de marginea 
blatului din bucătărie. 

— Nu puteai găsi un apelativ mai bun decât „îngâmfatule“? 
Nu-mi place ăsta. 

— Foarte bine. 

— Ce zici de Maverick? Adonis? 

Fa își dădu ochii peste cap. 

— Poate că e prea evident, dar ce zici de „Armăsarul“? 

— Crede-mă. Nu e câtuși de puţin sugestiv. 

— Ei bine, „îngâmfatul“ nu sună bine. 

Fa pufni. 

— Ghinion. Nu-i alegerea ta. 

Fa adăugă peste carnea de curcan ceapa, ardeiul gras și ciupercile 
pe care le sotase. Apoi turnă sosul de tomate. Încerca să nu pară 
afectată de prezența lui, dar oricât se străduia, adevărul o tulbura 
ținând cont că în ultimele săptămâni îi urmărise fiecare competiţie 
și chiar acum el stătea în bucătăria ei, fixând-o cu privirea în timp ce 
gătea. 

— Mi-ai văzut vreun concurs de călărit tauri în ultima lună? 

— Și ce părere ai? 

— Ce păcat că n-ai putut să înghesui mai multe sigle de-ale 
sponsorilor pe vesta ta, indiferent cât de mult se vede că ai încercat. 
Te-ai gândit să-ți lipești vreo câteva pe frunte? 

Ty râse copios. 

Celia nu-și putu ascunde pe deplin zâmbetul din voce. 

— Sau pe gură? Drept bonus pentru noi ceilalți, asta te-ar 
împiedica să vorbeşti. 

— O, miorlăi el. Faptul că m-ai urmărit călărind ţi-a făcut inima 
să tresalte, nu-i așa, dulceaţă? 

Fa îi întoarse o privire sfredelitoare. 

— Ce vrei să spui? 

— Ţi-a deschis apetitul pentru mine. 

— Nici pe departe. 

— Recunoaste, ţi-a fost dor de mine cât am fost plecat. 

— Nicidecum. 

— Tot mă urăști? 

— Da. Hoţul de copii. 

Ca de obicei, enervarea ei îl amuza. Ty își vâri în gură o bucată 
de pâine franţuzească, arătând foarte mulțumit de sine în timp ce o 
mestecă. Orice femeie ar fi fost dispusă să plătească o avere pentru 
părul lui castaniu cu vârfuri de culoarea bronzului. Nu părea corect că 
Dumnezeu i-l dăruise gratis lui Ty. 

— Îmi pare bine că te-am prins singură, Celia. 

— Nu-mi pot imagina motivul. 

— Doream să stăm din nou de vorbă în privinţa mutatului. 

Fa își îndreptă imediat atenţia asupra lui. 

— În Holley? 

La încuviințarea lui, ea dădu din cap. 

— Nu are rost să mai discutăm despre asta. Nu mă mut. 

— Addie mi-a tot pus întrebări despre Holley. Mi-a spus de 
câteva ori că vrea să locuiască acolo. 

Cuvintele lui o răniră profund pe Celia, mai ales fiindcă ştia că 
ăsta era adevărul. 

— Ai îmboldit-o să se mute în Holley? 

— Nu. Dacă doresc ceva, nu o voi folosi pe Addie ca să obțin 
lucrul acela. Voi veni direct la tine. 

Ty o măsură din cap până în picioare în felul în care un leu amuzat 
ar măsura din priviri un câine de prerie curajos. 

— Eşti tu fioroasă, dar nu mă sperii. 

Celia amestecă sosul care fierbea mai mult decât era necesar. 

— Addie vrea să se mute în Holley. 

— Da, și după o săptămână ea ar putea dori să se mute în Japonia 
și după aceea în Australia. Nu las ca mofturile lui Addie să-mi spună 
unde să locuim. 

— Holley e orașul meu de baştină. Dacă voi două ați locui acolo, 
asta mi-ar face viața mai ușoară. 

— Nu trăiesc ca să-ţi fac ție viața mai ușoară, Ty. Știu ce e bine 
pentru noi. În plus, locul meu de muncă e aici. 

— Îţi voi găsi o slujbă acolo. 

— Unchiul meu locuiește aici. 

— Familia mea locuiește în Holley. Am o familie numeroasă și 
toți te vor ajuta. 

— Casa noastră, a mea și a lui Addie, este aici în Oregon. 

Celia arătă cu mâna în jurul apartamentului. 

— Aici am locuit dintotdeauna. 

El o privi cu atenţie cu ochii aceia de un albastru rar. O altă calitate 
pe care Dumnezeu i-o dăruise pe nedrept lui Ty. 

— Ce-ar fi dacă aș face ca totul să merite mutarea? 

— Nimic din ce ai putea oferi — 

— O casă a ta? Cu titlu de proprietate? Achitată deja integral? 

Cuvintele lui avură darul de a elimina toată furia care se acumulase 
în ea. Îl privi cu neîncredere, și totuși cu greu îl putea acuza că i-ar 
face o ofertă neserioasă... nu atunci când o mașină Prius nou-nouţă 
stătea afară în parcare. 

— Ţi se pare că aș fi o vânătoare de avere, Ty? 

— Poate că una extrem de drăguță. 

— Tocmai m-ai complimentat și m-ai jignit în același timp. 

— Asta e o artă. 

Fa răsuflă și își șterse mâinile de prosopul de bucătărie, după care 
îl aruncă din nou peste umăr. 

— Nu sunt o vânătoare de avere. 

— Nu te înfuria, Celia. Știu asta. Te tachinam numai. 

— Nici Addie nu e ceea ce ai insinuat că aș fi eu. Eşti conștient de 
faptul că dragostea ei nu e de vânzare, nu? 

Fa îl urmări, încercând să-i citească intențiile. 

— Nu-ţi poți cumpăra intrarea în viaţa ei. Îți vor trebui câțiva ani 
ca să devii tatăl ei. 

— Încerc doar să mă revanșez pentru timpul pierdut. 

— Dacă crezi că folosindu-ţi cardul de credit poţi da timpul 
înapoi, atunci te înșeli amarnic, Ty. Asta nu e iubire. 

— Bine, dar vreau să știi că dacă decizi să vă mutaţi, voi acoperi 
toate costurile implicate. 

Mai rupse o bucată din pâine. 

— Voi amenaja interiorul casei după gusturile tale. Mă voi ocupa 
de tot. Dacă vă hotărâți, în vara asta, să vă schimbaţi adresa, Addie 
poate începe grădinița în același timp cu ceilalți copii de acolo. Acum 
e momentul perfect. 

Celia așeză ce mai rămăsese din bucata de pâine pe partea cealaltă 
a mesei, departe de el. 

— S-ar putea să nu o las la grădiniță de anul acesta. Ziua 
ei de naștere e chiar la sfârșitul verii. Va fi cea mai mică din 
grupa ei. 

Ty își înclină capul, ca și cum ar cântări cuvintele ei, în căutarea 
adevărului. 

Celia își dori să găsească un alt motiv, înafara celui legat de ziua de 
naștere a lui Addie, ca să nu fie nevoită să o piardă. Addie era un copil 
isteț, matură şi cu o inteligență mult peste vârsta ei. Era pregătită 
chiar pentru școală. 

— Nu vorbești serios când zici că vrei s-o înscrii pe Addie la 
grădiniță doar de anul viitor, spuse Ty. 

— Nu. 

— Atunci e perfect, veniți să locuiţi în Holley la timp pentru 
începutul anului școlar. 

— Tu ești aproape tot timpul plecat. De ce ai vrea să stăm în 
Holley când tu abia dacă petreci timp acolo? 

— În cea mai mare parte a timpului sunt acolo. Copilul meu aș 

vrea să crească în Texas, așa cum am trăit și eu. Am terenuri pe care 
se poate juca în voie, am cai. 

Oare văzuse ce i se întâmplase lui Bonnie Blue Butler în filmul 
Pe aripile vântului? 

— Răspunsul meu rămâne categoric, nu. Nu ne mutăm. 

— Gândește-te. Oferta e bună. 

Era o ciocnire a voințelor — a ei, tenace, a lui, subestimată — două 
voințe diferite, dar egale ca forță. 

Ty întrerupse momentul începând să se plimbe prin bucătăria ei, 
îndreptându-i vraful de corespondență. Observându-i pozele de pe 
frigider. Uitându-se la setul ei de chei. 

— Ce s-a întâmplat cu portcheiul pe care ţi l-am dat? 

— Hmm? O, cred că l-am rătăcit pe undeva. 

Celia dădu din umeri, prefăcându-se indiferentă. 

— Din greșeală. 

Luă de pe foc oala cu paste și răsturnă conţinutul printr-o 
strecurătoare, în vasul așezat în chiuvetă. 

— Cât timp mai rămâi în oraș? 

Încă o jumătate de oră? Era prea mult să spere? 

— Zborul e rezervat pe mâine seară. Peste zi aș vrea să stau cu 
Addie. E în regulă? 

Fa își mușcă buza. 

— Doar în orele în care ești la muncă. 

— Ce planuri ai cu ea? 

Ty ridică din umeri. 

— Chestii obișnuite. Un film. M-am gândit s-o scot în oraș la 
prânz. Să mergem în parc. 

Voia să-i respingă propunerea la fel de categoric cum făcuse cu 
insistența lui legată de Holley. Dar apoi își aminti de cele patru 
săptămâni de convorbiri telefonice. Tehnic vorbind, a petrece câteva 
ore cu Addie nu era ceva nerezonabil. Dacă devenea prea posesivă, 
Celia se temea că Ty va tăbări cu avocaţii în curtea ei. 

— Celia? întrebă el. 

— Bine, dar voi stabili... niște reguli. Și trebuie să fii pe fază să-mi 
răspunzi la telefon oricând te-aș suna. 

— S-a făcut. 

Se auzi un ciocănit scurt, urmat de niște voci de fetițe. 

— Mă ascund. Ty făcu cu mâna înspre spălătorie. 

Celia sporovăi puțin cu vecina ei, îi mulțumi pentru că a ţinut-o 
pe Addie, apoi le făcu cu mâna mamei și fiicei în timp ce cele două se 
îndreptau spre propriul lor apartament. 

— Te-ai distrat? o întrebă pe Addie. 

— Da. 

Cu multă tandreţe, Celia îi cuprinse în palme obrajii lui 
Addie, o sărută pe creștet, apoi îndreptă câteva dintre șuvițele 
de un blond închis care îi căzuseră peste bentița de păr. Era 
tentant, o, atât de isptitor să-l uite pe Ty în spălătorie toată seara. 
Numai de-ar fi fost îndeajuns de timid sau de supus ca să rămână 
acolo. 

— Ce zici de o surpriză? 

Aceste patru cuvinte garantau atenția oricărui copil. 

— O surpriză? Da! 

— Să vedem dacă pot să-ţi dau trei indicii. Hmm... 

Celia se prefăcu că se gândește intens. 

— Unu. Harta Statelor Unite. 

Addie își înclină capul. 

— Doi. Călăreţ de tauri. 

Addie rămase cu gura căscată, iar silueta ei subțire se îndreptă. 

— Trei — 

— Nu ştie prea multe despre prințese. 

Ty ieși de după colt. 

— M-am gândit să trec pe la voi pentru încă o lecție. 

Celia văzu cum sfiala o cuprinse pe Addie. Fata ei rămase înțepenită 
pe loc, prea timidă pentru a-l îmbrățişa pe Ty sau pentru a se uita 
direct la el și, în același timp, prea entuziasmată pentru a-și stăpâni 
bucuria. Se însenină la față. Roși. Afișă toate semnele legendarului 
efect al lui Ty asupra femeilor. 

Boboacă, se gândi Celia. 

— Porţi cizmele, spuse Ty, cu mândrie în glas. 

— În fiecare zi. 

— Le tocești bine, nu? Sunt comode? 


— O, da. 

Addie îi aruncă o privire plină de sinceritate. 
— Imi plac tare mult. 


În ciuda anilor în care Celia o învățase bunele maniere, Addie îl 
invită pe Ty să rămână la cină fără să îi ceară mai întâi voie Celiei. Și 
fiindcă nu putea respinge, de față cu Ty, invitația lansată de fiica ei, el 
rămase și mâncase spaghetti cu ele. După aceea, el o urmă pe Addie 
în camera ei și asistă la o prelegere lungă, plină de învățăminte despre 
prințese. 

Celia nu știa ce să facă cât timp cei doi erau împreună, așa că se 
aşeză la masa ei din bucătărie cu un carneţel și cu un stilou. 

Câteva reguli pentru timpul petrecut cu Addie, scrise ea la început 
de pagină. 

1. Te rog, evită mâncărurile care conțin uleiuri parțial hidrogenate, 
siropurile de porumb cu grad ridicat de fructoză, alimentele 
modificate genetic, grăsimile nesaturate și coloranţii alimentari 
de culoare roșie. 

2. Ca să meargă cu mașina, Addie trebuie să stea într-un scaun 
pentru copii și să poarte centură de siguranță tot timpul. Te 
sfătuiesc să conduci sub limita de viteză, cu grijă. 

3. Dacă intenţionezi să faceţi un tur cu bicicleta sau să întreprindeți 
orice altă activitate în care ea ar putea să cadă și să se rănească 
(mersul pe role, skateboardul etc), va trebui să îi dai o cască și, în 
funcţie de activitate, să îi prinzi și apărătoarele pentru genunchi 
și coate. 

4. Nu are voie să se uite la alt gen de filme decât cele care sunt 
potrivite pentru vârsta ei. 

5. Dacă o duci la Mountain View Park, ai grijă că toboganul de 

metal este alunecos și periculos. Dacă mergeţi în Fielding Park, 

nu vă apropiați de leagăne. Barele de metal se deteriorează. 

Dacă aș fi în locul tău, aș evita parcul Valley North; există un 

eleșteu în care din neatențţie ar putea să cadă. 

Te rog să vii să o iei la ora opt fără zece dimineaţa și să o aduci 

înapoi nu mai târziu de ora cinci și jumătate după-amiază. Între 
timp, să ai telefonul încărcat și întotdeauna la îndemână. 


Celia mai voia să mai adauge cel puţin zece reguli, dar se stăpâni. 
Nu voia ca Ty să creadă că e super-protectivă. 


Celia era totuși o mămică ciudată. 

De ce, se întrebă Ty în timp ce pleca cu mașina din River Run, nu 
încercase să-l stoarcă de bani în toți acești ani? Nu așa erau etichetate 
mamele singure? Dacă i-ar fi cerut, ar fi fost generos. Aproape zilnic 
era asaltat de oameni care voiau bani — pentru opere de caritate, 
comitete de strâns fonduri, prieteni și rude îndepărtate care erau în 
nevoie, Societatea pentru Restaurarea orașului Holley. Avea cecuri 
în alb cu semnătura lui pentru a satisface orice solicitare. Faptul că 
dădea bani oamenilor îl făcea fericit. 

Dar Celia? Soţia sa legală și mama copilului său? Cu greu o putea 
convinge pe încăpățânată să-i accepte ajutorul. Îi insulta orgoliul. 

Se opri la un semafor și își scoase din buzunarul din față al 
pantalonilor lista de reguli a Celiei pentru ziua ce urma să o petreacă 
cu Addie. Alimente modificate genetic? Habar n-avea ce însemna 
asta, dar era destul de sigur că Celiei nu i-ar fi convenit un burger cu 
brânză și cartofi prăjiți de la McDonald's, meniu pe care îl savurase 
din plin în copilărie. Unde putea găsi un film care să primească 
acordul părinților în Corvallis și să fie potrivit pentru vârsta micuţei? 
Apărătoare pentru genunchi? Iobogane periculoase? Pe bune? 

Când ajunse în camera de hotel, se dezbrăcă de tricou, ghete 
și șosete. Găsi telecomanda sub ochelarii de citit și un număr din 
Investors Business Daily. Instalat în pat, survolă grila de programe TV, 
dar mintea nu îi stătea la emisiunile care i se derulau prin fața ochilor, 
ci la Celia. Cam așa se întâmplase în ultima lună. Numai că acum era 
mai rău, fiindcă tocmai se întâlnise cu ea. 

În primele săptămâni după ce aflase despre Addie, nutrise față 
de Celia un resentiment asemănător cu felul în care topești în gură 

un drajeu pentru tuse. Îi ascunse adevărul despre copilul lui, și 
asta îl îndreptățea să rămână furios pe ea. Totuși, odată cu trecerea 
săptămânilor, drajeul pentru tuse începu să se topească. Tăinuise 
copilul de el findcă se purtase ca un neisprăvit cu ea. 

Dacă ar putea nutri un sentiment de bunăvoință față de Celia, ar 
fi perfect. Asta căutase când îi trecuse pragul astă seară. 

În schimb, atunci când Celia îi deschise ușa, vederea ei îl umpluse 
de plăcere. După ce-și petrecuse atât de mulți ani pe drumuri, 
văzând-o în fața lui cu o casă luminoasă și care miroase bine, era ca și 
cum ar fi venit acasă. Acel gen de cămin care n-avea nimic de-a face 
cu apartamentul ei ieftin. 

Ty nu se putea abtine să nu-i placă spiritul ei combativ. Celia era 
cu mult mai isteață și mai independentă decât avea dreptul să fie. Și 
tot umorul ăla tăios al ei îl făcea să râdă cu poftă. Spre deosebire de 
chicotelile false pe care le dăruia altor femei. 

Aprobase chiar și porecla pe care i-o dăduse. Ar fi preferat ceva 
mai masculin, dar „îngâmfatul“ era destul de amuzant. Se prefăcuse 
că nu îi place, deoarece ştia că orice altă reacție ar fi stricat tot hazul 
situației. 

Ty nu voia să-i răpească umorul, nu atunci când faptul că o 
văzuse gătind fusese unul dintre cele mai atrăgătoare lucruri pe care 
le văzuse de-a lungul anilor. Întreaga seară — gătitul, tricoul acela 
galben, încăpăţânarea ei, cina lor împreună cu Addie — îl făcea să-și 
amintească de ce se îndrăgostise atât de tare de Celia în Vegas. 

Vedeţi, acesta era efectul pe care îl avea asupra unui bărbat traiul 
de pustnic timp de cinci ani și jumătate. Îl făcea să-și piardă minţile. 
Dorea cu atâta ardoare o iubită, încât zăcea într-un pat de hotel din 
Oregon, dorind-o pe Celia. Însă ea îi era interzisă. Și, pe deasupra, 
nici nu îl suporta. Ty nu putea avea încredere în ea. Cu siguranță că 
n-ar mai fi făcut nimic ca să o rănească vreodată. Nu acum când știa 
de Addie. Și cireașa de pe tort? Atractia lui față de Celia putea — din 
nou — să-i distrugă orice șansă la un viitor alături de Tawny, care era 
cea mai perfectă femeie din lume. 

Dădu peste o emisiune educațională despre ocean, apoi de o 
emisiune despre vânătorii de aligatori, înainte să se oprească la o 
emisiune de arte marţiale. 

Punându-și o mână sub cap, urmări doi tipi care se băteau în 
interiorul ringului. 

Ty cunoștea femei care erau mai drăguțe decât Celia. Femei care 
purtau bluze cu decolteul adânc și blugi mulați pe corp. Femei care se 
purtau, cerul îi e martor, mult mai frumos cu el. 

Ar face bine să-și amintească că Tawny era atât drăguță, cât și o 
luptătoare de prima clasă. Cu părul ei lung, brunet și trupul atletic, 
Tawny ar fi putut fi un bun fotomodel, dacă nu s-ar fi decis să devină 
juristă. 

Își câștigase în sfârșit dreptul de a cuceri inima lui Tawny. Și exact 
asta plănuia să facă de îndată ce ea se despărțea de iubitul ei, care era 
medic pediatru. 

Din păcate, trebuia mai întâi să termine sezonul înainte să aibă 
puţin timp liber în Holley pentru a o cuceri pe Tawny. Mâine seară 
avea să zboare la Nashville la un eveniment și după asta, în Billings, 
San Antonio și Boise. 

Programul competiţiilor îl lăsa indiferent. Multe lucruri își 
pierduseră farmecul de-a lungul anilor, dar călăritul taurilor niciodată. 
Fra cu totul dedicat acestui sport. Dorinţa lui puternică de a câștiga 
îi șlefuise întreaga viață de adult. 

Până de curând. În ultima vreme, mintea începuse să-i zboare 
aiurea, iar spiritul lui competitiv se cam domolise. Începuse să-i pese 
mai mult de vorbitul la telefon cu o fetiță care îi trasase pe o hartă 
a Statelor Unite locaţiile evenimentelor la care participase, ce stătea 
agăţată pe un perete lângă spălătoria Celiei. 

Addie îi spusese despre hartă cu ceva timp în urmă, dar văzând-o 
acolo, îl emoţionase. Tocmai pe el, care se înăsprise cu trecerea anilor, 
încât credea că nu îl mai putea mișca nimic. 

Se pare că fetița lui devenise punctul său vulnerabil, un lucru pe 
care îl acceptase. 

Dar cumva, în ciuda tuturor lucrurilor, în ciuda legii lui Murphy 
și a bunului-simţ, era foarte probabil să dezvolte și pentru Celia o 
slăbiciune. Iar el nu putea permite acest lucru. 

y ajunse a doua zi dimineață conducând un Cadillac Escalade 

de culoare neagră, lucioasă. Celia își putea numai imagina cât 

îl costase să închirieze un autoturism ca acesta de la aeroport. 
Îndeajuns de mult încât pentru ea ar fi echivalentul cumpărăturilor 
timp de o lună, la care s-ar adăuga și costul noilor haine de iarnă de 
care Addie probabil va avea nevoie la sfârșitul toamnei. 

Celia avea pregătit deja scaunul de copii. În ciuda faptului că îi era 
tare rău de la stomac, îl așeză pe al doilea rând de scaune al mașinii. 
O ajută pe Addie să se instaleze confortabil în el. 

— Distracţie plăcută. 

— Așa o să fie. Pa, mami. 

Addie arăta la fel de entuziasmată de parcă Ty o ducea la 
Disneyland. 

Celia închise portiera în dreptul fetei. Îi aruncă o privire lui Ty, 
care stătea lângă ea în parcare. 

— Mi-ai citit regulile? 

— Pe toate. 

El lăsă să treacă câteva secunde. 

— Te simţi bine? 

Ea încuviință. 

— O să ai grijă? 

— Evident. 

— În regulă. Dă-i drumul. 

Ty se urcă la volan. Pe măsură ce mașina se îndepărtă, Celia îi făcu 
semn cu mâna lui Addie prin geamul colorat. În toată viața fetiţei, 
Celia o lăsase singură numai la grădiniță sau la unchiul Danny. Nu 
era obișnuită să aibă încredere în altcineva. Buzele i se arcuiră într-un 
zâmbet fals în timp ce în mintea ei încolți un gând: Asta poate fi ultima 
oară când îmi văd copilul. 

Inima i se micșoră precum o minge mică și dezumflată. 


O mamă neliniștită nu era de niciun folos angajatorului ei. 

În primele ore la muncă, Celia își făcu griji că Ty s-ar putea să o 
răpească pe Addie. Văzuse prea multe știri despre mame și taţi din 
familii monoparentale care își lăsaseră copilul în vizită la celălalt 
părinte și se treziseră că le-a fost furat și dus într-o altă țară. Când nu 
mai suportă scenariile teribile pe care i le născocea mintea, îi trimise 
lui Ty un mesaj. Ce faceți? 

Bine, răspunse el imediat. Replica lui nu o linişti foarte mult căci 
ea nu avea cum să îi verifice locaţia. Putea să-i trimită mesaje de la 
bordul unui avion cu destinaţia Brazilia. 

Telefonul ei bâzâi. Ne uităm la un film tare prost cu Winnie de Pluş 
la un cinematograf ieftin, scrise el în mesaj. 

În următoarele ore, Celia își făcu griji că Addie s-ar putea să 
alerge în mijlocul străzii. Fetiţa nu mai făcuse lucrul ăsta de când avea 
doi ani, dar azi putea fi ziua fatală, iar Celia nu specificase în mod 
expres acest pericol în lista cu regulile ei. E zotul în regulă? Ea apăsă 
pe butonul Trimitere. 

Da. Luăm prânzul. După asta, mergem în parc. 

În următoarele ore, Celia își făcu griji că Ty nu o va supraveghea 
îndeajuns de mult pe Addie în parc. Răpirea copiilor de către părinți 
nu era singurul gen de răpire. Un străin o putea sechestra pe Addie 

și... mai apoi, să o vândă pe o piaţa de sclavi din străinătate. Se 
întâmplau lucruri de genul ăsta. Înainte să îi poată trimite un mesaj 
lui Ty, numai ce primi unul. Ne diszrăm. Am grijă de tot. 

În ultimele ore, Celia își făcu griji că ar putea fi implicaţi într-un 
accident de mașină. S-ar putea nici măcar să nu fie din vina lui Ty. 
Cel mai responsabil dintre șoferi putea fi spulberat câteodată de un 
șofer beat. Sunteti bine? 

Da. Cumpărăm jucării. 

Când Addie vede o jucărie care îi place, răspunse Celia, îi spun că are 
două optiuni, fie o cumpără din banii pe care îi va strânge ajutându-mă la 
treburile casnice, fie o trece pe lista de dorințe pentru Ziua ei. 

O las să cumpere tot ce-şi doreşte. 

Celia privi mesajul îngrozită. Simţi furnicături în degete. Îi pozi 
cumpăra un singur lucru. 

Cinci? 

Unul! 

Trei? 

Două. Nu mai multe. 

Când se apropie clipa revenirii acasă a micuței, Celia se postă 
în faţa apartamentului ei, cu telefonul în mână, așteptând. Escalade 
coti pe drumul care ducea către River Run, iar umerii ei încordați se 
relaxară pentru prima oară în ziua aceea. Mașina părea întreagă și o 
aducea pe Addie înapoi cu zece minute înainte de ora stabilită. 

De îndată ce mașina se opri, Celia deschise portiera lui Addie, o 
ajută să iasă și o îmbrățișă. 

Ty se ridică de pe scaunul șoferului părând să fie întruchiparea 
calmului. 

— Ce faci? 

— Bine. 

Privirea perspicace din ochii lui ghicise chinurile prin care Celia 
trecuse. Se duse la portbagajul mașinii, îl deschise și scoase două 
cutii. Cea mare conținea o casă de păpuși în formă de castel pentru 
prințese. Cea subţire, de mărime medie, conţinea o tabletă. 

Când Celia deschise gura pentru a protesta, Ty îi făcu cu ochiul. 

— Am cumpărat numai două lucruri. 

El se îndepărtă cu pași mari, cărând cutiile. 

— Rămâi unde ești. Le duc eu înăuntru. 

— Nu-i așa că-i minunat, mami? șopti Addie. E tare minunat. 

— V-aţi distrat? 

Cu mult entuziasm, Addie îi spuse Celiei tot ce făcuse în ziua 
respectivă până când Ty li se alătură. 

— Trebuie să plec la aeroport, Addie. Pot să te îmbrățișez? 

Addie se lăsă cuprinsă de brațele lui larg deschise. 

Ty o îmbrăţișă respectuos, nu foarte strâns, nici nu o ridică în 
braţe prea mult. 

— Ne vedem mai târziu. 

— Ne vedem mai târziu, fu de acord Addie. 

El se îndreptă de spate și o privi pe Celia, cu un licăr jucăuș în 
ochi. 

— Nu mă îmbrăţișezi? 

Ty o pusese într-o situație delicată și era conștient de lucrul acesta. 
Cu Addie de față, nu putea să strige „Nu!“ și să fugă înăuntru. ÎI 
îmbrățișă rigid într-o parte, acel gen de îmbrăţișare oferit unei rude 
nesuferite. Căldura trupului său o învălui. Îi simți mușchii puternici, 
arăta ca un cowboy și mirosea a pin. 

— Fără atingeri, îi șopti ea în ureche. Îţi aduci aminte? 

— Cred că mi-a scăpat din vedere. 

Se retrase de lângă ea și merse la mașină. 

— La revedere, doamnelor. 

Celia și Addie priviră cum mașina lui Ty se îndepărtă. Ca și cum 
ai pocni din degete, Celia și Addie erau din nou singure, înapoi la 
viața lor obișnuită, frumoasă și fără Ty. 

Având nevoie să se destindă după o zi stresantă, Celia o 
duse pe Addie în grădina din spate. Cele două udară florile, 
Celia era cu furtunul, Addie cu stropitoarea și cu o avalanșă de 
laude la adresa filmului, prânzului, parcului, cumpărăturilor și 
caracterului lui Ty. 

— Mami, conchise ea, îmi plac tare mult cizmulițele mele cowgirl. 

— Știu că îţi plac, scumpo. 

— Mi-am dorit dintotdeauna să am o pereche ca acestea. 

Așa cum fac mamele, Celia interpretă exact ceea ce fiica ei tocmai 

spusese. Nu perechea de cizmulițe cowgirl era ceea ce își dorise Addie 


dintotdeauna. 
Ci un tată. 


În drumul ei spre ușă în dimineața următoare, Celia își luă cheile. 
O greutate necunoscută îi apăsă în palmă. Brelocul cu Dă păci; o șansă 
reapăruse în mod miraculos în portcheiul ei. 

Nu-i veni să creadă. Ty fusese în apartamentul ei numai un minut, 
atât cât îi trebuise să lase cadourile lui Addie. Nu-i veni să creadă că 
el avusese timp să-i pună un alt pandantiv sau să-l găsească și să-l 
atașeze pe cel vechi. Dar era clar că reușise într-un fel sau altul. 

Dând din cap, buzele i se arcuiră într-un zâmbet reticent și 
deschise sertarul din bucătărie unde ținea tot felul de mărunțișuri. 
Vechiul breloc era acolo, unde îl aruncase atunci când îl scosese din 
portcheiul ei. 

Potrivi noul breloc cu acesta și le compară. Identice. Un set de 
portchei numit Dă păcii o şansă. 

De două ori pace. 


— Se pare că ai nevoie și de ouă, mai mult iaurt, carne... 

Celia notă pe o hârtie alimentele amintite, apoi începu din nou 
să-și lovească pixul de buză și evaluă frigiderul deschis al unchiului 
Danny. 

— Aproape că ai terminat untul și gemul. 

— Arată foarte apetisantă. 

Unchiul Danny luă o îmbucătură din pâinea cu dovlecei pe care ea 
o copsese mai devreme. 

— E cel mai bun lucru pe care l-am gustat vreodată. 

Dumnezeu să-l binecuvânteze, el îi lăuda talentele culinare de 
fiecare dată când avea ocazia și întotdeauna cu multă sinceritate. 

— Mulţumesc. 

Fra sâmbătă, iar ea și Addie se opriseră în vizita lor săptămânală, 
acasă la unchiul Danny. De fiecare dată când venea, Celia îi verifica 
frigiderul și cămara, îi alcătuia o listă de cumpărături, îi spunea ce 
facturi avea de plătit, îi făcea curat și se uita prin casă să vadă ce 
necesita atenţia ei imediată (precum ferigi neudate de mult timp, 
cearșafuri stătute sau coșuri de gunoi ce dădeau pe afară). 

Unchiul Danny își lansase un magazin de surf pe internet și 
continua să se ocupe de problemele de ansamblu. Dar nu se pricepea 
la detalii. 

— Îmi dai voie să vând pâinea asta cu dovlecei clienţilor mei de 
pe site? întrebă el. 

— Nu cred că merge să vinzi pâine cu dovlecei și ceară de surf în 
același loc. 

— Surferii apreciază mâncarea, C. 

El își ridică felia de pâine cu nuci și bucăţi de dovlecei în aer. 

— E mare păcat să nu ofer așa ceva publicului. 

Fusese o vreme, cu mulți ani în urmă, când Celia sperase să-și facă 
public talentul ei culinar. 

— Mă bucur că-ți place. 

Fa închise ușa frigiderului cu piciorul și așeză lista de cumpărături 
și pixul pe masa din bucătăria lui. 

— Uite aici. 

— Ţi-am zis că mă întâlnesc mâine la prânz cu Sandy? 

— Sandy? 

Numele american al lui Sandy nu avea nicio șansă la o poveste de 
dragoste cu final fericit împreună cu unchiul Danny. 

— Este una dintre femeile care fac parte din grupul Celor Opt. 

— Credeam că mi-ai spus că sunt prea bătrâne. 

— Ce pot să spun? Sunt disperat. 

Unchiul Danny ridică din umeri și mușcă din nou din pâinea cu 
dovlecei. Bronzul lui și braţele vânjoase se ițeau prin tricoul său vechi 
de cincisprezece ani. 

— Sandy poartă după ea o butelie cu oxigen, de care e atașat un 
tub prin care primește aer în nări, dar mă gândesc că poate merge și 
așa. 

Celia râse. 

— Poate că ar trebui să-ți aranjezi puţin părul înainte de întâlnirea 
amoroasă. 

— Trebuie să mă tund? 

— Da. 

Celia se uită în sufragerie, unde Addie se juca pe noua ei tabletă. 

— Eşti bine, Addie? 

Addie încuviință din cap fără să se uite în direcția ei, așa că Celia 
se întoarse în bucătărie, strânse corespondența lui Danny de la ușa de 
la intrare și o luă cu ea pe canapeaua din camera de zi. Aranjă niște 
vrafuri pe măsuța de cafea — reclame, scrisori, facturi. Apoi se apucă 
să le deschidă pe toate. 

Danny stătea în spatele ei, iar atenția îi fu atrasă de un program 
TV care rula, un ghid de călătorie care lăuda minunăţiile Pragăi. 

— Cât e ceasul? 

El își pipăi buzunarele, își lovi ușor pieptul, și chiar capul înainte 
de a-și aminti că Ironman Limex-ul său era prins chiar de încheietura 
mâinii lui. 

— Probabil că Ty e la călărit acum. Unul dintre concursurile lui e 
în plină desfășurare. 

— Nu începe și tu, unchiule Danny. Nu se poate să-ți placă 
călăritul de tauri, nu-i așa? 

— Ba da. O, da, îmi place. E drăguţ. 

El găsi telecomanda și schimbă canalele. Concursul lui Ty ce se 
desfășura în Nashville apăru pe ecran. 

— Addie mi-a spus că se uită la înregistrările curselor de rodeo 
la care participă el. Așa am început să mă uit și eu și m-a cam prins. 
Le-am și înregistrat. Om versus animal, știi? Lupta eternă. Foarte 
tare. 

Celia nu-l putea dojeni pe unchiul Danny după ce ea însăși 
devenise un fan pe ascuns. După ce privise concursurile săptămâni 
la rând, ea ajunsese să cunoască fiecare călăreț și fiecare taur. 
Urmărea Circuitul Profesionist al Călăreților de Tauri pe Twitter 
și pe Facebook. Și câteodată în timpul pauzelor la muncă, dădea o 
geană peste postările de pe bloguri și citea articole online. Interesul 
pentru rodeo i se stârnise fără voia ei, iar vinovăția o bântuia în 

egală măsură ca atunci când savura pe ascuns și fără limite deserturi 
făcute în casă. 

Celia își roti capul în jur. O vedea pe Addie stând tot la masa din 
sufragerie. 

— Nu o las pe Addie să se uite la rodeouri în direct, spuse ea 
coborându-și vocea, dar de vreme ce se distrează acolo, am putea să-l 
urmărim un minut în timp ce... ne uităm pe facturi. 

— Sigur. 

Unchiul Danny se așeză pe canapea, cu ochii țintă pe ecran. 

Celia îi înmână carnetul de cecuri și un stilou, îi puse prima factură 
în față, arătându-i suma ce o datora. Comentatorii anunţară că Ty 
Porter, veteran și de trei ori campion mondial, avea să-și facă apariția 
în curând. Urma să îl călărească pe CrushEm*, cel mai lăudat taur al 
sezonului, care fusese călărit numai opt secunde în toate cariera lui. 

Unchiul Danny fluieră. 

— În sfârșit Ty o să aibă șansa să se înfrunte cu CrushEm. Cred 
că este încântat. 

Îngrijorarea începu să pună stăpânire pe Celia încetul cu încetul. 
Un cowboy se rănise mai devreme în același sezon încercând să 
rămână pe spinarea taurului CrushEm. 

— Cred că Ty are șanse serioase, spuse Danny. Ce crezi? 

— Nu știu. 

Concursul se întrerupse cu o reclamă în care apăru Ty. Un fond 
muzical plin de suspans îi acompania mișcările. Cu lumina bătându-i 
din spate, Ty se îndrepta spre cameră într-un hambar învăluit în 
particule de praf. Apucă frânghia cu o mână înmănușată, pălăria lui 
cea neagră îi cădea peste ochi, iar franjurile pantalonilor din piele se 
mișcau în mers. Praful se ridica în aer sub cizmele sale de cowboy. 
Expresia hotărâtă de pe chipul lui promitea răzbunare oricărui taur 
care îndrăznea să stea în calea gloriei lui. 

Celia își dădu ochii peste cap în sinea ei. Nesuferit arogant! 

În vreme ce se derulau o serie de reclame, îngrijorarea Celiei 
continua să crească. Îi înmână mai multe facturi unchiului Danny. 
Acesta scrise cecurile, apoi ea le puse în plicuri și le timbră. 


*  „Zdrobește-i“, în engleză (n. trad.) 

CrushEm era un taur de temut. Reclama aia stupidă probabil că 
le făcuse pe starletele cu chitare din Nashville să leșine de emoție 
deoarece îl făcea pe Ty să pară indestructibil. Nu era așa. 

Nu de dragul ei, ci numai de dragul lui Addie, Celia începuse să 
spere că Ty avea să scape nevătămat din toate astea. Teama că nu avea 
să reușească o făcea câteodată să-i fie frică. Doar câteodată. Și numai 
de dragul lui Addie. 

Concursul reveni în direct, iar Celia înțepeni. Ty stătea călare pe 
CrushEm în boxă, strângând în repetate rânduri frânghia cu putere 
în stilul lui caracteristic. 

Poarta se deschise, iar CrushEm se năpusti în arenă. Taurul sărea 
vijelios, iar când credeai că se răsucește într-o parte, se rotea cu o 
putere nemaipomenită în cealaltă parte. În mod uimitor, Ty își păstra 
echilibrul! 

Celia se ridică în picioare. 

— Călărește! 

Ty continuă să se lupte, să se miște odată cu animalul, să-și 
păstreze echilibrul. 

— Călărește, cowboy-ule, că/ărește! 

Sună sirena. 

Celia strigă cu putere. 

Ty alunecă de pe animal, aterizând în genunchi și pe palme. 
Clovnii de la rodeo îi distraseră suficient de mult atenţia lui CrushEm 
pentru ca Ty să aibă timp să se ridice în picioare. CrushE m se năpusti 
asupra lui, dar reuși să sară la timp și cu ușurință peste gardurile din 
apropiere. După ce se năpusti la clovni de vreo câteva ori, CrushEm 
începu în sfârșit să se retragă din arenă. 

Celia răsuflă ușurată. Ty urcă pe podiumul acoperit de praf. Își 
ridică pălăria, zâmbi, se roti în cerc și salută mulțimea. 

Celia își dădu deodată seama că vraful de facturi al unchiului 
Danny se făcea tot mai mare în mâna ei. Danny se uita fix la ea. 

Addie veni repede în camera de zi, mutându-și ușor privirea de la 
televizor la Celia. 

— Tocmai a călărit Ty? 

Celia își lăsă în jos braţul. 


— Da. 

— A rămas pe CrushEm, o informă Danny pe Addie. Timp de 


opt secunde. 

— Da! CrushE m? Pe bune? Pot să mă uit? 

Cei trei se așezară pe canapeaua lui Danny. Reluară vizionarea 
casetei care reda spectacolul uimitor al lui Ty de patru ori la rând 
în timp ce Celia era contrariată de euforia ce o cuprinse în timpul 
cursei. Chiar se ridicase în picioare, își aruncase pumnul în aer și 
țipase: Că/ărește, cowboy-ule, călărește! în fața martorilor? Ea, căreia 
nici măcar nu îi plăcea de Ty... făcând excepție de dragul lui Addie? 

Pe bune! Călărește, cowboy-ule, călărește? 


Scorul ridicat obținut de Ty cu CrushEm îi asigură o victorie 
fulminantă în Nashville. La finalul fiecărui rodeo, cowboy-ul care 
câștiga evenimentul stătea pe o platformă ridicată în mijlocul arenei. 
Ty își înfipse cu putere ghetele pe platforma din Nashville, arătând 
impresionant, încrezător, ca şi cum s-ar fi născut pentru așa ceva. În 
jurul lui se ridicau aburi și confetti. 

De îndată ce o puse pe Addie în pat, Celia încercă să se relaxeze 
uitându-se la o emisiune culinară și gustând din niște mere și chipsuri 
organice. Amintirea lui Ty pe acea platformă, arătând încrezător în 
sine și toate acele confetti în jur, nu o lăsa în pace. 

Având nevoie de o terapie prin gătit, se apucă să prepare niște 
fursecuri rulate în scorțișoară. Când scoase prăjiturile din cuptor, calde 
și ispititoare, Celia o puse pe cea mai deformată pe un șerveţel. Ca de 
obicei, simțea că avea o datorie de onoare să mănânce fursecurile pe 
care nu le voia nimeni. 

Își punea deoparte cel de-al patrulea snickerdoodles* când primi un 
mesaj de la cowboy-ul triumfător. 

Stiai că Holley este numit Capitala Culorilor din Texas? întrebă el. 


Snickerdoodles sunt fursecuri rulate prin zahăr cu scorțișoară, pufoase pe 
interior, ușor crocante în exterior, potrivite pentru masa de sărbători, dar 
și pentru a le face cadou celor dragi. 

Orașul e bine-cunoscut pentru florile sale. Gândește-te la toate florile pe 
care le-ai putea creşte în noua ta grădină. 

Am flori în grădina mea de-aici, îi răspunse ea, aroma de scorțișoară și 
zahăr umplându-i gura. Eu și forile mele suntem fericite aici unde suntem. 

— Mami? 

Celia se întoarse și o văzu pe Addie venind înspre ea cu pătura ei 
albă în mâini. 

— Bună, scumpo. 

Celia puse deoparte telefonul și o îmbrățișă pe Addie. 

— Te supără stomăcelul? 

Addie încuviință din cap. 

— Ce zici de un ceai de mușeţel și un snickerdood/e? 


Veni și luna iulie, cu zile însorite și calde. Când era acasă, Celia 
își ținea ușa glisantă deschisă astfel încât briza și aerul proaspăt să 
pătrundă înăuntru. Addie înota în piscina de la River Run la sfârșit 
de săptămână, în vreme ce Celia o supraveghea dintr-un scaun de 
grădină din apropiere. 

Celia se bucură de căldura binefăcătoare a soarelui, privi cum 
îi înfloresc florile și își dori să se poată bucura mai mult de ele. 
Problemele cu banii o cam împiedicau să savureze din plin viaţa. 
Își gestiona venitul în așa fel încât să-și poată plăti cele mai urgente 
facturi. Dar indiferent de cât de inventivă era, nu reușea s-o scoată la 
capăt. Datoria o apăsa tot mai mult. Unul sau doi creditori începuseră 
să o sune. 

Ca lucrurile să fie și mai complicate, Ty își înteţi eforturile de a 
o convinge să se mute în Holley. El insista să stea de vorbă cu ea la 
telefon de vreo câteva ori pe săptămână. De fiecare dată Celia îl certa 
și îi repeta că prefera comunicarea prin mesaje. 

Se dovedi că nu-l afectau deloc dojenile ei. 

Ty ajunse în Boise într-o zi de joi cenușie și ploioasă de la 
începutul lui august. Luă cina împreună cu amicii lui de călărit la 
fel ca întotdeauna. Alergă pe banda de alergat a doua zi dimineață 
ca de obicei. Pentru prima lui reprezentație din cadrul Circuitului 
Profesionist al Călăreţilor de Tauri îi fu repartizat Meteor, un taur 
slab pe care îl întâlnise de cinci ori și pe care îl învinse de patru ori. 

Chiar și așa, toată ziua de vineri îl învălui o neliniște fără temei. 
Nu-i era foame, dar se forță să mănânce același lucru pe care îl mânca 
întotdeauna la prânz în ziua deschiderii unui eveniment: un sandvici 
cu carne de curcan. La fel ca restul călăreților de tauri, își avea și el 
superstițiile lui și ținea morțiș de obiceiuri. 

Când ajunse la arenă, Ty se instală ca la el acasă în vestiar. Își așeză 
hainele în obișnuita ordine, apoi își puse pe cap pălăria lui neagră 
marca Resistol — aceeași firmă pe care o folosise de când se apucase 
de călărit. 

Găsi un colț liniștit într-una dintre camerele din spate rezervate 
pentru călăreți și unse cu smoală frânghia pe toată lungimea ei, 
având mâna înmănușată, pregătindu-se astfel să-și facă treaba cu ea 
prinzând taurul. 

Ty își petrecuse vara plimbându-se prin ţară, așa cum era obișnuit 
s-o facă, stând la hoteluri în toate orașele cunoscute, luând parte la 
concursuri și câștigând. Avea mai mulți fani ca oricând. Veneau să-l 
privească, îi trimiteau mesaje pe internet, îi cereau autografe și dădeau 
mâna cu el. 

Răsfoia reviste de investiţii în fiecare seară și se antrena la sălile de 
gimnastică de la hotel în fiecare dimineață. 

El urmărea NASCAR* și UFC”. Citea paginile de sport pentru 
a fi la curent cu presezonul cowboy-ilor săi. Avea prieteni în turneu. 
Avea bani de cheltuit și libertate și timp. 

Și totuși, Ty nu mai era în apele lui de când pasiunea pentru 
călărit tauri, singurul lucru pe care se bazase întotdeauna, îl părăsise. 
Călărea la fel de bine ca întotdeauna. De fapt, era chiar în fruntea 
clasamentului și era unul dintre cei mai buni ani ai săi. Ceea ce se 


* NASCAR, celebrul circuit de curse auto din America (n. trad.) 
** Campionatele de luptă (n. trad.) 

schimbase nu ţinea de forma lui fizică excelentă, și nici nu era vorba 
despre prestaţia lui. Ci era la nivel mental. 

El aranjă din nou frânghia și se apucă să lucreze pe o altă porțiune. 

Ce fel de tată avea să fie pentru Addie dacă o vedea numai o dată 
pe lună? Celia nu făcuse presiuni asupra lui ca să o viziteze mai des. 
De fapt, simţea că ea nu dorea să-l vadă prea implicat în relația cu 
micuța lui. Dar Ty știa că nu este corect. El nu crescuse fără tată. 
Tatăl lui, John, fusese prezent la masa de seară în fiecare zi, spunând 
rugăciunea de mulțumire și înfruptându-se cu cea mai mare bucată 
de vită. 

De la ultima lui vizită în Corvallis, o voce Lăuntrică începuse să-i 
șoptească. Îi spunea — ocazional la început, iar apoi mai des — că 
avusese parte de glorie din plin, iar acum venise vremea să se retragă 
din competiții. 

Își ascultase propria voce stridentă și încăpățânată atât de multă 
vreme încât cu greu mai recunoștea cealaltă voce, mai suavă. Și cu 
siguranță n-avea încredere în ea, fiindcă nu-i înţelegea rostul. Ty 
începuse să călărească cu opt ani în urmă, în timpul acelor luni în 
care nu-și găsea scopul după întoarcerea lui acasă din Marină. Asta 
era ceea ce dădea sens și semnificaţie vieţii lui. Ar fi fost un nimeni 
fără meseria asta. 

În plus, își luase angajamente și semnase contracte. Trebuia să 
termine sezonul. La sfârșitul lui octombrie, programul lui se încheia 
și avea mai mult de două luni libere acasă în Holley. Își va limpezi 
gândurile atunci. Întotdeauna avusese în plan să-și cumpere o bucată 
mare de pământ și să crească vite pentru rodeo de îndată ce se retrăgea 
din afacere. Avea să se gândească în mod serios la asta în octombrie. 

Fra aproape rândul lui să călărească. Vorbise cu Addie mai 
devreme în acea seară, dar nu și cu Celia. Mâna i se opri. Avea nevoie 
să-i audă vocea. 

Prinse colac frânghia pentru taur, Ty merse la vestiarul său. 
Telefonul îl notifică că ratase un apel de la părinţii săi. Îi spusese 
familiei lui despre Addie cu o lună în urmă. Mamei lui îi trebuise 
câteva zile pentru a-și reveni din șoc. De atunci încolo, în fiecare zi, 
îl suna și îl bătea la cap deoarece, împreună cu restul familiei Porter, 
doreau cu disperare să o cunoască pe Addie. 

El o apelă pe Celia. În timp ce sună telefonul, el își înfipse călcâiul 
cizmei în podea. Ea nu răspunse. 

Ty încercă din nou, știind că ea nu avea să răspundă. Nu răspunse. 
Timpul îi expirase. 

Încălecă pe Meteor în boxă exact așa cum făcuse de sute de ori. 
Totuși, în sinea lui, simțea că ceva nu era în regulă. Gândurile i se 
întunecaseră. [nima i se topise. 

Cowboy-ii care erau la poartă îi așteptau semnalul. Mulțimea 
numeroasă îi aștepta semnalul. Nu era cale de întoarcere. 

Ty făcu semn cu capul omului de la poartă și taurul se năpusti 
afară. Trupul lui Ty se încordă bine, ceea ce îl tinu în șa. Taurul se 
mișcă, iar el îi contracară bine mișcarea. Își mări concentrarea. Se 
descurca bine... 

Mai repede ca o clipeală din ochi, ca și cum niște mâini uriașe 
s-ar fi coborât și l-ar fi dat jos de pe taur, el își pierdu echilibrul. Fu 
aruncat în aer. Se rostogoli. Ateriză pe partea dreaptă cu atâta forță 
încât își pierdu răsuflarea. Ameţit, se uită în sus și văzu picioarele din 
spate ale taurului care se ridicau, aproape de el. Deasupra lui. Încercă 
să se ferească din calea lui. Nu putu. Copitele lui Meteor veneau să-l 
strivească. 

Din nou, încercă să se miște, să se rostogolească... 

Prea târziu. 

elia îi urmări pe câțiva dintre primii călăreți din Boise, își 

pierdu răbdarea, și începu să deruleze înainte concursul 

înregistrat în timp ce observa cu atenție imaginile. Oftă. 
Pierduse șirul zilelor de vineri în care stătea pe canapeaua ei ca să-l 
vadă pe Ty Porter — fostul ei soţ, care îi era fost numai în inima ei, 
bărbatul pe care îl iubise odată și care o respinsese atât de brutal — 
cum călărește tauri. 

Poate că ăsta nu era cel mai sănătos mod de a-ţi petrece timpul 
liber. O femeie de treizeci și ceva de ani ar fi trebuit să iasă în oraș în 
seara asta. 

Îl zări pe Ty. Apăsă pe butonul Start. 

Arăta la fel de teribil de chipeș ca întotdeauna, îmbrăcat în negru, 
cu pălărie cu tot. Ea încercă să ignore acest aspect. Încălecă pe Meteor. 
Era un adversar bun, dar nu foarte dificil. 

Meteor se năpusti afară și începu lupta. Ca de obicei, Ty se mișca 
bine și era pe deplin în control... 

Își pierdu echilibrul. La fel de repede precum bătaia unei inimi. 
Izbitura taurului îl aruncă în aer. Ty, un expert la aterizări, căzu prost, 
lovindu-se tare pe o parte și neputând să-și amortizeze căderea. 

Celia se ridică rapid de pe canapea. 

Meteor se răsuci, iar picioarele lui din spate se apropiau periculos 
de Ty. 

— Nu, șopti Celia cu răsuflarea tăiată. 

Clovnii de la rodeo alergară să-i vină în ajutor, dar erau prea 
departe pentru a interveni. Copitele lui Meteor se înfipseră în praf, 
apoi se ridicară din nou, apropiindu-se și mai mult de Ty cu o precizie 
fatală. 

— Nu! 

Ty încercă să se dea din drum, dar înainte să reușească să facă asta, 
copitele lui Meteor îi zdrobiră un picior. Faţa lui Ty se schimonosi 
de durere. 

Celia își acoperi gura cu mâinile. Stomacul i se strânse. 

Cu iuţeala unui fulger, taurul își înfipse ambele picioare din spate 
în pieptul lui Ty. Impactul îl aruncă pe Ty pe spate. Capul i se lovi de 
pământ cu o forță zdrobitoare. 

Clovnii ajunseră între Ty și taur, în sfârșit alungând animalul din 
drum. 

Trupul lui Ty zăcea în praf, inert. Celia se holbă la ecran îngrozită, 
înțepenită, cu excepţia lacrimilor care îi umpleau ochii. Câțiva oameni 
alergară înspre el și îl înconjurară. 

Nu se poate întâmpla așa ceva. Celia aşteptă ca Ty să-și revină. 

Nu se întâmplă asta. Personalul medical îl așeză pe o targă și îl 
ridică în spatele unei ambulanțe. O, Doamne, nu se poate întâmpla aşa 
ceva. 

Accidentul fu derulat de câteva ori cu încetinitorul, iar comentatorii 
erau rezervaţi în aprecierile lor. Celia nu suportă să mai vadă încă o 
dată imaginile și se uită în altă parte. 

Cât timp trecuse de la accident? Ea verifică să vadă ora când 
programul începuse să se înregistreze. Boise și Corvallis erau pe 
același fus orar. Poate că fusese rănit... cu două ore înainte? 

De ce nu o sunase nimeni? De îndată ce se gândi la asta, Celia își 
recunoscu idioțenia. Soţia lui Ty timp de douăsprezece ore nu figura 
pe lista de priorități a nimănui. 

Alergă la telefon. Ecranul o notifica că ratase două apeluri. Inima 
i se înmuie. Erau de la Ty. Apelurile fuseseră făcute cu două ore și 

jumătate înainte. Mintea ei se întoarse în timp, încercând să-și 
amintească. Atunci îi făcuse baie lui Addie. Nu auzise telefonul 
sunând. Deși telefonul nu indica vreun mesaj vocal nepreluat, ea își 
verifică de două ori mesajele, numai ca să fie sigură. Nimic. El nu îi 
lăsase mesaj. 

Celia îl bătuse la cap săptămâni întregi cu privire la apeluri. Acum 
ratase două apeluri la care își dorea cu disperare să fi răspuns. Îi formă 
numărul de telefon și aşteptă să sune, încercând să-și stăpânească 
lacrimile. 

Ty fusese rănit grav, de asta își putea da seama cu ușurință, 
uitându-se numai la imagini. Exista posibilitatea de a fi rănit fatal, 
ceea ce o înnebuni de-a dreptul. În casa asta era o fetiţă care dormea 
în capătul holului și care îl iubea. 

Nimeni nu răspunse la telefonul lui Ty. Încercă din nou și din nou, 
cu degetele tremurânde pe ecran, iar inima bătându-i cu putere. 

În mintea ei se derula mereu imaginea copitelor lui Meteor care 
zdrobeau piciorul lui Ty, apoi îl loveau cu putere în piept. Fra numai 
vina lui Ty fiindcă făcea ceva atât de periculos! Și era greșeala ei pentru 
că îl primise din nou în vieţile lor. Și era naivitatea lui Addie pentru că 
se încredea atât de mult în el. Și era nepăsarea lui Dumnezeu pentru 
că lăsase să se întâmple așa ceva. 

Oftând furioasă, Celia își aruncă telefonul pe masa din bucătărie. 
Trebuia să știe în ce stare se afla Ty. Dădu mai tare televizorul, apoi 
încărcă tableta lui Addie, care funcționa mult mai repede decât vechiul 
ei laptop. Se apucă să verifice fiecare site care îi venea în minte. Nu 
află nicio veste. 

Gândurile îi erau împrăștiate în zece direcţii diferite. Deveni tot 
mai îngrijorată. În cele din urmă, epuizată, își înlănțui degetele și își 
lipi mâinile de frunte. 

Fă-l să se facă bine, se rugă ea. Celia nu se mai rugase de ani de zile, 
dar o făcea acum. 

Cu stăruință. 

Ty îşi recăpătă cunoștința la spital după operaţie. Primul lucru pe 
care îl simți era un sentiment profund de dor, o goliciune interioară 
care îl înfuria și îl durea. 


Îi era dor de Celia. 

Unde este Celia? 

Încetul cu încetul, își dădu seama că vorbea cineva. El își deschise 
ochii. Era o asistentă, cam de-o seamă cu mama lui. 

— Cum vă simțiți, domnule Porter? 

— Celia. 

Vocea îi era spartă. 

— Vreau să vorbesc cu ea. 

— Întâi o să te pregătim, apoi în doar câteva minute, vei putea să 
O vezi. 

— Nu locuiește aici. 

Ty își aminti unde o putea găsi. În acel apartament luminos din 
Oregon care era întotdeauna atât de departe. Regretă că era mult prea 
departe. De ce îngăduise să se întâmple așa? 

— Trebuie să o sun. 

— Sigur că da. 

Atenţia asistentei se mută la fișa pe care o ţinea în mână și apoi la 
aparatele din jurul lui. 

— Acum, mârâi el, fără să-i mai pese de șarmul lui masculin. 
Trebuie să vorbesc cu ea acum. 

Asistenta se opri, uitându-se la el din spatele ochelarilor. 

— Am de făcut ceva înainte. Nu durează mult. 

Continuă să-și vadă de treabă, verifică tot felul de chestii, într-un 
nesfârșit du-te-vino. Se vedea clar că făcea meseria asta de ani buni. 
De atâta vreme încât să ştie că ea era ṣefa, iar el, fraierul țintuit la pat. 

La fel se întâmplase și atunci când fusese luat cu ambulanța. Se 
gândise numai la Celia. Și atunci ceruse să vorbească cu ea, dar și 
atunci îl refuzaseră. 

Ty se chinui să-și amintească ce se întâmplase de ajunsese aici. Mersul 
cu ambulanta fusese plin de lumini, aparate, cadre medicale. Senzația de 
mișcare. Sirena asurzitoare. Și durerea. Durere amară. Fusese nevoit 
să scrâșnească tare din dinţi ca să nu folosească cuvinte colorate. 

De îndată cum intră în spital, totul se învălui în ceață. Fuseseră 

doctori care îl plimbaseră repede pe holurile spitalului, în timp ce 
luminile fluorescente treceau cu viteză pe lângă el. Radiografia. Şi 
apoi îl duseseră în sala de operații. 

Asta era tot ce își putea aminti. 

Se părea că îl mutaseră într-o încăpere jalnică împreună cu alți 
câțiva pacienți, toți fiind despărțiți de perdele agățate în tavan. Se 
auzeau conversații șoptite și zgomot de pași. Mirosea a cearșafuri 
încălzite de trupuri suferinde. 

Se examină atât cât reuși. Mare parte din durerea care îl chinuise 
mai devreme fusese ameliorată de anestezie și analgezice. Rămânea o 
durere de cap vagă. Și îl durea și să respire profund. Fusese așezat în 
șezut și, sub cearșaful care îl acoperea, părea că îi înfășuraseră piciorul 
stâng umflat în tifon și îl imobilizaseră. 

Genunchiul. Genunchiul lui era distrus. 

Conștientizarea acestui fapt îl sfâșie profund, așa cum îl tăiase 
bisturiul chirurgului. Cu numai câteva ore înainte, fusese bine mersi, 
sănătos și întreg. Realiză că seara asta schimbase totul. Doamne, ce mi 
s-a întâmplat? Ajută-mă. Accidentarea asta însemna sfârșitul multor 
acțiuni pe care până la ea le întreprinse — era ceva la care nu putea 
face față acum. 

Avea nevoie de Celia. Când putea să vorbească cu ea? 

Asistenta îl invită să bea suc sau să mănânce biscuiţi. El le refuză 
pe amândouă. Ea continuă să zâmbească, îi puse întrebări și îi 
monitoriză evoluţia stării generale, apoi dispăru. Când se întoarse, 
veni însoțită de doi dintre cei mai apropiați prieteni ai lui din Circuitul 
Profesionist al Călăreţilor de Tauri, amândoi colegi de breaslă. Băieţii 
aveau întipărite pe faţă acele expresii pe care le au de obicei oamenii 
în jurul celor bolnavi. Zâmbete încurajatoare și ochi înțelegători. 

— Cum te simţi, omule? întrebă unul. 

— O să mă fac bine, răspunse Ty. 

— Pentru liniștea ta, să știi că am vorbit cu părinții tăi toată seara 
și i-am ținut la curent în ce priveşte starea ta de sănătate. 

— Mulţumesc. Cât timp a trecut? De la accident? 

— În jur de cinci ore. 

— Atunci e târziu. 

— Aproape de miezul nopții. 

— Are vreunul dintre voi telefonul la el? 

— Eu. 

Amicul lui își scoase din buzunar telefonul și i-l dădu. 

— Vreau să sun pe cineva. 

— Sigur, omule. 

Ei încuviințară din cap, rămânând în preajmă. 

— O convorbire particulară. 

Ty le făcu semn cu capul să iasă pe hol. 

Părură surprinși, dar după o scurtă ezitare, se îndreptară spre sala 
de așteptare. 

Îi trebui un minut să se gândească bine și să-și amintească 
numărul Celiei, după toată zăpăceala din mintea lui. De îndată ce 
reuși, telefonul sună numai o dată înainte ca ea să răspundă. 

— Ty? întrebă Celia. 

La auzul vocii ei, el își închise ochii relaxat. Se lăsă mai pe spate 
în pat. 

— Da. 

— Slavă Domnului! Eşti bine? 

— Depinde ce înţelegi prin bine. 

— Vei supraviețui? 

El nu se putu abţine să nu zâmbească. 

— Doreşti asta? 

— Da. 

— Erai îngrijorată că nu o să-mi revin? 

— Bineînţeles că da. Am văzut la televizor ce s-a întâmplat. 

— Arăta rău? 

— Arăta foarte rău. Am încercat să aflu informaţii cu privire la 
starea ta ore întregi și am citit diferite declaraţii. Ce spun doctorii? 

— În primul rând, am o contuzie ușoară. Nu-i mare lucru. 

— Totuşi... te-ai izbit cu capul de pământ, Ty. 

— Poate, dar praful din arenă e moale, iar capul meu e zdravăn. 

— Ei bine, zise ea fals, partea asta o cred. 

— Am și câteva coaste lezate. 

— Dar niciuna nu este ruptă? 

— Nu. Purtam o vestă de protecţie. 

— Și piciorul tău? 

Ty tăcu. 

— Piciorul tău? insistă ea. 

— O arteră a fost atinsă, aşa că au trebuit să se ocupe de asta întâi. 
Mi-au spus că taurul s-a năpustit peste genunchiul meu și l-a zdrobit. 
Înainte să mă anestezieze, mi-au spus că am ruptură de ligamente 
încrucișate, anterior și posterior şi că vor trebui să-mi înlocuiască 
articulația genunchiului cu una artificială. 

El putu auzi cum Celia expiră ușor. 

— Tocmai am ieșit din operaţie. 

— Te doare tare? 

— Acum nu. Addie nu m-a văzut căzând, nu-i așa? 

— Nu, și nici nu va vedea. Dar va trebui să-i spun ce s-a întâmplat 
mâine dimineață fiindcă primul lucru pe care îl face când se trezește 
este să se uite cum călărești. 

— Da. 

Tăcere, Ty se bucură de ea. Singurul medicament de care avea 
nevoie acum era vocea ei, chiar și tăcerea ei, de departe, îl ajuta. 

— Mi-e dor de tine, Celia. 

Din nou o tăcere de-o clipă. 

— Eşti ameţit de la analgezice. 

— Da, fu el de acord. Deci tot ce spun acum nu poate fi folosit 
împotriva mea mai târziu. 

Celia chicoti jalnic, ca și cum Iy era o cauză pierdută. 

Ceea ce putea fi. Tawny era femeia vieţii lui. Gândurile lui erau 
împrăștiate, dar era destul de sigur că nu trebuia să simtă nimic pentru 
Celia — cu excepția amabilității. 

— Ai ceva special care mă dă gata. 

— Așa cum ţânțarii îți pișcă pielea? 

— Nu. Așa cum ți se urcă băutura la cap. Eşti frumoasă. 

— Ty Porter! Dacă îţi imaginezi că am de gând să stau să-ţi ascult 
complimentările și lingușelile tale — 

— Ai cei mai frumoși ochi verzi, spuse el. Sunt superbi. 

— Nu sunt vreo fană pe care să o zăpăceşti de cap — 

— Părul tău e atrăgător. Și ești inimoasă, deși te prefaci că ești 
rea. Și îmi place acel colier mic pe care îl porți cu litera C gravată 

— Încetează în clipa asta! Faptul că ai fost călcat de un taur nu-ţi 
dă voie să — 

— Eşti isteață. Mă faci să râd. Nu cunosc vreo femeie care să mă 
facă să râd. Miroși a lămâie. 

El fluieră. 

— Îmi place cum miroși. 

— Contuzia ţi-a făcut creierul praf. Pot numai să sper că vei uita totul 
până dimineaţă și că vom putea relua schimbul nostru de replici acide. 

Ty rânji. 

— Dulceaţă. 

— Îngâmfatule! 

El râse și în acel moment — în ciuda genunchiului făcut praf, a 
condițiilor precare din spital și a viitorului sumbru ce i se creiona — 
totul era perfect în lumea lui. 

— Chiar urăsc porecla aia, minți el. 

— N-ai decât. 

— Spune-mi cât de fericită ești pentru că am supravieţuit. 

— Mă bucur de dragul lui Addie. 

— Și de dragul tău? 

— Sunt... parțial mulţumită. Acum nu va mai veni nimeni să-mi 
revendice mașina Prius. 

— Asta nu-i foarte frumos. 

— Nu, nu sunt foarte drăguță. Sunt insensibilă. Răzbunătoare. 
Oricum, din moment ce sunt sigură că îți vor aranja pernele sau îți vor 
injecta morfină sau îți vor lăsa fanii să te dădăcească, ar fi mai bine să plec. 

Ty nu avea de gând să încheie atât de repede convorbirea cu ea. 

— Nu. 

— Cum adică, nu? 

— Poate că ziua ta a fost floare la ureche, dar a mea a fost teribilă. 
Vreau numai un singur lucru și ăsta este să stau întins aici și să te 
ascult vorbind încă puţin. Deci dacă nu te deranjează prea tare, mai 
spune-mi ceva. 

— Păi... 

— Pur și simplu povestește-mi cum ţi-a fost săptămâna asta. Ce a 
făcut Addie. Chiar și unchiul Danny. Orice. 


Celia era neobrăzată, dar avea compasiune. 

Vorbi. Și în timp ce depăna evenimentele trăite, Ty se cufunda tiptil 
în lumea viselor ajutat de analgezicele care îi fuseseră administrate. 
Precum un balon cu aer cald ţinut de pământ cu o frânghie, Celia îi 


insufla calmul prin vocea ei. 
Incetul cu încetul, ea îl linişti. 


— Deci, își încheie Celia relatarea despre accidentul lui Ty, asta 
s-a întâmplat. Este rănit la genunchi, dar o să se facă bine. 

Fa zâmbi discret. Stăteau față în față pe scaunele din camera de zi, 
îmbrăcate încă în pijamale. 

Buza de jos a lui Addie începu să tremure. 

O, nu. 

— Addie. Ty o să se facă bine. 

— E rănit. 

Ochii i se umplură de lacrimi. 

— Da, așa este. Dar e puternic și se va înzdrăveni. 

— Va mai putea să călărească tauri vreodată? 

— Nu știu. 

Ceea ce era destul de adevărat. Celia nu avea nicio dovadă cum 
că el va mai putea călări. Totuși, după ce îl văzuse pe Meteor cum 
aterizează pe piciorul lui și după ce îi auzise tonul vocii seara trecută 
— apoi după ce se trezise dis-de-dimineață ca să verifice ultimele date 
cu privire la starea lui pe internet — instinctul îi spunea că accidentul 
îi pusese capăt carierei. 

— Dar — Addie își îndepărtă o șuviță de păr de pe față — el trebuie 
să fie în stare să călărească. 

— Nu, nu trebuie. Ty face asta de ani buni. De mult mai mulți 
decât majoritatea bărbaților. Ar putea realiza... și alte lucruri. 

— Precum? 

— Păi... 

Celia nu știa pentru ce anume îl calificau aspectul fizic și șarmul 
personal. Avea Ty și alte talente? 

— Ar putea lucra cu caii așa cum fac fraţii lui. 

Addie nu păru convinsă. 

Celia aşteptă până când Addie își linişti trăirile și emoţiile. 
Noaptea trecută o epuizase pe Celia și o făcuse să se simtă la fel de 
goală precum un știulete fără boabele de porumb. După ce vorbi cu 
Ty, stătuse trează multă vreme. Adormi puțin, iepurește. Apoi petrecu 
mai multe ore oscilând între frământare și visare. 

Ty n-ar fi trebuit să-i fi spus aseară toate acele lucruri la telefon. 
Da, fusese rănit, operat și sub influenţa analgezicelor. Totuși! N-ar fi 
trebuit să-i spună „Mi-e dor de tine“ sau „Eşti frumoasă“. Chestia 
asta încălca toate regulile stabilite între ei. 

Celia își avea arsenalul ei propriu de luptă împotriva lui Ty, 
dar acele complimente ridicole pătrunseseră în ea precum săgețile. 
Auzind cuvintele lui, ceva din lăuntrul ei se emoţionase și se umpluse 
de euforie. 

Propria-i reacţie o trădă. Era mai isteață de-atât, ştia că nu era bine 
să-i zvâcnească inima din cauza lui Ty Porter. Experienţa personală 
fusese un dascăl foarte costisitor. O, și ce bine știa! Toată lingușeala 
asta ieftină, rostită cu atâta ușurință, avea un efect asupra ei, o făcea 
să se simtă o toantă. Probabil că el folosise ieri expresia „părul tău e 
atrăgător“ la cel puţin alte trei femei. 

Ai uitat, Celia? Ai uitat când a împărțit patul cu tine şi apoi ti-a zis 
„Sunt îndrăgostit de altcineva în dimineața următoare? 

— Putem merge să-l vedem? întrebă Addie. Te rog? 

Celia se uită la Addie cu ochii aproape închiși de nesomn. Nu știa 
ce perfuzie îi puneau lui Ty în dimineața asta, dar ei i-ar fi prins bine 
una cu espresso. 

— Nu, scumpo. E în Boise, în statul Idaho. 

— Atunci să mergem acolo. 

— Nu putem. E departe, iar eu trebuie să fiu la muncă luni 
dimineață. 

— Poţi să-ţi iei concediu. 

— Mi-am folosit toate zilele de concediu în aprilie când au venit 
bunicii în vizită la noi. 

Părinţii ei veniseră în vizită din Scoţia și le făcuseră cinste cu o 
excursie în Parcul Naţional Olimpic. 


Addie se bosumflă. 

— Oricum, Ty nu va sta mult în Boise. Mi-a spus aseară că vrea să 
plece acasă în Texas de îndată ce îl externează. 

— Când? 

— Nu ştiu. Poate mâine sau poimâine? O să te sune mai târziu și 
poți să-l întrebi. 

— Are nevoie de noi, mami. Trebuie să mergem să-l vedem. 

— Nu putem, iubito. 

Addie își mută privirea înspre măsuţa de cafea cu atâta intensitate, 
încât părea că ar fi vrut să facă o gaură în ea prin telepatie. 

— Mai ai și alte întrebări pentru mine? 

Răbdarea Celiei ajunsese cam la limită. 

— Vrei să mai vorbim despre asta? 

Addie dădu din cap, iar buza de jos îi ieși în afară. 

Celia dădu drumul la televizor la un episod din serialul Word Girl. 
Nu era despre călărit tauri, dar n-avea altă opțiune. 

— Mă duc să fac un duș. 

Addie o ignoră. 

Celia merse în baie și se bucură de stropii de apă ce o învăluiau. 
Se spălă pe cap și folosi o portie generoasă de gel de duș cu aromă de 
lămâiță. De îndată ce ieși de sub duș, era atentă la zgomotele pe care 
le făcea Addie așa ca întotdeauna atunci când se ștergea cu prosopul. 
Auzea slab sunetul televizorului din camera de zi. 

— Addie? 

Nu primi niciun răspuns, ceea ce era neobişnuit. 

— Spune „da, mami“. 

Niciun „da, mami“. 

O cuprinse neliniștea. 

— Addie? strigă ea mai tare și își luă în grabă halatul pe ea. 

Se zori spre camera de zi, dar scaunul lui Addie era gol. 

— Addie? 

Celia se repezi înspre bucătărie, se uită în curtea din spate, căută 
în holul din spate, în spălătorie. Toate erau goale. 

— Spune „da, mami“ chiar acum! 

Niciun răspuns. O tot strigă pe Addie în timp ce fugea înspre 
camera ei. Verifică dulapul, se aplecă să se uite sub pat, apoi se năpusti 
în baie. 

[i răspunse tăcerea. 


Addie plecase. 

nde este? Pulsul Celiei o luă razna. 

Addie trebuie să fi părăsit apartamentul cât timp ea fusese 

în baie. Și unde s-o fi dus? În ce direcţie? Putea să fie 
lovită de o mașină, să se înece în râu sau să fie răpită de cineva care 
voia să îi facă rău. 

Panica întunecă mintea Celiei, iar spaima i se cuibări în inimă. 
Cât timp stătuse la duș? Zece minute? Ar trebui să apeleze numărul 
pentru Urgenţe. Nu, ar trebui să pornească în căutarea ei. Sau să le 
facă pe amândouă. 

Celia se năpusti în bucătărie, își înșfăcă telefonul și ieși în 
viteză pe ușă, lăsând-o întredeschisă. Disperată, cercetă cu privirea 
împrejurimile în speranța că o va zări pe Addie. Păr blond, pijamale 
roz. 

Nu o văzu nicăieri. Totul în jur părea să fie total nepotrivit — linistit, 
normal și însorit. Oamenii își vedeau de treabă ca și cum nimic nu 
s-ar fi întâmplat. Ca și cum lumea nu se scufunda. 

— Addie! ţipă ea, vocea fiindu-i răgușită de spaimă. 

Nu primi niciun răspuns. Instinctele Celiei o îndemnau să meargă 
în direcția aleii care dădea din River Run înspre drumul principal. 

Fa și Addie aproape că mereu o luau pe acolo atunci când ieșeau din 
apartament. Jinându-și halatul de baie strâns cu o mână, alergă, iar 
picioarele goale striveau iarba. 

Poate că ar fi trebuit să meargă la râu întâi. Se opri brusc. Se uită 
în urma ei. Poate că Addie se îneca acolo în timp ce ea alerga în 
direcția greșită. 

Nu, avea să verifice strada întâi. Avea îndoieli, nu știa ce să facă, 
dar trebuia cel puţin să verifice strada. Își făcu mâinile căuș la gură. 

— Addie! 

Nu o vedea pe fetița ei. Unde era? Unde? Nu o auzea. 

Strigătul ei disperat răzbea prin vidul din jur, în timp ce își 
continua căutarea în ritmul lacrimilor și al suspinelor. Formă un 
număr pe telefon. Pentru Urgenţe. Trecu o mașină. 

— Ajutor, îi strigă ea șoferului, dar cuvântul i se risipi în vânt. 

Imaginaţia i-o luă razna și o bombardă cu imagini de coșmar în 
care poliția venea la fața locului, bărbaţi însoțiți de câini în căutarea 
lui Addie, detectivi care îi puneau întrebări. Viaţa fără Addie. 

Pietricelele și beţele îi răniră tălpile picioarelor. Pieptul îi ardea 
de extenuare. Încercă să formeze tasta 1, dar apăsă pe 2 în schimb. 
Chiar în timp ce ștergea numărul, Celia văzu ceva roz. Acolo, în față, 
printre copaci și umbre. Speranţa aproape că o sufocă. Își înclină 
capul înainte, uitându-se cu atenţie. Alergă înspre drumul principal 
și văzu trotuarul. 

Addie, nevătămată, stătea pe o bancă în staţia de autobuz la 
patruzeci și cinci de metri distanță. 

Celia fu cuprinsă de ușurare. O găsise. Addie era în siguranţă, 
slavă Domnului. Peste pijama, în spate căra un rucsac. Papucii care 
atârnau de marginea băncii se legănau ușor. Fata se uita cu atenție la 
șoseaua cu două benzi unde mașinile rulau cu viteză la numai câțiva 
centimetri în fața ei. 

Voia să ia autobuzul? Singură? Cu siguranță că nu părea să-și facă 
griji cu privire la mama pe care o lăsase în urmă. 

— Addie Porter! 

Addie își întoarse repede fața spre ea. Fetiţa îngheță preţ de o clipă 
când o văzu pe Celia că se îndreaptă spre ea. Apoi se ridică încet de 
pe bancă. 

Celia o luă pe Addie de brațe și se aruncă în genunchi pe trotuar. 

— M-ai speriat de moarte! 

Addie se făcu mică și speriată. 

— Nu știam unde ai plecat. Nu ai voie să ieși din apartament așa. 
Niciodată! Ştii asta. Ti-am spus de multe ori. 

Celia își dădu seama că purta halatul de baie, avea părul ud și 
obrajii scăldați în lacrimi. 

— De ce — de ce ai plecat? Ce faci aici? 

— Mă duc în Texas, răspunse Addie, atât de încet încât vântul 
aproape că o acoperi. Să-l văd pe tati. 

Faptul că Addie folosise apelativul 724 o făcu pe Celia să tresară. 
O observă cu atenţie pe fiica ei, încercând să înţeleagă. Înainte să 
intre la duș, refuzase să o ia pe Addie să-l vadă pe Ty. Deci Addie... 
își pregătise un rucsac și se hotărâse să plece singură în Texas. Zar; 
era cineva de dragul căruia Addie ar fi plecat de acasă? De când? 
Dar Celia știa răspunsul. Din momentul în care Addie aflase despre 
accidentul lui Ty. 

— Nu poţi să pleci nicăieri fără mine, ai înțeles? Ai patru ani. 

— Aproape cinci. 

— Ce ţi-am spus în legătură cu plecatul de-acasă de una 
singură? 

— Că n-am voie să fac asta. 

— Atunci de ce ai făcut-o? 

Addie clipi de vreo câteva ori. 

— Vreau să trăiesc în Holley, mami. Mai mult decât orice mi-aș fi 
dorit în Zoază viața mea. 

Copila rosti aceste cuvinte calmă, fără să se alinte. Le spuse cu o 
sinceritate dezarmantă. 

— Tati e rănit și are nevoie de noi. Trebuie să mergem în Texas. 

Celia își deschise gura, fără să spună o vorbă. 

— Trebuie să mergem, mami. Nu-ţi dai seama? 

Celia nu avea de gând să recompenseze fuga de-acasă a lui Addie 
prin faptul că era de acord cu mutatul în Holley. Totuși, stând acolo 
în genunchi pe trotuar, cu mașinile care rulau cu viteză pe lângă ele, 
Celia își dădu seama. Viaţa ei se schimbase. În ciuda îndoielilor cu 
privire la Ty și a faptului că Addie îl cunoștea de puţină vreme — 

Addie îl iubea. Atât de mult încât își riscase siguranța și stârnise 
mânia Celiei pentru a ajunge la el. 

Mai putea Celia să facă vreun duș vreodată fără ca Addie să fugă 
în stația de autobuz? 

— Fuga de-acasă nu reprezintă modul de a obține ceea ce vrei, 
Addie. 

Se aştepta ca fata ei cea dulce să-și ceară scuze. În schimb, bărbia 
lui Addie se încordă într-o expresie bătăioasă. 

— Poţi să-ţi ceri scuze? întrebă Celia. M-ai speriat foarte tare. 

Addie ezită preț de câteva momente, apoi își scutură capul a 
negare. 

— Addie? 

Addie se încruntă, apoi cu o ușoară încordare repetă gestul. 

Spaima pe care tocmai o experimentase Celia probabil că îi 
mâncase vreo cinci ani din viață. Cinci ani! Şi lui Addie nu părea să 
îi pese. Furioasă, o luă pe Addie de încheietură și se îndreptă înapoi 
spre casă. 

Rucsacul lui Addie se bălăngăni. 

— Mami, dacă ne-am muta în Holley... 

— Încerc să mă calmez. Cred că ar fi mai bine dacă n-am mai 
spune nimic acum. 

De îndată ce intrară înapoi în apartament, Addie își lăsă jos 
rucsacul și se duse în camera ei. Celia rămase în hol, tremurând. 
Își dori să fi avut o amică sau un amic la care să alerge, pe care să 
îl îmbrățișeze și pe umărul căruia să plângă. Dacă ar fi avut așa 
o persoană în viaţa ei, atunci s-ar fi lansat într-o tiradă împotriva 
ideilor nebunești ale lui Addie şi ale lui Ty de a locui în Holley, 
Texas. Ar fi strâns din pumni și și-ar fi apărat cu îndârjire decizia 
de a rămâne în Corvallis. Ar fi scos în evidență faptul că bunul simț 
era de partea ei. 

Nu-i așa? Își roti privirea prin apartamentul ei viu colorat și 
eclectic. 

După terminarea liceului, Celia venise în Oregon deoarece îi 
plăcea orașul. Acea dragoste, și poate și siguranţa oferită de lucrurile 
familiare, o ţinuse aici. Căminul lor, slujba ei, grădiniţa lui Addie, 
unchiul Danny, micul lor cerc de prieteni și singurul stilist din țară 

care îi putea aranja așa cum trebuie părul cârlionțat — totul era în 
Corvallis. 

Totul cu excepția lui Ty. 

Absența lui Ty n-ar trebui să conteze atât de mult pentru Addie. 
El nici măcar nu făcuse parte din viețile lor cu trei luni în urmă! 

Celia se lăsă într-un scaun, își puse o pernuţă în poală și se jucă 
cu franjurii acesteia. Poate că ar fi trebuit să ia mai în serios ideea 
mutării în Holley? Judecând la rece, trebuia să ia în considerare 
faptul că Ty îi oferea o casă gratis, ceea ce ar fi un câștig pentru 
bugetul ei. El îi promisese să-i găsească o slujbă. Într-una dintre 
conversațiile lor telefonice, el o asigurase că le va include pe ea şi pe 
Addie în asigurarea lui de sănătate dacă ea renunţa la slujbă pentru 
a se muta. 

Chiar și așa, Celia nu se gândise la Holley ca la o opţiune viabilă. 
În primul rând, deoarece Ty călătorea în mare parte din an. Părea 
ridicol să locuiască într-un oraș din care Ty era aproape tot timpul 
plecat. Argumentul acela se schimbase. Acum că terminase cu 
călăritul taurilor, probabil că Ty avea să rămână în Holley tot anul. 

Deci. Îi mai rămânea o singură mare obiecție la schimbarea 
domiciliului: nu voia să trăiască în Texas. 

Uau, Celia! Nu ești cam egoistă? 

Se considerase altruistă în sinea ei deoarece era o mamă singură 
care muncea și a cărei viață se învârtea în jurul copilului ei. Dar fusese 
și egoistă în anumite aspecte, nu-i așa? Nu îi spusese lui Iy despre 
sarcină. Ty nu o cunoscuse pe Addie când aceasta fusese bebeluș 
și copilaș, deoarece Celia o păstrase numai pentru ea. Nu luă în 
considerare posibilitatea de a locui în Holley deoarece îi plăcea mai 
mult în Corvallis. 

Totuși, nu preferinţele ei erau problema. Esenţa dilemei? Dacă era 
mai bine pentru Addie să-i aibă aproape pe ambii părinți. 

Poate că așa era. Fapt ce o umplea de spaimă. 

Of, se gândi ea. Pe bune! Toată chestia asta cu sacrificiul de sine o 
zgândărea. 

Când se duse înspre dormitor ca să-și scoată halatul, zări rucsacul 
lui Addie. Oprindu-se, îl ridică de pe jos și se uită prin el. 

Addie își pusese rochia ei preferată. O păpușă Rapunzel. Pătura ei 

de culoarea fildeșului. Doi dolari mototoliţi. Un pumn de mărunțiș 
din pușculița ei. 
Și un set asortat de cizmulițe cowgirl roz. 


Cu excepţia dozei de morfină, lui Ty nu-i plăcea nimic în spital. 
Făcuse presiune asupra doctorului și le fermecase pe asistente până 
când îl externară. Părinții lui ajunseseră în Boise ieri și îi împinseseră 
căruciorul cu rotile de-a lungul a trei aeroporturi pentru a prinde 
zborurile care îi aduceau înapoi în Texas mai devreme în cursul zilei 
de azi. 

Astfel, la numai două zile după accident, Ty stătea în scaunul lui 
din piele de la birou de-acasă, cu piciorul ridicat pe un taburet. Dacă 
îl ținea nemișcat, îi pulsa de durere. Dacă îl mișca, durerea se făcea 
atât de ascuțită încât îi tăia răsuflarea. 

După ziua pe care o avusese, Ty ar fi trebuit să doarmă sau să 
stea întins pe canapeaua din camera de zi uitându-se la NASCAR. 
În schimb, un gând obsesiv îl făcu să se ducă în birou și să caute pe 
internet detalii referitoare la accidentul lui. Citise fiecare articol pe 
care îl găsi și se uită atent la fotografii până când nu mai putu. Cel 
mai greu era să se uite la înregistrările de pe Youtube cu Meteor. 

Când mama lui îi aduse cina, închise videoul de pe Youtube și 
schimbă pe ESPN". Ea și tatăl lui insistaseră să rămână cu el în seara 
asta, deși el le spusese că nu era nevoie. Când mama lui plecă din 
cameră, Ty nu se atinse de farfuria cu mâncare și se uită din nou pe 
YouTube. 

Fixă cu privirea ecranul, încordat, și reluă de mai multe ori momentul 
căderii lui. Văzu înregistrarea cu încetinitorul, încercând să înțeleagă 
de ce căzuse de pe Meteor. Cu toți anii lui de experiență, nu-și dădea 
seama. Personalul de la Circuitul Profesionist al Călăreţilor de Tauri, 


ESPN este un canal de televiziune din SUA specializat în transmisii 
sportive. Înființat în urmă cu 40 de ani, ocupă o poziţie de top printre 
favoritele din această nișă (n. trad). 

comentatorii și ceilalți călăreți care fuseseră intervievaţi în articole, 
toți au spus același lucru. Își păstrase echilibrul. Se ţinuse bine. Și 
apoi se trezise în aer, prins între o prestație bună și posibilitatea de a 
pierde totul. 

Viața lui în calitate de călăreț de tauri se sfârșise. Poate că reușea 
să accepte asta dacă își dădea seama cu ce greșise. 

Cineva sună la ușă. Ty se uită la ceasul de pe computerul său. Era 
trecut de nouă. Se simţea oribil și putea numai să spere că mama lui 
avea să îi respecte instrucțiunile măcar o dată și să gonească vizitatorii. 

Auzi voci de femei, apoi zgomot de pași care se apropiau de biroul 
lui. Eliberă șoptit câteva cuvinte deloc plăcute pentru auzul cuiva și 
își mută din nou atenția la emisiunea ESPN. 

Mama lui bătu încetişor la ușă, apoi aruncă o privire înăuntru, 
zâmbind. 

— Ai un oaspete. Sunt în camera de zi dacă ai nevoie de ceva. 

— Bine. 

Mama lui plecă, iar Tawny apăru în pragul ușii. 

Ty înţepeni. 

Părul ei de culoarea siropului de ciocolată îi cădea peste umăr 
până aproape de talie. Purta o rochie roz cu verde și sandale cu tocuri. 
Tinea o caserolă cu mâncare în mână. 

Ty o vedea pe Tawny destul de des când se afla în Holley, iniția 
conversații cu ea pe Facebook și țineau legătura prin mesaje atunci 
când el era plecat. Nimic din toate astea nu făceau ca efectul să scadă 
în intensitate atunci când o vedea în persoană. Era frumoasa regină 
a balului, având exact înfățișarea care lui îi plăcea cel mai mult la o 
femeie: păr drept, ochi albaștri strălucitori, picioare lungi care nu o 
făceau să pară o pitică în comparaţie cu el, aşa cum se întâmpla cu 
Celia. 

— Carevasăzică. 

Ty zâmbi și se lăsă pe scaun, făcându-l să trosnească. 

— E o adevărată bucurie să te văd. M-aș ridica ca să te întâmpin, 
doar că nu pot sta în picioare. 

— Cum te simţi? 

— Mai bine acum, că ești aici. L-ai părăsit deja pe medicul 
pediatru? 

Tawny se amuză. 

— Eu și Vance ne simțim foarte bine. Uite, ţi-am adus asta. 

Cu grijă, ea așeză mâncarea pe un dulap mic cu cărți. 

— Ţi-am adus micul-dejun care îți place: ouă și cârnaţi la caserolă. 
M-am gândit că vă va prinde bine de dimineață, ţie și părinților tăi. 

— Vezi tu, Tawny, ăsta este încă un exemplu de cât de atentă ești 
cu mine. Eşti amabilă. Ai fost întotdeauna cumsecade. 

Era adevărat. Chiar și atunci când avuseseră acea discuţie aprinsă 
când ea i-a spus că nu e pregătită să se mărite cu el, chiar și când ea 
i-a spus că totul s-a terminat între ei pentru totdeauna după ce Ty îi 
mărturisise ce se întâmplase în Vegas, ea nu îl pălmuise, nici nu țipase 
la el și nici nu-i blestemase numele. 

— Mulţumesc că mi-ai adus mâncare. 

— Cu plăcere. 

Tawny își încrucișă ușor braţele. 

— Te simţi bine? Cu adevărat? 

— Da. 

— Te doare tare? 

Ty dădu din umeri, mințind. 

— Nu. 

— Ce ţi-au spus în legătură cu recuperarea? 

— Numai că va trebui să fac multă fizioterapie. 

El își plimbă degetele peste bandajul care îi acoperea mare parte 
din piciorul stâng. 

— Trebuie să port asta timp de câteva săptămâni, apoi îl vor 
schimba cu unul mai lejer. 

Fa încuviință, plină de compasiune. 

— Ai voie să faci exerciţii fizice? 

Tawny îl cunoștea îndeajuns de bine să știe că îi plăcea mult să 
alerge. 

— Singurul exerciţiu cardio pe care mă lasă să îl fac este înotul. Mi 
se permite să ridic greutăți cu partea superioară a corpului. 

— Cu ce te pot ajuta? 

— Poţi să-l părăsești pe actualul iubit. Chiar te mai întâlneşti cu 
Dr. Amator? 

— Dr. Amsteeter şi eu suntem tot împreună, da. 

— Nu te-a plictisit încă de moarte cu toată pălăvrăgeala lui despre 
propria persoană? 

Pe Ty îl scoase din pepeni, în cele două dăţi când îl întâlnise pe tip. 

— Nu încă. 

— De cât timp sunteți împreună? 

— Cam de un an. 

— Poftim? 

Ty îşi scărpină bărbia. 

— Tu rămâi de obicei cu un iubit între paisprezece și optsprezece 
luni. Doctorul nu prea mai are mult timp. 

— Chiar așa? 

— Am avut răbdare în ultimii ani, dar de îndată ce rupi relaţia cu 
Amatorul, am de gând să-ţi pun o verighetă pe deget. 

Tawny îl privi cu acea curiozitate feminină atât de evidentă încât 
el uită de durerea din picior. 

— Ai divorţat, Ty? 

— Pot divorța mâine dacă îmi dai un motiv. 

Își tinu respiraţia câteva bătăi de inimă, apoi întrerupse momentul 
pufnind în râs. 

— Vezi-ţi de treabă și rămâi căsătorit. Eu și Vance suntem fericiți 
împreună. 

Piciorul începu să-l doară din nou. 

— O să mai fii fericită vreo două sau șase luni. Apoi vraja se va 
destrăma. 

— Cred că el ar putea fi alesul. 

— Eu sunt alesul. După cum bine știi. 

Ty se trase de tricou, apoi își desfăcu mâinile. 

— Eu. 

— Mă bucur să văd că ești din nou în apele tale. O să mă rog 
pentru tine și am să o sun pe mama ta mâine să văd cum te simți. 

— Nu pleca. 

— Nu pot să rămân. Vance îmi pregătește o tartă cu piersici pentru 
desert. 

— Ce bărbat face așa ceva? Nu o fi de altă orientare? 

Fa îi făcu cu mâna și se îndreptă spre ușă. 

— Mulţumesc că ai venit, strigă el. 

— Cu plăcere, îi răspunse ea. 

Tawny Bettenfield fusese crescută cu bame prăjite și bune 
maniere. Tatăl ei dentist și mama ei casnică o protejaseră și făcuseră 
toate lucrurile pe care părinţii din orășelele sudiste ar zrebui să le facă 
împreună cu fetele lor: să le ducă la biserică, să le înveţe să călărească, 
să le încurajeze să fie majorete și să plătească pentru rochii cu paiete 
pentru ca ele să poată concura pentru titlul de Miss Adolescenta 
Texas. 

Ty o întâlnise pe Tawny în clasa întâi. Pe vremea aceea, avea 
două codițe castanii perfecte și purta rochii călcate. Fusese dulce 
și înțelegătoare. Când ieșise din armată, iar ei începuseră să-și dea 
întâlniri, ea rămăsese aceeași fată dulce și înțelegătoare. 

Tawny iubea orașul Holley la fel de mult ca el și își dorea să-și 
petreacă aici toată viața. 

Era o doamnă. 

Era o texană, pentru numele lui Dumnezeu. 

Ty ştiuse de la prima lor întâlnire că erau meniti să fie împreună. 

El își întoarse scaunul cu faţa spre computer și se uită din nou pe 
înregistrările cu ultima lui competiţie. Le privi încă mult timp după 
ce mama lui încercă să-l facă să se ducă la culcare. Le privi până după 
miezul nopții, apoi după ora unu. 

Când în cele din urmă închise computerul, nu reușise să înțeleagă 
ce anume îl făcuse să cadă. Se sprijini în braţe pentru a se ridica, 
șuierând de durere. Genunchi afurisit. Îşi puse cârjele sub braţ și se 
îndreptă încet pe hol în direcţia dormitorului. Mergând șontânc, la 
fiecare pas durerea îl străfulgera precum un cuţit în picior și îi radia 
în şold și coaste. 

Până când ajunse la baie, mâinile îi tremurau. Ty cotrobăi printre 
sticluțele cu medicamente pe care medicii i le prescriseră să „se 
distreze“ cu ele. Antiinflamatoare. Antibiotice. Rostind vorbe de duh, 
înșfăcă o sticluță de pe suport și miji ochii la ea, încercând să suporte 
durerea care îi înfășura capul ca o menghină. 

Vicodin. Îl înghit bucuros. 

Nu-și aminti și nici nu-i păsa când fusese ultima oară când își 
luase doza. Îi păsa şi mai puţin de cât de multe pastile îi prescrisese 

doctorul ăla fandosit din Idaho. Bău apă de la robinet și luă două 
pastile. 

Dacă ar fi avut puterea să facă un duș, ar fi făcut unul. Să facă 
cale întoarsă era singurul lucru pe care îl putea face pentru a ieși din 
lumina băii și a se scufunda în întunericul patului său. Genunchiul îl 
străfulgeră de durere când îl ridică pe saltea. De îndată ce şi-l aşeză, 
Ty îşi scoase cămașa și se întinse pe un turn de perne, gemând. 

Casa lui răsuna a gol. Viitorul lui era sumbru, iar scopul și mai 
întunecat. 

Unde era Celia? Faptul că știa răspunsul nu-l împiedică să-și pună 
întrebarea. De când își zdrobise genunchiul, faptul că ea și Addie 
locuiau în Oregon îl irita constant. Asta putea fi explicaţia că se 
gândea atât de mult la Celia. De cum se trezea: era în gândul lui. 
Când era amețit de la medicamente: ea ocupa primul loc. Când era 
obosit. Când era înconjurat de familie. Când durerea era mai atroce. 

Ea. Ea. Ea. 

Tawny fusese aici cu câteva ore în urmă, totuși de îndată ce se 
întinsese pe pat, la cine se gândise? 

Ty voia ca Celia și Addie să se mute în Holley mai mult decât voia 
analgezice, somn sau chiar sănătate. Nu avea sens. 

Își îndoi braţul și-l puse peste ochi. Cu ceva timp în urmă, Celia 
îl apostrofase pentru că încerca să le cumpere lucruri. El o înţelegea. 
Dar din experiența lui, banii rezolvau totul. Nu avusese niciodată 
răbdare. Nu-i stătea în fire să șadă politicos, să nu facă nimic și să 
spere că Addie și Celia aveau să vină în Holley. 

Trebuia să le aducă în Texas. 

Ty ştia exact ce cadou să-i facă lui Addie de ziua ei. 

Și mâine avea să-i cumpere Celiei o casă. 


Trebuie să încetăm să ne mai întâlnim aşa, se gândi Celia, fixând 
cu privirea contul ei bancar online. Înzâ/nirea asta a noastră în fiecare 
săptămână mă deprimă foarte tare. 

Punându-și un cot pe masa din bucătărie, își sprijini capul pe o 

parte în palmă. Ea tot trebuia să plătească factura de electricitate, iar 
Addie avea nevoie de rechizite... 

Îi sună telefonul mobil, iar zgomotul brusc o făcu să tresară. 
Întoarse telefonul cu fața în sus, confirmând două suspiciuni. Trecuse 
de zece seara. Şi era Ty. 

De când se accidentase în urmă cu trei zile, o sunase des. Devenise 
mai țâfnos şi chiar mai direct. Lucruri pe care le-ar putea gestiona 
mult mai bine, dacă nu ar fi avut sentimentul ăsta de slăbiciune care o 
copleșea de fiecare dată când se gândea la el. Un cowboy fusese călcat 
de un taur, îi spusese că are ochi superbi, și — gata! — ea se topise ca o 
înghețată. Dezgustător! Își duse telefonul la ureche. 

— Alo? 

O voce imperativă îi spuse. 

— Vreau să te muţi în Holley. 

— Pot să ştiu cine este la telefon? 

— Am avut multă răbdare în toată povestea asta, dar acum am 
ajuns la capătul ei. Vreau să vii aici. 

— Serios? Nu zău. Chiar nu mi-am dat seama. 

— Ai cinci ore la dispoziţie? O să îţi înșir, din nou, toate motivele, 
pentru care tu și Addie ar trebui să vă mutaţi aici. 

— Mersi, dar chiar nu vreau să le ascult. 

— Ei bine, o să ți le spun oricum... 

— Iau în considerare ideea, Ty. 

Celia rostise cuvintele calmă. Totuși, ele avură destulă putere ca 
să-l liniștească. Simți surprinderea lui. 

— Mă gândesc să mă mut în Holley. 

— O să-ţi trimit un camion la ușă mâine. 

— Am spus numai că mă gândesc! 

— Ei bine, gândește-te la asta. Dacă nu te muţi aici, casa pe care 
tocmai ţi-am cumpărat-o va rămâne goală. 

Spatele i se îndreptă, iar ea se încruntă la reflexia ei din ușa glisantă. 
O izbi o claie de bucle și o siluetă subțire. 

— Ne-ai cumpărat o casă? 

— M-am gândit să-ţi trimit doar pe e-mail o copie a tranzacţiei, 
dar nu am vrut să fiu insistent. 

— În cazul tău, a nu fi stresant demult nu mai este o opţiune. 

— Școala începe în trei săptămâni, dulceaţă. Am dorit să am o 
casă pregătită în caz că vă hotărâți să locuiți în Holley. 

— Ne-ai cumpărat o casă. Pe bune? 

— Poţi să-ți agăți pălăria aici. 

Celia presupuse că ăsta era felul texanilor de a spune da. 

— Când ai adus în discuţie ideea asta mai de mult, ţi-am zis să 
nu o faci, Ty. 

— Faptul că am cumpărat-o m-a făcut fericit, Celia. 

— Cred că te foloseşti de cadouri ca să obţii ce vrei. 

— Merge? 

— Categoric nu. 

Fa își mușcă vârful buzei, iar curiozitatea fu mai puternică decât 
dorința de a rămâne nepăsătoare. 

— Cum arată? 

— E o combinaţie între o cutie de pantofi și o casă de păpuși. Nu- 
mi place deloc, deci m-am gândit că o să-ţi fie perfectă. 

Celia zâmbi și se jucă cu vârful creionului pe masă. Privirea i se 
plimbă pe situația contului bancar care-i stătea deschisă pe computer. 

— Uite ce mă îngrijorează... 

— Da? 

— Să zicem că ne mutăm în cealaltă parte a ţării. Poate că mie 
și lui Addie o să ne placă noua locuință. Poate că îmi vei găsi și o 
slujbă... 

— O, îţi pot găsi o slujbă. Sunt ca un rege aici. 

Fa pufni. 

— Tot aştept să aud ce te frământă, zise el 

— Mă neliniștește faptul că nu-ţi mai poți permite să fii atât de 
generos. Se pare că ai ajuns la capătul carierei. 

Celia îl auzi cum se întoarce, ca și cum și-ar fi schimbat poziția 
în pat. 

— Mi-e rușine să-ți spun asta, Celia. Chiar așa este. Speram 
să pot ţine secretul, fiindcă imaginea mea de cowboy necioplit este 
importantă pentru mine. 

— Sunt destul de sigură că nimic nu-ți va ameninţa imaginea ta 
de cowboy necioplit. 

— Am avut... oarece noroc cu tranzacţiile la bursă. 

Celia își încruntă fruntea. 

— Cei de la Circuitul Profesionist al Călăreţilor de Tauri m-au 
plătit bine, dar bursa mi-a adus câștiguri și mai mari. În anii de început 
ai profesiei mele, am investit câștigul încasat de pe urma călăritului și 
asta a generat profit care s-a înmulțit în fiecare sezon. 

— Ai un planificator financiar sau investești chiar tu banii? 

— Eu. Dar dacă spui chestia asta cuiva din Holley, o să mă supăr. 
Va trebui să... Nu știu, să mă revanșez ducând-o pe Addie la un film 
care cere acordul părinților. 

— Eşti un guru al investiţiilor pe piața bursei? 

— Pot să-mi permit cu ușurință o mașină de mărimea unei sticle 
de Cola și o casă mică de tot. 

— Îmi trimiţi pe mail niște poze cu ea? 

— Da. Vii în Holley? Cât de curând? Vreau să te văd ca să ne 
putem certa față în față. 

— Îmi trimiţi pozele în seara asta? Adică în următoarele zece 
minute? 

— Frate, ești autoritară! Am un genunchi zdrobit, să știi. 

— Nu te preface că nu ai vreun dispozitiv electronic lângă tine în 
pat. 

— Știu ce mi-aş dori să am cu mine în pat. 

Vocea lui se făcu dulceagă. Precum un caramel fierbinte. 

Celia fu cuprinsă de dorință. L-ar fi admonestat pentru comentariul 
ăsta, numai că mustrarea nu făcea decât să îl încurajeze. 

— Trimite-mi pozele, îngâmfatule. Vorbele tale dulci n-au niciun 
efect asupra mea. 

— Eşti sigură? Zici că n-au niciun efect? 

— Deloc, minţi ea. 

— Cum ar fi dacă ţi-ș spune cât de mult îmi place de — 

— Nu. N-au niciun efect. 

De îndată ce întrerupseră convorbirea telefonică, își deschise 
e-mailul. Îl tot verifică până când îi ajunse mesajul lui Ty. Celia 
descărcă pozele. 

Uau. Privi cucerită o căsuță în stil victorian. Fusese zugrăvită 
cu albastru franțuzesc, avea ornamente de un albastru pal și cu 
multe și complicate accente de modă veche nuanțate în culoarea 


156 


[uima mea te caută 
turtei dulci albe. În loc de țigle dreptunghiulare pe acoperiș, casa 
avea țigle mici în formă de solzi. Gardul de un alb strălucitor al 
verandei și stâlpii înconjurau partea din față a casei și cea laterală. 

Părea a fi o căsuță de jucărie de exterior la care o fetiţă de milionar 
visa. Numai că mai mare. 

Următoarea imagine era un prim-plan al fațadei. Uşa de la intrare 
fusese făcută dintr-un lemn vechi de mahon și avea inserate patru 
geamuri pătrate din sticlă finisată. 

Ultima poză înfățișa ceea ce trebuia să fie camera de zi — un 
spațiu vesel plin cu ferestre. Lumina soarelui inunda locul, punând în 
evidență șemineul și podelele din lemn care-ţi tăiau respiraţia. 

Cu totul pe neașteptate și fără să vrea, Celiei începu să-i placă 
foarte mult casa. 

Ty — un Casanova cu piciorul făcut zob — nu juca cinstit. 


În zilele ce urmară, Celia și Addie avură câteva discuţii serioase cu 
privire la perspectiva mutării. Celia o avertiză cu privire la diferențele 
de climă. Aveau să îl piardă pe unchiul Danny, să piardă prietenii lui 
Addie, parcurile ei preferate, apartamentul, piscina. 

Addie o asigură pe Celia că, înafara unchiului Danny, renunța de 
bunăvoie la restul. Pentru amândouă, Danny era impedimentul. El 
se mutase în Oregon tocmai de dragul lor, ca să fie familia lor. Cum 
puteau să îl părăsească? De fiecare dată când Celia se gândea la asta, 
stomacul i se strângea. Se bazau unul pe celălalt. 

Când Danny a venit la ele acasă câteva seri mai târziu, Celia l-a 
tras în grădina din spate, închizând ușa după ei. 

— Ţi-a spus Addie ceva în legătură cu posibilitatea ca... noi să ne 
mutăm în Holley, Texas? 

— Da, mi-a zis. Te gândești la asta? 

Uitându-se la el, curajul Celiei se evaporă. De ce își pierduse 
timpul și îi dăduse speranțe lui Addie numai luând în considerare 
ideea plecării în Holley? Nu-l puteau părăsi pe unchiul Danny. 

— Nu-ţi face griji, nu cred că se va întâmpla — 

— Să-mi fac griji? Mi-ar plăcea să mă mut în Polly, Texas. 

Celia fu atentă la el. 

El dădu din umeri, apoi zâmbi, iar albul ochilor lui contrasta cu 
bronzul pielii. 

— Sunt gata să fac o schimbare, știi? Nu obișnuiesc să stau prea 
mult într-un loc. Nu face bine firii mele aventuroase. 

— Ai fi dispus să te muţi cu noi? 

— Oriunde mergeţi voi, merg și eu. Suntem o echipă. 

Celia fu cuprinsă de mulțumire și dragoste. 

— Plus că s-a golit balta de pește, C. Lucrurile merg tare prost. 
Ti-am zis că am rupt relaţia cu Sandy? 

— Îmi pare rău să aud asta. 

— M-aș fi descurcat cu ventilatorul ăla scârțâit, cu tubul care-i 
atârna din nas și cu toate celelalte, dar când mi-a spus că nu-i place 
plaja fiindcă e prea mult vânt? 

— Ai ştiut de îndată că nu e femeia potrivită pentru tine. 

— Pun pariu că sunt niște femei pe cinste în Statul Stelei 
Singuratice”. 

Când fu în pat în acea seară, Celia se gândi cu febrilitate la decizia 
care îi stătea în faţă. Trebuia să se gândească la partea financiară. La 
școală. La împachetat și despachetat. La casa de culoarea turtei dulci. 
Întrebarea era dacă putea să locuiască atât de aproape de Ty. Sau ce 
era mai bine pentru Addie. 

Tati e rănit şi are nevoie de noi. Îşi aminti cuvintele lui Addie din 
stația de autobuz în ziua când fugise de-acasă. Vântul îi fluturase 
șuvițele, iar ochii îi străluceau de emoție. Trebuie să mergem în Texas. 

Celia se întoarse pe o parte, apoi pe burtă. În cele din urmă, se 
aşeză pe spate și fixă cu privirea tavanul. Tocmai se hotărâse, iar 
conştientizarea acestui fapt îi făcuse pulsul să crească. 

În cele din urmă, decizia ei nu trebuia să fie influențată de casa 
de culoarea turtei dulci, ci avea legătură cu unicul lucru de care ei îi 
păsa cel mai mult pe lume: bunăstarea fiicei ei. Fericirea lui Addie era 
singurul ei țel și în Holley, Addie putea locui aproape de Ty. Nu era 


Denumire atribuită statului Texas în urma luptei pentru independență 
din 1836 de sub dominaţia mexicană (n. trad.) 

bine să fie despărțită de el, la celălalt capăt al țării, ducându-i mereu 
dorul. 

Poate că Celia avea să regrete fiecare aspect al acestei decizii. De 
fapt, aşa s-ar putea să fie. Dar nu existau garantii în viață. Trebuie să 
mergi pe cale aşa cum știi mai bine, să încerci să discerni ce este corect 
şi apoi să speri că va ieşi bine. 

Aveau să se mute în Texas. 

elia și Addie stăteau una lângă alta și se ţineau de mâini în 

timp ce avionul de tip 737 ateriza pe aeroportul Fort Worth 

din Dallas. Era o după-amiază însorită. Jos le aștepta o 
metropolă. 

De pe locul ei din mijloc, Celia putea vedea autostrăzi, o 
aglomerare de zgârie-nori la distanță, șiruri de case, lacuri și pâlcuri, 
tuşe de vegetație maronie. Nu existau dealuri sau zone cu copaci verzi. 
Nicio urmă de frumuseţe naturală izbitoare. Își înghiți îngrijorările 
care-i lansau stomacul într-un carusel și își mută atenția la fiica ei. 

Nicio urmă de nesiguranță. Obrajii lui Addie se arcuiră într-un 
zâmbet poznaș în timp ce fetiţa își lipi fruntea de geam și savură 
priveliștea. 

Avionul cotise, se redresă, schimbase din nou direcţia. Trenul de 
aterizare se puse în mișcare cu o bufnitură, apoi în sfârșit ele aterizară 
cu o serie de zdruncinături. Addie o privi încântată pe Celia. 

— Am ajuns! 

— Da. 

Texas. Un stat renumit pentru grătare, ferme de animale, bătălia 
de la Alamo și asasinarea lui John Fitzgerald Kennedy. 

Addie sări în scaun, pălăvrăgi despre Ty și casa lui din Holley, apoi 
își întoarse atenţia înspre fereastră. 

Celia își sprijini capul de spătarul scaunului și își închise pleoapele. 
Totul se întâmplase prea repede. Se hotărâse să se mute în urmă 
cu zece zile, care trecuseră ca prin ceață și care îi lăsaseră un dor 
sentimental în suflet. 

Când își prezentase preavizul la locul de muncă, șeful ei o promovă 
imediat pe fata care deţinea poziţia de sub Celia. Înlocuirea ei fusese 
atât de promptă, încât Celia fusese rugată să rămână numai încă o 
săptămână. 

Șeful ei se gândise că îi face Celiei o favoare. Dar în unele privințe, 
ar fi preferat să muncească mai mult astfel încât să aibă mai mult timp 
pentru a-și lua rămas-bun de la orașul care fusese căminul ei de când 
avea optsprezece ani. 

De cealaltă parte a ţării și recuperându-se după un genunchi 
zdrobit, Ty le aranjase mutarea în mare grabă. Irimisese oameni la 
River Run care îi luară patul din apartament înainte ca ea să fie gata. 
Le cumpărase bilete de avion înainte ca ea să aprobe orarul de zbor. 
Fără permisiunea ei, Ty îl sunase pe unchiul Danny și îl întrebase dacă 
ele puteau sta cu el în ultimele nopți în Corvallis, înaintea plecării 
astfel încât camionul cu lucrurile lor și șoferul care le conducea 
mașina Prius în cealaltă parte a țării să ajungă înaintea lor. 

Celia și Addie așteptară să debarce din avion, apoi merseră prin 
terminal către o ușă glisantă care ducea în zona bagajelor. La mică 
distanță stătea un bărbat de vârstă mijlocie. El purta un costum negru 
elegant și ținea în mână o foaie de hârtie pe care scria Dy/cează. 

Fenomenal, se gândi Celia sarcastic. 

Fa și cu Ty se contraziseră cu privire la cine avea să le întâmpine la 
aeroport. Doctorii lui Ty îi interziseseră acestuia să conducă, iar Celia 
îl rugase pe Ty să nu-și trimită familia. Cei din clanul Porter erau 
mulți, mânaţi de o voință puternică, și probabil că nu o simpatizau 
prea mult. În cele din urmă, Celia fu de acord să îl lase pe Ty să trimită 
un șofer să le ia de la aeroportul internațional Dallas-Fort Worth. 

Fa se apropie de bărbat și îi zâmbi spășită. 

— Cred că pe mine mă așteptați. 

— Cum vă cheamă, doamnă? 

— Celia Porter. 

Ochii îi scânteiară amuzați. 

— Am venit într-adevăr după dumneavoastră. 

El le luă bagajele de mână și le conduse către ușile automate. Când 
ei ieşiră din aeroportul bine răcorit de aerul condiționat, pătrunseră 
într-o atmosferă de seră, umedă și caldă ca un cuptor. O învălui pe 
Celia cu atâta putere încât se opri și se înăduși. Addie se uită în jur, 
fascinată. Şoferul lor merse mai departe. 

Ce era cu temperatura asta? 46°? 65°? Cu siguranţă te puteai coace 
încet. 

Addie o luă de mână și o trase. 

— Haide, mami! 

Îl urmară pe șofer într-o parcare acoperită. Celia se așteptase la 
o mașină simplă de oraș, dar bărbatul se opri lângă... o limuzină. 
Caroseria ei lungă și albă fusese acoperită pe toate părțile cu tot felul 
de desene în stil animat de prost gust, care înfățișau cai sălbatici, 
pinteni, pălării mari, stele și mingi de fotbal. Sloganul Totul e mai 
mare în Texas era scris pe o parte în caractere italice. Steaguri ale 
statului Texas fluturau din toate colțurile și capete de cornute fuseseră 
montate în partea din față a mașinii, precum catargul unui vas. 

Addie chicoti. 

Obrajii Celiei se îmbujorară puternic. Se afla pe pământ texan de 
mai puțin de o jumătate de oră, și deja voia să îl omoare pe Ty. 

— Aș vrea ca unchiul Danny să fie aici, mami. Lui i-ar plăcea 
mașina asta. 

— Da, probabil că da. 

— Când o să ajungă aici? 

— A zis că o să fie aici până la ziua ta. 

Danny se hotărâse să pornească în drumeție și să petreacă câteva 
zile pe drum între Oregon și Texas, oprindu-se oriunde avea chef. 

Soferul le ţinu deschisă portiera din spate, iar Celia nu avu de ales 
decât să o bage pe Addie în limuzina în stil cabalin și să intre după 
ea. Oare era sigur ca un copil să meargă cu chestia asta? În limuzina 
texană era loc pentru doisprezece adulți, avea două televizoare cu 
ecran plat și un bar. Ea și Addie ocupară locurile din spate. În cazul 
unui accident, Addie avea să fie aruncată înainte șase metri. 

— Nu-i așa că e amuzant? Uită-te la asta! 

Addie arătă cu mâna înspre mocheta de pe tavan și ledurile 
încorporate în ea. 

De îndată ce o așeză pe Addie în scaunul ei de copil și puse 
centurile de siguranță, mașina porni. Nişte orificii de aerisire îi 
răcoreau fața și pieptul Celiei. 

Ce m-o fi apucat să mă mut aici? 

Addie petrecu următoarea oră bombardând-o pe Celia cu 
întrebări, sorbind bere de ghimbir cu cuburi de gheaţă și schimbând 
posturile TV. 

În cele din urmă, priveliștea orașului dispăru. În faţa lor apărură 
câmpurile și, după mai mult timp, trecură de indicatorul orașului 
Holley. 

Prima impresie a Celiei era că totul era un spațiu întins și plat. 
Stâlpii pentru liniile electrice erau poziționați de-a lungul drumului, 
înalți și simetrici. Garduri deschise de ardezie împrejmuiau bucăți 
de pământ — unele goale, altele înţesate cu cai sau vite. Trecură de 
o biserică veche din lemn, a cărei vechime era atestată pe placa din 
față, câteva mori de vânt și un indicator spre o biserică de cowboy 
de la ferma Swingin S. Secţia de poliţie din Holley, primăria și 
departamentul de pompieri voluntari aveau o parcare comună. 

În cele din urmă, limuzina o coti la stânga pe o stradă care părea 
mai mult de ţară decât rezidențială. Ty nu locuia într-un cartier de 
case, ci într-o zonă de ferme. Pe măsură ce strada le îndepărta tot mai 
mult de civilizaţie, Celia zări ocazional case răsfirate între copaci și 
terenuri. 

— Am ajuns? întrebă Addie pentru a douăsprezecea oară. 

— Cred că da. 

— Aici locuiește tati? 

— Așa se pare. Vezi? 

Celia arătă cu mâna înspre o cutie poștală pe care scria Porter. 
Limuzina urcă ușor la deal pe o alee pavată. O pășune îngrădită se 
afla pe partea dreaptă. Partea din stânga era goală. Nu se găsea nicio 
casă acolo deocamdată. 

În sinea ei, Celia fremăta de emoție. Vorbise des cu Ty, dar nu îl 
mai văzuse de când fusese ultima oară în Corvallis. 

Își examină ținuta și încercă să-și netezească cămașa ei albă 
țărănească. Pantalonii scurți de culoare turcoaz și sandalele cu barete 
pe care alesese să le poarte i se părură potrivite când le îmbrăcase. 
Acum nu mai era atât de sigură. 

O casă se profilă în raza ei vizuală — spațioasă și scumpă, cu o 
grădină simplă care ar fi putut fi întreținută numai de către stropitoare 
și de personalul care tundea iarba. După părerea Celiei, casa era prea 
nouă pentru a avea multă personalitate. Cărămida maronie acoperea 
mare parte din exterior, iar stucatura netedă era puţină. Cu excepţia 
stâlpilor negri din lemn și a contraforturilor care încadrau intrarea, nu 
existau prea multe detalii decorative și cu siguranță că nu se vedea pe 
nicăieri vreo amprentă feminină. 

Celia și Addie ieșiră din limuzină în căldura sufocantă de afară. 
Mâna lui Addie se agăță de mâna Celiei. Fetiţa ei, care fusese atât de 
încrezătoare, părea să fi fost cuprinsă deodată de sfială. 

Ușa de la intrare se deschise, iar un cuplu se grăbi să iasă afară. 
Erau oare părinţii lui Ty? Păreau să aibă vârsta potrivită. În frunte 
venea o brunetă jovială care purta pantaloni capri de culoare bej, un 
maiou din bumbac de culoarea pepenelui și niște sandale comode. Un 
cowboy suplu, curat ca lacrima, o urmă. 

Încordate, Celia și Addie se îndreptară spre ei. Celia știa că aveau 
motive întemeiate să o urască. Se rugă numai să nu-și manifeste fățiș 
antipatia în faţa copilei. 

— Bine ați venit! strigă femeia, făcând cu mâna. O, cât de mult 
am așteptat momentul ăsta! Eu şi John am rămas aici în living toată 
dimineaţa, gândindu-ne că veţi sosi în orice clipă, și iată-vă. 

Cuplul se opri în faţa lor. 

— Eu sunt Nancy, iar el e John. Suntem părinţii lui Ty. 

— Eu sunt Celia. 

Femeia care s-a măritat cu fiul vostru într-o capelă de ocazie din 
Las Vegas şi care apoi v-a tăinuit existenţa nepoatei voastre. 

— Mă bucur să vă cunosc pe amândoi. 

— Și noi ne bucurăm, răspunse John, prietenos. 

Suvita cu urme vizibile de încărunţire ce străbătea partea din față a 
părului lui Nancy se potrivea cu culoarea ochilor ei, ochi care păreau să 
emane o afecţiune sinceră. Fa se întinse și o strânse pe Celia de braț. 

— ÎI tot bat la cap pe Ty de săptămâni întregi că vreau să te cunosc. 
E o adevărată plăcere. 

Celia habar n-avea cum să reacționeze în faţa bunăvoinței lor 
nemeritate. 

Atenţia lui Nancy și a lui John se mută asupra lui Addie, aceștia 
fiind fascinați și plini de admiraţie și tandrețe. Un licăr se ivi în ochii 
lui Nancy. Ea își împreună mâinile și își acoperi gura și bărbia. 

— Fa e Addie. 

Celia netezi cu mâna părul fiicei ei. 

Nancy se lăsă pe genunchi în faţa fetiţei, punându-și palmele pe 
coapse. O privi pe Addie cu atâta dragoste încât Celia fu cuprinsă de 
o emoție puternică. 

— Mă bucur că ești aici, Addie, spuse Nancy. Mulţumesc că aţi 
venit. 

— Cu plăcere. 

Addie își împinse ochelarii mai tare pe nas. 

— Ne bucurăm că aţi venit. 

Nancy se apropie de John, împletindu-și mâna cu a lui și trăgându-l 
în față. 

— Amândoi suntem atât de fericiți că tu și mama ta o să locuiţi 
aici. 

— Și eu sunt fericită. 

— O, scumpo. Vai, dar ești o fetiță superbă. 

— Mulţumesc. 

— Ty spune că îţi plac prinţesele. Vrei să vii înăuntru și să-mi 
povestești despre ele? 

Addie încuviință. 

Urcară pe o cărare de parcă mărșăluiau la o paradă: Nancy se lansă 
în conversaţie cu Addie, iar John și șoferul insistară să care trolerele. 

La fel ca la exterior, și în interiorul casei lui Ty trona culoarea 
maro: podele din lemn de culoarea castanei, pereți de culoare kaki, 
mobilă nici modernă, nici tradițională, mai degrabă o combinaţie 
între cele două. Îi amintea Celiei de o expoziţie de mobile la preţ 
redus, fără niciun element personal. 

— Oh! 


Nacy își duse mâna la frunte. 


165 


BECKY WADE 


— Trebuia să îi spun lui Ty de îndată ce aţi venit. M-am 
entuziasmat atât de tare încât am uitat. 

— Nicio problemă. 

— O să se cam supere pe mine. Nu a fost într-o dispoziție prea 
bună în timp ce vă aștepta să ajungeţi aici. 

— O să mă duc eu să-i spun că am ajuns. 

Nancy îi explică unde se afla dormitorul principal, apoi ea și 
John o luară pe Addie în bucătărie, promiţându-i o gustare și ceva 
de băut. 

Un hol acoperit cu covoare marca Berber, care se îndepărta de 
foaier, o duse pe Celia pe lângă ceea ce părea a fi biroul de acasă 
al lui Ty, înspre o intrare pe jumătate deschisă. Dormitorul lui Ty. 
Oprindu-se în prag, aruncă o privire înăuntru. El stătea așezat 
pe pat, susținut de perne care îl sprijineau de tăblie. Avea căști în 
urechi, citea un număr al revistei Money și purta ochelari de citit. 
Ochelari? 

Lumina lămpii de citit de pe măsuţa de toaletă se răsfira în părul 
lui și îi evidenția ceasul din argint. Purta un tricou gri cu mesajul 
Under Armour. De când fuseseră la liceu, nu îl mai văzuse niciodată 
purtând altceva decât blugi, dar în după-amiaza asta, avea o pereche 
de pantaloni scurți, largi, probabil anume aleși pentru a face loc 
pansamentului voluminos din ghips care începea de undeva de sub 
tivul pantalonilor și continua până sub pulpa lui. 

Își concentra atenția asupra revistei, dar nu părea să fie liniștit. 
O cută adâncă i se formă între sprâncene, iar chipul îi era umbrit de 
durere. 

Un val de compasiune înșelătoare o cuprinse pe Celia. Ty fusese 
întotdeauna sănătos, chipeș și puţin cam prea impulsiv. Dar într-un 
mod misterios, acesta era modul în care Ty Porter era menit să trăiască 
pe lumea asta. 

În ciuda problemele pe care le aveau, reușiseră să înfiripe un soi 
ciudat de camaraderie. Celiei îi părea rău că nu va mai putea călări 
tauri, lucru care însemnase atât de mult pentru el. Plus că, judecând 
după expresia de pe fața lui, piciorul îl durea teribil. 

Fii tare, Celia. Era plină de tandrete și într-o zi ar fi dispusă să o 
arate unui bărbat. Numai că pur și simplu Ty nu era acel bărbat. 

Celia împinse ușa. 

Faţa lui Ty se îndreptă în direcţia ei într-o clipă. Acei ochi albaștri, 
care puteau să zăpăcească inima oricărei fete, își fixară atenţia asupra 
ei. Preţ de o clipă îndelungată, niciunul dintre ei nu zise nimic. 
Atmosfera dintre ei era densă, dar devenea din ce în ce mai clară. 

ra aici. 

Fără niciun avertisment, Celia intrase în dormitorul lui. 

Chiar ea în persoană... aici. Aici, slavă Domnului. În sfârșit. 
Ty păru că răsuflă ușurat pentru prima oară de la accident. 

Era mai frumoasă decât și-o amintea, atât de frumoasă încât o sorbi 
din ochi. Uitase că buclele ei băteau în roșcat și că părul ei dezordonat 
contrasta cu trăsăturile naturale și bine conturate ale feței. Iy omise cât 
de înaltă era sau, în acest caz, cât de scundă era. Ce își amintea era 
modul perfect în care trupul subțire avea forme bine conturate. 

Zâna pădurii. Îi luase cu siguranță mult timp pentru a ajunge la el. 

Încetișor, el își scoase cu un deget căștile din urechi. Și le pusese 
numai pentru că mama lui îl lăsa în pace atunci când îl vedea cu ele. 

Pe măsură ce Celia se apropie de patul lui, ea își arcui o sprânceană 
și își încrucișă braţele. 

Familia lui, prietenii, Tawny și doamnele de la biserica din Holley îl 
trataseră în ultimele două săptămâni ca și cum era făcut din sticlă. Dar 
judecând după expresia de pe faţa ei, Celia nu avea să adopte această 
atitudine. Era pe cale să-i dea o lecţie, în timp ce el nu se putea gândi 
la altceva decât la cât de bucuros era și la cât de mult îi lipsise. 

Celia de la telefon și cea din gândurile lui nu se comparau cu Celia 
în persoană. 

Fa se opri la câţiva pași distanţă, îi observă bandajele și apoi chipul. 

— După starea în care ești se pare că te-ai străduit din greu să ne 
aduci aici. Ţi-a ieșit planul. 

Făcu o grimasă.. 

— A funcţionat, nu-i așa? Îmi place să obţin ce vreau. 

— Ce o să faci data viitoare când o să vrei altceva? O să te vâri în 
ghips până la gât? 

— Dacă va fi cazul. 

— Ochelarii și revista sunt parte din costumaţie? 

— Ce vrei să spui? 

— Ştiai că vin, așa că ai făcut rost de niște ochelari, ai cumpărat 
un număr din revista Money și ai aşteptat să ajung și să cad în capcana 
unui tip ce se vrea a fi inteligent. 

— Interesantă teorie. 

— Mă simt ca Daphne din serialul Scooby-Doo. 

— E atât de greu de crezut că am nevoie de ochelari pentru citit, 
Daphne din Scooby-Doo? 

— E greu de crezut că poţi măcar să citești. 

Ty își lăsă capul pe spate și râse. Cât timp trecuse de când râse 
ultima oară? De când îl făcuse ea să râdă ultima oară, presupuse el. Își 
scoase ochelarii și îi puse deoparte, laolaltă cu revista. 

— Când am debarcat din avion, spuse ea, șoferul ținea o pancartă 
pe care scria Du/cează. 

— Serios? Habar n-am ce vrei să spui. 

— Nu mai spune! Și mulțumesc atât de mult că ai trimis o 
limuzină pe care numai Conway Twitty* și copiii sub zece ani ar 
putea-o îndrăgi. 

— l-a plăcut lui Addie? 

— Da. Dar ea are sub zece ani. Mie, pe de altă parte, aproape că 
mi-a venit să mor de rușine. 


* Harold Lloyd Jenkins a fost un cântăreț american de muzică country, 


cunoscut cu numele de scenă Conway Twitty. Activitatea sa muzicală 
este recunoscută de Country Music Hall of Fame (n. trad.). 

— Bun. 

Se ridică puțin în șezut sprijinindu-se de un braţ și îl întinse pe 
celălalt înspre ea. 

— Vrei să mă ajuţi să mă ridic? 

Ty n-avea nevoie de ajutor. Nu era ca și cum nu-și putea coordona 
mișcările. Sau ca și cum ar fi fost prima dată în viaţa lui când purta 
cârje. 

Fără să stea prea mult pe gânduri, ea îl apucă de mână. Cum o 
făcu, el se lăsă înapoi pe perne, trăgând-o peste el. Brațele Celiei 
aterizară drept pe pieptul lui Ty, iar șoldurile ei de-a lungul marginii 
saltelei. I se tăie respirația. 

Decizia lui impulsivă de a o prinde în brațe poate că a surprins-o, 
dar pe Ty îl uimi. Deoarece un dor imens îl năpădi drept răspuns la 
modul în care trupul ei căzu peste al lui. Simțurile lui sesizară pielea 
ei catifelată, aroma lămâilor amestecată cu dulceaţă, vederea chipului 
ei care era la numai câţiva centimetri deasupra lui. 

Îl părăsi orice urmă de umor. Sângele îi clocoti în vene, iar pulsul 
îi zvâcnea la încheietura mâinii și în scobitura gâtului. Îndoiala și 
durerea ultimelor două săptămâni se evaporară până când nu mai 
văzu nimic decât pe ea. 

— M-ai păcălit, îl acuză ea. 

— Da. 

Privirea lui se mută pe buzele ei. 

— Sunt un ticălos. Stii asta deja. 

Ty o prinse cu o mână pe după gât, o trase înspre el și o sărută. 

Celia ezită și apoi se topi în brațele lui, lăsându-se mai tare pe 
el. Abstinenţa lui de cinci ani și jumătate în care nu mai sărutase o 
femeie se terminase. 

Gemând, prinse mâna liberă făcută pumn materialul de la spatele 
rochiei. Nu-i veni să creadă că ea îl lăsa să facă asta. Întregul lui trup 
ardea de dorință și posesivitate. Nu mai simţise niciodată așa ceva, 
nici măcar pe jumătate atât de — 

Celia se trase înapoi și p/eosc, îl articulă zdravăn. 

Faţa lui Ty se smuci într-o parte. Se întoarse la timp pentru a o 
vedea cum se repede doi pași înapoi, departe de pat. Zări o licărire de 
foc în ochii ei, care începea să-l ardă. 

— Tocmai m-ai p/esnif? 

Lui Ty nu-i păsa atât de mult de palmă — era mititică și lovea ca o 
fată — dar nu-i convenea că a întrerupt sărutul. Se simțea precum un 
lup căruia îi fusese luată prada de sub nas. 

— Tocmai m-ai sărutat? îi reproșă ea. 

— Tu m-ai plesnit, spuse el încet, încruntându-se. Am un 
genunchi distrus! 

— O să ţi-l distrug eu pe celălalt dacă mai încerci vreodată să mă 
săruți. Cum de îndrăznești! 

— Ţi-a plăcut! 

Celia își deschise gura, dar nu spuse nimic. Pieptul îi fremăta de 
indignare, iar ea își propti pumnii de șolduri. 

— Ţi-a plăcut și poţi să fii sigură că mie mi-a plăcut. 

Crispându-se din cauza durerii, el își împinse ambele picioare 
peste marginea patului. 

— Vino înapoi aici ca să te pot săruta mai mult. 

— Categoric nu. 

— O să fiu foarte sinceră cu tine, Ty. Am un soi de... slăbiciune 
pentru tine. Aș vrea să nu fie așa, dar așa este. 

— Şi eu simt la fel. De când m-am accidentat, mi-a fost dor de 
tine. Aproape că am înnebunit așteptând să vii. 

— Nu văd nicio logică în purtarea ta, Ty. Nu mai fac parte din 
viața ta de ani de zile. De ce ţi-ar fi dor de mine acum? 

— Nu știu. 

Fa își lipi palmele de tâmple. 

— E o nebunie! 

El ridică o sprânceană. 

— Ceva foarte puternic. 

Fa își lăsă braţele în jos și îl privi foarte precaută. 

— Cum rămâne cu Tawny? 

— Ce-i cu ea? Oricum are pe altcineva în viața ei. 

— Dacă vrei să te însori cu ea, nu crezi că n-ar trebui să săruţi alte 
femei până când ea e disponibilă? 

— Așa m-am gândit. Dar acum m-am răzgândit. 

Ty nu pusese la cale sărutul. Dar de îndată ce o trăsese deasupra 
lui, nu fusese în stare să se stăpânească. Nu se gândise la Tawny. 

Și nici nu voia să se gândească acum la ea. Nu atunci când faptul că o 
sărutase pe Celia părea cea mai bună idee pe care o avusese în ultimii 
zece anl. 

— Vino “ncoa și sărută-mă, dulceaţă! Vom vedea dacă putem 
rezolva totul așa. 

— Încetează să mai spui lucruri de genul ăsta! Nu ne mai putem 
săruta. Niciodată. Vorbesc serios, Iy. Nu... 

El văzu că ea spunea adevărul. 

— Nu te juca cu mine. Ai înțeles? 

— Nu vreau să mă joc cu tine. Vreau să discut deschis despre 
atracția dintre noi. 

Ty arătă cu mâna înspre ei. 

— Se poate să fie ceva mai mult? 

— Nu poate fi ceva mai mult. Suntem doar prieteni. 

— Suntem căsătoriţi. 

— Numai deoarece — vocea i se frânse un pic, dar Celia își îndreptă 
umerii și continuă — noi n-am semnat încă actele de divorț. 

De la accident încoace, gândul la Celia fusese singurul lucru care îl 
calma în timpul şedinţelor afurisite de terapie, la plictiseală, sau când 
îl cuprindea regretul cu privire la cariera pierdută. El simţea atât de 
multe lucruri contradictorii față de ea și nu îl înţelegea pe niciunul. 
Stia numai că nu se așteptase niciodată că ea să îl lase să o sărute, dar 
așa făcuse, iar cea mai mare dorinţă a lui era să continue să o sărute 
până la răsăritul soarelui. 

Poate faptul că nu mai avusese demult de-a face cu o femeie nu 
fusese cea mai bună idee. Ty încercase să se comporte onorabil. Numai 
că nu era deloc așa și nu putea cumpăra acest lucru. Era un nerușinat, 
iar acum acea perioadă de abstinenţă se poate să-l fi înnebunit cu 
totul. O durere brutală îi pulsă în picior, iar mușchii de la gât se făcură 
tari ca piatra. 

— Trebuie să ne gândim la Addie, spuse ea. 

— Crezi că divorţul este cel mai bun lucru pentru Addie? 

— Cel puţin asta ar pune capăt poveștii. Cred că ai observat că își 
face speranţe cu privire la relația noastră. 

În fiecare seară la telefon, Addie nu mai contenea să îi spună cât 
de frumoasă, cât de dulce și practic cât de disponibilă era mămica ei. 

— Dacă ne-ar vedea ţinându-ne de mână, sărutându-ne sau ceva 
de genul ăsta, Ty, asta i-ar umple capul cu tot felul de sperante false. 
În cele din urmă ar suferi și eu nu voi permite asta. 

— Eu nu vreau să o rănesc. 

Ceva din încăpățânarea ei se stinse. 

— Ştiu asta. 

Ty nu avea nevoie ca Celia să îi explice de ce Addie le strica 
relația. Înţelegea. Frustrat, privi încruntat priveliștea de la una dintre 
ferestrele dormitorului. Addie avea aproape cinci ani, era obsedată 
de prințese și îndeajuns de naivă încât să creadă în finaluri fericite. 
Fetiţa credea că el era o persoană mult mai bună decât era în realitate, 
deci bineînţeles că voia ca ei să devină cu adevărat soț și soție. Dacă 
porneau pe drumul ăsta numai ca lucrurile să sfârșească prost din nou, 
copila avea să fie distrusă. 

Își trecu o mână prin păr și dorind să ia o pastilă de Vicodin. Cât 
timp trecuse de la ultima doză? 

— Ty? 

Își întoarse atenția asupra ei. Înnebunitor de frumoasă. De la 
accidentul lui încoace, devenise foarte importantă pentru el. 

Celia părea neîncrezătoare și enervată. 

Ty ştia că putea să o potolească cu farmecul lui. Toată viaţa lui se 
folosise de șarmul personal pentru a ieși din bucluc. Era ceva înnăscut 
pentru el. 

— Ai de gând să institui din nou regula aia a ta fără atingeri? 

El o privi cu un umor sec. 

— Da. 

— Motivele medicale sunt discutabile? De exemplu, acum aș avea 
nevoie de ajutor ca să ajung în living-room. 

— Nicidecum n-am să mă las păcălită pentru a doua oară. 

— Dar dacă te ating foarte politicos? De exemplu, dacă îmi plimb 
vârful degetului peste încheietura ta sau ceva de genul? 

— Nu. 

— Ei bine, ca să ne înțelegem, tu mă poți atinge oricând dorești. 

— Mulţumesc, dar nu mulțumesc. Aș prefera să... 

— Să bei sirop de porumb cu multă fructoză? sugeră el. 

Când Celia chicoti fără să vrea, Ty știu că redirecționase discuţia 

lor pe vechiul făgaș. leși din cameră, legănându-și ușor ghipsul, și 
deplasându-se binișor pe cârje. Celia îl urmă. 

— Sunt gata să-ţi arăt noua ta locuință, spuse el. 

— Nu crezi că eu și Addie ar trebui mai întâi să petrecem puţin 
timp cu părinții tăi? 

— Zece minute? 

— Cel puţin o oră. 

Ty gemu. 

Addie probabil îi auzise că vin, deoarece atunci când trecu pe sub 
o arcadă și o zări stând la masa lui din bucătărie, capul ei era deja 
întors în direcţia lui. 

— Tati! strigă ea. 

Cuvântul îl făcu să înlemnească și îl lăsă fără glas. 

Cu un chip plin de entuziasm, Addie fugi la el și îi îmbrățișă 
piciorul sănătos. O îmbrățișă la rândul lui pe cât de mult îi permiteau 
cârjele. Dragostea față de ea îi învălui inima. Fetita mea, se gândi el 
mândru. Ty pierduse primii cinci ani din viaţa ei, dar ea îi spunea zati 
oricum pentru că inima ei era suficient de mare și de generoasă ca 
să-i facă loc. 

Lui îi plăcuse aproape fiecare femeie pe care o întâlnise, începând 
cu mama lui. Dar niciun copil nu-l întâmpinase cu atâta fericire și 
nimeni nu îi spusese 747. 

Addie se uită în sus la el. 

Ty îi zâmbi. 

— Bună, Addie. 

— Bună. 

Voia să fie tăticul ei. Nu greșise deloc când se gândise că Addie 
îl credea o persoană mai bună decât era în realitate. Totusi, când îl 
privea în felul ăsta, Ty își dorea să fie bărbatul pe care și-l imagina 
copila. 

Realizase câte ceva în viață, dar când își analiza succesul, nimic 
nu se compara cu așa ceva. Indiferent ce ar fi fost, Iy era hotărât să 
fie protectorul, susținătorul și cel mai mare fan al lui Addie. Cel care 
avea să îi fie alături în cele mai importante momente ale vieții ei de 
acum încolo, ţinându-i pumnii și crezând în ea. Tăticul ei. 

— Te simţi bine? Ea îl bătu ușor pe brat. 

— Da. Și tu? 
— Sunt bine. 
— Văd că ţi-ai pus cizmulițele. 
Addie se lumină la față de încântare. 


— Dacă mașina asta ar fi mai mică, ar fi de mărimea unui Jelly 
bean. 

— Jelly bean! 

Addie chicoti din scaunul ei de pe bancheta din spate a Priusului. 

— Haha! 

Celia se prefăcu amuzată. 

— De acum înainte o să o numesc verdele Jelly bean. 

Ty încercă să-și îndrepte piciorul bun. 

— Cred că Toyota a construit-o pentru acei oameni scunzi din 
Vrăjitorul din Oz. 

Addie nu se mai oprea din râs. 

— Maşina asta are dimensiunea perfectă. Celia nu avea de gând 
să îl lase să îi critice mașina, chiar dacă Ty se simțea jignit de faptul că 
mergea cu o mașină hibrid și, mai rău, că era o femeie la volan. 

Ty și Addie se lansată într-o discuţie despre Vrăjitorul din Oz, un film 
pe care Celia nu îl considerase potrivit pentru Addie din cauza vârstei. 

Celia strânse volanul cu mâinile în poziția regulamentară pentru 
condus. Plecaseră de-acasă de la Ty către noua ei locuință, după ce 
petrecuse o oră cu părinții lui Ty. Ty se zgâise la ea pe toată durata 
vizitei și nu luase parte la conversaţie. Celia trebui să vorbească și în 
locul lui, deși propriile gânduri îi erau într-un haos total. Tot timpul 
cât răspunsese întrebărilor lui Nancy și ale lui John, în mintea ei îl 
arăta cu degetul pe fiul lor mare și chipeș și striga: EZ tocmai m-a 
sărutat! Tocmai m-a sărutat! 

Ty o SĂRUTASE. El nu avea voie să facă așa ceva. 

Nu, era un bărbat în toată firea. Avea voie să facă ce poftea. Mai 
bine zis era faptul că ea nu avea voie să-l sărute la rândul ei. Totusi, 
Celia o făcuse. Amintirea acestui fapt o făcu să se îmbujoreze. 

Fusese atât de surprinsă atunci când Ty o trase spre el, și apoi atât 
de... pierdută încât îl sărutase înapoi. 

Timp de ani de zile, sentimentele ei rămaseră amortite, cu excepția 
unui fior ocazional de atracţia față de un profesor chipeș sau vreun 
candidat la doctorat. Cum se poate să o fi zrădaz chiar acum, cu atâta 
forță în fața lui? 

— Virează aici. 

Celia dădu pe o stradă înţesată cu case în stil victorian, încercând 
să se concentreze asupra împrejurimilor și nu asupra bărbatului care 
stătea atât de aproape de ea. 

Casele îi aminteau de niște patiserii meșteșugite făcute de către 
un maestru cofetar. Fiecare dintre ele era frumoasă, elegantă și cu 
totul unică. Zări niște mici victorieni sculptați cu gust. Cei mari și 
impunători, realizați în mod desăvârșit și așezați cel mai bine pe 
loturile cu copaci bătrâni. Toţi fuseseră zugrăviți în cea mai frumoasă 
paletă de culori — roz, albastru, de culoarea oului, a piersicii, verde — 
trei sau patru nuanţe pe fiecare. Stâlpi de iluminat de modă veche 
decorați cu coșuri cu flori suspendate stăteau la intervale regulate 
de-a lungul trotuarului. 

— La stânga, spuse Ty. 

La un bloc și jumătate distanţă, el arătă cu mâna. 

— Uite-ţi casa. 

Celia intră pe alee și se aplecă înainte, admirând priveliștea ce îi 
stătea în față. A za, spusese el. Casa ei de turtă dulce. El o asigurase 
că îi dăduse casa drept un simplu cadou, fără alte obligații. Spera atât 
de mult... că nu o să îi ceară mai multe săruturi în schimbul ipotecii. 

Casa se fălea cu două nuanţe de albastru, cu multă tâmplărie 
înzorzonată și cu o verandă albă care o împrejmuia. Graţie pozelor 
trimise de Ty, o recunoscu ca pe un vechi prieten. Era chiar mai drăguță 
decât în poze, în parte datorită străzilor istorice și fermecătoare care 
o înconjurau. 

Cei trei traversară peluza. Celia folosi noua cheie pe care i-o 
dăduse Ty pentru a deschide ușa, iar ei intrară într-un decor care 
mirosea plăcut a pin și a lemn vechi. Un hol li se deschidea drept în 
față. Addie se duse în camera de zi, așa că Celia și Ty o urmară. Un 
șemineu înconjurat de niște sculpturi strălucitoare din lemn domina 

un perete, în timp ce ferestrele albe îi puneau în evidență pe ceilalți. 
Foştii proprietari zugrăviseră spațiul într-o nuanță suavă de gri, iar 
plintele groase, în culoarea crem. 

— Am lăsat pereţii așa cum erau. 

Ty ridică un braţ musculos pentru a se scărpina la ceafă. 

— M-am gândit că vrei să-ți alegi propriile tale culori de zugrăvit. 

— Chiar vreau. Mulţumesc. 

Totul era atât de ciudat! Să se prefacă ca și cum totul era normal 
între ei când capul îi vuia cu amintirea felului în care fusese strivită 
de pieptul lui. 

Addie îl bombarda pe Ty cu întrebări pe care Celia abia le auzea 
în timp ce trecură din camera de zi în sufragerie în care era un dulap 
mare cu uși de sticlă încorporat în perete și destinat etaţării veselei de 
porțelan. 

Bucătăria ocupa un colț din spatele casei. Și aici predomina 
culoarea gri. Electrocasnice cumpărate în ultimii ani. Multe 
dulăpioare înșiruite sub blaturi frumoase din marmură, altele mai 
puţine suspendate pe perete cu uși cu geamuri din sticlă de formă 
dreptunghiulară. 

Era o bucătărie în care se putea găti. Una în care ea putea găti. 
Celia se vedea gătindu-și aici caserola cu cartofi dulci de Ziua 
Recunoștinței sau prăjiturile de Crăciun, sau preparatul din ouă pe 
care ea și Addie îl mâncau întotdeauna în dimineaţa de Paști. Cu 
o vedere spre curtea din spate, reușea în același timp să pregătească 
mâncarea și să o supravegheze pe Addie când se juca. Asta dacă 
vremea avea să se răcorească suficient de mult încât temperaturile să 
poată fi suportate. 

Când ajunseră în hol, Ty arătă cu capul înspre o ușă închisă. 

— Asta e camera ta, Addie, dar o să ne întoarcem la ea. Păstrăm 
ce-i mai bun la sfârșit, da? 

— Corect. 

Podeaua din baie fusese ornată cu mici dale octogonale, toate 
albe, cu excepţia unui rând de dale negre la aproape jumătate de pas 
distanță de la perete. 

Ajunși în acest punct al casei, aproape reveniră în perimetrul zonei 
de intrare în locuință. 

Ty arătă cu cârja înspre o cameră spațioasă și aerisită din partea 
din faţă a casei. 

— M-am gândit că ţi-ar plăcea ca aici să fie camera ta, Celia. 

Numai felul în care spusese „camera ta“ o făcu să roșească. Se 
vedea clar că trecuse multă vreme de când fusese complimentată de 
un bărbat. 

— E frumoasă. 

Podele din lemn învechite de vreme. Cu vedere la curtea din față 
și cea laterală. Spaţiul era gol cu excepţia unei singure cutii — o cutie 
de pantofi poate? — care aștepta în mijlocul camerei. 

— Ce-i asta? 

— Un cadou de casă nouă. 

Celia se aplecă și scoase capacul, descoperind o pereche de cizme 
de damă în stil cowboy. Cu vârful ascuţit și tocuri de mărime mijlocie. 
Fuseseră confecționate din piele gri cu tot felul de cusături sofisticate. 

— Nu-i așa că-s frumoase, mami? 

— Așa este. 

— l-am spus lui tati să-ţi cumpere unele roz, ca ale mele. Dar el a 
spus că ți-ar plăcea mai mult cele gri decât cele roz, deși îți cam place 
stilul hippie... 

— Hippie? 

Celia îi aruncă o privire lui Ty. 

Acesta ridică din umeri. 

Nu era genul de femeie care să poarte astfel de cizme. În plus, nu 
voia să mai accepte daruri din partea lui. De îndată ce rămâneau între 
patru ochi, avea să încerce să-l convingă să le returneze și să păstreze 
banii. 

— Mulţumesc pentru cizme. 

— Cu plăcere. 

— Mergem acum în camera mea? 

Addie îl fixă cu privirea pe Ty așa cum un câine se uită atent la o 
veveriță. 

— Camera ta, Addie, fu el de acord. 

Addie se grăbi să ajungă în pragul camerei, îi aşteptă, apoi deschise 
ușa. 

— O! suspină ea. 

Restul casei era gol, dar camera lui Addie fusese decorată în stilul 
regal al prințeselor. O nuanță suavă de roz acoperea trei dintre pereți. 
Cel de-al patrulea, care era la capul patului dublu cu baldachin, era 
de un roz aprins. O diademă strălucitoare din argint pictată manual 
trona deasupra patului. 

Ty, sau un designer feminin, sau altcineva adusese un set de 
mobilă albă asortată. Un candelabru revărsa mici cristale roz. 
Perdelele fuseseră confecționate din tartan de culoare mov deschis 
şi alb, apoi dichisit cu franjuri roz închis. Lămpi care semănau cu 
castelele de prințese făcute din zahăr erau așezate pe măsuțele de 
toaletă. Întreaga cameră părea să fie desprinsă dintr-un catalog 
Pottery Barn Kids. 

Addie stătea nemișcată, cu ochii cât cepele. 

Ty chicoti. 

Ca și cum amuzamentul lui Ty o trezi pe Addie din vrajă, se puse 
în mișcare, atingând totul, fascinată. 

— Mulţumesc, tati. Mulţumesc. 

— Cu plăcere. 

Ty şi Celia o priviră pe Addie îndelung. Celia cunoștea în adâncul 
inimii sentimentul dulce-amar care venea din faptul că micuța ei avea 
să crească. Camera asta era menită să aparțină unei fetiţe mai mari. O 
copilă mare. Iar Celia... 

Fi bine. Celia dorise ca Addie să rămână un bebeluș toată viața. 

— Te superi că nu te-am întrebat mai întâi? întrebă Ty pe sub 
mustață. 

— Nu. E în regulă. 

Deși o cam nemulțumi putin. 

— Am dorit să fac ceva pentru ea. Speram că n-o să te deranjeze. 

— E o cameră minunată. 

Celia îi aruncă o privire cu colțul ochiului, observând tricoul 
lui clasic, profilul bărbătesc. Vedea limpede în ochii lui Ty 
plăcerea pe care i-o adusese faptul că îi dăruia această cameră 
lui Addie. 

Din experiența Celiei cu Ty, știa că putea fi foarte generos. Și mai 
știa și că el îi putea frânge inima. 


Poţi fi tatăl lui Addie, Ty. Putem fi atraşi unul de altul. Ne putem 

tachina cât e ziua de lungă si poate chiar reuşim a înfiripa o prietenie 
neașteptată. 
Dar orice ar fi nu îmi voi permite să te iubesc din nou. 

elia se trezi a doua zi dimineață înconjurată de întuneric și 
de un val de dezorientare. Unde se afla? Se ridică repede în 
capul oaselor, cu inima bătându-i cu putere. 

Lumina lămpii de veghe în stil de prințesă dezvăluia un colț din 
cameră. Se afla în patul regal al lui Addie dinăuntrul casei de turtă 
dulce din Holley. 

Acesta era noul ei normal. 

Alături de Celia, Addie dormea pe o parte, fără îndoială visând la 
vreun prinț curajos și la fecioara dulce și îndrăzneață de care acesta se 
îndrăgostise la prima vedere. Își strânsese păturica de bebeluș la piept, 
iar buzele ei erau întredeschise a relaxare. 

Judecând după lumina slabă care răzbătea prin perdele, zorii 
zilei abia mijiseră. Cu grijă, Celia se dădu jos din pat. Cără noul 
scaun de birou al lui Addie afară din cameră ca să aibă pe ce sta și 
se îndreptă spre bucătărie. De îndată ce porni cafetiera, se postă 
în faţa ei în pijamaua din două piese, cu pantaloni scurți. Înainte 
ca aceasta să termine de preparat o ceașcă întreagă, Celia își turnă 
puțină cafea. Apoi se așeză pe scaunul lui Addie, simțind cum 
singurătatea o învăluie precum o mantie. Luă înghiţituri mici 

din cafea în timp ce privi răsăritul soarelui în prima ei dimineață 
în Holley, Texas. 

Acesta e noul tău cămin, îşi spuse ea, încercând să se convingă de 
asta. 

Celia se obișnuise să trăiască într-un apartament, să aibă chiriași 
de-o parte și de alta. Această casă particulară părea aerisită și expusă 
în comparație cu fosta ei locuință. Ii oferea și un nou început, atât în 
privința mobilei, cât și a experiențelor de viață. Avea atât de multe 
amintiri dragi legate de vechiul apartament. Acele clipe în care am 
tinut-o pe Addie în braţe când era nou-născută, i-am făcut baie când era 
bebeluș, am inventat poveşti de noapte bună timp de o mie de nopti — 
Celia vărsase lacrimi în secret în fiecare cameră în timpul ultimelor 
lor zile la River Run. Deja îi lipsea... 

Gaza, Celia! Acum trăieşti aici. Stabileşte-ţi nişte scopuri. Fă-ţi o listă 
şi vezi-ți în continuare de viată. 

Fa își scoase un mic carnețel din poșetă și un stilou. 


1. Rezistă farmecelor lui Ty. 

Se opri, apoi sublinie asta de două ori. Celia își dădu seama că 
asta era mult mai dificil decât crezuse ieri, când Ty se uitase la ea cu 
acea dorință în ochi și îi spusese lucruri de genul: Mi-a fost dor de tine. 
Aproape că am înnebunit așteptându-te să vii aici. Desenă un asterix și 
adăugă: “fără alte săruturi. 

Refuză să riște sănătatea emoţională a ei și a lui Addie punându-și 
din nou încrederea în Ty. Dacă avea să-și mai dea întâlniri cu cineva 
în viața asta (și asta era un mare „dacă“), Celia trebuia să se întâlnească 
cu cineva care era capabil să-și asume răspunderi față de ea. Singura 
femeie față de care Ty părea să-și asume vreo răspundere era Tawny. 

Celia luă o gură din cafeaua ei care era acum călduță și își bătu 
stiloul de buze. Era vreo șansă ca ea trăiască aici în Holley fără să fie 
nevoită să o vadă pe Tawny față în față? Ea se ruga să fie așa. 


2. Instaleaz-o pe Addie în casă. 

Camionul de mutări avea să sosească în curând. Nu avea cum să 
pună totul în ordine înainte de cea de-a cincea aniversare a lui Addie, 
care era atât de aproape. Dar avea să-și dea toată silința ca lucrurile 

să fie în ordine până când Addie începea școala luni. Ziua de luni era 


la mai puțin de o săptămână distanță, dar dacă lucra din greu, avea o 
șansă. 


3. Găseste-ti o slujbă. 

Trecuseră ani de zile de când își căutase o slujbă. Nu se pricepea 
prea bine să scrie un CV și nu cunoștea pe nimeni în orașul ăsta. 
Chiar și așa, Celia dorea cu disperare, de dragul propriei ei demnități, 
să-şi găsească o slujbă fără ajutorul lui Ty. 

Ridicându-se în picioare, puse carnețelul înapoi în geantă. Avea 
nevoie de terapie prin gătit. Televizorul nu îi venise încă, deci nu 
avea acces la emisiunile ei culinare. Dar mulţumită mamei lui Ty 
și cumnatei ei care îi umpluseră cămara, Celia avea rafturi pline cu 
făină, zahăr, praf de copt... 

În jurul orei zece sună cineva la ușă. 

Celia deschise și văzu un cuplu care stătea pe verandă. O blondă 
drăguță aproape de-o seamă cu ea ţinea în mână un cadou împachetat 
în hârtie Williams Sonoma. * 

Alături de ea stătea un cowboy înalt cu părul închis la culoare, 
tuns bine și cu ochi cenușii scânteietori. 

— Celia? întrebă blonda. 

— Da. 

Femeia zâmbi. 

— Bună, eu sunt Meg. El e Bo. 

— Fratele lui Ty, adăugă cowboy-ul. 

Acesta îi întinse mâna, iar Celia i-o strânse. 

— Încântaţi de cunoștință. 

Frau o pereche foarte atrăgătoare. 

— Mulţumesc. Și eu mă bucur să vă cunosc. 

— Ty ne-a spus că aștepți camionul de la mutări. 

Meg își strânse o șuviță de păr după ureche. 

— Speram să te putem ajuta cu despachetatul. 


Williams-Sonoma, Inc., este o companie americană de vânzare cu 
amănuntul pentru consumatori care comercializează articole de bucătărie 
și mobilier pentru casă (n. trad.). 

— Sigur că da. Poftiti înăuntru. 

Din câte îi spusese Ty, Celia știa că Bo conducea o fermă de cai 
de rasă pentru curse și că se însurase cu Meg acum doi ani. Meg 
moștenise o avere, norocoasa de ea, iar acum conducea o organizaţie 
caritabilă pentru familiile monoparentale și copiii lor. 

De îndată ce intrară, Meg îi dădu Celiei cadoul. 

— Bine ai venit în Holley. Acesta e un mic dar de casă nouă din 
partea noastră. 

— Uau! Mulţumesc. 

— Suntem atât de încântați că te-ai mutat aici. 

— Mami? 

Addie ieși din camera ei. 

Bo şi Meg se întoarseră spre ea, la fel de fascinați cum fuseseră 
părinții lui Bo. Celia le făcu cunoștință, apoi își desfăcu cadoul în 
timp ce Meg și Bo îi puseră întrebări lui Addie. 

Celia scoase un set minunat de ustensile pentru gătit care 
includea o spatulă, o furculiță de paste și un polonic printre altele. 
Cutia strălucitoare din metal în care se aflau era gravată cu litera 
C. 

Bo şi Addie nu terminaseră de vorbit, dar Meg îi atrase atenția. 

— Am auzit că îţi place să gătești. 

— Chiar așa. E un set minunat. Mulţumesc. ÎI voi folosi mereu. 

— Mă bucur că-ți place. 

Celia arătă cu mâna înspre camera de zi. 

— Dacă aș avea mobilă, v-aș invita să vă așezați. Dar cum nu am, 
tot ce pot să vă ofer este mâncare. 

— Multă mâncare! se băgă Addie în discuţie. 

Fa le făcu cu mâna nou-veniţilor să o urmeze. 

— Haideţi să vă arăt. 

În bucătărie, pe unul dintre blaturile de marmură tronau la loc 
de cinste brioșe cu banane, biscuiţi tradiționali scoțieni și un tort de 
cafea cu scorţişoară. 

Meg și Bo se opriră amândoi la vederea festinului. 

— Ai făcut toate astea azi-dimineață? întrebă Bo. 

Celia încuviință și se abţinu să mărturisească faptul că asta era o 
mică obsesie. Prefera ca ei să creadă că era pur și simplu harnică. 

Bo așeză o felie din tortul de cafea pe o farfurie din hârtie, iar Meg 
alese o brioșă. Atât Addie, cât și Celia se serviră cu biscuiţi. 

— Deci, Addie. 

Meg scoase hârtia de pe brioșă. 

— Te-ai distrat în vara asta? 

— Da. 

— Ce ai făcut? 

În felul ei calm și serios, Addie îi povesti despre piscina din River 
Run și despre băiatul care intrase în bucluc pentru că o stropise în 
față cu un pistol cu apă. 

Meg și Bo se sprijineau de masă, unul lângă altul. Își vedeau de 
mâncare, ascultând cu atenţie, punând întrebări. Meg își încolăci o mână 
de cotul lui Bo. El își lipi cotul aproape de trup într-un gest protector. 

Exista o atracție între cei doi. Atât de puternică încât era aproape 
palpabilă pentru Celia. Cum e să ai o astfel de legătură cu soțul tău? 
Probabil că era ceva minunat. 

În vreme ce Meg nu era neapărat o frumusețe, chipul și atitudinea 
ei aveau un farmec aparte care îi plăcu Celiei. Meg purta un tricou roz, 
pantaloni asortați scurți marca Nike, pantofi de tenis, era machiată 
discret și își ținea părul strâns într-o coadă de cal. Chiar și așa, femeia 
arăta elegant. 

Bo îi semăna putin lui Ty atât fizic, cât și ca personalitate. Celia nu 
îl cunoscuse în timpul anilor de liceu deoarece absolvise chiar înainte 
ca ea să vină acolo. Băieţii din familia Porter pe care îi cunoscuse la 
vremea respectivă, Ty și Jake, apăruseră în mii de povești de dragoste 
imaginare. După cum arăta, Celia ghici că probabil și Bo fusese 
implicat în astfel de fantezii. 

Când Addie se opri în sfârșit pentru a se uita la cei care o ascultau 
și pentru a-și trage răsuflarea, Celia profită de ocazie. 

— Cum v-aţi cunoscut? 

Ochii lui Meg sclipiră amuzaţi. 

— Am încercat să-l concediez. N-a mers. 

— Să-l concediezi? întrebă Addie. 

— Da, îi spuse Meg lui Addie. El era responsabil de un loc numit 
Whispering Creek Horses. Era un grajd. Când am preluat ferma 


tatălui meu, m-am gândit că nu am nevoie de un grajd plin de cai. 

Meg ridică din umeri. 

— M-am înșelat. S-a dovedit până la urmă că îmi plăcea și că... 

Fa își ridică privirea spre Bo. El se uită la ea. 

— ... chiar îmi plăcea de bărbatul care avea grijă de el. 

Bo îi zâmbi soţiei lui atât de afectuos încât sentimentul era aproape 
palpabil în cameră. Fi bine, asta era. Povestea Celiei cu Ty — ne-am 
căsătorit, iar soțului meu i-a părut rău a doua zi dimineață — nu se 
putea compara cu a lor. 

— Ştiai, spuse Addie, că tati i-a returnat lui mami brățara când ea 
a pierdut-o? 

— Nu, răspunse Meg, nu știam povestea asta. 

— A fost ca în basmul cu Cenușăreasa. 

Obrajii Celiei se încălziră. Exact asta îi lipsea. Fetița ei inventa 
o poveste de iubire între ea și Ty în faţa unui cuplu care se iubea cu 
adevărat. 

— Îţi amintești de pantoful de cristal? continuă Addie. A fost 
chiar așa, numai că tati i-a adus o brățară. Nu un pantof. E foarte, 
foarte drăguţ. 

Meg și Bo încuviințară. 

— El mi-a dat cizmulițele astea, spuse Addie. 

— Îmi plac, îi spuse Meg. 

Bo înghiţi ultima bucată din tortul de cafea. 

— A fost delicios, Celia. 

— La fel și asta. 

Meg ridică ce îi mai rămăsese din brioșa ei. 

— Mulţumesc. 

— Vreau să spun că e de-a dreptul bun, spuse Meg. Eşti foarte 
talentată. 

Zgomotul unui motor puternic și scârțâitul frânelor o întrerupseră. 

Venise camionul de mutări. 

leșiră în verandă să vadă cum cei doi bărbați care veniseră cu 
camionul au deschis ușile din spate ale vehiculului, au pus o rampă și 
au descărcat primul obiect de mobilă. Canapeaua ei. 

— Esti de acord, o întrebă Bo, să aduc câţiva voluntari de la școala 
biblică să ne ajute? 


— Da. 

Era o zi lucrătoare și încinsă de flăcările iadului. Celia nu-și 
imagina că vreunul dintre prietenii lui Bo avea să-i accepte invitația, 
dar nu strica să-l lase să îi întrebe. Din experienţa ei, nici măcar 
familia apropiată nu dorea să ajute pe cineva cu mutatul. 

Bo își scoase telefonul și începu să tasteze ceva, apoi se îndreptă 
spre rampa camionului. Meg îl urmă. El se opri la jumătatea 
drumului. 

— Nici vorbă, Contesă. 

— Bo, pot să car — 

— Nu cu mine în preajmă. 

Bo îi zâmbi ștrengărește, un zâmbet care dezvăluia tot felul de 
slăbiciuni în ceea ce o privea. 

Meg dădu din cap, iar buzele i se arcuiră. 

— N-ai leac. 

— Așa-i, fu el de acord. 

Meg se îndreptă spre Celia. 

— Pot să te ajut cu ceva înăuntru? 


— Sigur că da. 


Pentru numele lui Dumnezeu, ce se întâmpla? 

În timp ce fratele său, Jake, parcă vizavi de casa Celiei, Ty, de pe 
locul din dreapta observă cu atenţie scena. Camionul de mutări pe 
care îl angajase stătea în curbă și mulți tipi de vârsta lui descărcau 
cutii și le cărau înăuntru în casa Celiei. 

Ty se încruntă. Cine îi invitase? 

leși din mașină și se îndreptă spre casă în cârje. Jake puse mâna 
pe un bax de apă îmbuteliată din portbagajul camionului și merse la 
pas cu el. 

Ty arătă cu bărbia înspre baxul de apă. 

— Ce-i asta? 

— Voiam să-i dau ceva Celiei. Ştii tu, ceva de casă nouă. 

— Apă îmbuteliată? 

— E o chestie practică. 

Ty l-ar fi tachinat pe Jake dacă ar fi avut pe cine. Dar de când se 
întorsese acasă din Irak, rănit și luptându-se cu stresul posttraumatic, 
fratele lui mai mic fusese întors pe dos. Jake nu mai era fratele pe 
care Ty îl știa, cel care se lăsa angrenat în agasări și răspundea cu 
aceeași monedă, sâcâindu-l. Nici nu mai era cineva care să râdă. Sau 
să zâmbească măcar. 

În timp ce se apropiau de ușa de la intrare, Bo ieși cu fața 
îmbujorată de la căldură și muncă. 

— Hei. 

Se opri în faţa lor. 

— Cum stau lucrurile la fermă? îl întrebă pe Jake. 

— Bine. 

— Cine sunt toți oamenii ăștia? 

Ty arătă înspre bărbaţii care treceau pe lângă ei. 

— Sunt prieteni de-ai noștri de la biserică. 

Căsătoriți sau burlaci? vru Ty să întrebe. Era de-a dreptul iritat. Nu 
voia ca niște tipi necăsătoriți a căror picioare nu erau lezate cum erau 
ale lui, să care lucrurile Celiei. 

— Descărcăm destul de repede, continuă Bo. Cred că golim 
camionul într-o jumătate de oră. 

— Mă duc să pun asta jos și te ajut. 

Jake intră în casă. 

Bo îl măsură cu privirea pe Ty. 

— Am stat puţin de vorbă cu Celia. Pare cumsecade. Și fetița ta 
e superbă. 

— Da. 

— Seamănă cu tine. 

— Zău? Eu zic că seamănă cu mama ei. 

— În mare parte. Dar îţi moștenește gropiţa din obraz, numai că 
pe partea cealaltă. Pe tine nu te prinde, dar ei îi vine bine. 

Bo zâmbi, îl bătu pe umăr, și trecu pe lângă el. 

În living, Ty văzu că mobila Celiei fusese împinsă în mijlocul 
încăperii. Fără nicio îndoială voia să își lase suficient loc pentru 
zugrăvit înainte de a aranja totul. 

Aruncă o privire înspre dormitorul din față în timp ce trecu pe 
lângă el, căutând-o pe Celia. Părinţii lui îi asamblau patul, iar o cutie 

deschisă din carton se afla între ei. În camera lui Addie, femeile 
despachetau cărți și le așezau pe rafturi. 

— Tati! 

Addie alergă la el și îl îmbrățișă. 

— Bună, scumpo. 

— Ne-au venit lucrurile. 

— Bun. 

— O să fiu aici. 

Fetița intră în camera ei roz. 

— Să ajut. 

— În regulă. O să vin și eu un pic mai târziu. 

Ty le găsi pe Meg, cumnata lui, și pe alte două femei în bucătărie 
despachetând vesela din hârtia de ziar. O îndrăgea tare mult pe 
cumnata lui, care se dovedise a fi una dintre cele mai cumsecade 
persoane din lume. 

— Bună, Meg. Te-ai hotărât să-l părăsești pe fratele meu și să fugi 
cu mine? 

— Am auzit asta! urlă Bo din cealaltă parte a casei. 

— Upss, șopti Ty. 

Meg râse. 

— Cred că deocamdată rămân cu Bo. Îmi cam place de el. 

— Micera teamă de asta. 

Le privi întrebător pe celelalte două femei, o blondă și o roșcată. 
Blonda, Kelsey, fusese în grupul lui din liceu. 

— Doreşște vreuna dintre voi să fugă cu mine? 

— Eu! răspunseră la unison. 

— Ei, așa mai merge. 

— Mă bucur să te revăd, Ty, spuse roșcata. Au trecut câțiva ani. 

Nu-și amintea de ea. Deloc. 

— Andria, îl ajută ea. 

Tot nimic. 

— Așa. Ce mai faci? 

— Foarte bine. 

— Ce mai faci zu în ultima vreme? îl întrebă Kelsey, iar pe chipul 
ei se citea compasiunea. Tot orașul și-a făcut griji din pricina ta de 
când cu accidentul. 

S-a zis cu speranţa lui ca toți oamenii de la biserică care trebăluiau 
de zor prin casa Celiei să fie căsătoriţi. Acestea două erau clar 
necăsătorite. 

— Sunt în regulă. 

Ty ridică din umeri. 

— E vina mea. Am primit ce-am meritat pentru că am căzut de 
pe taur. 

— O, îl compătimi Andria. 

Meg dădu ochii peste cap. 

— Sper să te simți mai bine în curând. 

Kelsey vorbi cu o simpatie atât de mieroasă, încât și-ar fi putut 
turna siropul pe clătite. 

Celia își făcu apariția în pragul bucătăriei, care ducea în sufragerie, 
și părea supărată. Dumnezeu să aibă milă, purta din nou acel maiou 
galben. Își pusese niște pantaloni scurţi din blug tăiat și își strânsese 
părul la spate cu una dintre bentiţele ei elastice. Nu purta pantofi, doar 
o brățară de picior, avea o bucată de folie cu bule și o dâră prăfuită pe 
frunte. Îl privi tăioasă, apoi dispăru din nou în sufragerie. 

Lui îi veni să râdă. 

— Vă mulțumesc că ați dat o mână de ajutor azi, le spuse el 
femeilor. 

— A fost plăcerea noastră, Ty. 

În timp ce trecea pe lângă ele către sufragerie, zări niște farfurii 
aproape goale. 

— Ce-i cu mâncarea asta? 

— Celia a făcut-o, răspunse Meg. Totul e delicios. 

Ca și cum maioul galben nu era de-ajuns. Celia găzise? Îi plăcuseră 
dintotdeauna dulciurile. Călătorise ani buni și mâncase cât pentru 
trei vieți meniuri de restaurant, dar nici pe departe suficient de multe 
dulciuri de casă. 

Din moment ce era nepoliticos să ia tot ce mai rămăsese în 
farfurie, deși și-ar fi dorit, Ty înșfăcă o brioșă și două dintre prăjiturile 
gustoase. 

— O să-ți fie greu să le cari. 

Kelsey se grăbi și îi oferi un șerveţel. 

— Uite, dă-mi voie. 

— Mersi. 

Puse mâncarea pe șervețelul ei și se îndreptă în sufragerie cu 
Kelsey pe urmele lui. 

Celia stătea lângă dulapul încorporat în perete, trăgând folia cu 
bule de pe farfurii și punându-le înăuntru. Nu se uită în direcţia lui. 

— Te simţi bine? 

Kelsey îi așeză cu grijă mâncarea pe masa din sufragerie care se 
afla lângă el. O făcea pe asistenta. 

— Sigur că da. 

— Să-mi spui dacă te mai pot ajuta cu ceva. 

— Mulţumesc. 

Femeia îl privi îndelung înainte să se întoarcă în bucătărie. Dacă o 
săruta pe Kelsey, cu siguranţă nu avea să fie pălmuit de blondă. 

Tinându-se în echilibru în cârje, mușcă din brioșă. De îndată ce 
gustă din ea, aroma îl îmbătă. Banane, nuci, zahăr, scorţişoară — toate 
în proporţia corectă. Nu se compara cu ceva cumpărat de pe piaţă. 
Proaspătă și moale... încât ți se topea în gură. El gemu. 

Celia îi aruncă o privire. 

— Am o slăbiciune pentru dulciuri, explică el. 

— Nu mi-am amintit. 

— Se spune că drumul către inima unui bărbat trece prin stomac. 

— Nu le-am copt pentru tine, îngâmfatule. 

În locul programărilor la fizioterapie, al turelor de bazin pe care 
era nevoit să le parcurgă zilnic, și al medicamentelor, medicii ar fi 
trebuit să îi recomande să mănânce ce gătea Celia și să o asculte cum 
îi pune porecle. Aceste două lucruri îl făceau să se simtă mult mai 
bine decât toate celelalte. 

— Nu-mi place porecla aia. 

— Marele îngâmfat. Ce zici de asta? 

Ty înghiţi, apoi mușcă din nou și aproape că se lăsă în genunchi 
de plăcere. 

— Nu e puţin ironic faptul că femeia care este împotriva 
colorantului roșu pentru mâncare gătește cele mai dulci deserturi din 
țară? 

— Am o personalitate complexă. 

— E cel mai bun lucru pe care l-am mâncat în viața mea. 

Celia își îndepărtă o şuviță ondulată de păr care îi căzuse pe față 
și îl observă cu atenție. 

— Nu crezi că exagerezi? 

— Nu atunci când vine vorba de mâncare. 

Atenţia ei se mută pe maxilarul lui, zăbovi acolo, apoi cobori și îi 
observă pieptul. 

Ty deveni conștient de ce se întâmplă. Se opri din mestecat. 

Celia se întoarse la aranjatul veselei. 

— Tocmai te holbai la pectoralii mei? întrebă el. 

— Ce? Nu! 

Stătea cu spatele la el. 

— Așa cum am spus în discuția noastră ieri, suntem doar prieteni. 

Celia o folosise pe Addie drept motiv pentru care nu ar trebui să-și 
dea întâlniri. Ty se gândise la sărutul și la discuţia lor toată noaptea 
și toată ziua. 

Nu te juca cu mine, îi spusese Celia. Ne-am înteles? 

Addie nu era singura care trebuia să fie păzită de acţiunile lui. O 
rănise atât de rău pe Celia ultima oară, încât ea îi tăinuise existenţa 
fetiţei. 

Celia îl convinse ieri că era cel mai bine pentru toţi trei dacă 
Ty își ținea mâinile acasă. Fără atingeri, în urmă cu o oră, stând 
în intimitatea casei lui, fusese un adevăr ce-i era clar în minte, 
iar planul lui de a se însura cu Tawny părea plauzibil. Dar aici, 
cu Celia în fața lui, totul devenise neclar. Din motive pe care nu 
le înţelegea, Celia avea puterea de a-l zăpăci, de a face ca toate 
bunele lui intenţii să se facă praf și pulbere. Îl făcea să-și piardă 
încrederea în sine. 

Concentrează-ţi toată atenția asupra lui Addie, omule. Nu te mai 
gândi la mama ei. Acum că Celia și Addie se aflau în Holley, Ty pur și 
simplu trebuia să-și consolideze relația cu fiica lui. 

Poc. Poc. Poc. Poc. Celia stivui mai multe farfurii în dulap. 

— Ai de gând să te faci util? Sau o să te plimbi prin preajmă 
mâncând toată ziua? 

Ty devoră brioșa și jumătate dintr-o prăjitură. 

— Am piciorul zdrobit, ai uitat? Acum mă pricep doar la mâncat. 

— Nu uita flirtatul. 

— Flirtatul? 

— Esti bun la așa ceva. 

Ty îşi lăsă capul într-o parte. Un zâmbet îi apăru în colțul gurii. 

— Eşti geloasă? 

Celia pufăi. 

— Eu sunt. S-a dat vreunul dintre tipii ăștia la tine? 

— Da. Toti. 

— Şi? 

— Nu m-am hotărât pe care să-l aleg ca iubit, dar ziua nu s-a 
terminat încă. 

— Dacă trebuie să bat pe careva de aici, Celia, voi face asta. 

— Atunci începe cu Jake. Mi-a adus asta. 

Celia arătă cu piciorul ei grațios în direcția baxului de apă. 

— Trebuie să recunosti că e ceva foarte romantic. 

— Dacă-i aşa, atunci înseamnă că n-am priceput definiția 
termenului de romantism. 

Se așeză pe un scaun și se aplecă să descarce una dintre cutii. 

— Toţi din familia ta mi-au adus câte ceva azi. Părinții tăi mi-au 
adus plicuri cu lavandă din Franţa. Meg și Bo mi-au dăruit un set 
de ustensile de bucătărie. A fost foarte drăguţ din partea lor. Nu mă 
aşteptam să primesc ceva. 

— Suntem ospitalieri aici în Texas. 

Celia deschise o nouă cutie din carton. 

— Meg și Bo par fericiți împreună. 

— Așa este. 

Ty o auzea pe Meg cum era angajată în discuţie cu celelalte femei 
din bucătărie. 

— Bo era normal înainte să se îndrăgostească nebunește de ea. 
Ar trebui să-l vezi de fiecare dată când unul dintre noi sugerează să 
facem ceva chiar și puţin periculos. 

— Precum? 

— Săritul cu mașina pe patru roți. Skiul pe apă. Bo, Jake, Dru 
și eu am crescut făcând lucruri din astea. Dar numai să menţionezi 
chestiile astea în fața lui Meg, iar lui Bo îi sare țandăra. E ca un om al 
grotelor când vine vorba de ea. 

— Mult prea protector? 

— Cam așa cum ești tu cu Addie. 

— Nu o sufoc. Sunt doar... grijulie. 

— Ty? 

— Hmm? 

— Te frământă ceva. 

— Îmi fac griji că ai de gând să zugrăvești sufrageria într-o culoare 
nebunească. 

— Ei bine, cu siguranță nu o să vopsesc cu maro ca la tine acasă. 

— Poftim. 

Ty scoase două cărți de credit din buzunarul din spate și le puse 
pe masă. 

— Ţi-am luat un card Lowe. Plătește cu el când faci cumpărăturile 
pentru casă. Zugrăveală sau orice ai nevoie. 

Celia își încreți fruntea. 

— Celălalt e un card de debit. [i-am deschis un cont la banca 
mea. M-am gândit că Addie are nevoie pentru școală. 

Se întoarse să scoată lucruri din cutia de lângă el. Știa că Celiei îi 
era greu să accepte ajutorul lui, așa că nu voia să facă mare tam-tam 
pe chestia asta. 

— Mulţumesc, dar nu pot să accept cardurile. 

Era de așteptat. 

— Bineînţeles că poţi. Sunt tatăl lui Addie și îți datorez pensia 
alimentară. 

— Ne-ai inclus în asigurarea ta medicală și ne-ai cumpărat o 
mașină și o casă, Ty. Eu zic că suntem chit. 

Sprâncenele lui se lăsară în jos. 

— Nu, nu suntem. Un judecător ar hotărî să-ți ofer sprijin 
financiar lunar pentru Addie. 

Ty puse cardurile pe masă în direcţia ei. 

— Măcar atât pot să fac. 

Celia își strânse buzele. 

— Te rog, spuse el. 

— Nu pot. 

Lui îi era tare frică că ea vorbea serios. Se ridică în picioare, iar 
șoldul lui stâng fu săgetat de durere. Strânse din dinți. 

— Aș fi zugrăvit deja casa, numai că voiam să-ți alegi culorile 

care-ţi plac. Dacă nu vrei să primesti cardul Lowe, atunci o să cumpăr 
vopsea maro. 

— Îmi voi cumpăra singură vopseaua, Ty Porter. Și cu asta am 
încheiat subiectul. 

— Celia, mârâi el. 

Ty voia să le ofere ei și lui Addie orice fleac colorat, de fetișcană, pe 
care îl doreau. Dacă nu putea face măcar atât, atunci la ce îi foloseau 
toți banii pe care îi câștigase? 

Bărbia Celiei se încăpățână. 

— Până acum ţi-am făcut pe plac. M-am mutat aici, conduc 
mașina pe care mi-ai dat-o, dar asta e tot. Nu merg mai departe. Și 
apropo, apreciez cizmele pe care mi le-ai luat, dar nu le pot primi nici 
pe ele. Înainte să pleci, o să ţi le dau ca să le poți returna. 

— Nu le returnez. 

— Ba da... 

— Nu. Categoric nu. 

Ty o înfruntă fățiș, comunicându-i dincolo de cuvinte: FEșzi o pacoste. 

Celia îi răspunse cu o privire care spunea: La fel şi fu, amice. 

Se considerase întotdeauna o persoană îndrăzneață, dar femeia 
asta micuță cu păr ondulat și chip frumos ar putea fi mai curajoasă 
decât el. 

— Ai de gând să mă omori, Celia? 

— Nu chiar. Ai uitat? Dacă mori, rămân fără mașină. 

— Cioc, cioc. 

O voce masculină. Ty aruncă o privire spre ușa care dădea în living. 
Un bărbat stătea în prag având doi băieți în fața lui, unul de-o parte, 
altul de cealaltă. 

— Îmi cer scuze că vă întrerup. Am venit numai să mă prezint. 
Locuiesc alături. 

— O, bună! 

Celia abordă o expresie bucuroasă pe care nu o avea niciodată în 
prezenţa lui Ty și se duse la noul venit ca să îi strângă mâna. 

— Celia. Eu și fata mea, Addie, ne mutăm azi. 

— Neill Martin. 

Celia spusese fiica mea. Cu siguranță că nu avea de gând să zică 
fiica noastră. 

Celia făcu un semn în direcția lui. 

Neill se aplecă peste băieți, iar cei doi adulți își strânseră mâinile. 

Făcând un pas înapoi, Neill îi luă pe băieți pe după umeri. 

— Aceștia sunt fiii mei, Tanner și Tyson. 

Unul dintre ei arăta de-o seamă cu Addie, celălalt cu câțiva ani 
mai mare. 

— Addie o să fie încântată să vă cunoască. 

Celia le zâmbi băieților. 

— Este în camera ei de după colț dacă doriţi să o salutați. 

Băieţii se uitară la Neill, care încuviință. Ei plecară. 

— Îi am la mine o dată la două săptămâni și în serile de miercuri, 
îi spuse Neill Celiei. Stau cu mama lor în restul timpului. 

Dintre toate casele din Holley, Ty îi cumpărase Celiei o locuinţă 
chiar lângă un tip divorțat. Minunat. 

— Ar trebui să planificăm o întâlnire pentru copii, spuse Neill, 
holbându-se la Celia așa cum un vițel se holbează la mama lui. 

Ty se abţinu să nu refuze oferta lui Neill. Bănuia că Celiei nu o să 
îi convină lucrul ăsta. 

— Mi-ar plăcea, răspunse Celia. 

— De unde te-ai mutat? 

În timp ce Neill și Celia stăteau de vorbă, Ty rămase tăcut, 
privindu-i. Atitudinea veselă pe care o abordase Celia în prezența 
acestui străin se potrivea prea puțin cu personalitatea ei adevărată, 
acea latură bătăioasă pe care o afișa în faţa lui Ty. 

Ty îşi dădu bine seama că Neill era atras de Celia, și de ce nu ar fi 
fost? Un bărbat ar trebui să fie chior să nu o placă pe Celia. Mai ales 
în acel maiou galben. Mai ales cu atitudinea asta falsă pe care o afișa. 

— Sunt avocat, spunea Neill. Fac naveta în Plano la muncă. 

Neill arăta în jur de treizeci și cinci de ani. Avea păr negru lucios, 
o cămașă polo, pantofi de navigație. Neill era la fel de diferit de Ty 
precum era caviarul de chipsuri. 

Celiei nu avea cum să îi placă de nesăratul ăsta. Chipsurile erau 
mai gustoase decât caviarul. Toată lumea știa asta. 

Totuși, pe măsură ce stăteau de vorbă, părea că Celia ar prefera 
caviarul. Ieri îi spusese că nu putea fi vorba de vreo relație romantică 

între ei și că voia să oficializeze divorțul. Acest Neill era probabil 
genul de bărbat cu care s-ar întâlni de îndată ce s-ar usca cerneala pe 
certificatul de divort. 

Pieptul lui Ty se încordă la gândul acesta. Nu voia nimic altceva 
decât să-și întindă brațul și să o împingă pe Celia în spatele lui. Era 
soția /ui. 

În același timp, Celia nu era soţia lui. Nu avea niciun cuvânt de 
spus în deciziile ei. Ea trăia singură în casa asta împreună cu Addie. 
Neill locuia alături. lar Ty locuia în cealaltă parte o orașului. Celia și 
Neill erau aproape unul de celălalt, iar Ty nu era suficient de aproape 
ca să facă ceva în privința asta. 

Chiar și așa. Ce gând îl măcina? 

Numai peste cadavrul meu. 

elia zugrăvi interiorul casei în culori care se găseau mai 

degrabă într-o pungă de bomboane Starbursts cu arome 

tropicale. Pentru camera de zi: albastru-verzui. Sufrageria: 
un galben deschis. Bucătăria: galben-portocaliu. Holul și baia: un 
verde de culoarea pepenelui. Dormitorul ei: mov deschis ca petala de 
orhidee. 

Timp de două zile lucră neîncetat la zugrăvit. Membrii din BAFP 
(brigada de ajutor a familiei Porter) veniră des să-i dea o mână de 
ajutor. 

Cea mai plăcută companie și cel mai neinspirat zugrav era: Meg. 
Celia își putea număra toți prietenii adevărați pe degetele de la o 
mână, iar unchiul Danny ocupa un deget întreg. Se întâmpla foarte 
rar ca ea să întâlnească pe cineva în prezenţa căruia să simtă acel c/ick 
misterios. Dar după ce petrecuse o singură oră de zugrăvit împreună 
cu Meg, Celia era dispusă să o zbughească pe ușă și să cumpere 
lănţișoare cu pandantivul prieteniei în formă de inimă ruptă în două, 
o parte pentru Meg și una pentru ea. Nu o deranja faptul că trebuia să 
refacă porțiunile pe care le zugrăvise Meg, după ce rămânea singură. 

Cea mai dificilă companie era și cel mai bun zugrav: Jake. 

Cu numai optsprezece luni mai tânăr decât Ty, Jake fusese în 
clasă cu Celia pe toată durata liceului. Faptul că Celia fusese atât de 
amorezată de Ty o făcuse să îl bage în seamă pe Jake, deoarece era 
fratele lui Ty. Fusese mereu atentă când îl văzuse pe Jake, vorbise cu 
el sau îi auzise pe alții că vorbeau despre el. 

Jake fusese incredibil de chipeș la vremea aceea, în plus mai era și 
fundașul echipei de fotbal. Fundașii chipeși de la liceele importante 
din statul obsedat de sporturi al Texasului erau adesea încrezuți, 
elitiști sau pur și simplu enervanți. Nu și Jake. Și-l amintea fiind isteț, 
abordabil și cumsecade, și cineva care își alegea cu grijă vorbele. 

Amintirile ei cu Jake din liceu făceau să-i fie greu să interacţioneze 
cu Jake de acum. Cicatricea de pe fața lui nu era încrețită sau roșie. 
Fra albă, fină și subțire ca ascuţișul unei săbii. Cu toate astea, nu 
aveai cum să nu o vezi. Începea de la nasul lui și îi străbătea faţa. Nu 
îl urâțea. Nimic nu ar fi putut face așa ceva. Dar părea să fie dovada 
vizibilă a unor cicatrici interioare mult mai adânci. 

În cele două dăţi când a venit să o ajute cu zugrăvitul, Jake a fost 
foarte scump la vorbă. La început, Celia a încercat să depene amintiri 
cu el despre liceul Plano East. El răspunse, dar atitudinea lui o asigură 
că prăpastia dintre băiatul din trecut și cel de acum nu era o provocare 
doar pentru ea. Cu prima ocazie, își luă găleata cu vopsea și se duse să 
zugrăvească în altă cameră. 

Celia ajunsese la concluzia că războiul ucisese ceva în sufletul lui 
Jake Porter. Poate că văzuse prea multe și fusese afectat prea profund. 
Se ascunsese în spatele unui scut de nepătruns și — din ce îi spusese 
Ty — își omora timpul antrenând cai pursânge pentru curse. Dar în 
afară de asta, nu-i mai rămăsese nimic altceva. Uitându-te în ochii 
lui era ca și cum te-ai fi uitat în ochii unui bătrân ursuz în vârstă de 
șaptezeci de ani, amărât de viață. 

Cea mai absentă companie era și cea mai palpabilă: Ty. 

Din moment ce nu putea să ajute cu zugrăvitul din pricina 
genunchiului, o ţinea pe Addie acasă la el câteva ore pe zi pentru ca 
Celia să poată trebălui în voie. Numai dacă l-ar fi putut uita atât de 
ușor! În schimb, nu își putea scoate din minte acel sărut afurisit. De 
fiecare dată când o lăsa pe Addie la el sau venea să o ia și trebuia să 
stea puţin de vorbă cu Ty, Celia era extrem de conștientă de atracția 

care plutea între ei. Ce nu se spunea în cuvinte era mai puternic decât 
cuvintele în sine. 

Celia gătea dimineața devreme pentru a se calma, lucra în casă 
toată ziua, apoi continua munca și după ce o punea seara pe Addie 
la culcare. 

Golul ei interior care nu putea fi umplut părea să îi ceară insistent 
să se liniștească și să asculte. Celia sperase că o situaţie financiară mai 
stabilă avea să o facă să se simtă împlinită, dar nu era așa. Golul părea 
că se mărește în fiecare zi. Ceea ce vocea părea să sugereze era faptul 
că dacă se oprea să se odihnească, atunci îi putea da pace. 

Odihnă? Dormea prea puţin, se îngrijora prea mult, și gătea mai 
multă mâncare înainte de răsăritul soarelui decât un participant la 
concursurile culinare. Nu o putea ţine așa la nesfârșit. Dar odihnă? 

Odihna nu avea niciun sens pentru Celia. 

Era o mamă singură. Mamele singure nu se odihneau. 


Ziua celei de-a cincea aniversări a fetiţei veni ca orice dimineață 
obișnuită de august în Texas: călduroasă, umedă și atât de strălucitoare, 
încât nu puteai sta fără ochelari. 

Ceva ce nu avea să fie identic cu celelalte aniversări? Celebrarea 
zilei de naștere a lui Addie. Pentru prima oară, tatăl lui Addie avea să 
fie gazda petrecerii. 

Când Ty o întrebase pe Celia dacă putea să-și invite familia la el 
acasă la cina aniversară a lui Addie, inima Celiei se strânse fiindcă ea 
fusese întotdeauna cea care organizase petrecerile lui Addie. Cu toate 
astea, fu de acord. Casa de turtă dulce, plină cu mobilă acoperită și 
vopsea care se usca, semăna mult cu starea ei emoțională în momentul 
acela — nu era gata de petrecere. 

Și așa se face că Celia stătea în bucătăria lui Ty în seara celei de-a 
cincea aniversări a lui Addie. Familia Porter o înconjura, vorbind, 
glumind și înfruptându-se din gustările pe care Nancy le adusese 
drept aperitiv. 

Celia își aminti de cea de-a patra aniversare a lui Addie, cu un 

an în urmă. La acea vreme nici nu îi trecea prin cap să plece din 
Corvallis. Nu îi cunoștea pe cei mai mulți dintre invitați. Și nici nu îi 
trecea prin cap să își mai intersecteze viața cu Ty. 

Dar iată că el era aici. Mestecând un chips în timp ce Addie îl 
privea cu dor și îi explica de ce Cenușăreasa purta întotdeauna părul 
strâns, iar Aurora își purta părul lăsat în jos. 

De când ajunsese acasă la Ty acum patruzeci și cinci de minute, 
Celia încercase să nu soarbă fiecare gest și cuvânt al lui Ty. Până acum 
eforturile îi erau inutile. Purta o nouă pereche de pantaloni scurți și 
un tricou albastru marin cu sigla luptătorilor de arte marțiale. Arăta 
ca în pozele de pe Pinterest atunci când căutai „tipi atrăgători“. Nu că 
ea s-ar fi pretat vreodată la așa ceva. 

— Addie Dovlecel? 

Celia și Addie se uitară repede una la cealaltă. Unchiul Danny 
ajunsese în sfârșit în Texas? 

— Juu-huu! Pe unde ești? 

Vocea lui Danny se auzea din faţa casei. 

Addie ţipă încântată. Ea și Celia se grăbiră spre ușa de la intrare. 
Baloanele roz și mov pe care Celia și Nancy le agățaseră în fiecare loc 
disponibil din living și din sufrageria lui Ty se legănară în timp ce ele 
trecură. 

Unchiul Danny îi tot spusese Celiei că avea de gând să ajungă 
în Holley la timp pentru ziua lui Addie. Totuși, în sinea ei, Celia 
începuse să se îndoiască. În ultimele zile când vorbiseră la telefon îi 
spusese ceva de genul: „Din moment ce sunt aproape de Wyoming, 
mă voi duce în Marele Parc Naţional Teton“ și „Cred că mă opresc 
să merg pe munte cu bicicleta în Moab, Utah. Au niște terenuri faine 
acolo.“ 

Celia dădu colțul care dădea în foaier la timp ca să îl vadă pe 
Danny cum o îmbrățișează strâns pe Addie. 

— La mulţi ani! 

El o pupă zgomotos pe Addie pe păr. 

— Ce mai faci, fetiță? 

— Sunt bine. Dar tu? 

— În regulă. Nu mă plâng. 

Unchiul Danny întinse pumnul, iar Addie îl lovi. 

— Vremea asta fierbinte de aici e minunată, nu-i așa? Mă simt ca 
și cum aș fi într-o saună suedeză. Îmi face bine la pori. 

El îi dădu drumul lui Addie și o îmbrățișă pe Celia. 

— Cum reziști, surioară? 

— Mă descurc. Mă bucur atât de mult că ești aici. 

Familia Porter se adunase în jurul lui. 

— Ce casă, omule! îi spuse Danny lui Ty în timp ce își strânseră 
mâinile. 

— Mulţumesc. 

Ty îi zâmbi unchiului ei. 

— Ai mult teren în apropiere, spuse Danny. O atmosferă cu totul 
naturală. 

— Mă bucur că-ți place. 

Danny își fixă atenția asupra lui Nancy. 

— Doamna aceasta e cumva mama ta? 

— Da. 

— Sunteţi necăsătorită? 

— Unchiule Danny! 

Dar Nancy își dădu capul pe spate și râse. 

— Nu mai sunt singură de treizeci și cinci de ani. Dar fă-mi o 
ofertă. Și o să mă gândesc. 

Și mai multe râsete. Chiar și soțul ei, John, li se alătură. 

— Sper să cunosc câteva dintre doamnele singure din Holley, îi 
spuse unchiul Danny lui Nancy. Mă puteți ajuta cumva? 

— Sigur! M-aș bucura. 

Celia îi prezentă pe John, Bo, Meg și Jake lui Danny. Dacă vreunul 
dintre texani era suspicios cu privire la un bărbat trecut de cincizeci 
de ani care tocmai făcuse avansuri mamei lor și purta un medalion cu 
un colț de rechin, o cămașă fără mâneci și pantaloni scurți de plajă, 
niciunul nu arătă lucrul acesta. Poate cu excepţia lui Jake. Dar drept 
vorbind, Jake trata pe toată lumea cu suspiciune. 

— Acum că Danny e aici, să mâncăm! 

Nancy bătu din palmele ei mari. 

— Îi este cuiva foame? 

Celiei nu îi ardea de hotdog. Dar din moment ce Ty o lăsase pe 
Addie să aleagă meniul, Celia se purtă așa cum își imagina că s-ar 

purta orice mamă înțelegătoare și se prefăcu că e de acord cu alegerea 
lui Addie. Totuși, pe bune. Hotdog? Exista oare o mâncare mai 
nesănătoasă decât asta? 

Îndată ce fu servită cina, Celia aduse tortul. Addie ceruse vanilie 
cu cremă roz. Celia, care se afla în febra gătitului, făcuse un tort cu trei 
straturi care era suficient de mare să hrănească treizeci de persoane. Îl 
decorase în mod meșteșugit cu tot felul de glazuri cu aromă de mentă. 
Frișca strălucitoare licărea în lumină. Cinci lumânări tronau în mijloc 
și toată familia Porter cântă în timp ce Celia trecu din bucătărie în 
sufragerie, cărând tortul. 

Addie, stând în capul mesei pe un scaun care fusese înălțat cu 
perne, își închise ochii și se gândi mult și bine ce dorință să-și pună. 

Contururile feței lui Addie îi erau atât de dragi și de 
cunoscute Celiei. Ochelarii. Părul drept tuns bob. Conturul 
pufos al obrazului. 

Azi fetiţa ei împlinea cinci ani. Cinci. Și era mai fericită decât 
fusese vreodată, aici în casa mare și maro a lui Ty, sărbătorind ziua ei 
de naștere așa cum nu o mai făcuseră înainte. 

Scumpa ei Addie se făcea mare. Iristeţea o învălui pe Celia 
precum mușchiul care cuprinde un lac, încet și încolăcindu-se. Îi 
dădură lacrimile în colțul ochilor. 

Ty, care stătea de cealaltă parte a lui Addie, o văzu. El arcui 
întrebător o sprânceană, iar acei ochi albaștri magnifici erau atât de 
tandri și plini de compasiune. 

Doamne ai milă! Se putea descurca cu tachinările lui și toată joaca 
lor de-a câinele și pisica. Orice, numai nu compasiunea aceasta care îi 
mergea drept la inimă. 

Addie suflă în lumânări, iar toată lumea din cameră începu să bată 
din palme și să aclame. 

În clipa în care Addie își termină felia de tort, ea îi momi pe toți să 
vină în camera de zi astfel încât să poată deschide cadourile. Adulții, 
care nu-și terminaseră încă porțiile de tort și care sorbeau cafeaua 
decofeinizată, se uitau cum Addie își desfăcea calm și metodic fiecare 
cadou. 

Mai devreme în acea zi, în cadrul micului dejun cu gofre preparate 
în casă, Celia îi dăruise lui Addie un set frumos de cărți cu prințese pe 

care îl găsise pe internet la un preţ bun. Sperase că Ty se va comporta 
ca un om normal și îi va dărui lui Addie un cadou similar. Dar când 
s-a deschis și ultimul cadou și niciunul nu era din partea lui Ty, Celia 
începu să-și facă griji. 

Când îi făcu cu ochiul și ieși pe ușa din spate în cârje, temerea ei se 
intensifică. Ce îi cumpărase oare lui Addie de era atât de mare încât 
nu-l putea împacheta? O mașină Rolls Royce? Un avion particular? 
Un lingou de aur? 

Un ciocănit strident la ușa de la intrare o făcu pe Addie să-și ridice 
privirea de pe jocul Polly Pockets pe care îl avea în față. 

— Oare cine să fie? o întrebă Nancy pe Addie, făcând ochii mari 
și prefăcându-se uimită. 

Nancy știa cu siguranță secretul. 

— Ar fi bine să te duci și să vezi. 

Toată lumea o urmă pe Addie la ușă. 

Celia avea de gând să-l omoare pe Ty dacă acesta mai cheltuia 
mulți bani pe copilul ei... 

Addie deschise ușa și îl văzu pe Ty stând pe veranda de la intrare 
alături de un ponei alb și rotofei care arăta precum un cârnat înghesuit 
într-o caserolă. Fundiţe roz atârnau din coama și din coada poneiului, 
iar la gât avea o fundă mare și mov. 

— La mulţi ani! 

Ty îi zâmbi lui Addie în același mod fermecător care îi cucerise 
inima Celiei atunci când aceasta avea paisprezece ani. 

Un animal viu? I-a cumpărat un PONEI fără să-mi ceară voie? 

Buzele lui Addie se deschiseră fascinate. 

— Vrei să vii și să o să saluţi? întrebă Ty, arătând la fel de mulțumit 
ca și când ar fi câștigat la loto. 

Addie ieși din transă și se duse la ponei. 

— O, Doamne, tot suspină ea în timp ce își încolăci brațele subțiri 
în jurul gâtului animalului. Mulţumesc, tati. Mulţumesc atâââât de 
mult! 

În ritmul ăsta, fiica ei avea să devină iremediabil răsfăţată. 

— Ăla e un câine supraponderal? întrebă Bo. 

— Cred că da, răspunse Jake. 

— Haideţi, băieți, interveni John. Ar putea fi o pisică. 

— O oaie? se băgă și Nancy. 

— Un hamster? își dădu cu părerea Bo. 

— Nu le da atenţie, Celia. 

Meg o strânse pe Celia de braţ. 

— Lor le plac caii, dar mie îmi plac poneii. L-am convins pe Bo să 
cumpere câțiva pentru Whispering Creek și sunt minunati. 

Minunaţi! Dar dacă Addie cădea? Nu ar fi o căzătură la fel de 
puternică ca de pe un ponei mare, dar totuși. Ar putea să-și rupă gâtul 
încercând să călărească un ponei. 

— E a mea? îl întrebă Addie pe Ty, ca și cum nu îi venea să creadă 
ce noroc dăduse peste ea. Pe bune? 

— Numai a ta. Ce nume o să-i pui? 

— Nu ştiu încă. 

— Vrei să o călărești? 

— Da! 

Nu! Se gândi Celia. 

Ty prinse capătul sforii poneiului cu mâna dreaptă pe cârje și 
traversă peluza în direcția grajdului. Addie îi luă de mână pe unchiul 
Danny și pe Meg, apoi îl urmă. Celia își puse ochelarii de soare și se 
grăbi înaintea tuturor ca să îl ajungă din urmă pe Ty. 

Ty îi aruncă o privire provocatoare peste umăr. 

— Hai, începe-ți predica. 

— Nu crezi că ar fi trebuit să mă întrebi înainte să-i cumperi 
fetiţei mele un ponei? 

— Fiica noastră. Și nu. De ce să te întreb când știam că vei spune 
nu? 

— Deoarece sunt mama ei! 

— Aha. 

— Și pentru că e periculos să călărești. 

— Poneiul ăsta de aici ți se pare periculos? 

În mare parte, poneiul era grăsuț și părea să îi fie tare foame. 

— Îţi promit că voi avea grijă de Addie, spuse Ty. Va trebui să ai 
încredere în mine, Celia. 

Acesta nu era tocmai locul sau timpul potrivit ca să îi spună că 
cererea lui de a avea încredere în el era acel lucru IMPOSIBIL pe 
care Celia nu-l putea face. 

— Din nou îi faci cadouri extravagante, deși știi ce părere am despre — 

— Sunt tată. Și pentru prima dată în viaţa mea am ocazia să-i fac 
fetiţei mele un cadou de ziua ei. Poţi să fii sigură că îi voi da ceva bun. 

Traversară aleea, iar copitele poneiului făceau zgomot pe pavajul 
tare. Grajdul, care fusese construit în stilul casei, se apropia tot mai 
mult. Din partea din față se vedea o pășune împrejmuită în josul 
dealului. Doi cai roibi îi priveau cum vin. 

Ty îi aruncă o privire. 

— Eşti simpatică când te înfurii. 

— Taci! Ar putea să te audă cineva. 

— Foarte simpatică. 

— Nu ai voie să-mi spui că sunt simpatică. Suntem părinți cu 
vieți separate care încearcă să se comporte civilizat unul cu celălalt de 
dragul fiicei noastre. Asta-i tot. 

— Și asta trebuie să fie tot? 

Celia se surprinse privindu-i insistent cicatricea atrăgătoare de 
sub buza lui. 

— Nu te înţeleg, Ty. 

— Nici eu nu mă înțeleg în jumătate din timp. De exemplu, tot 
încerc să mă conving să nu te sărut. Dar asta mă face numai să-mi 
doresc mai tare acest lucru. 

Sinceritatea din privirea lui o făcu să-și piardă suflul. Zile întregi 
reușiseră să nu vorbească despre Acel Sărut. 

Numai după ce au ajuns la grajd și Ty a așezat o pătură albă și o 
șa roz — da, roz — pentru copii pe ponei, Celia și-a dat seama cât de 
eficient îi parase el tirada. O privire pătrunzătoare din partea lui, iar 
mintea ei o luase razna. Ty îi distrase cu totul atenţia de la faptul că 
Addie avea să se suie pe un animal neîmblânzit. 

Ty, Addie, Bo și tatăl lui Ty, John, intrară pe pășune. Ceilalți se 
aşezară de-a lungul gardului, iar Danny și Nancy erau de o parte și 
de alta a Celiei. 

Ty îi puse lui Addie pe cap o pălărie englezească neagră de călărit 
și îi strânse breteaua sub bărbie. Fraţii Porter probabil că se luaseră 
la întrecere cu caii fără șa când erau copii. Chiar și așa, familia nu 
comentă cu privire la pălărie, ci doar făcură o poză folosind camera 
telefoanelor. 

Celia începu să-și frământe mâinile îngrijorată. 

Odată ce John o ridică pe Addie în șa, el luă frânghia și îl trase 
ușor pe cal în față într-un ritm foarte lent. Bo mergea lângă Addie 
pe o parte, iar Ty o flanca pe cealaltă parte, reușind să-și manevreze 
bine cârjele pe terenul denivelat. Celia îl putea auzi cum vorbește cu 
Addie, spunându-i cât de bine se descurcă. 

— Bravo, Addie! strigă Meg. 

— Se pare că avem o cowgirl înnăscută, C, spuse Danny. Cât e de 
drăguță! 

— Foarte. 

— Cât se poate de dulce. 

Addie stătea dreaptă și zâmbitoare în șa. Fundiţele poneiului 
dansau și străluceau în vânt, înfășurându-i cizmulițele lui Addie. 

În ciuda îngrijorări ei, scena din faţa Celiei era lipsită de orice 
pericol. Era chiar mai sigură decât mersul cu bicicleta cu Danny. Nu îi 
putea găsi niciun cusur. Încetă să-și mai roadă unghiile. Poate că până 
la urmă poneiul nu fusese cea mai proastă idee din lume. 

— Să nu le spui celorlalți, îi spuse ușor Nancy Celiei, dar Ty a fost 
dintotdeauna preferatul meu. 

Celia observă părul închis și ușor grizonant al soacrei ei, cerceii 
rotunzi, expresia luminoasă. Chiar și Nancy căzuse pradă farmecelor 
lui Ty? Ea, care se presupune că trebuia să fie imparțială? 

— Nu mă înțelege greșit — era o pacoste când era mic. De fiecare 
dată când îl scăpam din ochi, băiatul sărea de pe ceva, călărea ceva sau 
împușca ceva. Fra prea îndrăzneţ și nici nu-i prea păsa de respectarea 
unor reguli. Dar — ea dădu din cap și fluieră îndelung — era fermecător. 
După ce făcea vreo prostie, se uita la mine cu ochii aceia și zâmbea. Ei 
bine! Nu puteam sta supărată pe el niciodată. 

— Pot să-mi imaginez. 

Celia înțelegea foarte bine asta. 

În același timp, era extrem de hotărâtă să reușească la capitolul la 
care fiecare femeie din viața lui Ty eșuase. Să stea supărată pe el. 


20 / 


BECKY WADE 


La cinci după-amiază, a doua zi, Celia termină de udat grădina 
de flori pe care tocmai o plivise și făcu un pas înapoi ca să-și admire 
căsuţa de turtă dulce. De când ajunsese în Texas, zugrăvise fiecare 
cameră, aranjase mobilele și covoarele, despachetase toate cutiile și 
decorase fiecare colțişor al casei. Își construise un cămin. 

În timp ce mergea cu mașina acasă la Ty ca să o ia pe Addie, 
mușchii ei încordați o înștiinţară că îi forțase prea mult. Inainte să 
se gândească să o ierte, ei cereau un duș fierbinte, cina și poate una 
sau trei sau opt felii din tortul cu ciocolată pe care îl făcuse în acea 
dimineață. 

Un BMW necunoscut stătea pe aleea lui Ty exact în locul unde 
parca Celia de obicei. Ciudat. Se strecură lângă el și se îndreptă spre 
casă. 

O brunetă frumoasă ieșea pe ușa de la intrare. 

Celia se opri brusc. 

Femeia o văzu, o salută cu mâna și continuă să se îndrepte în 
direcţia ei. 

Un gust amar, ca de aramă, se îngrămădi în gâtul Celiei. 

— Bună! 

Femeia se opri la câțiva pași de Celia. 

— Eu sunt Tawny. 

Inima Celiei bătu anormal de tare. Cumva, adunându-și toate 
puterile, ea reuși să zâmbească. 

— Mă bucur să te cunosc. Celia. 

Amărăciunea, gelozia și respingerea pe care le experimentase în 
acea dimineață în Vegas o loviră pe Celia în mod fizic, ca un pumn. 
Absolut totul. Îi reveniră în minte. Toate lucrurile pe care se străduise 
să le lase în urmă. 

— Am cunoscut-o pe Addie, spuse Tawny. E adorabilă. 

— Mulţumesc. 

— Am trecut doar să-i aduc lui Ty cina. Îmi pare rău pentru el, ce 
a pățit cu genunchiul și celelalte. 

— Da. 

— Bietul de el. 

Chipul ei exprima un nivel de îngrijorare aplicabil numai în cazul 
dezastrelor naturale. 

— Îmm. 

Ty o iubea pe Tawny. 

Aceasta era femeia cu care el voia să se însoare. 

Și, deși nu îi convenea, Celia își dădea seama de ce. Tawny era 
înaltă și suplă și evident perfectă pentru el cu pantofii ei cu tocuri 
înalte și rochia ei vaporoasă galben cu alb. 

Celia purta pantaloni scurți roșii, un tricou alb și șlapi. Lucrase în 
grădină în zăpușeala Texasului. Dintre toate momentele posibile... se 
întâlnea cu Tawny după ce /ucrase în grădină. 

— În Holley avem o tradiţie, gătim pentru o mamă care tocmai 
a născut, explică Tawny, sau pentru cei care au pierdut pe cineva 
drag sau pentru o persoană care se accidentează așa ca Ty, înţelegi 
ce vreau să spun. Ne pasă de comunitatea noastră și vrem să-i 
ajutăm. 

— E foarte drăguţ din partea ta. Sunt convinsă că lui Ty îi place 
mâncarea. 

— Te-ai instalat deja în noua casă? 

— Da. 

— Mă bucur să aud asta. Nu ezita să mă suni dacă ai nevoie de 
ceva. Mi-ar face plăcere să te ajut. 

Tawny părea să fie la fel de dulce ca o prăjitură Linzer, dar în ochii 
ei, Celia putea citi multă prudență. Tawny îl voia pe Ty pentru ea. Și 
apoi, nu îi plăcea de Celia. Cum ar putea fi altfel? Celia se căsătorise 
și petrecuse o noapte întreagă cu iubitul altei femei. 

— Ne mai vedem, strigă Tawny în timp ce ele se îndreptară în 
direcții diferite. 

Celia o urmări cu privirea pe Tawny, cea cu părul fluturând și cu 
picioare lungi, cum intră în BMW. Experimentă o criză de gelozie 
atât de acută încât se piti, nevăzută, într-un colț de pe veranda lui Ty 
pentru a-și reveni. Celia nu îl putea avea pe Ty pentru sine, dar vai, 
nu voia nici ca Tawny să-l aibă pentru ea. Numai gândul că i-ar vedea 
împreună îi făcea stomacul să se strângă. 

Ar face bine să-și amintească că Tawny nu merita animozitatea ei. 
Nu era vina lui Tawny că Ty o plăcea mai mult pe ea. De asemenea, 
Tawny refuzase să-l primească pe Ty înapoi după povestea din Vegas 
și îl ținuse la distanță câțiva ani. Admirabil. 


209 


BECKY WADE 


Imaginându-și nunta lui Ty și a lui Tawny — amândoi superbi, 
stând în fața altarului, cu numele lor drăguţe care începeau cu 
inițiala 7'-— îi venea greu să simtă amabilitate față de vreunul dintre 
ei. Perspectiva faptului că Tawny avea să devină mama vitregă a lui 
Addie, ceea ce ar însemna să fie nevoită să o vadă și să vorbească cu 
ea la reuniunile familiei Porter pentru tot restul vieții ei o făcea să 
se simtă îngrozitor. 

Își lipi mâinile de față și încercă să-și spună că dacă Tawny 
voia să-și lege viața de dezastrul ambulant numit Ty Porter, atunci 
n-avea decât. Celia nu credea că există vreo femeie care putea 
să-l facă pe Ty Porter să o iubească și să îi fie devotat toată viața. 
Până la urmă Celia fusese cel mai aproape de acest obiectiv, din 
moment ce avea un certificat de căsătorie. Dar el îi aparținuse 
numai pentru o singură noapte nesăbuită. Numai atât îl putuse 
ține pentru ea. 

Când Celia bătu la ușa lui Ty, încă clocotea de mânie, deși știa că 
furia pe care o resimțea era nejustificată. 

Ty răspunse, sprijinindu-se într-o cârjă. 

— De ce ești așa de agitată? 

— N-am nimic. 

— Este vreuna dintre vopselele tale prea normală pentru gustul 
tău? 

— E Addie gata? 

— Au ieșit prea săraţi biscuiții? 

Trecu pe lângă el în foaier, simțind puţin din colonia sa cu aromă 
de pin. Oare și Tawny o simţise? 

— Addie! Hai, scumpo. Trebuie să mergem acasă. 

Ty o privi pe jumătate amuzat. 

— Addie? strigă Celia. Vii? 

— Da, mami. 

Vocea lui Addie se auzi din spatele casei. 

— Vreţi să rămâneți la cină în seara asta, te rog? întrebă Ty. O să 
comand pizza. 

— Nu, mulțumesc. 

El își aranjă șapca pe care o avea pe cap. 

— N-ai de gând să-mi spui ce te necăjește? 

— N-am nimic. 

Celia voia să îi poruncească să tacă din gură... 

— O, murmură Ty pe sub mustață. Te-ai întâlnit cu Tawny afară, 
nu-i așa? 

Fa își încordă maxilarul. 

— Eşti supărată fiindcă îţi place de mine. 

O plăcere tipic masculină i se întipări pe față. 

— Vrei să fiu al tău. 

— Absurd! 

— Ce părere ai despre Tawny? 

— A fost... drăguță. 

— Este foarte drăguță. 

— Şi se întâlneşte cu un medic pediatru, din câte îmi amintesc. 

— Deocamdată. Sigur nu vrei să stai la cină? Te rog frumos! 

— Trebuie să mergem acasă. 

Dacă nu l-ar fi cunoscut, Celia ar fi crezut că fusese rănit de 
refuzul ei. 

Se auzi un zgomot de pași de copil, apoi apăru Addie. 

— Pa, tati. Mulţumesc că am putut sta cu tine. 

— Cu plăcere. 

Ty îşi sprijini un umăr de ușă. 

— Mâine e ziua cea mare, Addie. Prima zi la grădiniță. 

Addie încuviință. 

— Mama ta vrea să te ducă dimineață, dar vom veni amândoi să 
te luăm la sfârsitul orelor. 

— Bine. 

— O să te descurci grozav. 

Addie îl privi pe Ty plină de încredere. 

— Da, zise ea. Așa o să fie. 

— Noapte bună. 

— Noapte bună. 

Marele cowboy chipeș păru puțin pierdut, în timp ce ele plecară 
și îl lăsară singur. 

În drum spre casa ei ce aducea a turtă dulce, emoţiile Celiei 
escaladau. Mânie. De ce își permisese să aibă din nou de-a face 
cu Ty? Disperare. Cum putea să suporte s-o trimită pe Addie 

mâine la școală? Posesivitate. Oare Ty mânca cina preparată de 
Tawny? 

Când Addie se uită în altă parte, își scoase brelocul cu Dă păcii o 
sansă din lănțişorul lui și îl aruncă — cu putere — la gunoi. 

ârziu în aceea noapte, Ty apăsă butonul Derulare. Videoclipul 
de pe YouTube care apăru pe monitorul computerului din birou 
începu din nou. 

Ajunsese să cunoască fiecare secundă din videoclipuri. Când era 
singur, își reamintea cursa, ca și cum ar privi-o din unghiuri diferite 
în mintea sa. Mișcarea taurului. Contrabalansul lui. Își putea aprecia 
prestația din acea zi prin prisma anilor de experiență la fel de bine 
cum vedea și atuurile sau greșelile taurului. Meteor era un taur de 
douăzeci și unu de puncte. N-avea nimic special. Ty călărise tauri de 
calibrul lui de sute de ori înainte. 

Își sprijini coatele de tăblia biroului și își puse capul în palme. 

Îi era dor de Celia. O adusese în Holley, și ea totuși nu era suficient 
de aproape ca să-l mulțumească. 

Îi era dor de ea în fiecare noapte. 

De abia dacă îl vizitase în cursul săptămânii. Și când o făcuse nu 
zăbovise mai mult de câteva minute dimineața sau după-amiaza. 

Când era cu el, Celia îl amuza, îl insulta și îl făcea să râdă. Totul 
era bine. Când pleca, durerea din genunchi îl omora, iar amărăciunea 
se lupta din greu să preia frâul gândurilor. 

Ty îşi ridică capul și se zgâi la imaginile din fața lui. Își aminti cum 
presimţise ceva rău în acea seară în Boise. Dacă ar fi fost înțelept, n-ar 
fi călărit. Călăreții de tauri aveau motive întemeiate să fie superstițioși. 

Privirea lui observa mișcarea și culoarea în schimbare de pe ecran. 
După tot acest timp, tot nu putea înțelege de ce căzuse de pe Meteor. 
Întrebarea, de ce, nu-i dădea pace. Urmărise înregistrările și încercase 
să găsească răspunsul acolo. Altă dată recitise tot ce se scrisese cu 
privire la accident. Întotdeauna era în căutarea acelui indiciu-cheie 
care avea să îl facă să înțeleagă. 

Dacă așa ceva exista — acea dovadă care explica sfârșitul carierei 
lui — Ty nu o putea găsi. 

Căută în buzunar și scoase o sticluță de Vicodin. Îi deschise capacul 
și văzu că îi mai rămăseseră numai trei pastile. Doza pe care o luase 
mai devreme n-avusese efect, așa că luă o gură de apă îmbuteliată și 
dădu pe gât altă pastilă. Mâine va trebui să-și refacă stocul de pastile. 

Ty se lăsă pe spate în scaunul lui din piele și închise ochii. Muncise 
din greu în viață și obținuse ce-și dorise în lumea călăreților de tauri. 
Se confruntase și înainte cu accidente și rateuri. Le depășise pe toate, 
dar pe acesta nu-l putuse depăși. 

Fra un călăreț de tauri cu o carieră terminată, o latură sălbatică 
în care nu puteai avea încredere, și o inimă care clocotea din pricina 
a ceva ce nu putea avea. Cine era el acum? Ce valoare mai avea viaţa 
lui fără slujba asta? 

Habar n-avea și cu siguranță că nu îi plăcea să trăiască cu piciorul 
ăsta distrus în fiecare zi și noapte. 

Petrecuse ani de zile punându-și finanțele în ordine. Putea să iasă 
la pensie chiar acum, să nu mai încaseze niciodată alt cec, și tot să fie 
asigurat pe viață. Totuşi, ideea de a se pensiona îl făcea să se simtă gol 
pe dinăuntru. Cum avea să-și petreacă zilele? Jucând golf? 

În niciun caz. 

Ty avea nevoie de muncă pentru a avea un scop în viaţă. 

Tocmai ieri vecinul lui, Jim, îl sunase să îi spună că el și soția 
lui se gândeau să-și vândă pogonul. Dacă Ty combina suprafața lui 
cultivată cu cea a lui Jim, ar avea suficient de mult teren încât să 
înceapă să crească vite pentru rodeo, așa cum avusese întotdeauna de 
gând să facă atunci când se pensiona. 

Achiziţia terenului lui Jim i-ar oferi lui Ty un viitor. Dar... Dar 
ce? Era ca și cum ar fi avut nevoie să lase în urmă călăritul taurilor și 
vechea lui viaţă înainte să facă loc pentru altceva. 
Poate că de asta devenise obsedat de acea cursă finală. Bătrânul 
călăreț din el nu pricepea ce se întâmplase pe Meteor în acea zi în 
Idaho. Și până nu înţelegea, nu avea cum să treacă de episodul acesta. 


— Bine... ei bine, pa. 

Celia și Addie ajunseseră în sala de clasă a lui Addie la grădiniță 
cu zece minute înainte de începerea programului. Celia agățase 
rucsacul lui Addie în cuier, o ajutase să-și aleagă o pisică Beanie Baby 
în calitate de prietenă a micuței pentru dimineața respectivă și îi 
făcuse numeroase poze lui Addie cu și fără învăţătoarea ei. 

— Pa, mami. 

Addie stătea la locul ei, nemișcată, și cu mâinile împreunate pe 
masă. Arăta ca un tablou al cărui artist redase politețea, emotivitatea 
și curajul, toate în același timp. 

Addie alesese să poarte noua ţinută pe care Meg și Bo i-o dăruiseră 
de ziua ei, un tricou polo roșu și o fustă marinărească punctată cu 
mere micuţe. O cutie din plastic cu rechizite pentru școală, cu numele 
ei pe ea, se afla lângă cotul ei. Clasa ei de la grădiniță era la fel de 
impecabil organizată și la fel de veselă așa cum sperase Celia. 

Fra timpul ca Celia să plece. Numai că... poate că putea zăbovi 
puţin și să îi țină companie lui Addie până când învăţătoarea începea 
ora? Să facă o nouă poză? 

— Ne vedem mai târziu, îi spuse Addie. 

— Bine. O să fiu aici la sfârșitul orelor, așteptându-te în fața porţii 
aşa cum am discutat. 

— Pa, mami. 

Fiica ei. Unicul ei copil. Ce se întâmplase cu bebelușul ei? 

— Ai... ai nevoie de altceva? 

— Nu, sunt în regulă. Pa. 

— Pa. Eu... ești sigură că totul e bine? 

— Sigură. 

— Mâncarea de prânz e în rucsac. 

— Știu. 

— Addie? 

— Da? 

— Te iubesc. 

— Și eu te iubesc, mami. 

Cu inima frângându-i-se, Celia îi zâmbi fetiţei ei. Apoi se 
îndreptă spre maşină fără să se uite în dreapta sau în stânga, fără să se 
gândească. Asociația părinți-profesori de la școală avea să găzduiască 
un mic dejun pentru părinții copiilor de grădiniță de îndată ce suna 
clopoțelul. Celia nu se ducea. Nu avea de gând să plângă în fața 
străinilor, nici să riște să dea peste vreun părinte care ar fi fericit de 
începerea grădiniței și de tot timpul liber, fără copii, pe care îl va avea 
la dispoziție. 

De îndată ce închise portiera, fu năpădită de un val de tristețe. 
Simţea cum începe să alunece. Plângând ușor la început, apoi bocind 
de-a binelea, strânse cu putere volanul și se îndreptă spre casa de turtă 
dulce. 

Timp de cinci ani, dependenţa constantă a lui Addie de ea făcuse 
ca viaţa Celiei să aibă un rost. Totuși, începând cu ziua de azi, fiica 
ei devenise o elevă de grădiniță. De aici încolo, avea să devină din ce 
în ce mai independentă. Addie îi avea acum pe Ty și pe ceilalți din 
familia Porter. Nu mai avea nevoie de Celia ca altădată. 

Celia parcă pe alee și se năpusti de-a lungul grădinii, plângând 
în hohote tot drumul. Înăuntru, își aruncă poșeta și cheile, apoi se 
duse să se așeze pe marginea patului ei. Se ghemui în pat, cu tocurile 
înfipte în tăblia patului și cu braţele încolăcite în mod defensiv pe 
stomac. 

Plânse fiindcă Addie nu mai era un bebeluș și un preşcolar, iar 
ea iubise acea perioadă. Nu se aștepta să facă alt copil, întotdeauna 
o considerase pe Addie drept singurul și unicul ei copil. Timpul îi 
jucase o festă murdară și îi răpise ani pe care nu îi mai putea recupera 
și de care nu se mai putea bucura cu un alt copil. 

Respiră sacadat. Exagerezi, Celia. E ridicol! 

Dorea să fi avut posibilitatea să fie o mamă casnică pentru Addie. 

Își dorea să fi avut mai mulți bani ca să îi cumpere lucruri și să o ducă 
în locuri fabuloase. În schimb, Celia făcuse tot ce îi stătuse în putință 
la aceea vreme și acum își dorea ca acel bine să fi fost mult mai bun. 

Mai lipsea să mai clipească o dată, iar Addie avea să plece la 
facultate și să o părăsească pentru totdeauna... 

Cioc, cioc, cioc. 

Celia se ridică brusc în capul oaselor. Îngrozită că cineva ar putea-o 
surprinde în starea asta, se duse repede la oglinda de deasupra măsuţei 
de toaletă. Arăta de speriat — buclele în dezordine, faţa îi era roșie și 
umedă, iar ochii umflați. Cu dosul palmelor, își şterse lacrimile de pe 
obraji. 

Cioc, cioc. 

Celia aruncă o privire pe fereastra cu deschidere la grădina din 
față. Un Mercedes alb convertibil din anii “80 era parcat la colțul 
casei. Mașina lui Meg. 

S-ar fi prefăcut că nu este acasă dacă ar fi fost vorba de oricine 
altcineva. Dar când venea vorba de blânda şi mângâietoarea Meg? 
Celia își suflă de câteva ori nasul şi deschise ușa de la intrare. 

— Bună. 

Meg o conduse pe Celia înăuntru, iar chipul îi fu imediat inundat 
de compasiune. 

— O, nu. Te simţi bine? 

— M-ai prins în mijlocul unei crize de plâns. 

— Eşti tristă din cauză că Addie a început grădinița? 

Celia încuviință. 

— De asta am venit aici. Uite. 

Meg tinu două cești înalte și îi dădu una Celiei. 

— Cafea cu lapte rece. Acum îmbrăţișează-mă. 

Ele se ţinură în brațe mai bine de un minut și jumătate. Meg o 
bătu ușor pe spate. 

— Hai să luăm loc ca să-mi poți povesti totul. 

Celia o urmă pe Meg în camera de zi, sorbind cu paiul o gură 
zdravănă din cafea. Bunătatea lui Meg o emoţiona atât de tare încât 
fu din nou ispitită să plângă. Respiră, își spuse ea. Celia Park Porter, 
la fel ca multe alte femei dinaintea ta, ai să supravieruieşti primei zile de 
grădiniță a fetitei tale. 

Se așezară pe scaunele din fața ferestrei mari a Celiei. 

— Deci. 

Meg își dădu capul într-o parte. Purta un maiou verde de culoarea 
salviei strâns într-o parte cu o fundă, pantaloni scurți şi sandale 
argintii. 

— Ai avut o dimineaţă grea? 

Celia îi povesti cum o pregătise pe Addie de acasă și cum o 
conduse în clasă. 

— Și apoi ea s-a așezat în banca ei și ar fi trebuit să o vezi stând 
acolo ca o elevă model. Addie era gata cu adevărat. Era în regulă. 

Celia își strecură vârfurile degetelor sub ochi ca să-și mai șteargă 
din lacrimi. 

— Eu am fost cea care m-am pierdut cu firea după ce am plecat. 

Ochii lui Meg se umeziră și ei. 

— Dacă Bo ar fi aici, ar avea șerveţele la el. Așteaptă o clipă. 

Se grăbi în baie și se întoarse cu hârtie igienică. I-o dădu Celiei și 
se așeză la loc pe scaunul ei. 

Celia își tamponă ochii, apoi mototoli hârtia în poală. 

— Cred că depind prea mult de Addie, Meg. Nu e corect faţă de ea. 

— Ascultă-mă, și eu mă confrunt cu aceeași provocare. Când 
eram copil, nu am avut o familie unită, dar acum îl am pe Bo. lar el 
e... e minunat. 

Chipul i se îmblânzi când îl menţionă pe soțul ei. 

— Il iubesc atât de mult încât sunt foarte ispitită să fac din el 
centrul universului meu, știi? Mi-ar fi ușor să îmi bazez fericirea, 
starea mea de spirit, încrederea — cu alte cuvinte, totul — pe el. 

— Deci ce faci? 

— Citesc Biblia și mă rog în fiecare dimineaţă. Asta mă ajută să-mi 
aşez prioritățile. Îmi aminteşte că Dumnezeu e cel mai important 
lucru din viața mea. 

Celia nu prea voia să discute despre Dumnezeu. Vinovăţia nu era 
ceva ce voia să adauge la povara emoțiilor care o asaltau deja. 

— Bineînţeles, continuă Meg, situaţia ta e diferită deoarece Addie 
e fiica ta. Nu știu ce înseamnă asta fiindcă nu am un copil. 

Fa făcu o pauză. 

— Mi-ar plăcea să am. 

Celia o lăsase pe Meg să o vadă cu totul răvășită. Judecând după 
codul de etică al celor mai bune prietene, Celia se gândi că avea 
dreptul să îi pună o întrebare lămuritoare. 

— Aţi încercat să faceți un copil? 

— N-am folosit contracepție de un an. Și până acum nu s-a 
întâmplat nimic. 

Celia încuviință și se abţinu să menţioneze faptul că ei și lui Ty le 
trebuiseră numai o noapte ca să o conceapă pe Addie. Detaliul ăsta 
nu avea cum să o ajute pe Meg. 

— Eu și Bo avem timp. Nu vreau să mă stresez din pricina asta. 
Numai că mi-aş dori foarte mult să am un copil cu soţul meu. 

— Sunt convinsă că îl veți avea. 

— Sper. Dumnezeu mi-a oferit deja multe: pe Bo, familia Porter, 
moștenirea tatălui meu. Câteodată mă gândesc că sunt prea lacomă. 
Am toate astea și vreau și un bebeluș pe deasupra. 

— Cred că e perfect normal să-ți dorești un copil. Bineînţeles că 
vrei unul cu Bo. 

Celia sorbi din cafeaua ei cu lapte rece, savurându-i aroma 
dulce-amăruie. 

— Ty pare că se înţelege de minune cu Addie, spuse Meg. 

— Așa este. 

— Crezi că e vreo șansă ca tu și Ty să... ? Meg ridică din umeri, 
sfioasă. 

— Să fim împreună? 

— Da. 

— Ar fi nevoie de un miracol. 

— Ei bine. 

Meg o privi cu atenţie preţ de câteva momente. 

— Câteodată miracolele se întâmplă. 

— Nu şi mie. 

— Toată lumea din Holley așteaptă cu nerăbdare să vadă ce se 
întâmplă între voi. 

Faptul că întregul oraș era cu ochii pe ei nu o liniștea prea tare. 

Meg își trase picioarele sub ea. 

— Toată lumea îl cunoaște pe Ty de când era copil și i-au urmărit 
cursele de călărit tauri de la început. Toți sunt foarte mândri de el. 

— A fost un călăreț de tauri minunat. 

— De când tu şi Addie aţi venit în oraș, Ty a devenit cel mai 
popular subiect de discuţie. Mai popular chiar și decât fotbalul, ceea 
ce e impresionant. 

— Ce spun oamenii despre el? 

— Se întreabă de ce nu a pomenit niciodată nimic de existența 
lui Addie. Să vedem... Dacă tu și Ty aţi fost fideli unul altuia în toți 
acești ani. Dacă Tawny mai are vreo șansă să se mărite cu Ty. 

Celia fu străpunsă de durere la menţionarea numelui lui Tawny. 

— După părerea mea, Tawny are șanse bune să se mărite cu el. I-a 
adus cina aseară. 

— Hmm. 

Meg își agită cafeaua. Cuburile de gheață făcură zgomot, iar aburii 
de condens de pe ceașcă străluciră în lumină. 

— Potrivit legendei locale, Tawny Bettenfield a dorit să se mărite 
cu Ty încă de când erau în clasa întâi. 

— Atunci de ce nu s-a măritat cu el atunci când a avut şansa? 

Meg ridică din umeri. 

— Era tânără. Voia să mai aștepte un an sau doi. În toate barurile 
din oraș se fac pariuri, dacă în cele din urmă se vor căsători. 

— Nu! 

— Da. Se pare că șansele lui Tawny s-au diminuat considerabil de 
când te-ai mutat aici. 

Poate că Celiei avea să îi placă până la urmă orașul Holley din 
Texas. Chiar și fără o piață de fermieri, un magazin alimentar organic 
sau un stilist care să îi aranjeze buclele. 

— Tawny e frumoasă. 

— Dar Ty nu o iubește. 

— Eu cred că da. 

— Și poate că e/ însuși crede că o iubește. Dar nu e așa. 

— Meg, spuse Celia, sceptică. 

— Bo crede că Ty ti-a fost credincios din ziua în care v-aţi căsătorit. 

Afirmația o surprinse atât de mult pe Celia încât rămase cu gura 
căscată câteva momente. 

— Vorbim despre Ty Porter, nu-i așa? 

Meg ridică o sprânceană, iar un zâmbet timid îi apăru în colțul gurii. 

— Ne-am căsătorit în urmă cu aproape șase ani. El — el adoră 
femeile și ele îl adoră la rândul lor. Sunt sigură — vreau să spun... sunt 
convinsă că s-a întâlnit cu femei și a avut iubite în fiecare oraș în care 
a călătorit. Și a mers în multe... orașe. 

— Bo îl cunoaște destul de bine. Asta e tot ce-ţi pot spune. 

E adevărat că, de când cu povestea din Vegas, Ty nu avusese 
vreo iubită de lungă durată sau una care să merite atenţia publicului 
încât să fie menţionată pe pagina lui de Wikipedia. Dar Celia nu-și 
imaginase niciodată, nu se așteptase ca el să îi rămână credincios. Pur 
și simplu asta nu avea cum să fie adevărat. Bo nu îl cunoștea pe fratele 
lui la fel de bine cum credea. 

Meg aruncă o privire la ceas. 

— Îmi pare rău, trebuie să plec, am o întâlnire la Whispering 
Creek. 

Fa o privi drept în ochi pe Celia. 

— O să te descurci? 

— Da, o să fiu bine. 

Meg își luă poșeta și cele două se îndreptară spre ușă. 

— Mulţumesc pentru cafea și pentru vizită, Meg. 

— Cofeina și o prietenă au făcut întotdeauna minuni pentru mine. 

— E ca și cum ai avut un sistem de control electronic al stabilităţii. 
Ai venit exact atunci când aveam nevoie. 

Meg ieșise pe verandă. La auzul cuvintelor Celiei, ea se întoarse. 

— Ce s-a întâmplat? întrebă Celia. 

— Dumnezeu S-a folosit adesea de oameni care să mă ajute 
atunci când treceam prin perioade dificile. Înseamnă mult pentru 
mine faptul că El m-ar fi putut folosi pe mine ca să facă același lucru 
pentru tine. 

— O. 

— Vii la biserică împreună cu mine și Bo duminică? 

Celia nu mai frecventase biserica de mai bine de zece ani. Era 
foarte probabil să fie direct lovită de fulger în clipa în care pășea 
în biserică. Totuşi, îi era atât de recunoscătoare lui Meg încât dacă 
aceasta ar fi rugat-o să escaladeze Everestul, s-ar fi grăbit să-și 
cumpere echipament de cățărat. 


— Sigur. 

— Perfect! O să-ți trimit un mesaj cu detaliile referitoare la 
serviciul divin. 

Celia rămase pe verandă, făcându-i cu mâna lui Meg în timp 
ce aceasta pleca cu mașina. În dimineaţa asta, trimisese un copil la 
grădiniță, avusese o cădere nervoasă și fusese salvată de o prietenă. 

Acum venise vremea să-și găsească o slujbă, indiferent de cum 
decurgeau lucrurile. 

elia petrecu restul săptămânii căutând un loc de muncă. Și 
încercând și să îl ignore pe Ty, un bărbat care nu accepta să 
fie evitat. 

Greu de spus ce anume îi displăcea Celiei cel mai mult. 

Continuă să se trezească în zori de zi și să-și verse frustrările 
în gătit. Cât timp Addie era la grădiniță, răsfoia ziarele și căuta pe 
internet companii care aveau nevoie de angajați cu recomandările 
și experienţa ei. Trimise CV-uri electronice și prin poștă. Dădu 
telefoane. Luă legătura cu agenţii de recrutare. 

Ofertele disponibile pe care le găsise până acum fie plăteau prea 
puţin, fie veneau din partea unor restaurante care se așteptau ca ea să 
lucreze peste noapte și în weekend. Addie mergea la școală în timpul 
zilei. Dacă se hotăra pentru un astfel de program de muncă, când avea 
să-și vadă copilul? 

La jumătatea dimineţii de vineri, Celia cedă unui impuls 
autodistructiv şi își verifică contul pe internet. Deznădăjduită și 
panicată, fixă cu privirea numerele de pe monitor. În cele din urmă, 
își pierdu concentrarea și nu mai văzu clar numerele. Datoria ei se 
ridica la o sumă care o băga în sperieți. 

Poate că fusese o încrezută, fără un dram de minte atunci când 
refuzase cardurile de credit pe care Ty i le oferise. Celia știa că, dacă se 
ajungea aici și avea nevoie de bani ca să o hrănească pe Addie, Ty avea 
să o ajute. Dar gândul de a primi ajutor de la el o făcea să se înfioare. 
Reușise să se întrețină pe ea și pe Addie tot timpul ăsta. 

Având nevoie de aer, împinse deoparte scaunul de la masa din 
sufragerie pe care o transformase într-un birou temporar. Îndesându-și 
cheile în buzunarul pantalonilor scurți, Celia se îndreptă spre piața 
centrului vechi din Holley pe jos. Nu avea nevoie să ia mașina. 
Căldura nu îi mai putea afecta prea mult dispoziția sau buclele. 

De când se mutase în Holley, fusese tot timpul ocupată cu 
renovarea casei și apoi cu căutarea unui loc de muncă. Încă nu vizitase 
centrul istoric al orașului. 

Își lăsa pașii conduși de trotuarele ușor denivelate, trecu pe lângă un 
victorian impunător până când ajunse într-unul dintre cele patru colțuri 
ale pieţei. Scena îi amintea de platoul de filmare al unui film western. 
Centrul era dominat de un tribunal din piatră bej, care fusese proiectat 
de un arhitect talentat și care iubea ceasurile din turn. O stradă pavată 
cu cărămizi înconjura tribunalul, iar vitrinele magazinelor înconjurau 
strada. Câteva dintre clădirile vechi erau înalte, unele înguste, unele 
cu fațada plată, unele decorate cu gravuri, unele zugrăvite în gri sau 
verde. Un trotuar lat, aproape o faleză, se desfășura în fața unui șir 
de magazine, sedii de afaceri și restaurante. Oamenii care se plimbau 
pe acolo erau umbriți de streșini, prelate și verande la fel de variate 
precum clădirile din care ieșeau. Cosuri cu flori atârnau de fiecare stâlp 
de iluminat, alături de frunze de iederă englezească. 

Celia merse întâi la magazinul Carries Corner, un magazin de 
cadouri care mirosea ca lumânarea cu aromă de plăcintă cu mere de 
acasă. Apoi, se uită prin vitrina unui magazin de mobilă cu decor 
rustic. Mese lungi pentru familii acoperite cu feţe de masă în carouri 
albe și roșii umpleau interiorul unui restaurant pentru grătar numit 
Gustul Texasului. 

Bineînţeles că nu cheltui pe nicăieri niciun bănuț. Nici măcar 
nu-și adusese portofelul. 

Celia trecu de un birou de avocatură. Trecu prin Mrs. Tiggy 
Winkles, un loc pentru prânzit care servea și drept magazin de 

antichități. Zăbovi în răcoarea din interiorul magazinului The 
Bookery, care conținea nu numai rafturi pline cu cărți, ci și scaune din 
piele aranjate lângă lămpi decorative care împrăștiau lumină. Apoi 
găsi un loc unde copiii puteau picta obiecte din ceramică. Apoi — 

Celia se opri brusc. Un afiș mare fusese așezat în vitrina albă a 
unui magazin și pe care scria cu caractere aurite înclinate Cream 
or Sugar. Prin sticlă, Celia vedea ceva ce arăta drept un galantar cu 
produse de patiserie. 

Asemeni celor de-o seamă cu ea, Celia iubea foarte mult cafenelele. 
Spre deosebire de generaţia ei, nu intra des în astfel de localuri. În 
primul rând, nu-și permitea băuturile scumpe și produsele pe care le 
vindeau. Dar mai era un motiv, unul mai subtil. 

Fra dureros pentru ea să intre într-un astfel de loc. 

Cândva în timpul anilor de gimnaziu, îi venise ideea de a deține 
și conduce propria ei patiserie într-o bună zi. Acesta devenise cel mai 
drag vis al ei. 

Celia obținuse o diplomă în Nutriție și Sisteme de Servicii 
Alimentare, apoi își luase o slujbă de bucătăreasă după absolvire. 
Planul ei fusese să muncească suficient de mult încât să strângă banii 
necesari pentru a acoperi costurile investiţiei. În timp ce punea bani 
deoparte, studia cu atenţie piața alimentară. Încercă rețete. Vorbi cu 
bărbaţi și femei care dețineau propriile lor magazine. 

Făcuse toate aceste lucruri până în ziua în care i-a ieșit pozitiv 
testul de sarcină. Lăsase în urmă cafeneaua ei de vis și își îndreptase 
atenţia spre realitățile vieții, știind că viitorul ei n-avea să arate deloc 
așa cum își imaginase ea. 

Totuși, o parte din adâncul ființei ei nu uitase acest lucru. De 
fiecare dată când vedea o cafeneaua sau, mai rar, de fiecare dată 
când își făcea curaj să intre înăuntru, o durea inima. O durere veche, 
bine-cunoscută și tolerabilă. La urma urmei, o avea pe Addie, iar 
Addie valora cât o sută de visuri de-ale ei. Dar ea încă ţinea la visul 
unei cafenele după care tânjise în tinerețe, când era mai naivă. 

Cineva lipise o bucată de hârtie în colţul de jos al vitrinei de la 
Cream or Sugar”. Scria Avem nevoie de ajutor. 


*  Frișcă sau zahăr (n. trad.) 

Mașinile treceau pe stradă. Oamenii mergeau pe lângă ea. Celia 
rămase nemișcată, iar speranța din inima ei se lupta cu realitatea. 
Poate că proprietarii aveau nevoie doar de cineva care să măture 
podeaua. Și chiar dacă nu era așa, probabil că slujba nu era prea bine 
plătită încât să poată să o întrețină pe Addie. 

Celia se cercetă pe sine oricum. Arăta îndeajuns de prezentabilă 
pentru a cere informații cu privire la post? Da, dar numai puțin. Purta 
cămășuța ei albă de țărăncuță cu cusăturile albastre din jurul gâtului. 
Pantaloni scurți portocalii până deasupra genunchilor. Sandalele ei de 
încredere cu barete la care ea prefera să se gândească că „au caracter“ 
decât că sunt pur și simplu vechi. 

Se dădu într-o parte și își scoase bentița de pe frunte, brățara de 
la gleznă și toate celelalte brățări, cu o singură excepţie. După ce le 
îndesă pe toate în buzunare, își aranjă cu degetele părul. 

Intră în interiorul cafenelei: un spaţiu lung și îngust care mirosea 
puternic a gogoși prăjite și cafea. Un bar de modă veche, așa cum ar fi 
avut un magazin de sucuri din anii '50, ieșea în afară din peretele din 
stânga, se desfășura în fața a patru taburete rotative, apoi se întorcea 
și devenea o vitrină care continua până în spate. Podelele din lemn 
erau fabuloase, dar pereții erau de un alb murdar și decoraţi cu poze 
cu gogoși glazurate înrămate ieftin. 

O femeie care părea să aibă în jur de șaizeci de ani stătea în fața 
tejghelei, dând restul unui bărbat îmbujorat la față care ţinea în mână 
o pungă albă din hârtie. O mamă și cele două fetiţe ale ei sporovăiau la 
o masă la jumătatea distanței în spate. Fetele aveau urme de ciocolată 
pe gură. 

Celia înaintă prin magazin. În vitrină erau patru feluri de gogoși. 
Glazurate. Glazurate și presărate cu ciocolată. Jeleuri. Un tort cu 
scorţişoară și zahăr. Lângă, numai niște foi de tort Texas și o tavă 
cu fulgi de ciocolată și bomboane M&M. Două ibrice de cafea din 
sticlă, unul cu mânerul maro și celălalt cu mânerul portocaliu, stăteau 
aliniate pe o farfurie simplă și fierbinte din spatele tejghelei. Nu aveau 
mașină de espresso. 

Cream or Sugar părea a fi mai mult un magazin obișnuit care 
vindea gogoși decât genul de patiserie pe care Celia o avea în minte. 
În primul rând, nu erau biscuiţi. 

Femeia din spatele tejghelei și clientul ei se lansară într-o discuţie 
despre țânțari. 

Celia își împreună mâinile în față și aşteptă, sfioasă. 

Discuţia despre insectele înțepătoare continuă. Se specula că iarna 
trecută nu fusese suficient de friguroasă ca să îi omoare pe toți. Celia 
nu își putea imagina că vremea de aici putea fi mai rece pentru un 
pulover, darămite ca să omoare un țânțar. 

— Te pot ajuta cu ceva, drăguță? întrebă femeia, vorbind mai tare. 
Atât ea, cât și clientul ei se întoarseră cu faţa spre Celia. 

— Da. Am văzut afișul de afară că avefi nevoie de ajutor. Am intrat 
ca să cer informații în legătură cu postul. 

Au studiat-o îndelung cu o căutătură ciudată în priviri. Bărbatul îi 
zâmbi amabil Celiei, apoi murmură ceva cu privire la faptul că trebuia 
să se întoarcă la muncă și plecă cu punga lui din hârtie. Femeia 
continuă să o privească pe Celia. Și părea că nu se grăbea să vorbească. 

Celia se apropie de marginea tejghelei, aproape de casă. 

— Mă numesc Celia Porter. 

Femeia își înălță sprâncenele. 

— Soţia lui Ty? 

Uau. Orașul ăsta era cu adevărat mic și Ty chiar era bine-cunoscut 
aici. 

— Da. 

— Și cauţi de muncă? 

— Da. 

— Donetta Clark. Eu și soțul meu suntem proprietarii localului. 

— Mă bucur să vă cunosc. 

— Vino și ia loc. 

Donetta arătă înspre taburete. 

Donetta își vestimentase silueta în formă de pară cu pantaloni bej 
trei sferturi și un tricou alb având scris cu roșu inițiala 7, și evidenţiată 
pe margine cu albastru. Cercei mici și rotunzi ca mingile de baseball 
îi atârnau din urechi, purtând aceeași insertie cu litera T. Nişte șosete 
albe îi ieșeau din pantofii Keds de culoare albastru-marin. 

Celia își aranjă poziția pe unul dintre taburetele rotunde. 

— Ai mai lucrat vreodată într-un magazin ca acesta? întrebă 
Donetta. 

Celia îi prezentă cu lux de amănunte diploma de facultate, slujba 
ei de bucătăreasă și anii petrecuţi în administraţia cantinei de la 
universitate. 

Donetta ascultă, iar ochii ei căprui erau ageri. Părul brunet lung 
până la umăr și un breton cu o serie de șuvițe blonde, precum niște 
pene, îi încadrau conturul feței. Șuviţele blonde îi aduceau aminte de 
trusele de vopsele de păr cumpărate de la magazin, genul acela care 
includea și casca perforată pentru șuvițe. 

— Ai spus că ai absolvit Universitatea din Oregon? 

— Da, răspunse Celia, am frecventat cursurile acolo și apoi — 

— Fiul verișoarei mele a fost la facultate în acea parte a țării. El 
s-a transformat într-un adevărat ecologist. Acum locuiește cu soţia și 
copilul într-una din acele case care folosesc energia solară. Aproape 
că au murit înghețaţi anul trecut în ianuarie. 

— O! 

Donetta își sprijini șoldul voluminos de vitrina cu produse. 

— Scumpo, cred că ești prea bine pregătită pentru postul ăsta. 

— Ce fel de ajutor căutaţi? 

— Cineva care să lucreze de la ora nouă dimineața până la patru 
după-amiaza, la terminarea programului. Am avut un tânăr care a 
muncit aici, dar și-a dat demisia acum o săptămână. 

— Îmi pare rău... 

— A fugit în Lampass după o femeie care vinde extensii de păr. 
Ascultă la mine, o să-și petreacă restul vieții stând într-unul din acele 
chioșcuri de la mall, încercând să atragă atenția cumpărătorilor cu 
cozi de cal false și toate celea. 

Celia încuviință, compătimitoare. 

— Oricum. Eu și Jerry ajungem aici în fiecare dimineaţă la ora 
patru ca să facem gogoși. Deschidem a șase și ne place să ne retragem 
la zece. Avem bilete la sezonul celor de la Rangers, iar unele dintre 
meciurile locale încep la ora unu. Ca să ştii, ne place să ne ocupăm 
locurile cu un sfert de oră înainte de începerea meciului, având lângă 
noi câinii Rangers, dozele cu suc și chipsurile nachos. 

— Sigur. Înţeleg. 

Celiei nu îi plăcea baseballul. Sau vreun sport în general. Cu 
excepția, poate, a călăritului de tauri. 

— Avem magazinul ăsta de douăzeci de ani și ne apropiem de 
pensie. Poate că nu arăt, dar am șaizeci și doi de ani. 

Celia se prefăcu surprinsă și făcu ochii mari. 

— Așa este. Eu și Jerry avem zece nepoți. În această etapă a vieții, 
nu ne dorim ca munca noastră să interfereze cu pasiunea pentru 
baseballul. 

Mai intrară alți doi clienţi, iar Celia aşteptă în timp ce Donetta îi 
servi cu gogoși și cești de cafea din plastic. 

— Vă mai așteptăm. 

Uşa se închise în urma lor. 

— Deci, unde am rămas, spuse Donetta, îndreptând mânerele 
cănilor cu cafea poziționându-le pe aceeași linie, avem nevoie de 
cineva de încredere care să se ocupe de magazin în lipsa noastră până 
la ora închiderii, la patru. Avem deschis de luni până vineri, plus 
jumătate de zi sâmbăta. 

Mama și cele două fete ale ei se ridicară de pe locurile lor și se 
opriră să schimbe politețuri cu Donetta. 

Celia își făcu o socoteală în minte, însumând orele pe care le 
cerea postul. Aproape patruzeci pe săptămână, în ture de zi care se 
potriveau bine cu orarul de la grădiniţă a lui Addie. Nu voia neapărat 
să lucreze sâmbăta, dar nimic nu venea fără un sacrificiu. Dacă putea 
să o aducă pe Addie cu ea sâmbăta, atunci se descurca. 

Privirea i se plimbă de-a lungul magazinului, văzând nu atât de 
mult ce era, ci cum putea deveni ajutorul ei. Deja o furnica pielea să 
cumpere vopsea și să dedice o zi de duminică zugrăvitului pereţilor 
într-o nouă culoare. Putea coace produse de patiserie acasă și să le 
aducă clienţilor drept mostre. Dacă se uita cu atenție pe internet, 
putea găsi o mașină de espresso... 

Totul atârna de salariu. Sub tejghea, Celia își ținea pumnii 
strânși. 

Își alcătuise un buget de urgență în ultima săptămână. Taxe, 
mâncare, utilități, telefon, internet, gaze, asigurare, plățile cu cardul 
de credit, îmbrăcăminte pentru Addie. Știa exact cât de mult trebuia 
să câștige ca să acopere lucrurile de bază. Ca să poată spera vreodată 
să-și acopere datoriile, îi trebuia un buget suplimentar. Cochetase cu 
ideea de a coace și a vinde torturi personalizate în timpul liber. 

— Vă mai așteptăm, strigă Donetta în timp ce mama le îndreptă 
pe fete spre ieșire. 

— Cum ţi se pare postul? o întrebă Donetta pe Celia. 

— Până acum sună bine. 

— Uite de ce am zis că ești mult prea calificată. I-am plătit tipului 
dinaintea ta, cel de care ţi-am spus că a devenit agent de vânzări 
de extensii de păr, salariul minim. Dar fiindcă ești soţia lui Ty și ai 
experiență, aș putea să-ți măresc salariul un pic. 

Donetta îi spuse cât ar câștiga pe oră care era doar puţin peste 
jumătate din ce avea nevoie Celia. 

— Îmi pare rău, scumpo. Asta e tot ce pot face. 

Celia nu-și dădu pe față sentimentele. În sinea ei, totuși, toate 
speranțele i se spulberară. Cum putea oare să o întrețină pe Addie cu 
suma asta? 

Degeaba. Știa că nu se putea descurca așa. 

Bunul simţ o avertizase că plata avea să fie prea mică. Oamenii 
care munceau în spatele tejghelei ținând registrele de casă nu 
înregistrau un salariu prea bun. Totuși, speranţa era un lucru 
ciudat. Celia avea o personalitate practică. Dar câteodată, așa cum 
i se întâmplase cu mulți ani în Vegas cu Ty, când își dorea ceva atât 
de mult, încât își făcea speranțe prea mari. Ocazional, tot reușea 
să-și convingă logica că poate exista o şansă acolo unde nu era 
niciuna. 

— Chiar mi-ar plăcea să lucrez aici, spuse Celia încetișor. Mi-ar 
plăcea cu adevărat. Dar mă tem că ai dreptate, poate sunt... 

— Prea calificată? 

— Da. 

Celia înghiţi în sec ca să-și potolească emoțiile. 

— M-am gândit eu. 

Donetta îi dădu un carneţel și un stilou. 

— Scrie-ţi numărul de telefon și o să te anunț dacă aud de niște 
posturi pe aici ca să ți se potrivească. 

— Mulţumesc. 

— Ai o fetiță, nu-i așa? 

— Da. 


— Dă-i niște prăjituri din partea mea. 

Donetta puse două bomboane M&M și două prăjituri cu fulgi de 
ciocolată într-o pungă. 

Celia acceptă darul și se ridică de pe taburet. 

— Mulţumesc din nou. Mi-a făcut plăcere să vă cunosc. 

— Te mai așteptăm. 

Celia ieși în căldura zilei. Se îndepărtă de magazin cu capul sus 
și stăpână pe sine astfel încât Donetta să nu creadă că ea avea inima 
frântă. 

La două vitrine distanță, o senzaţie acută de furnicături i se 
prelungi la baza gâtului. Însemna că Ty era în apropiere. Cercetă 
chipurile oamenilor care mergeau pe trotuarul din piață și îl zări la 
câțiva metri distanță, îndreptându-se în direcţia ei cu ajutorul cârjelor, 
uitându-se drept la ea și zâmbind șăgalnic. 

Dintre toţi oamenii pe care îi putea întâlni în acest moment 
deprimant, el era ultimul pe care voia să-l vadă. Ty, Regele Încrederii, 
Domnul Avuţiei și Ducele Celebrităţi Lipsite de Griji. Încrederea 
părea să îl caracterizeze încă din pântecele mamei. Căpătase faimă 
și bani fiindcă se pricepuse să călărească tauri. Nu avea cum să îi 
înțeleagă pe bieții muritori care chiar trebuiau să muncească pentru 
a supraviețui. 

Tricoul lui maro fie că se decolorase, fie că fusese cumpărat ca să 
pară așa. Gropiţa din obrajii lui Ty care îi făcea inima Celiei să bată 
mai repede își făcu apariția. 

— Te-am căutat. 

— Nu-mi pot imagina motivul. 

— Am mers acasă la tine. Mașina ta era acolo, dar tu nu, așa că 
m-am gândit că ai plecat la piață. 

— Capacităţile tale intelectuale sunt mai ceva ca ale lui Einstein. 

Ty râse. 

— Eşti la fel de nepoliticoasă ca întotdeauna. 

— Prefer să mă gândesc că sunt fermecător de bătăioasă. De ce 
mă căutai? 

— Mi-a fost dor de tine, dulceaţă. 

Tipul asta nu are leac. De fiecare dată când spunea lucruri de genul 
ăsta, îi amintea de bărbatul de care se îndrăgostise odată. De două ori. 

— M-ai evitat toată săptămâna și nu mai pot suporta asta. M-am 

săturat să te văd numai cinci minute atunci când Addie vine la călărie. 
Sunt lacom. Vreau mai mult. 

— Ca să știi și tu, nu cred o iotă din ce mi-ai spus. 

— Atunci va trebui să te conving mai bine. 

Ei se holbară unul la celălalt, iar atmosfera dintre ei era încărcată 
de pasiune. Amintirea sărutului lor îi reveni cu putere în minte Celiei. 

— Pot să-ți cumpăr un snow cone? întrebă el. 

— Nu. Eu — 

— Îţi cumpăr unul și o să vii cu mine chiar dacă trebuie să te car 
pe umăr. 

Ty nu aşteptă răspunsul ei, ci își folosi doar o mână pentru a o 
întoarce în direcţia din care venise și a o îndemna să meargă înainte. 

— Ai de gând să faci o scenă în centrul orașului Holley sau vii de 
bunăvoie? 

— Hărțuitorule. 

În adevăr, un snow cone nu părea o idee teribilă. 

— O să vin cu tine, dar probabil că nu o să fiu foarte cuminte. 

Se îndreptară spre unul dintre colțurile pieței. 

În timp ce mergeau, femeile fie că îi zâmbeau lui Ty, fie îl salutau, 
fie îi aruncau ocheade pe furiș. Niciuna nu era imună la farmecele lui. 

Mișcându-se cu o graţie atletică în cârjele sale, Ty o conduse pe 
Celia într-un loc tocmai în spatele pieței. O alee în formă de potcoavă 
de cal înconjura o clădire de mărimea unei latrine. Proprietarul ei 
vopsise mica structură precum un bastonaș de acadea, în dungi roșii 
și albe. Pe un afiș în culorile curcubeului scria Sallys Snow Cones 
și enumera toate aromele disponibile. Ferestrele se deschideau în 
ambele părți, una pentru clienţii care foloseau varianta drive-thru, 
cealaltă pentru cei care intrau în magazin. 

— Ce dorești? întrebă Ty. 

Putea foarte bine să opteze pentru ce-i mai bun. 

— The Supreme. 

Care promitea pepene, struguri, limonadă și aromă de cocos. 

Buzele lui Ty se arcuiră într-un zâmbet. Dacă nimic altceva nu 


Snow cone este un desert rece din gheață mărunțită, sirop de zahăr cu 
arome diferite, servit în con de hârtie sau plastic 

putea fi spus despre sentimentele lui față de Celia, măcar se putea 
spune că el o considera amuzantă. Pe Tawny probabil că o considera 
drăgăstoasă, atrăgătoare și foarte pricepută la caserole. 

Ceea ce, bineînțeles, nu era amuzant. 

Ty optă pentru varianta obișnuită și comandă aromă de căpșună. 
Își luară snow cone-urile și se îndreptară spre una dintre cele două mese 
de picnic din lemn așezate sub un copac. Celia se așeză, punându-și 
punga cu bomboane lângă ea. În timp ce Ty se lăsă în jos pe una 
dintre băncile de la masă, ea auzi un ușor scârțâit, precum sunetul 
unor pietricele într-un borcan. 

— Ce se aude? 

— Nimic. 

Foarte posibil. Zgomotul fusese slab. 

Când Celia gustă din snow cone,un sirop acrișor și rece de limonadă 
i se prelinse pe limbă. 

Ty își scoase ochelarii de soare, dând la iveală nuanţa incredibilă 
de albastru a ochilor săi. 

Celia știa exact care anume era punctul forte al lui Ty când venea 
vorba de femei. Era contactul lui vizual. Se putea uita în ochii tăi 
și, fără să-ţi zică un cuvânt, să te asigure că erai cea mai fascinantă 
femeie din lume și să te cheme frumoasă în șase limbi străine 
diferite. 

Se foi pe locul ei; era o femeie în toată firea, avea treizeci de ani și 
roșea ca o puștoaică sub intensitatea privirii lui. 

— Ce te-a adus în piață azi? întrebă el. 

— Am venit doar să mă plimb. 

— Să-mi zici când te gândești să-ţi cauţi de lucru. O să te ajut. 

O mașină se opri la fereastra pentru drive-thru. 

— Nu că aș vrea să te zoresc cu locul de muncă. Alocă-ţi un timp 
de reflecţie înainte de a lua o hotărâre. 

Celia își plecă capul și se concentră pe snow cone-ul ei, gândindu-se 
cât de mult timp își mai putea permite să fie mândră și să nu spună 
nimic cu privire la asta. 

— Nu trebuia să te duci la doctor în dimineaţa asta? 

— Îhi. 

— Şi? 


233 


BECKY WADE 


— Genunchiul se vindecă frumos. Totuși, doctorul nu-mi dă voie 
să conduc mașina pentru încă vreo trei săptămâni. 

— Îmi pare rău. 

— l-am ignorat sfatul. De îndată ce Jake m-a adus acasă de la 
consultatie, m-am suit în camionetă și am venit să te găsesc. 

— Ty, spuse ea, dezaprobatoare. 

— Nu mă dau în vânt după reguli. Și chestia asta cu șofatul e de-a 
dreptul stupidă. 

El luă o lingură întreagă din snow cone-ul lui. 

— M-am descurcat foarte bine până aici. 

— Ţi-a zis doctorul ceva cu privire la călăritul de tauri? 

— Am încheiat-o cu asta. 

Celia îl observă cu atenţie, căutând indicii care să îi spună cât de 
mult îl afectase vestea asta. 

— E sută la sută sigur? 

— Fără nicio îndoială. 

— Îmi pare rău. 

Cu trei titluri de campion mondial, Ty fusese unul dintre cei mai 
buni călăreți de tauri din istorie. Deși ascundea bine acest lucrul, 
finalul brutal al carierei lui legendare fusese greu de acceptat pentru 
el. 

— Ce o să faci acum? 

— Cei de la Circuitul Profesionist al Călăreţilor de Tauri m-au 
rugat să le fiu comentator la unele dintre transmisiile lor. 

— Ei vor să pună faţa aia — Celia arătă cu mâna înspre el — pe 
ecran? 

— Îţi vine să crezi sau nu, unor femei — numai câtorva și e clar că 
tu nu faci parte dintre ele — chiar le place fața mea. 

— Minunile nu se termină niciodată. 

Buzele ei se arcuiră într-un zâmbet. 

— Mă gândesc și să cresc vite pentru rodeo. Tauri, oi, cai. Ti-am 
spus că tatăl meu se ocupă cu așa ceva? 

— Da, mi-ai mai spus. 

— Vecinul meu și soţia lui s-au hotărât să vândă. Dacă le cumpăr 
proprietatea, voi avea suficient de mult pământ ca să încep. 

— O să faci așa ceva? 

— Aş putea încerca. 

Degetele lui puternice se jucară cu ochelarii de soare. 

— Pământul lui Jim se află între proprietatea mea și o parcelă 
care aparține unui bătrân pe nume Howard Sanders. Știu deja că 
și Howard va dori pământul lui Jim. Acesta aparținuse familiei lui 
Howard pe vremea bunicului său. Așteaptă de ani buni să aibă șansa 
să pună mâna pe el. 

— Şi Jim o să-ţi vândă ţie în locul lui Howard? 

— Probabil. Am buzunare mai adânci. 

— Și lasă-mă să ghicesc. Soţiei lui Jim îi place de faţa ta. 

Ty zâmbi viclean. Ceva numit soartă îi atrăgea unul spre celălalt. 
O făcea să-și dorească să dea la o parte orice rațiune, să se pună în 
poala lui și să-l îmbrățișeze cu toată puterea. 

— Am vorbit cu Meg acum câteva zile. 

— Da? 

— Mi-a spus că Bo crede că mi-ai fost credincios de când ne-am 
căsătorit. 

El ezită preț de o secundă, apoi chipul lui deveni mustrător. 

— Ti se pare că aș fi genul ăsta? 

— Nu. l-am spus lui Meg că nu cred o iotă din teoria lui Bo. 

— Nu sunt demn de încredere, Celia. 

— Știu. 

Celia se pierdu în privirea lui preț de o clipă, dorindu-și prostește 
ca Ty să fie de încredere. Dorindu-și ca el să o fi iubit în trecut. 
Dorindu-și ca el să o iubească acum. 

Uau! Ca de obicei, faptul că era atât de aproape de el o zăpăcea de 
cap. Ea se ridică repede în picioare. 

— Ar fi bine să plec. Mulţumesc pentru snow cone. 

Ty o privi pe Celia cum aruncă gunoiul în coș, apoi cum se 
îndepărtează grăbită de el, ținând în mână punga albă din hârtie. El 
se strâmbă. 

El și Bo abia dacă discutau despre viaţa amoroasă a lui Ty, și totuși 
Bo ghicise adevărul. Fratele lui mare avusese întotdeauna o intuiţie 
puternică atunci când venea vorba de oameni și cai, și se dovedise 
a fi întotdeauna adevărată. Totuși, ar fi fost frumos dacă Bo și-ar fi 
păstrat intuiţia de geniu pentru sine. 

Cu o mișcare din încheietura mâinii, Ty aruncă la gunoi ce îi mai 
rămăsese din snow cone. Lrebuise să o vadă pe Celia azi. Nu fusese un 
moft. Pur și simplu nu mai putuse sta în acasă încă un minut fără ea. 

Își înțelegea dorința fizică. Dar ce anume îl atrăgea la Celia cu 
atâta putere era mult mai complicat. Celia avea o mie de calități, la fel 
ca oricare altă persoană. Unele dintre ele îi plăceau, celelalte, nu. Dar 
modul în care se armonizau o făceau persoana de care el avea nevoie 
chiar acum. 

Graţie atracției, sau prostiei, sau chiar lui Dumnezeu, între ei 
exista o legătură invizibilă. 

Ty tocmai îi spusese adevărul când afirmase că nu e de încredere. 
Dincolo de împlinirea fizică alături de Celia, își dorea ce era cel mai 
bine pentru ea și Addie. Încerca să le apere de el însuși. Nu se pricepea 
prea bine la asta. Oamenii puternici rezistau tentaţiilor, iar el nu se 
pricepuse niciodată cum să reziste ispitei numite Celia. 

Cu greu, Ty se ridică în picioare. Se îndreptă înapoi spre piață 
sprijinindu-se în cârje, apoi se întoarse în direcția magazinului de 
gogoşi. 

Când o zărise mai devreme pe Celia, ea tocmai ieșea din magazinul 
de gogoși și arăta ca și cum i s-ar fi furat cățelul. Dacă presupunerea 
lui era corectă, atunci punga albă pe care o ţinea în mână fusese 
umplută cu prăjituri. Celia pe care o cunoștea el era prea zgârcită 
pentru a cumpăra prăjiturile altcuiva. De ce ar fi cumpărat prăjiturile 
altcuiva, atunci când ea făcea cele mai bune dulciuri din lume, exact 
la ea acasă? 

În timp ce mâna lui apăsa mânerul ușii magazinului de gogoși, Ty 
zări un afiş pe care scria Avem nevoie de ajutor lipit pe vitrina din față. 
Aha. Deci zâna pădurii fusese aici ca să-și caute o slujbă, nu-i mersese 
și plecase cu niște prăjituri drept premiu de consolare. 

Nu îi repetase el de atâtea ori că îi va găsi o slujbă? În schimb, 
îl ignorase și se dusese să-și caute de lucru pe cont propriu. Ca de 
obicei, independența ei încăpăţânată îl enerva la culme. 

Ty intră. 

— Ei bine, pe cine avem noi aici? 

Donetta Clark, care avea o fată de seama lui, își îndreptă postura 
în spatele tejghelei. 


236 


[uima mea te caută 

— Necazul. Asta-ţi calcă pragul. 

Fa își izbi palmele una de alta și râse. 

— Ty Porter, ştrengarule! 

— Donetta, arăţi minunat. Tot îl mai faci pe Jake să aibă palpitații? 

— În fiecare zi. Ai auzit despre Willie Mickel și atacul de cord 
pe care l-a suferit? Tot musliul pe care l-a mâncat i-a despicat inima 
chiar pe la mijloc. A căzut mort cu fața în bolul cu cerealele de la micul 
dejun, în iunie. Asta dovedește că un organism nu poate suporta prea 
multă mâncare sănătoasă. 

Ty chicoti și petrecu câteva minute sporovăind cu ea despre 
familia ei și despre echipa Rangers. Ochi produsele pe care le avea de 
vânzare, așezate în spatele geamului. Știa din experiență că nu erau 
nici pe jumătate la fel de delicioase precum ale Celiei. 

— Visez la tortul tău de săptămâni întregi, Donetta. O să te superi 
pe mine dacă îți cumpăr toate feliile care ți-au mai rămas? 

— Nici pomeneală. 

Ochii ei sclipiră în timp ce scoase tava pe care se afla tortul subțire 
de ciocolată acoperit cu glazură de ciocolată. 

— O să-l mănânci pe tot de unul singur? 

— Am o familie numeroasă. 

De fapt, Ty ştia că faptul că îl cumpăra avea să o facă să fie mai 
prietenoasă cu el. 

— Apropo de familie. 

Donetta începu să pună bucăţile de tort într-o pungă plată. 

— Ştiai că soția ta a fost mai devreme pe aici? E tare frumușică 
cu părul ei buclat. 

— Am observat afișul. A venit să caute de lucru? 

— Da, dar nu o puteam plăti suficient de mult. Păcat, fiindcă știu 
că s-ar fi descurcat. 

— Sunt de acord. 

Ty își puse braţul pe vârful vitrinei și se gândi la cea mai bună 
strategie a lui. 

— Eşti o femeie care apreciază la o persoană un strop de mândrie, 
nu-i așa, Donetta? 

— O, cu siguranță. 

— Și eu apreciez mândria, dar fie vorba între noi, e foarte greu să 

o scoţi la capăt cu Celia. Nu vrea să lase pe nimeni să facă pentru ea 
ceea ce ea însăși poate face. Nici măcar eu. 

— Sigur, îl consolă Donetta, sigur. 

Dacă și-ar fi putut lungi urechile ca să afle mai multe bârfe 
suculente, Ty credea că ar fi făcut-o. 

— Vreau să o ajut pe Celia, spuse el. 

— Bineînţeles că vrei. 

— Personal, cred că ăsta e locul perfect pentru ea. E aproape de 
casa ei. Tu și Jerry sunteţi niște oameni foarte cumsecade cu care se 
poate lucra. În plus, adoră gătitul. 

— E cu siguranță genul de angajată pe care mi-ar plăcea să o am. 

— În cazul ăsta, am o idee. 

Donetta închise capacul cutiei cu tort și îl privi drept în ochi. 

— Ascult. 

Ty simţea că el și Donetta aveau amândoi școala vieții. Amândoi 
trecuseră prin multe lucruri grele. 

— Oricât de mult i-ai oferit Celiei că o poți plăti, eu îi voi da 
dublu. 

Nu voia să ridice prea mult salariul Celiei astfel încât Donetta 
să nu intre la bănuieli. Doar suficient de mult încât ea să-și poată 
permite să lucreze aici. 

— Nu vrei să afli cât m-am oferit să o plătesc înainte să te grăbești 
să îi faci așa o promisiune? 

Tyzâmbi. Fusese crescut de părinţi care știau cum să-și drămuiască 
bănuțţii, iar el îi respecta pe oamenii de genul ăsta. Donetta era 
economă. Dar când venea vorba de Celia, el nu era. Oricât de mult 
l-ar fi costat aventura asta, plătea cu dragă inimă. 

— Sigur, dacă vrei să-mi spui. 

Donetta îi spuse. 

Cum putea cineva să supraviețuiască cu suma asta? Chiar și dublul 
ei părea ceva teribil de puțin. Nici nu era de mirare că Celia refuzase 
slujba. 

— O să îi dau dublu. 

Donetta îl cercetă cu atenție. 

— Și dacă sunt de acord, atunci ce? Vrei să o sun pe Celia și să îi 
ofer dublul sumei de mai devreme? 

— Așteaptă poate până luni. 

Din nou, trebuia să fie precaut, în caz contrar, Celia s-ar fi pus pe 
capul lui. 

— Și apoi, da. Mi-ar plăcea să o suni și să îi oferi dublul sumei. 

— I-aş putea spune că eu și Jerry am discutat îndelung în privința 
angajării ei şi că ne-am verificat din nou bugetul. 

Donetta, care nu era proastă, s-a prins imediat. 

— Am să îi spun că Jerry m-a convins că îi putem oferi un salariu 
mai mare, la urma urmei. 

Ty încuviință din cap. 

— Fără să-i spui despre discuția noastră. 

— Fără, nici ei, nici altcuiva. 

— Cu excepția lui Jerry. 

— Cu excepţia lui Jerry, fu el de acord. Altminteri, e secretul 
nostru. 

— Deci la fiecare sfârșit de săptămână, când îi voi scrie Celiei 
cecul, tu o să-mi scrii un cec cu jumătate din sumă? 

Donetta își înclină capul, întrebătoare. 

— În fiecare săptămână. Ai cuvântul meu de onoare. 

Donetta își plescăi limba în gură, gândindu-se îndelung. 

După nunta lor, Ty plecase din Las Vegas și își îndeplinise aproape 
toate visurile. Celia nu obținuse nimic din ceea ce își dorise. 

Venise vremea să îndrepte lucrul acesta. Celia își dorise 
dintotdeauna să dețină o cafenea. Cream or Sugar nu îi aparținea 
și era probabil într-o stare mai proastă decât patiseria pe care și-o 
imaginase ea. Dar îi oferea lui un punct de pornire. 

— Ty? 

Donetta îi întinse mâna, iar Ty i-o strânse. 

— Acum avem o înțelegere. 

elia îngheță când își dădu seama brusc de ceva. 
Agită flaconul cu multivitamine în timp ce îl luă din sertarul 
din bucătărie. Apoi îl agită din nou, ascultând. 

Deodată știu exact ce sunet se auzise din buzunarul lui Ty ieri când 
șezuseră la masă la magazinul cu snow cone-uri al lui Sally. Zgomotul 
acela fusese produs de pastilele dintr-un flacon cu medicamente. Nu 
fusese doar o impresie. 

Bineînţeles că explicația putea fi că avea la-ndemână ceva 
inofensiv. Poate că Tylenol sau o sticluță cu gume de mestecat sau 
bomboane de mentă. Dacă ar fi auzit zgomotul acesta rău-prevestitor 
venind din buzunarul altcuiva, nici că i-ar fi păsat. Dar cunoscând 
personalitatea lui Ty și circumstanţele accidentului și carierei sale 
pierdute... Înstinctul o atenţiona că trebuia să cumpănească Zine 
problema. 

Celia se uită pe fereastră. Era întuneric beznă. O pusese pe Addie 
în pat cu mai bine de o oră în urmă. 

Oare erau analgezice? Dacă era așa, Ty avea dureri atât de mari, 
încât trebuia să le poarte cu el tot timpul? O cuprinse îngrijorarea. Oare 
se folosea de pastile ca să-și vindece o altă durere înafara celei fizice? 

Celia puse mâna pe telefon și formă un număr. 

— Unchiule Danny? 

— Ce s-a întâmplat, C? 

— Te deranjează să vii puțin până la mine? Addie doarme, iar eu 
trebuie să mă duc undeva. 

— Cu drag. 

Nu o întrebă unde avea de mers la ora nouă seara. Încă un motiv 
pentru care îl iubea. 

— Vin în cinci minute. 


Înainte de mutarea Celiei în Texas, Ty adăugase lângă cheia de 
la casa de turtă dulce și cheia de la el de-acasă în portcheiul ei. Până 
acum nu avusese ocazia de a se folosi de cheia de la el de-acasă. 
O introduse în broasca de la ușa din față și o întoarse încetișor. Dacă 
dădea buzna și îl găsea încolăcit în brațele vreunei femei zăpăcite și 
credule, atunci asta e. 

Celia închise ușa în spatele ei și se îndreptă hotărâtă de-a lungul 
foaierului în direcţia dormitorului său. 

— Ei bine, asta-i o surpriză frumoasă. 

Vocea lui o făcu să se oprească. Se întoarse încetișor. Ty stătea 
într-un scaun din piele de căprioară în living, în lumina difuză a 
televizorului deschis la doi tipi care se băteau în ring. Își sprijinise 
piciorul rănit pe un taburet. O revistă financiară zăcea pe măsuţa 
de lângă el, iar deasupra ei, ochelarii lui de citit, ca și cum i-ar fi 
abandonat odată ce a stins lumina. După cum arăta, era o seară de 
sâmbătă de pomină pentru cel mai iubit star din Holley. 

— Dacă te îndreptai spre dormitorul meu, nu te opri. 

Zâmbetul lui ironic îi aminti de un vânător care era cu ochii pe 
pradă. 

— Vin şi eu după tine. 

— Vezi să nu. 

— N-ai venit pentru o petrecere în pijamale? 

— Bineînţeles că nu. 

— Când m-ai tras în dormitorul tău în Corvallis, totul părea puțin 
cam prematur. 

Genunchii ei se înmuiară ca un jeleu auzind tonul periculos din 
vocea lui. Fu brusc conștientă de cât de singuri erau în interiorul 
cufundat în beznă. 

— Îţi amintesc încă o dată că am fost de acord să fim doar simpli 
amici. 

— Îmi amintesc că ai vorbit mult după ce ne-am sărutat. Însă nu 
prea îmi amintesc cu ce am căzut de acord. 

Celia aprinse o veioză din apropiere. Imediat, o lumină de culoare 
mierii de albine invadă locul, făcându-i lui Ty să-i strălucească o parte 
a feței. Apropiindu-se la jumătatea distanței de el, își ridică umărul 
într-o poziție în care amenința maioul galben să îi alunece, apoi își 
puse mâinile în șolduri. 

— Ridică-te. 

Privirea lui o fixă cu putere în timp ce se ridică, apucând spătarul 
scaunului pentru a compensa piciorul rănit. Ty purta pantaloni 
scurți gri de baschet, un tricou negru, cu un mesaj invizibil care-i 
cuprindea pe de-a-ntregul pieptul pe care scria cu litere pâlpâitoare 
IREZISTIBIL. 

— Golește-ţi buzunarele. 

Ty ridică din sprâncene. 

— Buzunarele mele? 

— Golește-le. 

— Nu. 

— Îţi amintești când te-am întrebat ce e zgomotul ăla ieri? Cred 
că știu. Pastile? 

Chipul lui deveni serios. 

— Sunt pentru piciorul meu. 

— Dă-mi să le văd. 

— Reţetele mele medicale nu te privesc. Suntem simpli amici, ai 
uitat? 

— O las pe Addie în grija ta tot timpul, Ty. Ca să am încredere în 
tine că se află pe mâini bune, vreau să știu ce iei. 

Celia îi întinse mâna cu palma în sus. 


Ty o ignoră. 

— Dacă e nevoie, o să-ți scot singură flaconul, îl ameninţă ea. 

— Mi-ar plăcea să încerci. 

— Dă-mi-l. 

Ty își îndesă mâna într-un buzunar, apoi îi aruncă un flacon. 

Celia îl prinse și îl duse la lumină. 

— Vicodin. 

Încruntându-se, ea îl observă cu atenţie. 

— Ăsta e un narcotic care dă dependență. 

— Discută asta cu doctorul meu dacă nu-ți convine. El are o 
chestie căreia i se zice diplomă medicală. 

De fiecare dată când era în preajma lui în timpul zilei, el se 
dovedise a fi prea isteţ și prea ager ca să îi pună la îndoială luciditatea. 
Chiar și așa, Celia simţi că flaconul pe care îl ținea în mână era ceva 
periculos. Aproape că putea simţi fizic pericolul care îl păștea pe Ty 
dacă continua să le ia. 

Cariera lui era terminată din cauza unui accident. Și Dumnezeu 
știe cât putea fi de îndrăzneţ. Dezamăgirea combinată cu durerea, 
plus o fire rebelă? Nu era o combinaţie fericită, deoarece Ty nu avea 
pe nimeni care să îl supravegheze cu atenție. 

— Ai grijă să iei numai doza recomandată? 

— Am îndeajuns de multă grijă. 

— Răspuns greșit. 

Celia se întoarse rapid și se duse în dormitorul lui. Era furioasă 
din cauza riscurilor pe care el și le asuma. Toate isprăvile prostești, 
călăritul de taur și toate celelalte. 

Ce se întâmplă cu Ty? 

Covorul din dormitor îi înăbuși pașii în timp ce trecu de pat 
și intră în baia principală care strălucea cu travertin lustruit. Auzi 
sunetul făcut de cârjele lui Ty, care se mișca repede în urma ei. 

Dacă această rețetă ar fi fost dată cuiva care era puțintel mai cu 
capul pe umeri decât Ty, nu ar fi considerat necesar să ia măsuri 
drastice. Celia scoase capacul care avea protecţia pentru copii și ținu 
flaconul deasupra vasului de toaletă. 

Ty se năpusti în pragul băii. 

— Ce — 

Fa aruncă toate pastilele. Ele căzură cu zgomot în vasul de toaletă. 

— De ce ai făcut asta? întrebă el. 

Flaconul gol avea scris pe el datele de contact ale medicului lui, așa 
că îl puse în buzunarul ei. 

— Pentru că Addie te iubește. 

— Și tu? Tu ce simți față de mine? 

— Mie... îmi pasă de tine. 

Ty își întoarse capul spre toaletă. 

— Am nevoie de ele ca să dorm. 

— Atunci îți recomand lapte cald. 

— Mi-ar plăcea să te văd pe tine cum încerci să dormi cu un 
genunchi zdrobit. 

— Atunci ia niște lapte cald și Advil. Mai ai și altundeva flacoane 
de Vicodin? 

Își strânse buzele în așa fel încât ea știu că răspunsul era pozitiv. 
Celia deschise, unul după altul, sertarele din baie. In cel de-al treilea, 
găsi al doilea flacon. Îl desfăcu. Aruncă pastilele. Acestea căzură cu 
zgomot. De data asta, trase apa și aruncă flaconul la gunoi ca măsură 
de precauţie. 

Ty se uită urât la ea, cu ochii înflăcărați. 

— Am de gând să-l sun pe medicul tău luni și să-i spun ce mă 
frământă. Te-ai accidentat cu mai bine de o lună în urmă, Ty. 

— Nu știi nimic despre ce înseamnă să te recuperezi după așa un 
accident. 

— Adevărat. Totuşi, ştiu ceva despre tine. Ştii să te prefaci foarte 
bine, dar vreau să-mi spui cum te simţi cu adevărat. De la accident 
încoace. Uită-te la mine și spune-mi adevărul adevărat. 

— Mă simt bine. 

Celia îi observă cu atenție trăsăturile feței, încercând să discearnă. 

— Ai probleme. 

— O să am în seara asta, din moment ce mi-ai aruncat 
medicamentele. 

Ty își trecu o mână prin păr. 

— Îţi dai seama că pot să-mi refac reţeta mâine. 

— Vreau să-mi promiți că nu vei face așa ceva. 

Ty pur și simplu se holbă la ea. Timpul trecea, iar gâtul ei se 
usca. Celia dorea să îl poată îmbrăţișa, să-și ceară iertare și să-l 

asigure că făcea asta numai deoarece cineva trebuia să o facă. 
Cineva, oricine — chiar ea — trebuia să aibă grijă de el și să îl apere 
de el însuși. 

Tăcerea se prelungi într-atât de mult, încât fu sigură că n-avea de 
gând să îi promită nimic. Avea să se ducă acasă, să-și adune forțele și 
să se pregătească să lupte din nou cu el mâine. 

Ty îi blocă ieșirea și nici nu se mișcă să o lase să plece. Ea se 
întoarse să se strecoare într-o parte. Când făcu asta, brațele lui se 
întinseră și o prinseră în capcană, de o parte şi de alta, cu palmele 
lipite de peretele de lângă capul ei. Cârjele îi căzură cu zgomot. 

Celia îl privi drept în față, atât de aproape încât îi văzu albastrul 
întunecat al ochilor. O cuprinse dorința, amestecată cu emoție și 
hotărâre. Ea își adună curajul. 

— Promite-mi că nu o să mai iei Vicodin. 

Chipurile lor erau la câţiva centimetri distanță. Respirația ei se 
întretăia cu a lui. Totusi, Ty tăcea. 

Fa își umezi buzele. 

Privirea lui îi urmări mișcarea. Căldura și tăria îi emanau din corp. 

— Addie, șopti ea... 

— Și tu? 

— Eu și Addie avem nevoie să te regăsești și să accepti tot ce ţi s-a 
întâmplat. Dacă vrei să știi, am încredere în tine, Ty. 

Tremurând în sinea ei, îl privi drept în ochi. 

— Treci printr-o situaţie dificilă. Dar cred că o poți depăși fără 
Vicodin și fără să-ți pierzi controlul. Vreau ca şi tu să crezi asta. 

Celia își putu da seama, judecând după maxilarul lui încordat, 
că atinsese un punct sensibil. Nu își pierduse capacitatea de a-i citi 
gândurile. 

— Acum. Te rog să-mi promiţi că nu vei mai lua Vicodin. 

— Spune-mi ceva mai întâi. 

— Bine. 

— Ai spus că-ți pasă de mine. Vreau să știu cât de mult. 

Celia nu își îngăduise să se gândească vreodată la intensitatea 
sentimentelor ei față de el. N-avea cum să îi spună ce nu știa ea 
însăși... 

Fa se piti sub braţul lui, scăpând de mâna care voia să o prindă. 


245 


BECKY WADE 


— Îmi pasă de tine așa cum simplilor amici le pasă unul de celălalt, 
strigă ea peste umăr în timp ce ieși repede din cameră. 

— Celia! strigă el. 

Fugi. Și nu se opri, probabil lăsându-i și ușa de la intrare 
întredeschisă. Nu îi era frică de Ty, dar ispita întunecată pe care el o 
făcea să o simtă o băga cu totul în sperieți. 


Ora două dimineața veni și plecă. Apoi ora trei. 

Ty nu putea să doarmă. Citi despre activități financiare și se 
plimbă aiurea prin casa lui pustie. Se uită la înregistrările video de pe 
YouTube cu el şi Meteor. 

În cele din urmă, căută într-un vraf prăfuit de CD-uri vechi până 
când găsi unul cu un autocolant pe care scria Ty și Celia s-au căsătorit 
la Cuibuşorul iubirii! deasupra datei nunţii lor. Nu se uitase la poze. 
Introduse CD-ul în computerul lui și se uită îndelung la cele opt 
fotografii. 

Ty şi Celia arătau ca niște copii — copii proşti. Mai ales el. Arătau 
și mult prea fericiți împreună, iar Celia era atât de frumoasă, încât 
după ce petrecu minute întregi uitându-se la ele, nu mai putu suporta 
să le vadă, să își amintească. Ty scoase CD-ul și îl puse înapoi sub 
vraful de discuri. 

Ty stricase totul în dimineaţa aia în Vegas. Când se trezise și se 
văzuse în miezul acestei încurcături, decizia lui de a-și salva relația 
cu Tawny fusese cea mai bună alegere care îi mai rămăsese. Sau cel 
puţin așa a crezut atunci și de atunci încoace în ultimii aproape șase 
ani. Acum nu mai era atât de sigur. Începu din nou să umble prin casa 
întunecată. 

Spre surprinderea lui, Advil îi ușurase aproape cu totul durerea din 
picior. Numai de-ar fi funcţionat la fel de bine și în cazul bagajului 
emoțional de care nu putea scăpa. 

Se trezi în bucătăria lui mare și modernă, un loc pustiu unde 
nimeni nu făcea brioșe cu banane. Deschise cămara și se uită la 
mâncarea de pe rafturi. Ar putea pune o pungă de popcorn la 

cuptorul cu microunde. Dar de ce? Era ora trei dimineața. Stomacul 
îi era ca o piatră. Vederea îi era încețoșată de oboseală. Nu voia să 
mănânce. 

Ty voia ca o femeie micuță cu părul ondulat și fetița lui să locuiască 
aici cu el. Din moment ce nu putea avea așa ceva, își voia vechea viață 
înapoi. Dar nici pe asta nu o mai putea avea. 

Sfârși prin a-și așeza brațele pe insula de granit din bucătărie, își 
împleti degetele și își puse fruntea pe încheieturile mâinilor. Pieptul 
i se contractă. Cum de Celia se uitase la el și observase ce văzuse în 
seara asta? Îl demascase numai cu vorbele ei, îi pusese o oglindă în 
față și nu îi oferise nicio portiță de scăpare. 

Nimeni nu îi spunea lui astfel de lucruri. Nimeni nu avea de ce. 
Familia și prietenii credeau că se simte bine, sau destul de bine, având 
în vedere circumstanţele. Ty nu pricepea cum Celia a înțeles ce se 
petrecea în sufletul lui. Nu-și aminti să îi fi dat indicii. Totuși, trebuie 
să o fi făcut, fiindcă venise în seara asta. Și știuse. 

„Am încredere în tine, Ty.“ 

Prostul de el, fiindcă ochii i se umeziră la amintirea acelor vorbe 
ale ei, care îl privea drept în față, îi privea în suflet chiar. Asta îl 
dezarmase. Ty nu-și imaginase niciodată cât de mult avea nevoie ca 
să o audă pe Celia spunându-i așa ceva. 

Nu îi dăduse niciun motiv Celiei să creadă în el. În cea mai mare 
parte a timpului îi venea greu să se încreadă în el însuși că se va 
descurca. Dar nu se îndoia de sinceritatea Celiei. Vorbise serios. Avea 
încredere în el. 

Ty începu să-și miște buzele aproape ca într-un discurs silențios. 
Îi trebui o vreme să priceapă că stătea de vorbă cu Dumnezeu. Se 
îndoise și păcătuise. Se pusese pe el pe primul loc. Când îi convenise, 
rupsese relația cu Dumnezeu și alesese calea lumii. 

Ca de obicei, atunci când se ruga, greșelile din trecut îl paralizau și 
îl asaltau cu regrete. Totuși, accidentul îl afectase atât de puternic încât 
singurele lui opţiuni erau fie rugăciunea, fie internarea într-un spital 
de boli nervoase. Deci continuă să se roage. Îi ceru lui Dumnezeu 
ajutor și vindecare. Salvare. Somn. Ca Celia să îl iubească, deși ea n-ar 
trebui să îl iubească și el n-ar trebui să Îi ceară lui Dumnezeu ceva 
atât de ridicol. 

La sfârșit, făcu o ultimă cerere. „Doamne, ceru el în cuvinte 
nerostite, nu mă mai recunosc. Arată-mi cine ești. Și arată-mi cine 
sunt eu.“ 

iserica se schimbase față de cum o ținea minte cu ani în 

urmă. 

Era duminică, a doua zi după ce aruncase pastilele lui Ty, iar 
Celia se ținuse de promisiunea făcută lui Meg de a merge la biserică. 
Meg și Bo stăteau într-o parte lângă ea, iar Addie de cealaltă parte. 

O muzică de închinare dinamică umplea atmosfera. Versurile erau 
afişate pe un ecran în dreapta scenei, dar vocile din jurul Celiei cântau 
cu atâta pasiune și încredere încât o făcură să creadă că nu aveau 
nevoie de versuri. Grupul de închinare era alcătuit din trei chitaristi, 
un pianist, un toboșar și doi cântăreți. 

Unde era corul? Cărţile de imnuri? Orga? Și unde erau rândurile 
de bănci? 

Bisericile din copilăria Celiei arătau ca biserici, cu clopotnițe, vitralii 
și holuri albe plicticoase unde se aflau clasele de școală duminicală. 
Când Meg și Bo veniseră să le ia pe ea și Addie în dimineaţa asta, 
acesta era genul de loc la care se așteptase. În schimb, ei merseseră cu 
mașina la o școală creștină dintr-un oraș din apropiere, explicându-i 
că biserica lor închiria amfiteatrul școlii în zilele de duminică. 

Cântecul se termină și începu altul, la fel de puternic și modern. 

Celia îi aruncă o privire lui Addie, care stătea nemișcată, cu ochii 
mari. Celia putea numai să-și imagineze ce îi trecea fetiţei prin 
cap. La cinci ani, Addie nu prea știa ce înseamnă un concert pe 
scenă. Și acest serviciu de închinare, graţie întunericului care 
cuprindea congregația şi luminilor de pe scenă, îi amintea Celiei 
de un concert. 

Mai mult, oamenii din jurul lor erau îmbrăcați mai degrabă ca 
unii care se duc la un concert, nu la biserică. Fa și Addie purtau 
rochii și cele mai frumoase perechi de pantofi, ceea ce le punea într-o 
categorie mai sofisticată decât oricine din sală. 

Când muzica se încheie, oamenii se așezară pe locurile din 
amfiteatru. Grupul de închinare ieși de pe scenă și un bărbat care 
purta blugi, ciocate și o cămașă din tartan cu mânecile suflecate, se 
duse pe scenă. Celiei i se păru că este un asistent tehnic, așa că se 
aşteptă ca el să ia un microfon și să se ducă în culise. 

Dar nu. Își așeză Biblia pe unul dintre acele stative negre, apoi 
făcu o glumă cu privire la meciul de fotbal care era programat mai 
târziu după-masă. 

Acesta era pastorul lui Meg și a lui Bo? Nu părea să aibă mult 
peste douăzeci și șapte de ani și nici cu mult peste șaizeci și cinci de 
kilograme. Din nou, Celia avu sentimentul ciudat că se așteptase la 
un lucru și că primise cu totul altceva. Ca și cum ar fi fost să comande 
terci de ovăz și să primească omletă. 

Pastorii purtau costume închise la culoare. Aveau tunsori de 
politician. Vorbeau cu pasiune despre păcat. Nu-i așa? Pastorul acesta 
avea o tunsoare cu ţepi și probabil că juca Xbox cu amicii lui la sfârșit 
de săptămână. 

Addie o bătu pe braţ. 

— Creioane, şopti ea. 

Celia scoase creioanele și hârtia pe care le adusese cu ea ca să 
o distreze pe Addie. Apoi își împleti mâinile în poală pe foaia de 
informare cu privire la desfășurarea serviciului duminical care îi 
fusese dată la intrare și ascultă. 

Pastorul lui Meg și al lui Bo nu era neapărat un vorbitor înzestrat. 
Nu avea vreo aură în jurul lui. Nu gesticula în mod bombastic și 
nici nu poseda vreo charismă neobișnuită. Dar pe măsură ce asculta 

predica lui, Celia începu să se simtă inconfortabil. Încet la început, 
apoi exercitând tot mai multă presiune cu fiecare moment care trecea. 
Deoarece... 

Dumnezeu era acolo. 

În amfiteatrul acesta fără vitralii. Îi vorbea prin cuvintele acestui 
predicator gen Doogie Howser. * El era acolo, iar Celia, care nu ÎI 
mai simțise de ani buni — nu de când îngenunchease și Îl implorase 
ca testul de sarcină să fie negativ — Îl simţea acum. Într-un mod atât 
de real și de aproape, încât i se părea că era urmărită pe o alee care se 
pierdea într-un zid de piatră. Nu avea nicio portiță de ieşire. 

Inima începu să îi bată cu putere. 

Pastorul nu vorbi despre modul în care creştinii ar trebui să fie mai 
buni decât sunt în realitate. Nu încercă să îi convingă să își ţină timpul 
de părtășie în fiecare dimineață sau să se înscrie pe lista misiunilor 
pentru Africa. De fapt, nu pomeni nimic despre ce ar trebui să facă 
congregația pentru Dumnezeu, ci vorbi despre ce făcuse Dumnezeu 
pentru credincioși prin moartea și învierea lui Isus Cristos. 

Vorbi despre har. 

Și apoi despre dragostea lui Dumnezeu. 

Și apoi predică din nou despre har. 

— „Spre lauda slavei harului Său, cită el din Biblie, pe care ni l-a 
dat în Preaiubitul Lui.“ 

Celiei îi veni greu să nu se foiască în scaun. Începu să-și smulgă 
pielițele unghiilor. Se gândise, sarcastic, că ar fi putut fi lovită de 
fulger pentru că pășise pe pragul unei biserici după ce fusese atâția 
ani o păgână. Ei bine, se simţea ca și cum fusese lovită de fulger — 
numai că nu în modul în care se gândise ea. Fu izbită de posibilitatea 
ca Dumnezeu să o iubească cu adevărat așa cum pretindea pastorul 
acesta. 

Celia se gândi la sentimentul de goliciune cu care se luptase atâta 
timp. Când începuse oare, acest sentiment de nemulțumire, de căutare 
și dorință înfocată după ceva ce nu reușea să înţeleagă? Își aminti că îl 


* Doogie Howser, M. D. este un serial american de televiziune care a 


rulat timp de patru sezoane pe ABC, din 19 septembrie 1989 până la 24 
martie 1993 (n. trad.). 

experimentase încă din copilărie, când fusese forțată să se mute o dată 
la câţiva ani. Acest sentiment o însoțise și la liceu, când sperase că Ty 
Porter avea să o placă la rândul lui și să o facă să se simtă împlinită. 
Căutase să-și găsească împlinirea în diploma ei de facultate, și după 
asta, în visul ei de a deţine o cafenea. Celia căutase să-și umple golul 
interior cu familia, dar abia dacă se întâlnea cu fratele ei, iar părinții 
nu erau mai mult decât niște oaspeți ocazionali. Chiar și Addie, cea 
mai scumpă comoară a ei, persoana asupra căreia își revărsase fiecare 
strop de dragoste de care fusese în stare, nu reușise să o facă să se 
simtă împlinită. 

Cu cât pastorul vorbea mai mult, cu atât își simțea sufletul mai 
pustiu. Acesta cerea să fie umplut cu o dragoste care era necondiționată, 
eternă și suficient de mare pentru a-l umple. 

Viziunea ei cu privire la creştinism fusese aceea de a evita băutura, 
minciuna, înjurăturile și sexul înainte de căsătorie. Sigur, fuseseră 
povești referitoare la cruce și cântecul „Isus mă iubește.“ Dar care 
fusese rezultatul? Credea că religia însemna să încerci să faci — sau să 
nu faci — anumite lucruri pentru a fi pe placul lui Dumnezeu. 

După ce testul de sarcină ieșise pozitiv, Celia fusese sigură că 
Dumnezeu Îi întorsese spatele deoarece nu fusese îndeajuns de 
bună. Abandonase credinţa în El deoarece înţelesese cu o certitudine 
dezolantă că nu avea să fie niciodată îndeajuns de bună. Și ea obosise 
să tot încerce și să eșueze. 

Într-un fel, pastorul era de acord cu ea, recunoscând în mod liber 
că nimeni din încăpere nu avea să fie suficient de bun prin forțele 
proprii. Dar el continuă spunând că nici nu conta, fiindcă Isus fusese 
deja suficient de bun pentru toți. 

Ochii i se umplură de lacrimi. Încercă cu disperare să se gândească 
la altceva. La faptul că își căuta o slujbă sau la grădiniţa lui Addie sau 
orice... 

Era ca și cum mâinile lui Dumnezeu îi cuprinseră obrajii în 
palme, atrăgându-i atenţia asupra acelei zile de demult când ea 
îngenunchease și se rugase să nu fie gravidă. 

Aminteste-ti, păru El să îi spună. 

Nu era greu să-și amintească disperarea cumplită pe care 
o simţise. Celia fusese o tânără muncitoare deprimată atunci. 

Posibilitatea de a fi gravidă o făcuse să intre în panică. La vremea 
aceea, îi fusese aproape imposibil să-și imagineze cum avea să se 
descurce cu un bebeluș. 

Ce ai fi vrut să schimb? 

Mintea i se goli. Gândurile i-o luară razna. Dacă Dumnezeu i-ar fi 
răspuns la rugăciune așa cum voia ea atunci, dacă n-ar fi fost gravidă, 
acum ea nu ar fi avut-o pe Addie. 

Căpșorul blond al lui Addie se aplecă concentrat asupra cărții 
de colorat. Celia se uită cum ochelarii începură să îi alunece pe nas. 
Addie îi potrivi cu degetul arătător și continuă să lucreze la o imagine 
care reda un cal alb gras cu o fundă mare pe cap. 

Addie era cea mai mare bucurie din viața Celiei. Nu era o povară. 
Nu era o tragedie. 

Ci un dar. Un dar pe care probabil că Dumnezeu insistase să i-l 
dea chiar și atunci când, în teama ei, Celia ceruse exact opusul. 

Spre ușurarea ei, predica se încheie. Fiindu-i oferit un răgaz, Celia 
se ridică tremurând atunci când se interpretară mai multe piese, apoi 
se așeză din nou pentru colectă și anunţuri, apoi se ridică din nou 
pentru cântecul de la sfârșit. Tot timpul ăsta, creierul ei fusese precum 
un vas care încerca să se stabilizeze. Avea nevoie de timp și spațiu 
pentru a se gândi la toate astea. Pentru a le procesa. 

Meg, Bo, Celia și Addie ieșiră pe hol la sfârșitul slujbei. Oamenii 
treceau pe lângă ei, vorbind, salutându-și prietenii. 

— Deci, o întrebă Meg, ce părere ai? 

— Muzica a fost tare, răspunse Addie. 

Meg zâmbi și își împleti pe deget cu drag o șuviță din părul lui 
Addie. 

Meg și Bo își îndreptară privirile spre Celia. Acesteia i se păreau 
doi oameni care aveau încredere în Dumnezeu, în ei înșiși și unul 
în altul. Atât de mult încât aveau bunătate din belșug pe care să o 
împartă cu cumnata lor surpriză. 

— A fost frumos, spuse Celia. 

Nu pomeni nimic despre cutremurul interior pe care îl 
experimentase. 

Meg o îmbrăţișă pe Celia. 

— Mulţumesc că ai venit. 

Invăluită într-o îmbrățișare care mirosea a trandafiri înfloriți, 
Celia aproape că simţea brațele lui Dumnezeu în jurul ei, vocea Lui 
care îi șoptea: Te iubesc, Celia. Te-am iubit dintotdeauna. 


Folosindu-se de metode știute numai de el, unchiul Danny reușise 
să găsească ceea ce putea fi singura casă modernă de la jumătatea 
secolului din tot orașul Holley, Texas. 

Danny ieși pe verandă în timp ce Celia și Addie se îndreptau spre 
casa lui, iar Celia ținea în mână un tort. 

— Fetele mele preferate! 

Purta un tricou ... asemeni celor pe care le îmbrăca Ty Porter? 
Bărbatul care nu purta niciodată haine noi își pusese un tricou negru 
nou-nouț încât i se mai vedeau încă cutele de împachetare. 

Addie fugi să îl îmbrăţișeze și cei doi își îndepliniră ritualul 
obișnuit de atingere a pumnilor. 

— Cu ce te-ai îmbrăcat, unchiule Danny? întrebă Celia. 

— Un tricou. Îţi place, nu-i așa? 

Danny își întinse braţele și se roti încet. 

Părea mai degrabă oribil. O imagine siropoasă cu Ty care călărea 
un taur era imprimată pe fața tricoului. Pe spate se putea citi Ty 
„Terminatorul“ Porter cu un font strălucitor roșu și galben și se 
specificau anii în care acesta câștigase campionatele mondiale. 

— Vrei să-ți comand și ție unul, C? 

Celia chicoti neașteptat. 

— Nu. Dar mulțumesc. 

— Eu vreau unul! 

— Sigur că da, îi spuse el lui Addie. Dacă găsesc un tricou cu 
mărimea ta, o să-ți cumpăr unul. Nu-i așa că o să fim eleganți când 
mergem pe bicicletă prin oraș cu tricouri identice? 

— Sper că n-ai mers cu bicicleta prin soare, nu-i așa? întrebă Celia. 

Prognoza meteo fusese cu temperaturi pentru a treia zi din luna 
septembrie. 

— Bineînţeles că da. Am ajuns să-mi placă vremea asta așa cum îi 

place unei foci apa. De fiecare dată când ies, absorb din plin vitamina 
D. Nu mă pot sătura de ea. 

— Serios? Celia își încreți nasul. Nu te simţi ca și cum ai fi într-un 
cuptor? 

— Ma-mi, protestă Addie, e perfect aici. 

— Sunt de acord cu Dovlecel. E perfect aici. 

Danny se uită la tortul ei. 

— Ce mi-ai adus? 

— Seminţe de mac cu lămâie. 

După lucrurile monumentale care se petrecuseră în timpul 
slujbei de la biserică mai devreme, Celia se simțea precum un 
pacient care a suferit un atac vascular și care se chinuia să-și revină 
la normal. Se dusese glonţ în bucătărie când ajunseseră acasă și 
își începuse terapia. Neill își adusese băieții la ea, iar el și Celia 
stătuseră de vorbă în timp ce se cocea tortul și copiii se jucau. 
Gătitul nu o ajută să-și limpezească gândurile, dar reuși să facă un 
tort frumos. 

Danny îi luă tortul din mâini și le conduse înăuntru. Oriunde se 
uita, Celia vedea și mai multă modernitate din anii ‘50. 

În câteva minute, se așezară în jurul mesei lui de bucătărie cu felii 
de tort și pahare cu apă de cocos și gheaţă. 

— Știu că am mai spus asta și înainte. 

Danny își închise ochii și mestecă satisfăcut. 

— Dar ăsta e un adevărat festin. 

— Mulţumesc. 

— Trebuie să-mi dai voie să vând astea pe internet. 

— Tort cu seminţe de mac cu lămâie pe lângă costume de 
scafandru? 

— Ar fi minunat! 

Celia luă o gură de apă de cocos și încercă să nu tresară. Pe cât de 
mult aprecia mâncarea sănătoasă, nu ajunsese niciodată să îi placă apa 
de cocos. Poate că era mai hidratantă decât apa obișnuită, dar avea și 
un gust oribil. De dragul lui Addie, se prefăcu că bea, apoi o aruncă 
în chiuvetă. 

— Texanii ăștia cu siguranță au maniere, nu-i așa, Celia? Oriunde 
mă duc, mă salută, îmi strâng mâna și se oferă să mă ajute. De exemplu, 

mama lui Ty. Nancy? M-am sfătuit cu ea și am pus la cale noua mea 
abordare în materie de întâlniri romantice. 

Un alt exemplu al ajutorului oferit de Brigada Familiei Porter. 

— E o doamnă pe cinste, continuă Danny. Dacă nu ar fi măritată, 
aș aborda-o într-o clipă... 

— Dar este. Chiar foarte bine căsătorită. 

— Păcat. 

Danny apucă cu furculița o nouă bucată de tort. 

— Acum că mă aflu într-o parte nouă a țării, m-am decis să mă 
apuc din nou de întâlniri pe internet. Am găsit două doamne care 
stau la câteva străzi distanță de aici. 

— Nu ştiu ce să zic, Danny. Întâlnirile pe internet nu prea ți-au 
priit în trecut. 

— Speranţa moare ultima. Să aștepți valul potrivit cere răbdare. 
La fel e și cu asta. Dacă tot încerc, dacă tot aștept, atunci femeia 
potrivită îmi va ieși în cale în cele din urmă. 

— Precum o izbitură pe suprafața oceanului. 

— Tu și cu mine. Suntem aici. 

El își mișcă două degete înainte și înapoi între fruntea ei și a lui. 

— E o doamnă pe care am cunoscut-o pe internet printr-un 
site numit Jucăușă și Peste Cincizeci de Ani. Locuiește în Hugo, 
Oklahoma, care e la numai două ore distanță cu mașina de aici. Nu 
prea pot să-mi dau seama cum arată din poză. Știu că are diabet, nu 
vede cu un ochi și are crize recurente de sughiț — dar, hei, ar putea să 
aibă un potențial real. 

— Cum o cheamă? 

— Betty. 

N-are potenţial. Asta dacă nu s-a născut în Republica Cehă, apoi 
și-a schimbat numele în Betty când a ajuns pe pământ american. 

Când terminară de mâncat tortul, Danny — ţinându-se de ideea 
lui cum că îi plăcea căldura — o luă pe Addie la plimbare cu bicicleta. 
Celia se apucă să îi verifice frigiderul și să se îngrijească de celelalte 
treburi gospodărești ale lui. Îi măturase jumătate din camera de zi 
când telefonul bâzâi și o anunță că avea un mesaj nou. Senzaţia de 
furnicături care îi străbătu corpul drept răspuns putea însemna doar 
un singur lucru. 

Își scoase telefonul din poșetă. 

Ai de gând să porți vreodată ghetele pe care ti le-am dat? 

Nu, răspunse Celia. Er; gata să le înapoiezi şi să-fi iei banii înapoi? 

Niciodată. Zece secunde mai târziu, O să vii să-mi mai arunci şi alte 
medicamente în toaletă? 

Nu, dacă nu mă provoci. 

Mă gândesc că conductele din instalația sanitară de sub casa mea se 
simt prea relaxate acum. 

Celia zâmbi fără să vrea. Nu părea să îi poarte pică. Desigur, asta 
se putea datora faptului că fugise (de teama de a nu-și pune în pericol 
castitatea) înainte de a-l face să promită solemn că nu o să mai ia 
Vicodin. 

O aduci pe Addie în după-amiaza asta? întrebă Ty. Whitey se simte 
singură. 

Dintre toate numele fanteziste pe care Addie le-ar fi putut alege 
pentru poneiul ei, o dăduse cu totul în bară alegând numele de 
Whitey. Lui Whitey nu îi pasă de nimic altceva decât de următoarea ei 
masă, răspunse ea. 

În fine, recunosc. Whitey se simte bine. Eu mă simt Singur. 

Vârfurile degetelor ei se plimbară deasupra telefonului. Celia voia 
să scrie De ce nu îi dai telefon lui Tawny?, dar Ty ar fi fost și mai greu de 
suportat dacă îi confirma gelozia pe care el bănuia deja că o avea față 
de Tawny. Perrecem ziua cu unchiul Danny, răspunse ea în schimb. Și 
el se simte singur. Adevărul era că o parte din ea voia să meargă acasă 
la Ty. Într-un fel, Celiei îi... era dor de el. Absurd. Și de asemenea și 
îngrijorător, fiindcă cu siguranță că nu își permitea să îi fie dor de Ty. 

Danny și Addie, transpiraţi și cu fețele îmbujorate, au dat năvală 
în casă cu bicicleta și cu a treia roată în plus. 

Ty îi trimise un nou mesaj. Treci pe la mine după ce pleci de la unchiul 
Danny. 

Nu, răspunse ea. Nu ai și tu niscai chestii de cowboy de făcut? Precum 
scuipatul tutunului? Să prinzi lucruri cu lasoul? Să mesteci rumegături* 

Vacile rumegă, dulceaţă. 

Celia izbucni în râs, însă își stăpâni impulsul când își ridică privirea 
și văzu că Addie și Danny se uitau la ea. 

— Cui îi trimiţi mesaje? întrebă Addie. 

— Nimănui. 

Celia își băgă înapoi telefonul în buzunar și își fixă din nou atenţia 
asupra măturatului. 

— Era tati? Îţi place de el, nu-i așa? 

— Poftim? 

Ca întotdeauna, Celia nu se pricepea să joace teatru. 

— Îţi place de el. 

Nu părea că Addie avea de gând să schimbe subiectul, așa că Celia 
se întoarse cu fața la ea și adoptă expresia aceea maternă la chip și 
voce. 

— Bineînţeles că îmi place de el. Este tatăl tău și este un om bun. 

Danny chicoti. 

Addie o privi pe Celia cu acel dispreţ pe care numai un copil de 
cinci ani îl putea avea. 

— Ce? întrebă Celia defensivă, iar buna ei dispoziţie pieri fiindcă 
știa unde bătea apropoul micuţei. 

— Îţi place de tati în felul în care prinţeselor le place de prinți în 
filme. Și în cele din urmă, prinții și prințesele se sărută întotdeauna, 
mami. Toată lumea știe asta. 


2b8 


Capitolul 20 


iminețile de luni. O zi și o perioadă din săptămână 

cunoscute că nu aduc bucurie. 

Dar în vreme ce stătea în sufrageria ei cu telefonul lipit 
de ureche, ascultând-o pe Donetta cum îi oferă dublul sumei pe care 
i-o spusese iniţial, pentru ca aceasta să lucreze la magazin, Celia își 
dădu seama că această dimineaţă specială de luni adusese cu ea numai 
bucurii. 

— Deci ce părere ai? întrebă Donetta. Vrei postul? 

— Da. Da! Cu siguranţă că vreau postul. 

Celia își puse o mână rece peste obrazul fierbinte. 

— Mulţumesc atât de mult. Nu o să-ți pară rău, Donetta. O să 
muncesc din greu pentru tine. Uau. Mulţumesc! 

— Cu plăcere, scumpo. Poţi să începi de mâine? 

— Da. Pot. 

— Ne vedem la ora nouă. 

Donetta întrerupse convorbirea. 

Celia lăsă jos telefonul. Timp de un minut întreg, stătu nemișcată 
în tăcere, zâmbind cu gura până la urechi. Avea să înceapă să lucreze 
la o patiserie după mulți ani în care abandonase acest vis. O patiserie! 

O, Doamne! Părea un dar nepreţuit. Prea bun ca să fie adevărat... și 
totuși era. Ea, Celia Park Porter, cofetar! Nu mai trebuia să se streseze 
cu găsitul unei slujbe. Putea să-și întrețină fiica. Și se descurcase 
singură, fără ajutorul lui Ty. Dar, bănuia ea, cu ajutorul lui Dumnezeu. 

Cu siguranță că momentul nu era o pură coincidență. Ieri Celia 
fusese la biserică și Îl auzise pe Dumnezeu spunându-i că o iubește. 
Azi, Donetta o sunase și îi oferise în mod miraculos dublul salariului 
pe oră față de săptămâna trecută când vorbise personal cu ea. 

Uimitor. Ceva ce te făcea să te smerești. Extraordinar! 

Chiuind, Celia se apucă să danseze. Picioarele-i goale țţopăiau pe 
podea. Își unduia șoldul. Își ridica mâinile spre ceruri. Era un dans al 
bucuriei și al recunoștinței. 

Am un loc de muncă! 


Celia nu era singura persoană care vedea cum cariera îi lua avânt 
în acea dimineață. 

De cealaltă parte a orașului, Ty urca un deal alături de vecinul 
lui. Jim fusese nerăbdător să îi arate lui Ty terenul pe care îl avea de 
vânzare, iar Ty nu ceruse să facă un tur al proprietăţii într-un ATV 
așa cum ar fi trebuit, fiindcă nu voia să pară un pămpălău. Așa că 
iată-l aici, urcând în cârje. Umerii și piciorul sănătos îl dureau teribil 
și toată mișcarea făcuse ca piciorul rănit să îl doară ca... 

În sinea lui spunea vorbe deloc potrivite pentru a fi auzite de 
cineva își ferea privirea astfel încât bărbatul mai în vârstă să nu-i vadă 
chipul schimonosit de durere. 

În sfârșit, ajunseră în vârful dealului și Jim se opri. 

— Iată-ne la fața locului. 

Jim își dădu într-o parte pălăria lui Stetson pentru a-și șterge 
sudoarea de pe frunte, apoi își aranjă cozorocul la loc. 

De unde stăteau puteau cuprinde cu privirea întreaga zonă. În 
cea mai mare parte terenul era acoperit cu iarbă, pâlcuri de copaci 
ici și colo — un peisaj tipic pentru nordul Texasului, care îi era mai 
cunoscut lui Ty decât propria lui mână. Crescuse într-o zonă care se 

asemăna leit cu aceasta. Își construise casa în vecinătatea acestui loc 
din simplul motiv că pământul acesta îl făcea să se simtă în largul lui. 

— Ce părere ai? întrebă Jim. 

— Ei bine, după cum ţi-am spus, mă gândesc să cresc vite pentru 
rodeo. Pare locul perfect pentru așa ceva. 

— Chiar așa și este. Vezi acolo? 

Jim arătă cu mâna înspre un izvor care străbătea o parte a 
proprietății un pic mai jos de locul în care stăteau. Verdeaţa crescuse în 
jurul sursei de apă și formase un eleșteu natural, din care își continua 
cursul ascunzându-se de privirile celor doi. 

— Acesta e Whispering Creek, pârâul șoptitor. 

În stilul agenţilor comerciali, Jim continuă să îi descrie calităţile 
terenului și îmbunătățirile pe care i le adusese. 

Ty își construise casa în urmă cu patru ani. De atunci, avusese 
ocazional câteva motive să treacă pe la Jim. Vecinii se ajutau între 
ei, și fuseseră momente când cei doi bărbaţi lucraseră cot la cot să 
curețe terenul de ramurile copacilor doborâte de furtună, sau când 
Ty îi împrumutase generatorul său lui Jim, sau când Jim îl lăsase să 
îi împrumute o unealtă electrică. Totuşi, asta era prima dată când Ty 
vedea acest teren cu intenția de a-l cumpăra. Ideea de a fi proprietarul 
lui îi surâdea. 

Își umplu plămânii cu aer, adulmecând mirosul de pământ și iarbă 
scăldată în soare. Pentru prima dată de la accident, Ty începuse să se 
intereseze și de altceva pe lângă călăritul de tauri. 

Se vedea făcând asta. Putea crește vite și era dispus să-și consume 
energia și timpul realizând ceva ce rezona cu personalitatea lui. Ty 
nu își pierduse toată stimă de sine pe acea arenă murdară din Boise, 
Idaho. 

Jim termină de vorbit. 

— Vreau să-l cumpăr, spuse Ty. 

Un zâmbet încolți pe chipul lui Jim. 

— Mă bucur să aud asta. 

— Vrei bani gheață sau pot să îţi scriu un cec? 

Jim chicoti. 

— Ştii că și Howard Sanders vrea pământul. 

— Știu. 


201 


BECKY WADE 


— Howard ne tot sună pe mine și pe Marjorie de ani întregi, 
reamintindu-ne de faptul că este interesat să cumpere locul. Nu pot 
să zic că m-am înțeles foarte bine cu el. Are niște păreri stricte cu 
privire la tot ce mișcă sub soare și am avut câteva confruntări cu el. 

— Pot să-mi imaginez. 

— Aș prefera să-ți vând ţie pământul. 

Jim știa și că Iy putea să îi plătească o sumă mult mai mare decât 
Howard. 

— Totuși, i-am spus lui Howard că vă voi da amândurora o șansă 
egală la proprietate. 

— Am înţeles. Ce-ai zice să te gândești la un preţ corect și să ni-l 
comunici amândurora? Dacă Howard este dispus să-ţi ofere mai mult 
decât ceri, eu aș dori să-ți fac o contraofertă. 

— Mi se pare corect. 

— Eşti de acord să vinzi pământul aceluia care e dispus să plătească 
cel mai mult? 

— Da. 

— Asta e tot ce-ţi cer. 

Hotărârea lui Ty deveni mai puternică. În scurt timp avea să 
dețină propriul lui teren. 

În dimineața următoare, Celia merse cu mașina ei Prius la 
magazinul Cream or Sugar deoarece nu voia să arate transpirată de 
la căldură în prima ei zi de lucru. Alesese un tricou verde decoltat 
și o fustă până la genunchi cu model, mai ușoară decât aerul. Deși 
niciunul dintre obiectele de îmbrăcăminte nu erau șifonate, le călcase 
de două ori pe amândouă în speranţa de a face o impresie bună. 

Celia intră în patiserie și o găsi pe Donetta care dădea restul unui 
client. Donetta își înclină capul spre ușa din dos a magazinului. 

— Poţi să mergi în spate, scumpo. Jerry e acolo. 

Vitrina de la patiserie se termina cu un blat din lemn care 
funcționa drept tejghea, dar era rabatabil, astfel încât angajaţii să îl 
poată ridica și să treacă în spatele lui. Celia făcu asta, apoi intră într-o 
încăpere pătrată. 

Un cuptor de patiserie, mare se contura într-un colț. Congelatoare 
duble. Aparatele păreau forjate de ceva vreme, dar nu arătau foarte 
vechi. Poate de pe vremea lui Clinton, nu a lui Reagan. Tejghele 

din metal, chiuvete, instalaţii fixe. Holul scurt din care se ieșea din 
încăpere părea să aibă o scară, o ușă de ieșire prin spate și, cel mai 
probabil, o baie. Numeroase rafturi deschise erau aranjate orizontal 
în bucătărie. Unele conțineau oale, tigăi, tăvi, altele conțineau pungi 
de mărime industrială cu rezerve de făină și zahăr. Totul părea să fie 
curat ca lacrima. 

Un bărbat stătea cu spatele la ea, amestecând ce părea a fi aluat de 
fursecuri. În timp ce se apropie, el se întoarse. 

— Jerry? întrebă Celia. 

— Eu sunt. 

El vorbi încet, tărăgănat. 

— Eu sunt Celia. Mă bucur să te cunosc. 

— Și eu. 

El îi zâmbi blând. Se pare că acesta era eroul Celiei, cel care o 
convinsese pe Donetta să o plătească mai mult. Îi amintea de Hulk 
Hogan”, cu excepţia faptului că avea părul brun-roșcat și nu avea 
masa musculară a legendarului. 

— Mulţumesc pentru că m-ați angajat. 

— Cu plăcere. 

Celia ar fi vrut să-l îmbrăţișeze sau să turuie mulțumiri la nesfârșit. 

— Cu ce vă pot fi de folos? 

— Într-un minut mă poți ajuta să așez fursecurile astea pe foaia 
de copt. 

— Cu mare drag. 

Jerry îi spuse de unde să-și ia un șorț și îi arătă o cutie de plase 
pentru păr. Își puse șorțul în două secunde. Cu plasa de păr era mai 
puţin obișnuită. Pe vremea când lucra ca bucătăreasă, Celia își prinsese 
pur și simplu părul într-o coadă de cal. Fie Donetta și Jerry erau de 
modă veche, fie Donetta fusese motivată de buclele răzlețe ale Celiei 
să facă o vizită la cel mai apropiat magazin de ustensile de bucătărie. 

Celia își puse pe cap plasa albă și se privi în oglinda care atârna 
pe peretele din holul din apropierea ușii din spate. Semăna cu un 
membru dintr-o bandă din Los Angeles. 


Terrence „Terry“ Gene Bollea este un actor american și un fost wrestler 
cunoscut publicului sub numele de Hulk Hogan (n. trad.). 


203 


BECKY WADE 


După ce se spălă pe mâini, se duse lângă Jerry. El îi dădu o ustensilă 
care arăta ca o linguriţă dozatoare pentru înghețată și cei doi începură 
să așeze aluatul de fursecuri în tăvi. 

— Îţi place să gătești? întrebă el. 

— Foarte mult. 

Și cu asta, nevoia lui Jerry de a dialoga fu satisfăcută. Îi adusese 
aminte de Hulk Hogan și deoarece purta acel gen de mustață care se 
ridica într-o parte a gurii, trecea peste vârf și aluneca în jos pe cealaltă 
parte. 

Când terminară, băgară fursecurile în cuptor. 

— Acum ne ocupăm de blaturile pentru tort. 

Jerry scotoci printr-un suport mic, dreptunghiular pentru reţete și 
îi dădu Celiei o rețetă clasică de foi de tort texan. Ea o desfășură cu 
grijă pe tejghea pentru a o studia. 

Jerry începu să strângă ingredientele de care aveau nevoie. 

— Ce conţine programul de copt pe care îl urmezi de obicei? 
întrebă Celia. 

— Întotdeauna facem prima dată gogoșile dimineața înainte să 
deschidem pentru clienți. În timpul orelor de vârf, Donetta lucrează 
în magazin, preluând comenzile. O ajut când are nevoie de mine, și 
când se descurcă fără ajutor, fac curat aici în laboratorul patiseriei. 
După aceea, fac o pauză de mic-dejun la McDonald's. Apoi mă întorc 
și fac prăjituri. O dată la două zile fac și foi de tort. 

— Am înţeles. 

Celia începu să măsoare făina, încercând să se convingă că 
era uimitor că lucra aici, acum, în bucătăria liniștită din Cream or 
Sugar din centrul vechi al orașului Holley. Mă plătesc ca să fac asta. 
Ca să gătească, ceva ce oricum făcea — și o făcuse în mod regulat 
— gratis. 

Celia turna bucuroasă pudră de cacao într-un bol când auzi un 
râs de femeie care venea din partea din față a magazinului, urmat de 
tonul grav al unei voci bărbătești. 

Inima îi trăda sentimentele și începu să-și accelereze ritmul în 
timp ce Ty intră în bucătărie în cârje. Donetta îl urmă. 

— Mă bucur să te văd, Jerry. 

Ty îl salută pe bărbatul mai în vârstă cu o înclinare a capului. 

— Bună, Ty. 

Atenţia lui Ty se mută asupra ei, iar licărul jucăuș din ochii lui făcu 
ca aceștia să pară și mai albaștri. 

— Frumoasă bonetă. 

Ty purta o șapcă albastră veche de baseball și ţinea în mână un 
buchet imens de lalele de culoarea chihlimbarului. 

Celia ar fi zis „Valea!“ sau „Accesul interzis persoanelor 


neautorizate!“ sau „O să-ți bag boneta asta acolo unde soarele nu 
răsare niciodată!“ dacă Jerry sau Donetta n-ar fi fost de față. 
— Bună. 


Fa încercă să arboreze un zâmbet care spera să pară ca a unei soții 
mulțumitoare. 

— Felicitări cu ocazia primei zile de lucru. 

— Mulţumesc. 

Celia îi spusese despre noua slujbă deoarece avea nevoie de el să o 
ia pe Addie de la grădiniță în fiecare după-amiază în zilele de lucru, 
apoi să aibă grijă de ea la casa de turtă dulce până când Celia ieșea 
de la muncă. 

Ty se îndreptă spre ea, apoi se aplecă să o sărute pe obraz. 

Celia îngheță. Profita de faptul că nu erau singuri pentru a face 
lucruri pe care ea nu le accepta în particular. 

— Fără atingeri! șopti ea. 

— Poftim? îi respiră el în ureche. Nu te aud. 

El îi sărută locul sensibil de la scobitura gâtului, apoi se îndreptă. 

Lui ar trebui să-i fie rușine să se dea așa în spectacol în fața lui Jerry 
și a Donettei, care nu se pricepeau deloc să-și ascundă fascinația. În 
loc să fie jenat, Ty părea că se distrează pe cinste. La fel de încrezător 
ca întotdeauna. Poate că rușinea nici nu exista în codul lui genetic. 

— Acestea sunt pentru tine. 

Celia primi florile. 

— Sunt frumoase. 

Perspicacitatea lui incredibilă îl făcuse din nou să aleagă ce îi 
plăcea ei cel mai mult. 

Jerry scoase o vază dintr-un sertar al dulapului și o umplu cu apă 
pentru ea. 

— Poftim. 

Celia îi mulțumi și aranjă lalelele. Părea mai mult decât absurd 
că acest bărbat extravagant era soțul ei. Nu era de mirare faptul 
că Donetta, Jerry și restul fanilor lui Ty erau curioși cu privire la 
ciudăţenia soţiei și copilului lui. Fa era prea banală pentru Ty. Apăruse 
din senin împreună cu Addie. Și locuiau separat de Ty. Dacă nu ar fi 
fost ea protagonista acestor lucruri, situaţia lor ar fi uluit-o și pe ea. 

— Dacă vrei poți să mă pui la muncă câtă vreme stau pe aici, 
Donetta. 

Ty îi spuse femeii mai în vârstă. 

— Lucrez pe bani puţini. 

— Nu ridici nici măcar un deget în bucătăria mea, răspunse 
Donetta. Nu, domnule. Totuși, îţi este foame, Ty? Am niște gogoși cu 
scorțișoară cu numele tău pe ele. 

Celia își dădu pe ascuns ochii peste cap. 

Vrei să stai Jos, Ty? Vrei o pernuță pentru spate? Un scăunel pentru 
picioare? Ce-ai zice să fiuturăm toți nişte frunze de palmier ca să-ți facem 
răcoare? 

— Mă cunosti, răspunse Ty. N-am refuzat niciodată o gogoaşă. 


Co 


Celia ajunse acasă de la muncă în acea după-amiază și o găsi 
pe Addie pe marginea patului ei, iar Ty tolănit pe covor, cu spatele 
sprijinit de biblioteca ei. Addie o pieptăna pe Aurora în vreme ce o 
ridica în slăvi pe Grace, noua ei prietenă de la grădiniță. Albă-ca- 
Zăpada stătea pe proteza pentru picior a lui Ty. Restul prințeselor 
stăteau aliniate de-a lungul noptierei lui Addie, precum publicul 
dintr-un studio. 

— Bună tuturor. 

— Bună, mami. 

Celia se duse la Addie și o îmbrăţișă. 

— Unde-i boneta? 

Ty o privi amuzat. El tot avea șapca de baseball pe cap. 

— Am lăsat-o la muncă, mersi frumos. 

— Ei, asta n-are niciun haz. 

— Pot să vorbesc puţin cu tine? 

— Sigur. 

El începu să se ridice în picioare. 

Addie își plimbă privirea curioasă de la unul la altul. 

De data asta, Celia își învățase lecţia și nu îl mai conduse pe Iy pe 
teritoriul periculos al dormitorului ei. Îl duse pe veranda din spate și 
închise ușa în spatele lor. Căldura o lovea în creștetul capului așa cum 
beţele de tobă bat ritmul în toba mică. 

— Te-ai uitat la păpuşa Albă-ca-Zăpada din colecția Barbie? 
întrebă Ty. E foarte corpolentă. 

Celia nu zâmbi. 

— Nu-mi pot imagina că ești de acord ca Addie să se joace cu 
păpuși care arată așa. 

Nu, ea nu era de acord. Cu faptul că trupul unei femei era privit 
drept un obiect și toate aluziile de prost gust. 

— În mod surprinzător, nu de asta am vrut să vorbesc cu tine. 

— Nu? Ai vrut să vorbeşti cu mine ca să angajez o echipă de 
zugravi care să-ți refacă casa? Fiindcă aș fi dispus să plătesc pentru așa 
ceva într-o clipă. De fiecare dată când sunt acolo, mă simt ca într-o 
cutie de creioane. 

O deranja într-un fel faptul că, într-un mod ciudat, tachinările 
lui Ty făceau ca satisfacția ei privind zugrăveala aleasă să fie mai 
completă. Celia își îndreptă spatele. 

— În primul rând, mulţumesc că ai luat-o pe Addie de la grădiniță 
și că ai adus-o azi acasă — 

— Tocmai ai spus mulțumesc? Mie? 

În ciuda voinţei ei, Celia zâmbi. Ridicându-și o mână ca să-și 
acopere ochii, ea îl privi chiorâș. 

— Cred că da. Crede-mă, nu e ceva natural pentru mine. 

— Pun pariu că nu este. 

Păstrară contactul vizual rămânând tăcuţi o vreme. Atenţia Celiei 
se mută neinvitată înspre gropița lui din obraz, apoi către buzele lui. 

— Deci... a mers totul bine? Când ai luat-o pe Addie? Nu i-a fost 
dor de mine sau nu a fost neliniștită? 

Vina și îndoiala erau tovarășii constanţi ai unei mame. 

— Nu, a mers bine. 

— Bine. 

Ty își prinse degetele mari de mânerele cârjelor. 

— Poţi să-mi ţii o prelegere pe tema vizitei mele la patiserie. De 
asta m-ai chemat aici, nu? 

Ciudat cititor de gânduri! 

— Ei bine, da, recunoscu ea. 

— Ai putea începe menţionând faptul că patiseria e locul de tău 
de muncă. Apoi îmi poți spune că ai nevoie să te concentrezi în timp 
ce ești acolo și că prezenţa mea îţi distrage atenţia fiindcă îți place de 
mine... 

— Asta e foarte discutabil... 

— ... şi apoi poţi să spui că eu fac parte din viața ta personală și 
tu nu vrei ca viața ta personală să se amestece cu viața profesională. 

— E adevărat. Tu chiar faci parte din viaţa mea personală și nu din 
cea profesională. 

— Ceea ce sună destul de promiţător. 

Ty își înclină capul o secundă, ceea ce făcu ca umbra lăsată de 
cozorocul lui să îi cadă altfel pe față. Celia îi putu vedea cicatricea 
ușoară de pe obraz. 

— Vreau să ocup o parte mai mare din viaţa ta personală. 

Trăsăturile îi deveniră serioase în timp ce o fixă cu privirea. 

— Sunt înnebunit după tine. 

Nu se poticni și nici nu-și ceru scuze. 

Celia simţi cum i se usucă gura. 

— Mă gândesc la tine tot timpul, spuse Ty. Știu de ce nu ar trebui 
să îmi doresc mai mult. Dar adevărul e că tânţesc după tine. 

Un sentiment teribil și cumplit de perfid de dor mistuitor îi 
înmuie inima. Emoţia îi aminti Celiei cât de mult îl iubise odată. 
Dacă nu l-ar fi iubit atât de mult, Ty nu ar fi putut să o rănească atât 
de profund pe cât o făcuse. 

Fa își drese vocea. 

— Așa cum spuneam. Din moment ce Cream or Sugar este locul 
meu de muncă, aș aprecia foarte mult dacă ai păstra distanța. 

— Cum spui tu, dulceaţă. 

— Serios? 

— Voința ta e lege pentru mine. 

Ty plecă după un sfert de oră. O oră mai târziu, Celia și Addie se 
pregătiră pentru o vizită la băcănia Brookshire's ca să facă cumpărături. 
Când Celia își scoase cheile din poșetă, o greutate cunoscută îi apăsă 
în palmă. Nevenindu-i să creadă, se uită în jos la semnul păcii care 
atârna pe inelul pentru chei. Identic cu ceilalți doi de dinainte. 
Dă păcii o şansă III. 


În prima zi de lucru a Celiei, Donetta și Jerry au rămas cu ea pe 
toată durata orelor de lucru. Jerry îi explicase rutina din bucătărie. 
Donetta o învățase cum să folosească casa de marcat și îi înșiră o listă 
întreagă de reguli. 

În cea de-a doua zi de lucru a Celiei, echipa de baseball Rangers 
jucau la ora unu în Ballpark, Arlington. Astfel că Jerry și Donetta, 
îmbrăcați în tricouri asortate de suporteri înfocați, și-au încheiat 
munca la zece fix. 

Cu excepţia mestecatului camionagiului care se delecta cu gogosi 
cu jeleu la una dintre mese, tăcerea se lăsă în jurul Celiei. Timp de 
câteva momente, ea pur şi simplu studie cu atenţie detaliile patiseriei. 
Ea conducea acum magazinul. 

Pe măsură ce intrau clienţii, Celia îi servi cu puțin mai multă 
amabilitate decât era poate necesar. Toată lumea o întrebă dacă era 
nou-venită în oraș și se prezentă. 

Pregăti cafea proaspătă deoarece cea veche avea gust de lături. 
Curăţă vitrinele din față ale magazinului. Sterse tejgheaua și mesele. 
Visă cu ochii deschiși la toate lucrurile pe care voia să le gătească 
în bucătărie și la toate îmbunătățirile pe care voia să le aducă în 
încăperea în care erau serviţi clienții. 

La vreo oră după ce își luase în stăpânire noul domeniu, Ty intră 
pe ușă. Fără cârje. Cu un șchiopătat vizibil. O ignoră pe Celia cu 
desăvârșire, nevăzând căutătura urâtă pe care încerca să o afișeze în 
fața lui. 

Două prietene stăteau la masă împreună, împărțind o bucată de 
tort. 

— Ce faceţi? le întrebă Ty în timp ce trecu pe lângă ele. 

Amândouă tresăriră la vederea lui. 

— Bine. 

Zâmbete largi. 

— Tu ești Ty Porter, nu? 

— Da. 

Se topiră după el timp de cinci minute întregi. Celia știa asta, 
fiindcă cronometra. 

— Spuneţi-ne dacă vă mai putem servi cu ceva, spuse Ty, 
îndepărtându-se în cele din urmă de cele două. 

Spuneţi-ne? 

— Dar dumneavoastră, doamnă? o întrebă el pe bătrânica care bea 
cafea decofeinizată. Pot să vă ajut cu ceva? 

Biata de ea. Era prea fragilă pentru a rezista zâmbetului lui de 
cuceritor. Chicoti, se înroși și îi mulțumi nespus, deși Ty nu făcuse 
absolut nimic. 

Merse la capătul vitrinei, ridică blatul din lemn și se purtă ca și 
cum era proprietarul locului. Se opri în faţa Celiei, înalt, îmbrăcat 
cu un tricou gri marca NASCAR, blugi și cizmele lui din piele de 
aligator. Lipsa cârjelor și blugii îi dădură de înţeles că fusese la doctor 
în acea dimineaţă și că ghipsul lui voluminos fusese înlocuit cu ceva 
mai lejer. 

Celia își cobori tonul vocii. 

— Ai uitat ce-am vorbit ieri? 

— Deloc. 

— Atunci ce s-a întâmplat cu promisiunea ta de a sta departe de 
locul meu de muncă? 

— N-am spus că nu o să vin aici. Am spus „cum vrei“, ṣi nu e 
același lucru. 

Ty avea să o omoare cu zile! Celia trase adânc aer în piept și — 

— 9995. 

El îi făcu un semn cu capul. 

— Avem clienți. 

— Noi nu avem nimic. Tu nu muncești aici. 

— O să te ajut. Îmi place locul ăsta. 

El ridică din umeri. 

— Sunt gogosi. 

— Nu. 

— Bineînţeles că sunt gogosi. 

Ty se amuză. 

— Nu, nu mă vei ajuta. 

— Ba da. 

El zâmbi precum cineva care știa că are asul câștigător în mânecă. 
Își încrucișă mâinile peste pieptul lat, care îi trăgea materialul moale 
din bumbac peste umerii musculoși. 

— Dacă nu-ţi convine, discută cu Donetta. 

Celia își încleștă dinţii. 

— Donetta mă iubește, spuse Ty. 

Dacă i-ar fi putut trage o mamă de bătaie, Celia l-ar fi împins 
afară din magazin așa cum un tractor aruncă gunoiul. 

— Gândește-te o clipă, continuă el. Dacă lucrez aici și servesc 
clienţii, tu vei putea să te duci în bucătărie și să gătești. 

— Nu te las aici singur! Locul ăsta e în grija mea în timp ce 
Donetta și Jerry sunt plecați. O să stau la tejghea în față și o să-mi 
îndeplinesc slujba pentru care am fost angajată. 

— N-ai încredere în mine? 

— Nu. 

— O să-ţi dovedesc că te poţi baza pe mine. 

Și cu asta, Ty rămase. Și rămase. În ciuda protestelor ei. 

Sporovăi cu toată lumea care intra în magazin. Servi gogoși și 
cafea cu umorul lui inconfundabil. Ieși și îi aduse prânzul Celiei, 
apoi insistă ca ea să facă o pauză ca să se așeze și să mănânce. Cu 
cincisprezece minute înainte de terminarea programului la grădiniță, 
Ty plecă să o ia pe Addie. 

Ab, se gândi Celia în timp ce îl privi cum se îndepărtează. O 
exaspera, dar într-un mod ilogic, asta nu o făcea imună în faţa lui. 
Dimpotrivă. Călărețul de tauri era atrăgător. Chiar și cu șchiopătatul 
lui. Poate că detaliul ăsta îl făcea și mai atrăgător. 

— N-ai voie să te îndrăgostești de el, murmură ea. 

Refuză să se mai supună acelui calvar din nou și mai ales, nu 
dorea să o facă pe Addie să treacă prin așa ceva. Fiica lor le urmărea 
fiecare mișcare precum un șoim cu ochelari. În plus, din câte știa 

Celia, Ty doar își făcea de lucru cu ea până când Tawny devenea 
disponibilă. 

Tawny era mult mai dezirabilă decât ea — orice prost putea vedea 
lucrul ăsta. Și Ty, în ciuda aerului său de băiat naiv pe care îl afișa 
uneori în faţa oamenilor, nu era un prost. 

doua zi, Ty își făcu din nou apariția la Cream or Sugar. 

Și la fel și în ziua următoare. Numărul clientelor care 

frecventau patiseria între orele unsprezece dimineaţa și 
trei fără un sfert după-amiaza începu să crească ametitor. Tawny, care 
se îndrăgostise brusc de prăjiturile cu fulgi de ciocolată, se afla printre 
clientele fidele. 

Fără binecuvântarea sau permisiunea Celiei, se stabili o rutină. Ty 
ajungea la patiserie la două sau trei ore mai târziu după Celia, asta în 
funcţie de programul lui de fizioterapie. Pleca la timp ca să o ia pe 
Addie de la școală. În timp ce erau împreună la muncă, el o făcea pe 
Celia să râdă, să dorească să se arunce în brațele lui și să vrea să-și 
smulgă părul din cap. 

Câteodată, foarte rar, Celia îi arunca câte o privire lui Ty și îl 
surprindea că se uită la ea. Fixând-o cu privirea atât de intens încât tot 
trupul ei se înfierbânta. Apoi ea clipea, iar el se întorcea să răspundă 
întrebării unui client și ea se convingea — sau aproape se convingea — 
că își imaginase momentul. 

Ty venea la patiserie chiar și în zilele de sâmbătă. De dragul lui 
Addie, Celia regreta că trebuia să muncească sâmbăta. Totuşi, se 

întâmplă ca Addie să se distreze de minune la magazin. Ty trase un 
taburet pentru ea în fața casei de marcat, apoi o învăță cum să preia 
comenzile clienţilor. Addie se uita la toți în felul ei serios, i se putea 
citi încântarea pe față atunci când era lăudată și netezea cu grijă 
bancnotele de dolari înainte de a le pune în sertarul casei de marcat. 


Celia ocupă un loc în sală, în cea de-a doua duminică în care 
participa la serviciul de închinare din biserica lui Bo și a lui Meg, 
simțindu-se ciudat de îngrijorată și plină de speranţă în același timp. 
De-a lungul întregii săptămâni, frânturi din predica precedentă îi 
rămaseră în minte, amintindu-i de harul care aștepta... care refuza 
să o părăsească. 

De data asta, aproape că se aștepta ca Doogie Howser să ţină o 
predică care să o facă să se simtă îngrozitor și lipsită de valoare. Dacă 
se întâmpla așa ceva, ar fi fost aproape o ușurare, pe cât de ciudat 
părea. Celia ar fi catalogat predica de săptămâna trecută drept o 
anomalie și și-ar fi văzut de viață, mulțumită că ajunsese la concluzia 
corectă în privinţa creștinismului de prima dată. 

Dar nu. 

Pastorul lui Meg şi al lui Bo vorbi din nou despre dragostea 
lui Dumnezeu. El vorbi despre Mântuitorul lui cu o pasiune și o 
recunoștință exprimate atât de simplu în cuvinte, încât Celia simți 
cum gâtul i se strânge de emoție. 


— După cum știm, prințesa Jasmine e foarte binevoitoare. 

Celia și fiica ei erau cuibărite în patul lui Addie. 

Întunericul nopții de duminică le învăluia, îndulcit de strălucirea 
roz de la lumina lămpii de veghe în stil de prințesă. 

— După ce s-a măritat cu Alladin, ea s-a hotărât să nu stea toată 
ziua cu fundul pe tronul regal. 


2/4 


[nima mea te caută 

Aşa cum era de așteptat, Addie chicoti. Copiii de cinci ani 
întotdeauna râdeau la cuvinte prostești care denumesc părți ale 
corpului. 

— Nu prea ai mari satisfacţii în carieră dacă stai tot timpul 
degeaba. O femeie nu poate sta la nesfârșit mâncând bomboane și 
etalându-și bijuteriile, nu? 

— Așa este, răspunse Addie veselă. 

— Vezi tu, Jasmine a observat că în deşert apa curată era o problemă 
și nu se prea găsea așa cum ar fi dorit. Lucrul acesta a deranjat-o pe 
prinţesă, deoarece nu o preocupau doar frumuseţea și hainele scurte 
gen Visez la Jeanie — 

— Hmm? 

— Scuză-mă, e o expresie dificilă. Jasmine era o femeie 
independentă și nu avea nevoie să aștepte să vină un bărbat și să îi 
rezolve problema cu apa. Cu siguranță că nu. Ea adună un grup de 
voluntari care îi împărtășeau viziunea, iar ei săpară fântâni astfel încât 
toată lumea să poată fi hidratată. 

— După ce a săpat fântâni, a mers Jasmine la bal? Addie o privi 
pe Celia cu speranță. 

— După ce a construit o sută de fântâni, un sultan dintr-o 
provincie vecină a dat un bal în cinstea ei. 

În timp ce Celia descria cu lux de amănunte rochiile, diademele 
și pantofii cu vârfuri ascuţite ai doamnelor, genele lui Addie se 
îngreuiară de somn. 

În cele din urmă, cuvintele Celiei se pierdură în tăcere. În mod 
obișnuit, acum era momentul când ieșea tiptil din cameră și se ducea 
să facă treabă prin casă sau să răspundă la e-mailuri sau să spele rufe. 
În seara asta, totuși, Celia își așeză ușor capul lângă Addie. 

Cele două se aflau în siguranță aici în căsuţa lor. Celia încă avea 
datorii de achitat, iar relația ei — sau lipsa vreunei relații — cu Ty o 
destabiliza. Atât de mult încât insomnia o ţinea trează una sau două 
nopți pe săptămână. Mărturie în acest sens stătea mâncarea pe care o 
pregătea în acele nopți albe pentru Neill și ceilalți vecini. 

Chiar și așa, reușise să îi creeze un mediu sigur copilei ei. 
Pliculețele de ceai cu mușețel stăteau pe raftul din cămară, neatinse, 
deoarece refluxul de acid gastric al lui Addie nu mai apăruse deloc 

de când ajunseseră în Texas. Celia crezuse că refluxul avea de-a 
face cu o problemă fizică de-a lui Addie. Acum părea că ar fi avut 
legătură cu sănătatea emoţională a lui Addie și grija constantă pe care 
Celia o resimţise în Corvallis. Un gând care o făcea să se rușineze. 
Celia încercase atât de mult să o protejeze pe Addie de presiunile și 
temerile ei financiare care îi dădeau târcoale. Dar copiii erau isteți. Ei 
percepeau ceea ce nu se spunea în cuvinte. 

Aici în Holley, îi aveau pe unchiul Danny, întreaga familie Porter 
și pe Ty care să le purtau de grijă. Celia avea un loc de muncă. 

„Fiecare dar bun şi desăvârşit, citise pastorul la biserică azi, vine de 
sus. “ 

Celia era uluită când se gândea la o aşa dovadă de iubire, atât de 
personală care îi dăruise toate aceste binecuvântări neașteptate. 

Celia îndepărtă o șuviţă de păr de pe tâmpla lui Addie și i-o 
întoarse după ureche. Nu reușea să priceapă o astfel de dragoste. Nu 
îi putea găsi niciun cusur. Nu se putea abține să nu tânjească după ea. 
Fata care în copilărie fusese nevoită să se mute dintr-o parte în alta, o 
dată la câțiva ani își dorea să aibă un loc al ei în inima lui Dumnezeu. 

Să mai încercăm o dată, Doamne? Tu şi cu mine? 

leșind ușor în picioarele goale din camera lui Addie, Celia se duse 
în dormitorul ei și scotoci prin colecţia ei de cărți până când își găsi 
vechea ei Biblie. O avea de când era copil și refuzase să se despartă de 
ea, în ciuda faptului că nu o mai deschisese de mulți ani. 

Se așeză turcește pe covorul ei albastru-marin, în pijamaua din 
două piese, tricou și pantaloni scurți din bumbac. Perdelele o izolau 
de lumea de afară. Tăcerea singurătăţii ei o învăluia precum o ceață 
deasă. 

Cu grijă, Celia deschise Biblia și o răsfoi. Se opri din când în când 
să citească pasaje pe care le subliniase în adolescență. Unele versete 
vorbeau despre perseverenţă. Altele despre speranță. Toate vorbeau 
despre un Dumnezeu credincios. 

După o vreme, o închise și o ţinu pur și simplu strâns în mâini. Își 
cobori capul deasupra ei. 

Celia avea tot ce crezuse că își dorise. O fiică fericită și sănătoasă. 
Un cămin, o slujbă la patiserie, era în stare să-și plătească facturile. Și 
totuși, golul acela din inima ei persista. Niciun om nu i-l putea umple. 

Cred... cred că Te-am înțeles greşit în toți aceşti ani. M-am înşelat, şi 
vina îmi aparține în întregime. Am făcut o multime de greșeli. Îmi pare 
atât de rău. Lacrimile îi apărură pe gene şi i se rostogoliră ușor pe obraji. 
Îți multumesc că mi-ai dat-o pe Addie chiar şi atunci când nu am vrut-o. 
Atunci nu știam cât de mult aveam să o iubesc şi să o preruiesc. Stângace, 
Îl imploră pe Dumnezeu să o ierte. 

Cu cât se scălda mai mult în prezenţa acelei iubiri care îi oferea 
viața perfectă a lui Isus în schimbul dezastrului pe care și-l făcuse cu 
mâna ei — cu atât mai mult golul din inimă se umplea. 

Dumnezeu o iubea. Nu avea niciun sens să o iubească. Dar El o 
iubea. 

El o iubea cu o dragoste nepieritoare pe care Celia abia o înțelegea. 
Plata păcatelor ei fusese achitată. Minunea minunilor, au fost achitate 
integral. Și acum tot ce trebuia să facă era să-și pună credința în El și 
să accepte șuvoiul harului Său. 


Dimineaţa următoare Ty stătea în biroul lui de acasă. Trăsese 
jaluzelele fiindcă semiîntunericul camerei se potrivea cu starea lui de 
spirit. 

Stia prea bine că nu o putea avea pe Celia. Nu o merita, și nici nu 
ar fi fost bine pentru ea sau pentru Addie. Deci, nu. Trebuia cumva să 
înțeleagă acest lucru. Adevărul acestui fapt era ca o friptură pe care o 
prăjea la foc mic zi și noapte. 

Pentru numele lui Dumnezeu, persoana pe care nu o putea 
fermeca, săruta, atinge sau alinta în vreun fel era soția lui doar în 
acte. Ty nu era atât de prost încât să nu fi auzit de ironie. Devenise 
chiar el protagonistul unei situații în care ironia își juca bine rolul, 
iar dacă era chiar onest, povestea n-avea niciun strop de haz. Îi strica 
buna-dispoziţie de fiecare dată când rămânea singur, iar în dimineața 
asta îi dăduse și o durere de cap. 

Nici Howard Sanders nu îi făcea viața mai ușoară. 

Ty se încruntă când îi sună telefonul și văzu că Howard era 
apelantul. Iritat, își trecu telefonul pe silențios și se întoarse înspre 

computer. Timp de o săptămână întreagă, de când mersese cu Jim să-i 
vadă terenul, Howard îl tot sunase. Chiar trecuse pe la el de vreo două 
ori ca să-și prezinte plângerile. 

Ty făcu clic pe un nou site și încercă să se concentreze. Toată 
dimineaţa urmărise evoluţia bursei, încercând să-și omoare timpul 
înainte de a începe sesiunea de înot, ridicarea de greutăţi și 
fizioterapie. Era de-a dreptul umilitor că trebuia să se limiteze la înot. 
Pentru cowboy-i înotul nu exista, cu excepția unei bălăceli pe fugă sau 
pentru a ieși din barcă și a se așeza pe skiul de apă. Totuși, în cazul lui 
avea de ales între înot sau statul degeaba. Pur și simplu nu mai putea 
suporta să stea fără să facă ceva. Mai ales dimineaţa, când aștepta cu 
nerăbdare partea din zi de care-i păsa cel mai mult: momentele pe 
care le petrecea împreună cu Celia la patiserie sau timpul petrecut cu 
Addie după. 

Cu colțul ochiului, Ty văzu cum ecranul telefonului se face negru. 
Și apoi se lumină din nou. Alt apel de la Howard. 

Până acum Howard făcuse cinci oferte pentru terenul lui Jim. 
De fiecare dată, Ty făcuse o contraofertă. Târguiala lor ridică prețul 
proprietăţii lui Jim. 

Când Jim îl contactase pe Ty cu o oră în urmă să îi spună că 
Howard ridicase din nou preţul, Ty îşi pierduse răbdarea. Îi oferise lui 
Jim o sută de mii peste preţul concurentului său. 

Fra destul de sigur că suma avea să îi închidă portofelul lui 
Howard pentru totdeauna. Totuși, se părea că nu îi închisese și gura. 
Ty nu era sigur ce anume îl putea reduce la tăcere. Terenul lui Jim 
aparținuse familiei Sanders de pe vremea anexării Texasului și până 
când bunicul lui Howard fusese forțat să îl vândă în timpul Marii 
Crize Economice. 

Ty înţelegea dorința puternică a lui Howard de a recupera 
pământul. Legăturile cu terenurile și cu familia erau puternice pentru 
texani. În același timp, Ty dorea să-și înceapă propria istorie pe 
pământul lui Jim. Lui Howard nu îi plăcea chestia asta. Jim era un 
om de onoare și trebuia să vândă pământul bărbatului care oferea cei 
mai mulți bani și, în acest război al licitaţiilor, acela era el. 

O jumătate de oră mai târziu, telefonul lui Ty se lumină din nou. 
De data asta îl suna Jim. 

— Bună, Jim. 

— Ei bine, Ty... 

Se putea auzi plăcerea din vocea bărbatului. 

— Se pare că în sfârșit ai atins o sumă care depășește bugetul lui 
Howard. 

Ty se lăsă pe spate în scaunul său din piele de la birou, uitându-se 
în tavan. 

— Mi-a luat ceva. 

— Howard este furios. 

— Pun pariu. 

— Dar eu și Marjorie suntem foarte mulțumiți. Am dori să-ţi 
acceptăm oferta. 

Ty zâmbi satisfăcut. 

— Perfect. 


Celia ajunse la patiserie cu daruri. Și anume, o farfurie cu brioșe 
cu dovleac și glazură de streusel.* Îl găsi pe Jerry în bucătărie, care 
frământa coca, liniștit ca întotdeauna. 

— Bună dimineața. 

Ochii lui căprui se încălziră, iar mustața lui roșcată gen Hulk i se 
ridică într-o parte. 

— “Neaţa, Celia. 

— Vrei o brioșă? 

El își frecă palmele de șorț, alese o brioșă și gustă un pic. 

— Delicios, conchise el. 

— Mulţumesc. 

— Totuși, dacă vrei să servești genul ăsta de prăjituri aici în 
magazin, nu pe mine trebuie să mă convingi. 


*  Streuselul este un topping din făină, unt și zahăr, cu un aspect de aluat 


sfărâmicios, ușor crocant. Se folosește în pregătirea produselor de 
patiserie înainte de coacere și se adaugă prin presărare. Termenul provine 
din germană și înseamnă stropit sau ceva risipit (n. trad.). 

Jerry își înclină capul spre partea din față a clădirii, cu multă 
înţelegere în privire. 

Celia încuviință din cap și își îndreptă umerii. 

— Urează-mi baftă. 

— O să ai nevoie. 

Duse farfuria în locul în care Donetta stătea pe taburetul ei 
obișnuit de lângă casa de marcat, citind paginile de sport din ziarul 
Dallas Morning News. Donetta își ridică privirea atunci când Celia 
se apropie. 

— “Neaţa! Ai dori o — 

— Brioșă? termină Donetta. 

Femeia aceasta mai în vârstă era cea mai enervantă persoană pe 
care Celia o cunoscuse, când îi lua vorba din gură. Ochind critic 
brioșele, Donetta luă una și mușcă din ea. 

Celia își ținu respirația. 

— E bună, fu de acord Donetta. 

Mestecă și mai mult, apoi ridică din sprânceană. 

— Care-i reţeta ta? 

Celia i-o spuse repede. 

— Și de îndată ce am pus streuselul laolaltă, eu — 

— ÎI presari pe deasupra și îl pui la copt. Sigur, sigur. 

Donetta își trecu degetele printr-o parte a părului, dând pe spate 
șuvițele vopsite. 

— Dorești să servești brioșele astea aici în magazin? 

— Numai dacă îți place ideea. 

Magazinul era domeniul pe care-l conducea Donetta. Pe cât de 
mult îi plăcea Celiei gătitul, lucra în această patiserie de numai o 
săptămână. 

— Avem același meniu de douăzeci de ani. Clienţii noștri știu 
exact la ce să se aștepte, așa că schimbarea mă face să am emoții. 

Încruntată, Donetta arătă cu mâna înspre piață. 

— Vezi tu, acolo a fost odată un magazin de îngheţată. În colțul 
de vizavi. Au venit niște proprietari noi și au schimbat înghețata 
de la Blue Bell, cărora le place tuturor pe aici, cu gelato. După asta 
puteai auzi cum cântă greierii înăuntru. Două luni mai târziu, noii 
proprietari au părăsit orașul. După ce și-au achitat toate datoriile, 

poți fi sigură că și-au pus tot ce aveau într-un autocar și și-au luat 
tălpășița. 

Celia își dădu seama că era cel mai bine să încuviințeze, serioasă, 
poveștile cu tâlc ale Donettei. 

Aceasta își termină brioșa și aruncă ambalajul la gunoi. 

— N-aș dori, spuse Celia, să-ţi schimb meniul luând ceva din el. 
Meniul tău este perfect. Această locaţie este perfectă. Tu ești perfectă. 
Ti-am spus cât de mult îmi place să lucrez aici? 

Învățase de la Ty că nu-ţi mergea să fii subtil cu Donetta. 
Lingușeala exagerată era mai de preferat. Celia zâmbi dulce. 

— Aplici strategia lui Ty, nu-i așa? 

O expresie satisfăcută lumină fața Donettei. 

— Încerci să mă cucerești? 

— Merge? 

— Ajută. 

— Așa cum am spus, n-aş îndrăzni să scot ceva din meniu. M-am 
gândit numai că ar fi de dorit să adaug niște chestii noi, poate să ofer 
chiar niște specialități sezoniere de toamnă. 

Asta presupunând că toamna venea vreodată în nordul Texasului. 

— Problema e de natură financiară, scumpo. 

Colţurile gurii Donettei se încrețiră. 

— Acum ştiu exact de ce ingrediente am nevoie şi cât de multe. 
Știu ce o să vând. Nu-mi pot permite să cheltuiesc un bănuț în plus 
pe ceva nou sau diferit. 

Asemeni unei tarte, personalitatea Donettei avea în ea atât 
dulceaţă, cât și crustă mai crocantă. Celia încuviință din cap și încercă 
să nu-și lase umerii în jos. 

— Înţeleg. 

— Totuși, hai să mergem și să le expunem pe astea în vitrină. 

Donetta luă farfuria de la Celia și o așeză acolo unde clienții 
puteau servi. 

— Le putem porţiona pe astea și să le oferim drept mostre așa 
cum fac la acele magazine Starbucks de la oraș. Oamenilor s-ar putea 
să le placă la nebunie. 

În timp ce Celia se întoarse în bucătărie și în sanctuarul companiei 
lui Jerry, ea își îngustă ochii, hotărâtă. 

Donetta câștigase bătălia. Dar Celia își pusese în gând să câștige 
războiul. 


Dar dacă Ty a avut un accident cu camioneta? Asta ar explica 
întârzierea lui. 

Fra marți, la trei zile după încercarea eșuată a Celiei de a o momi 
pe Donetta cu brioșele. Ty ajungea întotdeauna la magazin între orele 
unsprezece și douăsprezece. Era douăsprezece și douăzeci de minute. 
Nici urmă de Ty. 

Servi clienții în timp ce își mușcă vârful buzei. Ty nu lucra de 
fapt aici. Era un simplu voluntar. Poate că juca golf sau trăgea un pui 
de somn sau servea un prânz romantic cu Tawny. Nu încercase să-l 
convingă că nu voia să-l vadă venind deloc în magazin? Atunci de ce 
o îngrijora întârzierea lui? 

O îngrijora fiindcă el îi spusese că îi va dovedi că se poate încrede 
în el. În fiecare zi de atunci încolo, Ty venise și lucrase cot la cot cu 
Celia la tejghea. 

Se putea să fi fost implicat într-un accident. Gândul ăsta îi dădu 
un fior rece. Era posibil să se fi întâmplat chiar așa. Ty nu avea voie să 
conducă cu piciorul lui rănit, dar bineînţeles că era atât de căpos încât 
făcea chestia asta oricum. 

Douăsprezece și douăzeci și cinci. Douăsprezece și jumătate. 

Celia începu să se roage. Din seara de duminică, de când își 
redescoperise Biblia și își petrecuse timpul reînnoindu-și relația cu 
Dumnezeu, nu se simțise o persoană complet nouă. Se simțea la 
fel, şi totuși ceva era schimbat. Golul ei supărător fusese umplut cu 
sentimentul apropierii lui Dumnezeu. 

Avea nevoie de o reîmprospătare la nivelul minţii ca să renunţe 
la toate ideile ei învechite cu privire la religie. Celia învăța să 
accepte și să reaccepte harul Lui, să își întoarcă privirea spre El 
pentru a primi speranță. După ce se încrezuse în propriile puteri 
atât de mult timp, lucrul acesta încă nu era ceva natural pentru 
ea. 

Își întoarse privirea spre fereastră, căutând să-l zărească. Nu îl 
văzu pe Ty. 

Fra unu fără douăzeci și cinci. Celia își luă telefonul mobil, apoi 
ezită. Dar dacă se întâmplase ceva rău și Ty avea nevoie de ea? Dar 
dacă nu se întâmplase nimic rău și el ar fi crezut că e înnebunită după 
el fiindcă îl sunase? 

Celia mai aruncă o privire pe fereastră și — în sfârșit! — îi remarcă 
prezența. Ty parcă în fața magazinului pe o motocicletă Harley. Nu 
purta cască. Oh. În timp ce ea se uită, el opri motorul și își trecu 
piciorul peste scaun. 

În câteva momente, fu în pragul ușii magazinului. Ceasul din 
metal pe care îl purta uneori străluci în timp ce își ridică mâna ca 
să-și scoată ochelarii de soare. El îi zâmbi larg. 

— Bună, frumoaso! 

Un fior de afecţiune profundă străbătu inima Celiei. Poate că 
era cea mai proastă fată de pe pământ. Dar știa sigur că era cea mai 
liniștită, acum că temerile îi fură infirmate. 

— Bună, răspunse Celia, ca de obicei. 

Ty se îndreptă după tejghea, iar părul îi era în dezordine. 

— Scuze că am întârziat. 

— Nici nu ţi-am simțit lipsa. 

El se apropie, iar privirea lui era prea perspicace. 

— Ba da. 

— Nu toată lumea se învârte în jurul tău, îngâmfatule. 

— Urăsc porecla aia. 

Un sentiment de siguranță o linişti. Ty era în regulă. Lumea ei nu 
se destrămase. 

— Am întârziat fiindcă în dimineața asta am fost la Lucas să 
întâlnesc un puști de optsprezece ani și să văd cum călărește un taur. 
El m-a sunat să mă întrebe dacă aş putea să-l când se antrenează și 
să îi dau niște sfaturi. 

Ty scoase o sticlă cu apă îmbuteliată din sertarul care era aproape 
de casa de marcat, unde Donetta își ținea proviziile. După ce scoase 
capacul, goli o treime din conținut. 

— Tatăl puștiului i-a asigurat un echipament ca lumea. Are și un 
țarc. 

— Hmm. 

Celia își încreți sprâncenele, suspicioasă. 

— Sper că nu te-ai suit pe vreun taur. Nu-i așa? 

El avu tupeul să pară întristat. 

— Te-ai urcat pe taur? 

— Numai în interiorul țarcului. Ca să îi arăt puştiului ceva. 

— Toată dimineaţa asta ai parcursul drumul dus-întors înpre 
orașul lui Luca, fără cască, călare pe o motocicletă pe care n-am mai 
văzut-o până acum, dar care presupun că îți aparține. 

Ty își lăsă în jos bărbia. 

— Și te-ai cățărat pe spinarea unui taur? Un taur! 

Părea că avea motive serioase să-și facă griji în privinţa lui. 

— Chiar și în interiorul ţarcului, sunt foarte agitaţi. Puteai să-ți 
zdrobești din nou genunchiul. 

Gropiţa îi apăru din nou în obraji. 

— Dar nu s-a întâmplat așa. 

— Nu ești în siguranță. Dacă te mai văd vreodată pe motocicletă 
fără cască sau dacă aud că ai călărit un taur, o să... o să... 

— Continuă. Abia aștept să aud. 

— O să îi spun mamei tale! 

Ty râse. 

— Așa o să fac, insistă Celia. 

— Nu mai pot de frică, promise el. 

Ty se sprijini nerușinat de tejghea, măsurând-o din priviri. 

— Credeam că cicăleala e un atribut al soțiilor. 

— În caz că ai uitat, sunt soţia ta. Cel puțin pentru moment. Deci 
am dreptul. 

— Mă poți cicăli cât vrei. Îmi place. Înseamnă că nu vrei să mă 
vezi rănit. 

El se întinse să îi aranjeze o buclă care îi tot venea în ochiul drept. 

Celia se feri din calea lui. 

— Fără atingeri. 

— În caz că ai uitat, sunt soțul tău. Nu am eu dreptul? 

— Ştii că nu. Noi suntem — 

— Poţi să-ţi spun ceva înainte să te lansezi într-o tiradă de o 
jumătate de oră cu privire la faptul că suntem simpli amici? 

Ea își încrucișă brațele. 

— Presupun că da. 

— Noaptea trecută am semnat actele ca să cumpăr terenul lui Jim. 

Îi trebui un moment să-și revină după schimbarea bruscă de 
subiect. O puse la curent cu bătălia pe care o purtase pentru a intra în 
posesia pământului, încă odată încăpățânarea lui atât de caracteristică 
învinse. 

— Minunat, Ty. 

Poate că noua lui investiție avea să-l țină departe de tauri și de 
motociclete. 

— Chiar mă bucur pentru tine. Felicitări. 

— Mulţumesc frumos. 

— De îndată ce tranzacţia va fi încheiată, bănuiesc că o să fii 
ocupat să asiști animalele care se pregătesc să nască sau să alergi la 
galop cu caii sau orice fac oamenii care se ocupă de rodeo. N-o să mai 
ai timp să vii la magazin. 

— Ceea ce ar trebui să te facă fericită. 

— Foarte fericită, minţi ea. 

Ty o privi cu ochi pătrunzători, ca și cum vedea adevărurile 
ascunse din ea. 

Celia căzuse în capcana acelor ochi periculos de frumoși. Afurisita 
asta de atracţie dintre ei! Fusese prezentă în Vegas. Și exista și acum. 

— Ce-ar fi să te duci în bucătărie și să gătești ceva pentru a 
sărbători achiziția pământului? Mă descurc aici. 

Buzele ei se arcuiră amuzate. 

— Poţi să te descurci cu un magazin gol? 

— Sau cu unul plin. Doamnele mele vor sosi în curând. 

— Așa este. 

— Mă descurc, Celia. Du-te să pregătești ceva. Toată lumea 
din Holley vorbește despre acele brioșe cu dovleac pe care le-ai 
făcut. 

— Donetta nu vrea să-și investească banii în ceva nou. Nu pot să 
folosesc ingredientele ei. 

— Atunci folosește-le pe ale tale. O să expunem toate produsele 
pe care le faci în vitrină și o să le vindem. Donetta n-are cum să se 
plângă că face bani din ceva care n-a costat-o nimic. 


285 


BECKY WADE 


— Am emoţii! Nu vreau să merg prea departe și să o înfurii pe 
Donetta. Fie vorba între noi, chiar îmi place slujba asta. 

— O să te apăr de Donetta. Du-te. 

Celia șovăi. Iy se dovedise mai mult decât capabil să se ocupe de 
servirea clienţilor și de tot ce se întâmpla în sala magazinului. Clienţii 
îl iubeau pe el mai mult decât o iubeau pe ea, iar ei îi plăcea mai mult 
să gătească decât să lucreze în spatele tejghelei. 

El, care era desăvârșit în ochii Donettei, spusese că o va apăra. 
Dacă Ty ar arunca la gunoi toate gogoșile și ar începe să vândă 
whiskey în schimb, Donetta l-ar felicita și l-ar credita pentru alegerea 
lui sănătoasă. 

— Du-te. 

El o împinse cu braţul. 

Celia se duse cu mașina acasă și își luă toate ingredientele necesare. 
Din fericire, făina și zahărul nu costau prea mult, altminteri nu și-ar 
fi permis să le folosească în astfel de scopuri. Când se întoarse la 
magazin, își făcu puțin loc în cămară, își puse șorțul și plasa de păr și 
își frecă mâinile. 


Aroma tortului umplu aerul, făcând ca stomacul lui Ty să chiorăie. 
O, Doamne. Mirosul îl învălui cu o poftă păcătoasă. Sărise peste masa 
de prânz fiindcă și așa întârziase și voia să o vadă pe Celia mai mult 
decât voia să mănânce. 

— E aproape gata? 

— Îhmm, veni răspunsul ei din străfundurile bucătăriei. 

Primarul se opri la magazin pentru gogoașa lui zilnică 
glazurată cu ciocolată. Apoi veni un grup de patru femei care 
lucrau împreună. 

De cele mai multe ori, lui Ty îi venea greu să creadă că lucra într-o 
gogoșerie. Chestia era că greșise atât de rău când încercase să petreacă 
timp cu Celia. Slujba asta era floare la ureche, iar lui îi plăcea să stea 
de vorbă cu oamenii. Mai mult, faptul că venea aici îi oferea un motiv 
să evadeze din casa lui pustie. Ura locul acela gol. 

La auzul zgomotului de pași, Ty se întoarse și o văzu pe Celia că 
se îndreaptă spre el ţinând pe o tavă un tort galben cu un singur strat. 
Din cauza plasei de păr pe care probabil tocmai o scosese, buclele îi 
erau în dezordine și o făceau să arate ca și cum tocmai s-ar fi ridicat 
din pat după o noapte lungă. El simți un miros de vanilie. 

Pe cât de aprigă era Celia, Ty învățase să îi citească chipul. Acum 
vedea atât mândrie, cât și vulnerabilitate, iar lucrul acesta îl înduioșă în 
adâncul sufletului. Îi păsa de Celia mult mai mult decât intenţionase, 
ceea ce era de-a dreptul dureros și lipsit de sens. Își drese vocea. 

— Ce fel de tort e ăsta? 

— Tort cu unt maro. 

El se întinse după două farfurii din hârtie și furculiţe din plastic. 

— Noi gustăm prima oară din el, da? 

— Da. 

Celia așeză tortul pe masă și începu să îl felieze cu grijă. 

Ty n-ar fi vrut ca ea să descopere că el îi plătea jumătate din salariu. 
Simplul gând îl neliniștea, fiindcă știa cât de mult se mândrea ea cu 
faptul că reușise să se angajeze la magazin fără ajutorul lui. 

— În cinstea noului tău teren. 

Fa îi dădu farfuria. 

— Noului nostru teren. 

— Noul zău teren — 

— Pe care mi-ar plăcea să-l împart cu tine dacă mă lași. 

— Ce-ar fi să mâncăm? 

Stăteau față în față, luând primele înghițituri în același timp. 

Tortul cald se topi precum un râu de unt dulce în gura lui Ty, atât 
de bun încât aproape că îl ameți. El înghiți. 

— Eşti teribil de atrăgătoare în clipa asta. 

— Vorbeşte tortul din tine. 

— Eşti neîndurătoare. Ştii exact ce efect ai asupra mea, și totuși 
n-ai pic de milă. 

Deși Celia dădu din cap la vorbele lui, el văzu că era încântată. 

— Eşti un geniu, Celia. Un Mozart al tortului. 

— Nu! 

— Ba da. Eşti incredibilă. Poţi să-mi dai un autograf? 

Ty încerca să se hotărască cum să o prindă în capcană lângă vitrină 

și să o sărute, când un cuplu în vârstă intră în magazin. Ei se apropiară 
de tejghea, mișcându-se mai încet decât apa dintr-un eleșteu. 

— O să le spun despre tortul tău și-i voi îndupleca, șopti Ty, să 
cumpere. 

— Nu ridica preţul prea tare. S-ar putea să încerce produsul și să 
nu le placă. 

— Nicio șansă. 

Lui Ty îi luă numai treizeci de secunde ca să convingă cuplul în 
vârstă să cumpere tortul Celiei, și asta datorită faptului că el petrecu 
primele douăzeci și cinci de secunde întrebându-i cum le-a mers în 
ziua respectivă. Cât ai clipi, el îi așeză la o masă cu cafele și felii de 
tort. 

Ty o găsi pe Celia ascunzându-se după vitrina cu prăjituri. O luă 
de mână, iar strângerea lui era fermă și sigură. Erau primii străini care 
plăteau pentru mâncarea ei, iar el știa că Celia voia cu disperare ca 
lor să le placă. 

Cei doi reușiră în cele din urmă să guste din tort. În timp ce 
mestecară, lucru care părea să le ia o oră, pe Ty îl cuprinse neliniștea, 
iar mușchii i se încordară. Călărise tauri timp de opt ani, aproape că 
își pierduse viața de vreo duzină de ori și acum era neliniștit. 

— Ei bine? îi întrebă Ty. Ce părere aveţi? Am avut dreptate? 

Soţul se întoarse cu fața înspre ei. 

— Ai avut dreptate. Tortul acesta e minunat. Minunat. Dragă? 

Soţia lui încuviință din cap, ștergându-și ușor buzele cu șervețelul. 

— O, da. Asta îmi amintește de un tort pe care mi-l făcea mama 
când eram copil. N-am crezut că o să mai gust ceva asemănător 
vreodată. 

Mă bucur să aud asta. 

Ty o strânse pe Celia de mână pentru a-i atrage atenția. Era atât 
de aproape încât el îi vedea vârfurile genelor. 

— Se pare că asta e o zi bună pentru amândoi. Îţi adoră tortul. 

— Uau, murmură ea. Le place tortul meu. 

Le-a plăcut la nebunie tortul meu! La asta se gândea Celia în timp 
ce făcea curat în laboratorul patiseriei de la Cream or Sugar. Retrăia 
repetat cu ochii minţii momentul în care acel cuplul adorabil spusese 
că tortul era minunat. Fi, și toți ceilalți clienți care gustaseră din 
același tort după ei, spuseseră același lucru. Părea prea bun ca să fie 
adevărat. Celia însăși inventase reţeta, punându-și în valoare toate 
talentele creatoare. 

Le-a plăcut la nebunie tortul meu. Această recunoaștere a talentului 
ei era precum o briză răcoroasă care îi străbătu trupul în timp ce 
închidea magazinul. După toţi anii în care își concentrase toată 
atenţia asupra lui Addie, Celia avea ceva nou pe care să-l numească al 
ei. Gătitul era pasiunea ei, marele ei atu. 

Le-a plăcut la nebunie tortul meu, se minună ea în timp ce conducea 
spre casă, plină de recunoștință. Înainte ca Ty să intre din nou în viaţa 
ei, Celia fusese fata care lucrase la cantina universităţii. Acum era 
patiser-șef care deținea o casă și o mașină Prius. 

doua zi după-amiază, telefonul Celiei sună chiar în timp 

ce punea la cuptor un rând de brioșe cu caise. La fel ca 

ieri, Ty insistase să îl lase pe el la servit în timp ce ea putea 
lucra în laboratorul patiseriei. Închise ușa cuptorului cu cotul, își puse 
telefonul la ureche și se apucă să șteargă tejaheaua. 

— Bună, unchiule Danny. Ce faci? 

— Nu foarte bine. 

Auzind tonul lipsit de vlagă din vocea lui, Celia își îndreptă umerii. 

— Ce s-a întâmplat? 

— Ţi-o amintești pe Betty? 

— Cea pe care ai cunoscut-o pe internet? 

— Da, da. Cea care locuiește în Hugo, Oklahoma. 

— Îmi amintesc. 

— Ei bine, am mers cu mașina s-o văd. Nu avem o relaţie 
romantică — păru că el acoperea telefonul cu dosul palmei — dar ne 
simţeam bine împreună oricum. Am mers la film aseară și, în timp ce 
ieșeam din cinematograf, am alunecat pe o treaptă și am căzut. 

— Cum? Eşti bine? 

— Mi-am fracturat pelvisul. 

Inima Celiei bătu mai repede la auzul veștii. 

— O, nu. 

— Îţi vine să crezi? Tocmai ce fusesem cu bicicleta în Moab! Și 
acum am fost pus la pământ de un pas greșit pe o treaptă de scară. 
Un pas greșit, C. 

— Îmi pare atât de rău. 

— Surferii sunt păsări care sunt menite să zboare libere, știi? Nu 
suntem făcuți să zăcem la pat. 

— Unde ești acum? 

— Sunt acasă la Betty. Nu m-am putut întoarce la hotel după ce 
m-au externat din spital deoarece nu pot umbla. Tot ce pot face este 
să stau în pat. Betty e foarte de treabă, dar situația asta nu e deloc 
drăguță. 

— Plec chiar acum. 

Celia împături prosopul și își scoase plasa de păr. 

— O să vin să te iau acasă. 

— Nu sunt sigur că pot merge cu mașina. 

— O să fie bine. 

— Nu știu ce să zic... 

— Îmi poți trimite adresa lui Betty? 

— Da. 

— Vin chiar acum. 

Își scoase șorțul și își luă poșeta. Tocmai când ajunse la ușa din 
spate, Celia își aminti că nu putea părăsi magazinul fără să îi dea de 
veste lui Ty și să îi ceară ajutorul. Se grăbi spre ușa din față și îl găsi 
punând niște mărunțiș în mâna întinsă a lui Tawny Bettenfield. 

Tawny se uită la ea. 

— Bună, Celia. 

— Bună. 

Tawny purta o fustă strâmtă, un cămașă din mătase fără mâneci și 
un colier voluminos albastru-deschis. Părul negru elegant i se revărsa 
ca o cascadă pe spate. De ce, oare, de ce trebuia ca locul de muncă 
al lui Tawny să fie în piaţă? Apropierea asta îi înlesnea foarte mult 
vizitele la Ty. 

— Ce-i cu poșeta? Ty o privi pe Celia îngrijorat. 

— O să-ţi spun imediat. 


291 


BECKY WADE 


Tawny îi zâmbi Celiei, apoi lui Ty. După cum părea, cumpărase 
prăjitura ei obișnuită cu fulgi de ciocolată. Celia bănuia că Tawny nu 
gustase de fapt nicio singură îmbucătură. Era doar un pretext ieftin și 
sigur prin care putea să îl vadă pe Ty. 

Tawny flutură un deget între ea si Ty. 

— Tocmai râdeam amintindu-ne momentul când am încercat să 
prindem raci în clasa a cincea. 

Celia încuviință din cap încordată. 

Tawny povesti cu lux de amănunte povestea cu racii, apoi îi explică 
Celiei că pentru mulți dintre locuitorii din Holley era un obicei ca în 
luna martie să facă fiertură de raci. 

Celia trebuia neapărat s-o ia din loc ca să îl poată salva pe unchiul 
Danny, dar nu avea de gând să-l lase pe Ty singur cu femeia asta. 
Tawny nu fusese niciodată altfel decât prietenoasă cu Celia. Și 
totuși Celia știa în adâncul inimii ei că Tawny nu era de încredere 
și cu siguranță că nu era prietena ei. Așteptă ca aceasta să-și termine 
povestea, jucându-se cu pielița de la unghii. 

— Ei bine. 

Tawny adoptă un aer amical în faţa lui Ty. 

— Ar fi bine să mă întorc la muncă. 

Ridică puţin punga ei albă de hârtie. 

— Abia aştept porţia zilnică. 

În clipa în care ușa se închise în urma lui Tawny, Celia îi dădu 
vestea lui Ty. 

— Unchiul Danny e în Hugo, Oklahoma, și tocmai m-a sunat 
să-mi spună că și-a fracturat pelvisul. 

Fruntea lui se încreți. 

— E în regulă? 

— Pe cât de bine se poate spune, bănuiesc. 

— De ce în Hugo? 

— Se întâlnea cu una dintre iubitele lui de pe internet. 

Ty fluieră în barbă. 

— Merg să-l iau cu mașina și să-l aduc acasă. 

— Te duc eu. 

— Mulţumesc că te oferi, dar nu pot pleca dacă tu nu ești aici 
să-mi ţii locul și apoi să o iei pe Addie de la grădiniță și să ai grijă de 

ea până ajung acasă. Poți — știu că îți cer mult. Poți să faci asta pentru 
mine? 

— Sigur, dar... 

— Te sun de îndată ce sunt pe drum. 

Celia se îndreptă spre ușa din spate, iar Ty șchiopătă în urma ei. 

— Și încă ceva, când expiră timpul de coacere și auzi semnalul 
sonor, să scoţi brioșele din cuptor. 

— Da. 

— Nu știu dacă Donetta va dori să închidem magazinul mai 
devreme azi sau dacă se va întoarce ea și te va lăsa mai repede ca s-o 
poți lua pe Addie de la grădiniță la timp. 

— Nu-ţi face griji. O să vorbesc cu Donetta și o să avem noi grijă. 

Fa ieși repede pe ușa din spate și cobori în grabă treptele. 

Ty tinu pasul cu ea, sprijinindu-și mâna de mașina ei în timp ce ea 
se urcă pe scaunul șoferului. 

— Celia, dacă te oprești puţin, o să aranjez totul în așa fel încât să 
pot veni cu tine. Vreau să vin cu tine. Lasă-mă să conduc până acolo. 

— Nu, nu, e în regulă. E numai la două ore distanță. Dacă ai grijă 
de magazin și de Addie în locul meu, asta e mai mult decât suficient. 
Mulţumesc. Apreciez ajutorul. 

Fzitând, Ty făcu un pas înapoi astfel încât Celia să poată închide 
portiera. Dădu în marsarier și ieși din parcare. El ridică o mână pentru 
a-și umbri ochii. Mișcarea făcu ca tivul tricoului lui să se ridice într-o 
parte, dând la iveală o parte din abdomenul lui plat. Oh. Chiar și 
încruntat, era teribil de atrăgător. 

Celia puse Priusul în mișcare și demară pe șosea. 


O femeie plinuță care purta o rochie hawaiiană și avea o tunsoare 
bob, în nuanță castanie răspunse la ciocănitul Celiei. 

— Betty? 

— Da, și tu trebuie să fii Celia. 

— Eu sunt. 

— Intră. 

Betty, care părea să fie de-o seamă cu Danny, o pofti pe Celia 
într-un foaier prăfuit. 

— Bietul tău unchi a căzut. 

— Am aflat. 

— E chiar aici. 

Betty o conduse în ceea ce ar fi trebuit să fie livingul casei și care 
era copia fidelă a unui episod din Hoarders*. Vrafuri de reviste vechi 
erau aliniate de-a lungul fiecărui perete, unele ajungeau până la tavan, 
altele păreau că se află în pericol de a se prăbuși. Două pisici cu blana 
lungă stăteau tolănite pe canapeaua verde închis, bibelouri de colecţie 
ocupau o parte din masă și o mulțime de pulovere îngropau unul 
dintre cele două scaune. În mijlocul camerei se afla un pat dublu 
pliabil, al cărui căpătâi fusese sprijinit de alte teancuri de reviste. 
Unchiul Danny zăcea acolo, sforăind ușor, și cu nimic altceva pe el 
decât colierul cu colţul de rechin și o pereche de pantaloni scurți 
ecosez. 

— Uite-l aici, arătă Betty, ca și cum Celia nu ar fi observat. 

Celia se îmbujoră când văzu trupul bronzat, și expus privirii al 
unchiului Danny. Pudoarea nu fusese niciodată punctul forte al 
unchiului Danny. 

— [a loc, spuse Betty ușor, cu respect față de pacientul care dormea. 

Fa arătă înspre scaunul liber, iar Celia se așeză. Betty se puse pe 
canapea lângă pisici, ceea ce îl făcea pe aproape dezbrăcatul Danny să 
fie înghesuit între ele. 

— Unchiul tău nu s-a simţit deloc bine de la accidentul de aseară. 

Lui nu părea să îi fie rău în momentul de față. 

— A căzut pe o treaptă și, poc, și-a fracturat pelvisul precum un 
iadeș. 

Era un singur mod prin care să te uiţi la Betty — peste abdomenul 
gol al lui Danny. 


— Îmi pare nespus de rău că s-a întâmplat asta. 


Floarders este un serial de reality show axat pe dezvăluirea stilului de 
viață a unor americani care suferă de disposofobie, O tulburare de 
comportament obsesivă, care se traduce prin colectarea în exces a 
lucrurilor, fără a renunţa la ele sub nicio formă. Episodul pilot a fost 


lansat în august 2009. (n. trad.) 

Celia încercă curajoasă să ignore pântecele dezgolit. 

— Mai ales acum, când venise în vizită la tine. 

— Crezi că e în regulă? Doarme de mult timp. 

— Presupun că e bine. 

— A fost îndopat cu medicamente, deci bănuiesc că ăsta e motivul. 
Pur și simplu nu știu. 

Betty își strânse buzele și își îndreptă atenţia înspre silueta lui 
Danny. 

— Sunt îngrijorată. Nu vreau să cadă în vreo comă sau ceva de 
genul ăsta. 

— Sunt destul de sigură că este bine. 

Celia nu se așteptase să ajungă aici și să-l găsească dormind. Exista 
vreun protocol pe care trebuia să-l urmezi atunci când îți recuperai un 
unchi accidentat în urma unei întâlniri stabilite pe internet care s-a 
sfârșit nasol? ÎI trezeai imediat și îl băgai în mașină? Sau se aplicau 
regulile obișnuite și-l lăsai să tragă un pui de somn? 

— Poate că ar trebui să-l trezesc? Ca să putem pleca. 

— Sperai să pleci azi? Betty dădu din cap. 

— Nu cred că este în stare să călătorească atât de curând. 

— Ai primit vreo interdicţie din partea doctorilor atunci când 
l-au externat? 

Betty ridică o pisică și scoase niște hârtii de sub ea. Îi dădu foile 
capsate Celiei peste picioarele lui Danny. În timp ce Betty relată cu 
o notă dramatică ce îi spuseseră doctorii, Celia scană informaţiile 
din fișa medicală. Danny avea nevoie de odihnă și trebuia să rămână 
imobilizat la pat pentru ca bazinul să i se sudeze la loc. 

— Ti-au spus doctorii ceva despre operaţie? 

— Se pare că nu e nevoie. Pelvisul se va vindeca singur în timp. 
Totuși, acum nu e într-o stare bună. O, Doamne. 

Spatele lui Betty se încordă brusc. 

— A încetat să mai respire? 

Cuprinsă de spaimă, Celia se uită repede la Danny. El numai 
bolborosi ceva, își întoarse faţa într-o parte și sforăi din nou. 
Amândouă femeile îl priviră, Betty cu o expresie temătoare, iar Celia 
ținând pe genunchi actele de la spital. Îi era teamă să se relaxeze mai 
mult pe scaun. Mirosea a naftalină și iaurt. 

Betty începu să sughiţe. 

— Scuze. Mi se tot întâmplă. 

— Nu-i nimic. 

Ele își zâmbiră una alteia cu o politeţe forțată. 

Danny sforăi îngrozitor, precum un claxon. 

— Poate că... poate că ar trebui să-l acoperim cu o pătură? sugeră 
Celia. 

— O, crede-mă, răspunse Betty enervată. Am încercat. 

— Ei bine. 

Celia se uită la ceas. 

— Ar fi bine să-l trezesc ca să putem pleca. 

Îi scutură ușor umărul. 

— Unchiule Danny? Unchiule Danny? 

Îi luă ceva timp, dar el își reveni. 

— Hei, gemu el. 

Danny umblase atât de mult în soarele din Texas încât albul 
ochilor lui părea un neon în comparaţie cu bronzul pielii. 

— Eşti aici. 

— Sunt aici. 

Mâna lui o căută pe-a ei, iar Celia i-o prinse și îl strânse cu 
căldură. Nu uitase toate clipele în care el fusese alături de ea atunci 
când nimeni altcineva nu stătuse. 

— Nu cred că o să pot ieși la plimbare cu Addie azi. 

Fa zâmbi. 

— Nu. Singurul lucru pe care o să-l faci azi va fi să vii cu mine cu 
mașina acasă în Holley. 

Danny se crispă. 

— Nu știu ce să zic, C. Nu cred că pot rezista la deplasare azi. 
Pelvisul mă doare tare de tot. 

Celia încuviință înţelegătoare. Totuși, în sinea ei, cuvintele lui o 
îngrijorară. Nu-l putea lăsa aici, și nici nu-și puteau petrece noaptea 
aici. Dacă ar fi fost alergică la praf, ar fi fost moartă deja. Mai 
important, avea o fiică în Holley. Nu o lăsase niciodată vreo noapte 
cu altcineva. Nici măcar o dată. 

Danny își întoarse capul spre Betty. 


— Bună, Betty. 

— Bună, Danny. 

— E timpul să mai iau o doză de analgezice? 

Betty și Celia îi verificară rețeta și într-adevăr, avea nevoie de 
pastile. 

— Doar o înghiţitură, spuse Celia în timp ce îi ţinu un pahar cu 
apă la gură ca să-și poată lua medicamentele. 

Dacă consuma prea mult lichid și apoi avea nevoie la toaletă, 
atunci să vezi. 

Betty se scuză și se duse să tasteze la calculator într-o cameră 
alăturată. Celia petrecu următoarele douăzeci de minute făcând tot 
posibilul să-l convingă pe Danny să meargă acasă. Era amețit și 
binevoitor, dar îi era și teribil de frică să se miște... oriunde. Insista 
că nu putea merge. După o vreme, ochii i se îngreuiară și se apucă 
din nou să sforăie, să respire zgomotos și să-și miște picioarele în 
somn. 

Celia se agăță de marginea scaunului și se uită la televizor în timp 
ce Danny dormi, întrebându-se cum avea să îl ducă acasă. 

Încetul cu încetul, se întunecă. Umbrele începură să cuprindă 
livingul, oglindind grijile Celiei. Aprinse o veioză. Pisicile patrulau 
prin casă, privind-o pe Celia cu suspiciune. 

În toţi anii de când îl cunoștea, Celia nu trebuise niciodată să-l 
forțeze pe unchiul Danny să facă ceva. Chiar era nevoită să-i ignore 
durerea și dorinţele ca să reușească cumva să-l care? Să-l pună într-un 
scaun cu rotile? Şi să-l tragă după ea? În mașina ei Prius — 

Auzi un ciocănit ușor în fereastra din spatele ei. 

Speriată, Celia se întoarse să vadă ce este. 

De cealaltă parte a geamului, învăluit de nuanțele de portocaliu și 
de roz ale apusului de soare, stătea Ty. Zâmbetul senin pe care i-l oferi 
era cel mai frumos lucru pe care îl văzuse Celia vreodată. 

Purta același tricou alb Dallas Mavericks și aceiași blugi pe care îi 
avuse mai devreme în timpul zilei, dar putea la fel de bine să îmbrace 
chiar și pelerina roșie a unui supererou. 

Celia se grăbi spre ușă. 

— Addie? 

— E foarte bine. Părinții mei stau cu ea acasă la tine. 

— Credeam că ţi-am zis să nu vii. 

— Cu tine am învăţat că e mai bine să treci la fapte întâi și după 
aceea să ceri voie. 

— În cazul ăsta, te iert deoarece mă bucur foarte, foarte mult să 
te văd. 

— Vino aici. 

Ty o luă în braţe și o tinu strâns. Celia își lipi obrazul de pieptul lui 
și îl îmbrățișă la rândul ei. Era în mare bucluc deoarece îmbrăţișarea 
lui părea să semene cu îmbrăţișarea reală a unui soț. Calmă, călduroasă, 
nesfârșit de puternică. Chiar mai plăcută decât fusese Sărutul. 

n felul lui magic, Ty schimbă starea lucrurilor în bine. Intră 

repede în living, evaluă situaţia dintr-o privire, apoi făcu o 

mutră în faţa Celiei, care o făcu pe aceasta să râdă atât de tare 
încât îi dădură lacrimile. 

— Ghinion, spuse el când ea reuși în sfârșit să se potolească. 
Ambii bărbaţi din viața ta s-au accidentat în aceeași vară. 

— Ca şi cum tu ai fi unul dintre bărbaţii din viaţa mea. Eşti la fel 
de încrezut ca întotdeauna. 

— Îmi pare rău pentru Danny. Nu prea te pricepi să fii asistentă. 

— Pardon! Sunt o asistentă extrem de bună. 

— Mi-ai aruncat pastilele de Vicodin în toaletă. 

— Vicodinul tău merita să fie aruncat în toaletă! 

Betty intră în living, iar Ty dobori toate recordurile atunci când 
veni vorba să îi câștige devotamentul nețărmurit. 

Merse la hotelul la care avuse rezervare Danny, îi achită nota de 
plată și îi aduse acestuia valiza. Apoi, atunci când Betty nu-l lăsă 
să cumpere mâncare la pachet pentru toţi, Ty puse masa, le umplu 
paharele și duse caserola cu ton a lui Betty în sufragerie ca și cum ar 
fi transportat-o pe Cleopatra în litieră. 

Danny nu se simți în stare să stea cu ei la cină. Cu toate acestea, Ty 
îl convinse să îmbrace o cămașă și îl instalase pe bărbatul mai în vârstă 
la masă pe un scaun pe care ei așezaseră o plapumă. 

— Cum te simţi? 

Mâna mare a lui Ty strânse cu putere umărul lui Danny, făcându-l 
să stea drept. 

— E totul în regulă? 

— Rezist, Ty. 

— Ce pot să fac ca scaunul să-ți fie mai confortabil? 

Danny dădu din cap, iar chipul îi era îndurerat de disconfortul pe 
care Celia ştia că îl suferea. 

Betty începu să sughiţe. 

Ty așeză un șerveţel din hârtie în poala lui Danny. 

— Mi-ar plăcea tare mult să văd că mănânci ceva, omule. Poţi să 
faci asta pentru mine? 

— Nu știu. Stomacul meu nu e prea dispus acum. 

— Încearcă numai. 

Apoi toți patru — cuplul căsătorit doar în acte și cuplul care 
era exemplul elocvent pentru care n-ar trebui să-ţi dai întâlniri cu 
persoane pe care le întâlneşti pe internet — începură să mănânce. 

Pe cât de recunoscătoare era Celia pentru generozitatea deosebită 
pe care Betty le-o arătase tuturor, îi veni greu să digere caserola cu 
ton. Nu era bun. Nici măcar comestibil. 

Pe la jumătatea cinei, Danny începu să aţipească din nou, iar 
trupul i se aplecă în faţă. Cu reflexele lui rapide de călăreț de tauri, Ty 
întinse repede o mână și îl prinse pe Danny de piept înainte ca acesta 
să aterizeze cu fața în mâncare. Cu grijă, îl așeză pe Danny în scaun. 
Respirația lui Danny deveni mai lentă, apoi acesta începu să sforăie 
într-un mod care le era acum cunoscut tuturor. 

Ty se așeză pe scaunul său. 

— Deci, Betty? 

— Da? 


— Ce părere ai de întâlnirea ta cu Rip Van Winkle* aici de față? 


Rip Van Winkle este o poveste scurtă a autorului american Washington 
Irving, publicată prima dată în 1819. Un sătean olandez-american din 

Arătă cu mâna înspre Danny. 

— Cea mai bună întâlnire din viaţa ta? 

Celia izbucni în râs. 

Betty chicoti în șervețelul ei. 

— Poate e cea mai memorabilă. 

— Spune-mi drept, zise Ty. Vrei să te măriți cu Danny, nu-i așa? 

Celia trebuia să-i recunoască meritele. Nu avea leac, dar în cel mai 
bun mod posibil. 

Betty chicoti din nou. 

— Nu, Ty. Nu vreau să mă mărit cu el. 

Sforăit. Sforăit. Sforăit. 

— Eşti sigură? Gândește-te la avantaje, Betty: e țintuit la pat. Nu 
e greu să-l distrezi. 

Betty dădu din cap amuzată, iar obrajii ei mari se îmbujorară. 

— Se pare că trucul vechi cu pelvisul rupt nu a reușit să-i câștige 
inima lui Betty, îi spuse Celia lui Ty. 

— Bietul om, să piardă o doamnă așa de drăguță ca Betty. 

Betty își plimbă privirea de la unul la altul. 

— Cum aţi zis că v-aţi cunoscut? 

— Suntem prieteni de multă vreme, răspunse Celia. 

— Nu ieşiţi împreună? 

— Nu, răspunse Celia repede. 

Ty rămase tăcut. 

— Ai un iubit? o întrebă Betty pe Celia. 

Fa se foi stânjenită. 

— Nu. 

— Dar tu, Ty? Tu ai o iubită? 

Ochii albaștri străluciră cu putere în timp ce Iy o privi pe Celia 
peste masă. 

— Mi-ar plăcea să am una. 

În tăcerea incomodă care urmă, Celia auzi cum o pisică își lingea 
metodic blana sub masă. 


America colonială pe nume Rip Van Winkle adoarme în munții Catskill 
și se trezește 20 de ani mai târziu, aflând că a ratat Revoluţia Americană 


(n. trad.). 

Betty se întoarse spre Celia. 

— Se întâmplă să cunosc vreo câţiva tineri drăguți de vârsta ta. 

Celia își puse jos furculița și își uni mâinile în poală. 

— Chiar așa? 

— Unul e fiul unui prieten. E proprietarul atelierului de reparaţii 
auto. 

În spatele lui Betty, privirea lui Ty o întâlni pe cea a Celiei, iar el 
dădu încet din cap, amenințător. 

— Și apoi mai este și noul director al liceului. E divorțat și are 
șapte copii, dar toți copiii locuiesc în Alabama cu mama lor. 

Nu, mimă Ty din buze. 

— Pare... interesant. 

Nu! Făcu din nou Ty. 

— Eşti foarte drăguță, iar unchiul tău nu a avut decât laude la 
adresa ta. Nu o să-ţi fie greu să găsești pe cineva special. Dacă vrei să 
dau vreun telefon oricăruia dintre bărbaţii de care ţi-am zis, dă-mi 


de știre. 


— Tot nu cred că Danny va fi de acord să plece, spuse Betty. 

Celia și Ty dăduseră o mână de ajutor la bucătărie. Încărcaseră 
lucrurile lui Danny în portbagajul Priusului și rabataseră scaunul din 
dreapta, transformându-l într-o variantă de pat de spital și cu perne 
împrumutate aşezate pe el. 

— O, o să fie de acord, spuse Ty. Celia, vrei să pornești aerul 
condiţionat în mașină? 

— Sigur. 

Fa și Ty intrară în casă să îi mulţumească lui Betty, apoi Celia 
merse la mașină și dădu drumul la aerul rece. Uitându-se prin 
parbrizul din față, ea aşteptă. 

După câteva minute, Ty ieși din casa lui Betty cărându-l pe 
unchiul Danny în braţe. Își putea da seama, uitându-se la Ty, că îi 
spunea ceva amuzant lui Danny pentru a-i distrage atenţia, căci 
acesta avea maxilarul încordat. Ty își zdrobise piciorul în vara asta. 

Încă mai purta un bandaj sub blugi. N-ar fi trebuit să care pe cineva 
atât de greu precum unchiul Danny. Și totuși, el nici măcar nu se 
grăbea. Se mișca cu cea mai mare grijă pentru a se asigura că nu îl 
zdruncina pe unchiul ei. 

Ceva din lăuntrul Celiei se frânse în timp ce își dădu seama de 
ceva. O, Doamne. Bo avusese dreptate în privinţa lui Ty, nu-i așa? Ty 
nu fusese niciodată personajul negativ pe care și-l imaginase ea. Avea 
onoare. Da, era un cavaler întinat, dar era cavaler. Venise în Hugo ca 
să o salveze. ÎI căra în braţe pe unchiul ei. Și ea bănuia că el îi fusese 
credincios în toţi anii de căsătorie. 

Celia ieși repede să deschidă portiera din dreapta. Ty îl așeză pe 
Danny în scaun și Celia făcu ce putu, reașezându-i pernele, punându-i 
centura de siguranță. Simți că trebuia să îi spună ceva încurajator lui 
Danny, dar descoperirea ei o răvășise cu totul. Tot ce reuși fu să îl bată 
ușor pe mână. 

Fa și Ty se duseră la portiera din dreptul șoferului. 

— Eu vă conduc acasă, dulceaţă. 

Ea se opri. 

— Dar tu ai camioneta ta. 

— Avem și mașina lui Danny. E în parcarea hotelului. 

— O. Da. 

— Mâine îmi aduc familia cu mine. Îi returnăm pernele lui Betty 
și aducem celelalte mașini înapoi în Holley. 

— Prea mult deranj. 

— Nicidecum, suntem texani. Ne place să ne conducem 
camionetele pe drumuri cu două benzi și fără să avem altceva la ce să 
ne uităm decât la câmpuri. 

Din moment ce nu avea un plan mai bun, se sui pe bancheta din 
spate, lângă trupul întins al lui Danny. 

— Omule, mașina asta-i mică. 

Ty înclină scaunul șoferului până când acesta îi atinse genunchii 
Celiei. 

— Asta e un Hot Wheel? * 


* Hot Wheels este o marcă de mașini de jucărie turnate, introdusă de 


producătorul american de jucării Mattel în 1968 (n. trad.) 

Când aprinse farurile, o luminară pe Betty în rochia ei hawaiiană. 
Rămase pe verandă făcându-le cu mâna, iar cele două pisici se 
strâmbară la ei prin fereastra din living în timp ce ieșiră din raza lor 
vizuală. 

Ty îi aruncă o privire lui Danny. 

— O să conduc cu multă atenţie. Relaxează-te și vom ajunge cât 
ai clipi. 

— Bine. 

— Ce muzică ti-ar plăcea? 

— Ai ceva de Beach Boys? 

— Da. 

Ty scoase cu CD cu cele mai ascultate hituri ale formaţiei. 

— De unde le ai? întrebă Celia. 

Ty puse CD-ul în mediaplayer. 

— Când am fost la hotel mai devreme ca să-ți iau lucrurile, Danny, 
ţi-am verificat mașina. M-am gândit că niște muzică o să ajute să 
treacă timpul mai repede. 

Acordurile melancolice ale melodiei „Surfer Girl“ umplură 
interiorul mașinii. 

— Omule, respiră Danny recunoscător. E foarte frumos din 
partea ta, frate. 

Hugo era un oraș atât de mic încât, înainte ca Celia să apuce să-și 
pună centura de siguranță, ieșiră din oraș. La zece minute după asta 
și chiar la sfârșitul piesei „Kokomo“, Danny ațipi din nou. 

— Ce planuri ai în legătură cu Danny când ajungem în Holley? 
întrebă Iy. Nu-l putem duce acasă la el. Are nevoie de îngrijire. 

— Mă gândeam să-l iau la mine acasă. 

— Și să-l pui unde? 

— În camera lui Addie? Addie poate sta cu mine. 

— Dar tu ești la muncă. Vei fi plecată aproape toată ziua. 

Celia înghiți. Ty avea dreptate. 

— l-am spus mamei ce s-a întâmplat cu Danny. Vor să stea la ei 
în timpul convalescenţei. Ea și Danny sunt prieteni. 

— Ty! Abia dacă se cunosc de o lună. 

— Dar face parte din familie, iar părinţii mei au dormitoare libere 
în casa lor. Ce zici? 

— Depinde de Danny. 

— Danny va fi de acord. 

Ty își scoase telefonul și apăsă tasta de apelare rapidă. 

— Mama mea se pricepe foarte bine să aibă grijă de oameni. E 
combinaţia perfectă de dragoste dură și tandrețe. 

Celia încercă din nou să protesteze, dar el vorbea deja cu mama 
lui. Accentul lui texan umplea aerul din mașină, amplificat de un râs 
ușor la ceva ce spusese Nancy. Când se uită din nou să vadă ce făcea 
Danny, îi văzu trăsăturile masculine ale profilului și conturul braţului 
care ținea telefonul mobil. 

Ty termină convorbirea. 

— Totul e aranjat. 

— Ty, eşti sigur? Pare destul de mult de lucru pentru mama ta. 

— Sunt sigur. 

— Bine. Îţi mulţumesc. 

Celia rămase în întunericul banchetei din spate în timp ce 
Oklahoma rămânea în urmă, iar ei se apropiau de Texas. Mintea îi lucra 
febril. Ty era cu adevărat un cavaler. Lucrurile care o nedumeriseră 
întotdeauna cu privire la Ty începură să se clarifice. 

— Eşti tăcută. 

Ty îi întâlni privirea în oglinda retrovizoare. 

— Mă gândesc. 

— La ce? 

— La tine. 

În timp ce el își concentră din nou atenţia la drum, ea îl privi cu 
atenție. 

— Am de gând să te întreb ceva și vreau să fii sincer cu mine. 

Ty aşteptă, iar capul i se înclină ușor, întrebător. 

— N-ai mai fost cu alte femei de când cu povestea din Las Vegas, 
nu-i așa? 

El nu spuse nimic. Tăcerea adâncă era mai mult decât grăitoare. 

— Nu trebuie să confirmi, spuse Celia. Pot să văd acum că este 
adevărat. Ceea ce mă face să mă întreb de ce? De ce mi-ai rămâne 
credincios după o relaţie care a durat mai puţin de o săptămână și 
după o nuntă făcută dintr-un impuls de moment? Nu m-am așteptat 
niciodată să-mi fii fidel. De fapt, am presupus că n-ai fost. 

— Căsătoria înseamnă ceva pentru mine, Celia. [i-am făcut o 
promisiune în fața lui Dumnezeu. Părinţii mei sunt căsătoriți de 
multă vreme. Bunicii mei au rămas căsătoriți până la moarte. 

— Foarte bine, dar asta nu explică pe deplin de ce mi-ai rămas 
credincios, nu-i așa? E ceva mai mult la mijloc. 

Motorul mașinii zumzăi. Mașinile care veneau din direcția opusă 
treceau cu viteză pe lângă ei, farurile lor luminând în răstimpuri 
interiorul Priusului. 

— Uite ce e, spuse Ty. Pe cât de mult îmi place să mă destăinuiesc, 
putem avea discuția asta altă dată? Unchiul tău zace chiar lângă mine. 

Celia își ridică ușor glasul. 

— Danny? 

Nu primi niciun răspuns. 

— Doarme, Ty. N-are cum să ne audă. 

Ty mormăi frustrat. 

— N-am înțeles niciodată de ce n-ai divorțat de mine. Au trecut 
atâția ani, și totuși n-ai luat niciodată legătura cu mine. 

— În cele din urmă am făcut-o. 

— Dar de ce ai avut nevoie de atât de mult timp? Te-ai hotărât 
să nu te mai implici în alte relaţii. Așa că de ce nu te-ai oprit, nu 
știu, la un singur an de abstinenţă? Apoi puteai să divorțţezi de mine 
și să-ți vezi de viaţa ta. Un an ar fi fost îndeajuns pentru a onora 
respectabila instituţie a căsătoriei. În schimb, ai așteptat cinci ani și 
jumătate. 

El expiră cu greu. 

— Aş prefera să vorbesc despre orice altceva. 

Ty își împinse o mână între ceafă și scaunul său. Degetele i se 
împletiră în păr aproape de gât. 

Fra ca la jocul în care căutai obiecte — și când te apropiai foarte 
mult de lucrul respectiv, liderul spunea fierbinte, esti în zona foarte 
fierbinte. Ei bine, Celia credea că era exact în acel loc, foarte fierbinte. 
Mai aproape de adevăr decât fusese vreodată. 

— Cred că ai așteptat atât de mult fiindcă te pedepseai. Trebuia 
să ajungi în punctul în care puteai accepta faptul că ţi-ai ispășit 
autocondamnarea. 

Tăcere. 

— Haide, Ty. Fii sincer. Suntem doar noi doi și formația Beach 
Boys. 

Urmă o pauză lungă. 

— Eşti foarte aproape de adevăr, spuse el. 

Nu. Celia avea dreptate sută la sută. În tot timpul ăsta, tipul care 
părea să fie întruchiparea nesăbuitului cuceritor de femei se pedepsise 
pentru ce îi făcuse lui Tawny și ei în Las Vegas. 

Se întoarse astfel încât să îl poată vedea mai bine în oglindă. Fața 
i se schimonosi privind prin geam, de parcă era dăltuit din piatră. 
Umbrele îi învăluiră chipul. 

— Ce s-a întâmplat în Las Vegas te-a răvășit, nu-i așa? Deoarece 
ai fost și ești bun la suflet. 

— Nu, spuse Ty, lipsit de emoție. Nu sunt. 

— Ba da, ești. 

„Sunt o piază rea“, îşi aminti ea că îi spusese în ziua în care ajunsese 
în Texas. lar când serviseră snow cone, îi zisese „nu sunt de încredere“. 
O ofensa — pe ea, fata care încercase să se convingă ani de zile că 
fusese un ticălos — faptul că acum el încerca să o convingă de răutatea 
lui. 

— Și cadourile fac parte din asta, nu-i așa? 

Celia se gândi la ele, enumerându-le în mintea ei. 

— Mi-ai adus brăţara când am pierdut-o. Apoi n-ai stat pe 
gânduri să cumperi Priusul acesta. Ne-ai cumpărat o casă și ne-ai 
trecut pe asigurarea ta. Ai încercat să mă faci să accept și cardurile tale 
de credit. Te-ai simţit vinovat, iar cadourile făceau parte din penitenţa 
ta. 

— Doamne sfinte! mârâi el. Mă faci să par un papă-lapte. 

— Nu ești un papă-lapte. Și nu ești un infractor. Pe de altă parte, 
nu ești nici vreun sfânt. 

— Nu. 

— Chiar mi-ai frânt inima în Vegas. 

Trecu aproape o milă până când el vorbi. 

— Știu. 

— Dar până acum n-am înțeles pe deplin că îți părea rău. 

— Ti-am spus că îmi pare rău în ziua când am luat prânzul în 

— Nu mi-am dat seama atunci câz de rău ţi-a părut. 

— Putem vorbi despre altceva? Orice altceva? Planurile mele de 
înmormântare? Cancer? 

Ty arătă cu mâna înspre Danny. 

— Unchiul tău zace literalmente aici. 

— Bine. 

Celia răsuflă. 

— Dar întâi vreau să știi că și mie îmi pare rău. Îmi pare rău că nu 
ti-am spus despre Addie atunci când am aflat că sunt gravidă. 

Cuvintele ei se rotiră și se pierdură fără urmă. Într-un final, el 
încuviință din cap. 

— Deci ne-am înţeles. Amândoi ne regretăm greșelile? 

— Da. 

— Poţi avea din nou încredere în mine? 

O, Doamne. Asta era ca și cum Ty i-ar fi cerut să sară peste un râu. 
Un salt prea mare pentru ea. 

— Nu știu. O să-mi ia timp. 

Privirea lui de oţel se reflecta în oglinda retrovizoare. Celia desluși 
atât dorinţă fizică, cât și o hotărâre nestrămutată. 

— Am timp. 

n dimineața următoare, sâmbătă, Celia își făcu de lucru la 
vitrina magazinului până când așeză fiecare gogoaşă și prăjitură 
în cel mai bun loc. 

— Cred că o să mă duc în bucătărie și o să pregătesc ceva, îi spuse 
ea lui Addie în timp ce închidea geamul vitrinei. 

Era aproape ora unsprezece, iar clienţii erau puţini. Mai mult, 
Celia avea poftă de pâine cu nucă. 

— O să te descurci aici? 

— Da. 

Addie stătea dreaptă pe taburetul ei și își aranjă palmele de o parte 
și de alta a iubitei ei case de marcat. 

— Cheamă-mă când intră cineva, da? O să te ajut. 

— Sigur, mami. 

Celia se îndreptă spre bucătărie și își concentră atenţia să obțină 
combinaţia exactă de făină, praf de copt, bicarbonat de sodiu și cremă 
de tartar. Clienţii intrară de două ori. Celia merse să o ajute pe Addie, 
apoi se spălă pe mâini și se întoarse la copt. 

Se opri când auzi că ușa magazinului se deschise a treia oară. 

— Nu trebuie să vii, îi strigă Addie. E tati. 


309 


BECKY WADE 


Recunoscu timbrul vocii lui Ty și o apucară acele furnicături care 
se revărsau în cascadă de la gât și i se aprindeau ca artificiile până 
înspre degetele de la picioare. 

Când ajunseseră noaptea trecută acasă la părinţii lui Ty, Nancy le 
ieșise în întâmpinare. După ce îl instalară pe Danny într-un dormitor 
pentru oaspeți, ei merseră apoi la Celia acasă, unde John avusese grijă 
de Addie, care dormea. Celia își luase rămas-bun de la Ty sub privirea 
atentă a tatălui său. Fusese ceva scurt și impersonal, și o parte din 
ea se bucurase. Încercase să se distanţeze de el astfel încât să poată 
procesa toate lucrurile pe care nu le știuse despre el înainte. Și acum 
le ştia. 

Celia amestecă ingredientele uscate și umede în timp ce ascultă 
conversaţia și râsetele tăcute ale lui Ty și Addie. La început, ideea 
de a-și împărți copilul o umpluse de o grijă egoistă. Totuși, în ultima 
vreme, ajutorul oferit de Ty și de ceilalți membri ai familiei Porter 
începuse să i se pară o binecuvântare. 

În cele din urmă, Ty intră cu pași mari în bucătăria magazinului, 
purtând un tricou negru și o pereche de blugi uzati. 

— Bună dimineaţa, scumpul meu înger. 

— Habar n-am la ce te referi. 

Celia nu se opri din ciopârțitul nucilor, deși farmecul lui avea 
asupra ei efectul unei șampanii care i s-a urcat la cap. 

— Addie a spus ceva în legătură cu zugrăvitul magazinului mâine. 

— Da. Am lingușit-o atât de bine pe Donetta în dimineaţa asta 
încât a fost de acord, în cele din urmă, să mă lase să zugrăvesc. Trebuie 
să termin până nu se răzgândește. 

— O să îi sun pe ai mei și o să văd cine poate să vină să ajute... 

Ty se opri, iar atenţia lui se fixă asupra picioarelor ei. 

— Așteaptă. Doar. O. Secundă. Ce ai în picioare? 

Lăsă din mână cuțitul și îi prezentă, ca un fotomodel, întâi un toc, 
apoi pe celălalt. 

— Cizmele pe care mi le-ai dat. 

Fra mai cald decât în Sahara, așa că Celia își completase cizmele 
cowgirl cu pantalonii ei scurți portocalii și cu un tricou alb cu decolteu 
în formă de V. 

O privi insistent. Văzu cum ochii lui se întunecară. 

— Tu în cizmele astea? 

— Da? 

— E cel mai atrăgător lucru pe care l-am văzut vreodată. 

Ty îi spusese lucrul ăsta cu atâta convingere, încât inima Celiei 
începu să bată nebuneste. 

— Era și timpul să începi să porți cizmele alea. 

Se strădui să-i răspundă și nu reuși. 

— C — începu Celia. 

Ce se întâmplase cu vocea ei? De ce era atât de lașă? 

— Cum au decurs lucrurile cu mașinile în dimineața asta? 

— A fost bine. Mi-am călcat peste mândrie și am condus mașina 
de surfer a lui Danny din Hugo până acasă. 

— Mulţumesc. 

— Cu plăcere. 

Ty se îndreptă spre ea. 

Prea emoționată ca să continue să se uite la el de teamă că ea — sau 
el — ar face ceva prostesc, Celia arătă cu mâna înspre micul cadou 
împachetat și felicitarea din carton scrisă de mână de pe tejghea. 

— Pentru tine. 

— Serios? 

Cu grijă, Ty ridică felicitarea pe care Addie o făcuse pentru el. 

Printre multele lucruri de care își dăduse seama Celia noaptea 
trecută era și acela că ea și Addie fuseseră nepăsătoare și nu îi 
mulțumiseră lui Ty pentru tot ce făcuse pentru ele. Așa că după 
micul-dejun îi dăduse lui Addie niște pensule de desen, apoi ele se 
duseseră la cumpărături la Carrie's Corner în drumul lor spre patiserie. 

Preţ de câteva clipe îndelungate, Ty stătu cu capul aplecat peste 
felicitare, nemișcat. Addie se desenase pe ea și pe Ty stând pe un deal 
care semăna cu litera U scrisă invers. Se ţineau de mână, iar Addie 
purta cizme roz și o rochie de bal. Înăuntru dorise să scrie Pentru cel 
mai bun tătic din lume, aşa că Celia o ajutase să pună literele laolaltă. 

Celia simţi cum ceva se întâmpla înăuntrul lui. Aproape că îi văzu 
ochii umezindu-se. 

Inima ei chiar începu să bată cu putere. 

Fără să-i arunce o privire, Ty puse jos felicitarea și deschise cadoul. 
Un lanţ pentru chei. Brelocul legat de el fusese făcut dintr-o monedă 

veche imprimată cu imaginea unei vite și acoperit cu rășină de sticlă. 
Era micuț în comparaţie cu palma lui. 

— E ceva simbolic, spuse Celia. 

Când îl luase i se păruse ceva potrivit din moment ce el îi tot 
dăruise pandantivele cu Dă păcii o șansă. Plus că fusese și ceva ce își 
putuseră permite. Spre deosebire de o casă și o mașină. 

— Un mic gest de apreciere pentru tot ce ai făcut pentru noi. 

Ty continuă să se uite la breloc. 

— Mulţumesc. 

— Cu plăcere. Nu e mare lucru, sincer — 

Împinse lanţul de chei în buzunar și apoi își ridică capul, iar ochii 
îi ardeau de emotie și căldură. Veni înspre Celia, întinzându-se după 
plasa de păr. Nu era prima oară când încerca să i-o ia de pe cap. 
Devenise un joc. 

Celia se dădu repede într-o parte. 

Ty își întinse repede mâna. Fa se feri, sărind. Anticipă reacţia ei 
și înșfăcă plasa de păr cu un deget, cât ai clipi. Înţepeni în timp ce 
buclele ei îi căzură pe umeri. 

Dintr-o mișcare, Ty aruncă plasa de păr într-un colț al camerei, 
unde ateriză ca un balon dezumflat. 

Din nou se îndreptă spre ea cu o intenţie clară în ochi. 4i milă, 
Doamne! Relaţia lor stagnase timp de câteva săptămâni, dar acum o 
felicitare și un lanţ de chei îl împinseseră la limită. 

Expresia lui spunea că fusese pe cât de răbdător putuse. Iar acum 
era pe cale să încalce armistițiul lor. Consecințele puteau aștepta. 

— Poate că sunt clienţi în magazin, spuse Celia slab. 

— Nu e nimeni acolo. 

— E Addie. 

— Nu o să plece de lângă casa de marcat. E ca un soldat. 

Închise spaţiul dintre ei, într-atât până când nu mai rămăseseră 
decât câțiva milimetri. Voința ei slăbea. Nu putea să-l sărute din nou! 
Fra un real pericol pentru binele ea. Și pentru Addie. Și... 

El îi ridică mâna cu palma în sus. 

— Fără atingeri. 

Ea își ținu respirația. 

— Îţi amintești? 

— Poate că n-ai observat până acum, dar nu mi-au plăcut niciodată 
regulile. 

La fel de ușor ca o pană, Ty își plimbă vârful degetului pe mâna 
ei până la cot. 

— Urăsc asta. 

Dar cuvintele ei murmurate sunau ca o binecuvântare, ca o 
rugăminte. 

Ty o sărută în interiorul încheieturii. 

— Oribil, șopti ea. 

— Dar de asta ce părere ai? 

El o sărută pe gât într-o parte. Celia putu simți barba lui ţepoasă. 

— Chiar mai rău. 

Fa își închise pleoapele. 

El se retrase. Se îndreptă de spate. 

Celia își deschise ochii și îl văzu cum o privește cu intensitate. El 
își ridică mâna și îi cuprinse o parte a feței în palme. Pielea aspră a 
unui deget îi mângâie tâmpla. O tăcere încordată se lăsă între ei, 
ochii lui Ty purtând promisiuni pe care nu avea niciun drept să i le 
facă și pe care Celia nu avea nicio treabă să le creadă. 

Aproape că nu mai putu suporta focul din lăuntrul ei care era 
de un extaz și o nevoie atât de acută încât aproape că o durea. 
Se întâmplă minunea, ea își plimbă mâinile către umerii lui, 
imprimându-și în minte atingerea mușchilor lui. Apoi se duse mai 
sus, de-a lungul gâtului lui, până când degetele ei se răsfirară prin 
părul de la ceafă. 

Niciodată nu-și dorise ceva mai mult decât ca el să o sărute. Și 
totuși, el aşteptă, uitându-se la ea cu o privire de lup. Celia aproape că 
nu mai putu respira. 

Ty o sărută. 

Atingerea buzelor lui! Gustul lui. Își aminti de toate într-un vârtej 
de emoții. Puterea lui de a-i tăia respiraţia. Reacţia ei năvalnică. 

Celia îi întoarse sărutul, dorindu-și ca el să fie al ei și numai al ei. 

— Mami? strigă Addie din magazin. 

Celia se dădu înapoi. 

Braţele lui Ty, precum niște bare de fier în jurul ei, nu se mișcară. 

El își ridică fața doar atât cât ea să vadă că trăsăturile lui erau hotărâte, 
iar chipul aprins. 

— Da? îi răspunse Celia lui Addie cu un ton neobișnuit de 
pițigăiat. 

— Nu vine nimeni. 

— Bine. Mersi că ne-ai anunţat. 

Celia ar trebui să-l dea la o parte. În schimb, își puse palmele de 
o parte și de alta a feței lui frumoase, un chip pe care un milion de 
femei îl iubeau. Se ridică în vârfurile picioarelor și îl sărută. Un șir de 
săruturi ușoare, întrerupt numai de ocheade și opriri pentru a savura 
senzațiile. 

— Şi trebuie să merg la toaletă! strigă Addie. 

Oftând, Celia se întinse înspre pragul ușii care lega magazinul de 
bucătărie. 

— Atunci vino în spate. 

Se auzi zgomot de pași. 

De data asta Celia chiar îl împinse pe Ty, deși nu părea că ar vrea 
să se depărteze de ea, ca și cum nu i-ar fi păsat cine îl vedea ținând-o 
în braţe. Se desprinse din strânsoarea lui cu numai o clipă înainte ca 
Addie să dea buzna în bucătărie. Fiica lor le aruncă o privire în drum 
spre baie. 

— Dacă vine cineva, nu folosiţi casa de marcat fără mine, vă rog. 

Ușa de la baie se închise în urma ei. 

În tăcerea bruscă care urmă, Celia putu simţi intensitatea privirii 
lui Ty. Se sărutaseră ca și cum acesta era ultimul lor ceas pe pământ. 
Nu se putu gândi la nimic inteligent de spus sau de făcut în situația 
asta. Făcându-și curaj, Celia se uită în ochii lui de un albastru deschis. 
Aerul deveni mai greu. Îi crescu temperatura. 

Addie se întoarse de la baie. 

— A venit cineva? 

— Nu, răspunse Celia, iar Addie o luă la goană din bucătărie. 

Pauza dintre ei se prelungi, plină de dorință fizică și de 
conştientizarea profundă a ceea ce tocmai făcuseră. 

Celia își deschise gura să spună... ceva. Apoi și-o închise. Își 
încruntă sprânceana. 

Spre deosebire de ultimul lor sărut, nu avea cum să-și ia tălpășița 

frustrată și să insiste ca Ty să nu mai repete gestul niciodată. După 
câteva ore ar putea să aibă remușcări pentru ceea ce tocmai se 
întâmplase între ei, dar nu în momentul de față. Și nici nu vedea 
vreun regret pe chipul lui Ty. 

— N-ai de gând să-mi ţii morală? o întrebă el. 

— Ca să fiu sinceră, mi-e greu să gândesc limpede în clipa asta. 

Celia își drese vocea. 

— De îndată ce îmi pun ordine în gânduri, atunci s-ar putea să-ți 
țin morală. De obicei nu mi-e greu să găsesc motive. 

Ty chicoti. 

Fa se întoarse către tocătorul de nuci și, foarte prostește, continuă 
să le mărunțească. Chiar și în zăpăceala ei, era conștientă de faptul că 
existau motive ca să nu sfârșească din nou în brațele lui. Doar pentru 
faptul că nu-i păsa de ele în clipa de față, asta nu însemna că nu 
existau. 

Celia auzi cum ușa de la intrarea în magazin se deschise, apoi 
sunetul unor voci. Veniseră clienți, ceea ce însemna că Ty trebuia să 
se ducă să o ajute pe Addie. 

— Mă bucur că reacţionezi atât de bine, spuse Ty, ignorând clienții. 

— Mmm. 

— La urma urmei, suntem adulți. Și pe deasupra suntem căsătoriți 
unul cu celălalt. Avem voie să ne sărutăm. 

Dacă autoritățile știau cum săruta el o femeie, Celia era destul de 
sigură că nu i-ar fi dat voie. 

— Sigur. 

— N-am făcut nimic rău. 

Celia râse zgomotos. Chiar și ei i se părea un râs ușor nebunesc. 

— O, nu. Acum o să-ţi pierzi cumpătul şi o să te iei de mine? 

— Nu, nu. Așa cum ai spus. Suntem adulți. Și cred că avem acest 
drept. 

Ty o privi nedumerit. 

— Nu sunt obișnuit să te porți atât de normal. 

— Tati! Vino şi ajută-mă, te rog. 

El plecă. Celia continuă să mărunţească. Täia. Tăia. Tăia. Se simţea 
ca o străină în propriul trup. Mâinile păreau că sunt ale altcuiva. Täia. 
Tăia. Pe măsură ce retrăia în minte discuţia lor şi sărutul care urmă, 

fu scăldată de un val de căldură. Se opri să-și facă vânt, apoi continuă 
cu tocatul. Nucile se făcuseră praf, dar ea o ținea cu tăiatul. 

Sărutul lui Ty îi zăpăcise cu totul orice gândire rațională. Îi 
răpise partea aceea maternă și responsabilă din personalitatea ei și o 
înlocuise cu... nici ea nu ştia cu ce. Tânăra îndrăgostită până peste cap 
care fusese în Vegas... 

Numai că nu. Asta ieșea din discuţie. Celia nu devenise din nou 
fata de atunci. ÎI sărutase pe Ty în calitate de femeie adultă. În calitate 
de ea însăși. Nu Celia din primul an de liceu sau pătimașa din Vegas, ci 
mama, persoana care drămuia bani încercând să-și plătească facturile. 
Îl sărutase în calitate de adult care înțelegea pe deplin punctele lui 
forte și defectele lui și care îl dorise oricum. 

Sărutul lor anunța un dezastru în masă? Sau era posibil ca Celia 
să-l sărute din când în când pe Ty Porter fără ca viaţa ei să se destrame? 

upă ce o puse pe Addie la culcare în acea seară, Celia se 

plimbă prin casă, neștiind exact ce să facă. Se așeză în cele 

din urmă pe canapeaua din living. Își puse picioarele pe 
măsuţa de cafea și deschise televizorul la o emisiune culinară. Totuși, 
creierul ei era atât de plin de gânduri cu privire la Ty încât nu se putu 
concentra. 

Trecuse ceva timp de la Sărutul 2 ca să-și amintească motivele 
pentru care nu ar fi trebuit să facă asta. 

Pe de altă parte, niciun alt bărbat în afară de Ty nu o mai sărutase 
de când cu Vegasul. Uitase cât de incredibil — de năvalnic și de 
minunat — era un sărut. 

Telefonul îi bâzâi, anunţând-o că are un mesaj. 

N-ai regrete în privinta sărutului nostru, nu-i aşa? întrebă Ty. 

Nu. Apoi ea adăugă: Îngâmfatule. 

Nici eu nu regret nimic. 

Fa își așeză telefonul pe abdomen și zâmbi. 

O clipă mai târziu, un nou bâzâit. Mă gândesc tot timpul la tine, 
scrise el. 

Noapte bună, îi răspunse ea. 


317 


BECKY WADE 


Noapte bună, dulceată. 

Faptul că Celia recunoscuse că sperase ca Ty s-o sărute din nou o 
făcu să tremure pe dinăuntru de frică. Dacă el ar fi sărutat-o încă o 
dată, ea i-ar fi răspuns. 

Se scuză, gândindu-se că era un gest nevinovat. Nu-i așa? De data 
asta, nu avea să-și mai pună inima pe tavă în fața lui. Și avea să se 
asigure că vor fi foarte, foarte atenţi ca să nu-i vadă Addie. 


Celia aduse cu ea vopseaua cumpărată. Întroduse un CD cu Nora 
Jones în boxa portabilă unde Donetta obișnuia să asculte meciurile 
de baseball, apoi o ajută pe Addie să asambleze bijuteriile pe care 
le primise de ziua ei. În timp ce Addie înșira mărgele, Celia dădu 
jos zugrăveala ieftină cu gogoși și mută mobila. Îi luă ceva timp 
să măsoare pereţii şi să calculeze lățimea dungilor late de culoare 
caramel și albă pe care și le imaginase. Odată ce făcu toate astea, 
începu a pune tapetul. 

Celia își ținu echilibrul pe un scăunel și se întinse să preseze 
tapetul pe perete atunci când întră Ty. 

El se uită la ea, iar ochii îi ardeau. Cât de chipeș era cu șapca lui de 
baseball și tricoul lui gri marca Under Armour și blugii. 

O roșeață îi acoperi gâtul și fața. 

— Tati! 

El se întoarse spre Addie și cei doi discutară despre bijuteriile 
ei. 

Celia se întoarse la tapet, iar pielea îi ardea de-a dreptul. Drăguz, 
se gândi ea. Eszi foarte subtilă, Celia! 

Își alese cu grijă hainele pe care le purta, și hotărî să-și ia un 
tricou bleumarin și pantalonii ei scurți din blug. Nu îndrăznise să-și 
pună cizmele când vopsea, așa că le lăsase în bucătărie. Crestăturile 
scăunelului o apăsau în tălpi. 

— Hei, Celia? 

— Hmm? Un sunet sugrumat. 

— Pot să vorbesc cu tine puțin? 

Când se uită la Ty, el își înclină capul înspre bucătărie. 

— Acolo? 

Modul în care buzele lui se arcuiră la colțuri îi spuse exact la ce se 
gândea el. 

Celia ezită puțin, apoi se dădu jos și îl urmă. 

— Ce-ai pus la cale în dimineaţa asta, Ty? Am făcut clătite și 
apoi — 

În clipa în care ieșiră din raza vizuală, Ty o trase înspre el și o 
sărută. Celia fu cuprinsă cu totul de plăcere. 

— Miroși bine, spuse el. 

— La fel și tu. 

Aroma lemnoasă o dădea gata de fiecare dată. 

Ty îşi îngropă faţa în părul ei, apoi o sărută ușor pe gât, maxilar și 
obraz înainte să ajungă în cele din urmă la gura ei. Celia se întoarse 
în braţele lui, sărutându-l. Ea chiar călcă pe vârful cizmelor lui cu 
picioarele goale, apoi se ridică pe vârfuri. 

Lăsă ca bucuria imensă pe care o simţea să o umple preţ de câteva 
minute. Cinci? În braţele lui era greu să țină socoteala timpului. Cui 
îi păsa de viitor când ei erau unul în bratele celuilal? 

În cele din urmă, ea se forță să pună capăt sărutului deoarece nu 
uitase că Addie stătea în magazin și că familia lui trebuia să ajungă 
în orice moment. 

Celia își lipi fruntea de pieptul lui, cu greu venindu-i să creadă 
cum reușea el mereu să o facă să se topească. 

— Deci presupun că asta înseamnă că sărutul de ieri n-a fost o 
chestie de moment. 

— Nici pe departe. 

Vocea lui era joasă şi atrăgătoare. 

— Îţi cer doar un lucru. 

Celia îl privi în ochi. 

— Atâta vreme cât mă săruţi pe mine, îţi cer să nu mai săruţi pe 
altcineva. 

Ty ridică o sprânceană. 

— N-am mai sărutat pe nimeni de când cu Las Vegasul. Nu am 
de gând să încep acum. 

— Lui Tawny îi place de tine, Ty. 

— Tawny este iubita unui medic pediatru. 

— Avem o înţelegere? 

— Da. Lucrul ăsta e valabil și în cazul tău? N-ai de gând să-l 
săruți pe tontul ăla, Neill? 

— Nu. Ip 

— Da? 

Celia oftă cu regret. 

— Cred că ar fi bine să ieșim din cămară. 

Vârfurile degetelor lui o atingeau ușor pe ceafă. 

— Nu vreau. 

— Dacă mai așteptăm puţin, s-ar putea ca părinţii tăi să fie în 
bucătărie când noi ieșim de aici. 

El își aranjă șapca de baseball pe cap, arătând leneș, amuzat și 
îmbufnat. 

— Cui îi pasă? 

— Mie! Ascultă, trebuie să avem mare grijă să nu o lăsăm pe 
Addie să ne vadă sau să facem ceva care să îi dea de bănuit. 

— Știu. 

— Atunci ajută-mă. Fii... discret. 

La fel de concentrat precum un jucător de șah, Ty își plimbă 
degetul mare pe gâtul ei, pe braţ, apoi până pe palma ei. Își împleti 
degetele cu ale ei. 

— Nu mă pricep să mă prefac. 

— Glumești? Te-am văzut îndrugând baliverne mai mult decât 
oricine. Te prefaci cu fiecare femeie pe care o întâlneşti: complimentele 
exagerate, tachinările, zâmbetul. Nu vorbeşti deloc serios. 

Ty păru gata să izbucnească în râs. 

— Te-am citit eu, spuse Celia. 

— Și tot îţi mai place de mine? 

— Numai atât. 

Fa își ținu degetul mare și arătătorul la jumătate de centimetru 
distanţă unul de celălalt. 

— Cred că îţi place de mine mai mult de-atât. 

— Trebuie să plecăm acum din cămară. 

Celia ar fi stat bucuroasă cu el în cămară toată ziua. O făcea 
fericită — deși era ceva prostesc — faptul că Ty se uita la ea în felul ăsta, 

îi vorbea așa și o ţinea de mână în modul acesta. Și totuși, îi aștepta 
lumea reală. 

Transformându-se într-o adevărată fată Bond“, Celia deschise 
ușor ușa de la cămară și aruncă o privire afară. Drumul era liber. 

În câteva minute, Trupa de Ajutor a Familiei Porter începu să 
sosească. Întâi Jake — care se pare că nu mergea la biserică. EI și 
Ty umplură găurile de la cuie și marcajele de canelură cu chit, apoi 
începură să vopsească. Nancy, John, Bo și Meg veniră și ei. Nancy 
aduse mâncare pentru prânz și, de îndată ce serviră picnicul, toți 
munciră cot la cot. 

În fiecare secundă a zilei, atenţia Celiei se concentră asupra lui Ty. 
Medită asupra timbrului vocal pe care el îl aborda. Îi observă mușchii 
de la spinare, încheieturile lui puternice. Avu fluturi în stomac de 
fiecare dată când privirile lor se întâlneau. 

La un moment dat, el se apropie de ea cu trafaletul. 

— Ai de gând să fugi și să te ascunzi acasă la unchiul Danny în 
după-amiaza asta? 

— Da, răspunse Celia sincer. Are nevoie de noi. 

— Eu am nevoie de tine. 

— El are nevoie mai multă de noi. 


La începutul săptămânii următoare, Celia se duse la muncă într-o 
patiserie proaspăt vopsită. Pereţii de la Cream or Sugar străluceau 
cu dungi noi și frumoase. Deși Donetta simți că avea datoria să 
comenteze cu privire la schimbare, Celia își dădu seama că și ei îi 
plăcea. 

După ce Donetta și Jerry plecară în ziua aceea, veni Ty. În timp ce 
pregăti o plăcintă cu alune, Ty găsi numeroase motive ca să se sprijine 
de perete și să se uite la ea. De două ori reuși să-i elibereze buclele de 
sub plasa de păr. De fiecare dată o și sărută. 


* O fată Bond se referă la actrițele care jucau rolurile feminine alături de 


popularul James Bond, agentul 007 (n. trad.). 
321 


BECKY WADE 


A doua zi, Celia aduse la patiserie serviciul ei de ceșcuţe și farfurii. 
Le cumpărase pe rând de-a lungul anilor din piețele de vechituri. 
Nu se asortau unele cu altele, și totuși Celia le găsea mai mult decât 
superbe. Îi făcea plăcere să ofere clienților ei cafele cu sau fără cofeină, 
servite în ceșcuţe din porțelan. 

— Ceștile alea, vorbi Ty tărăgănat, sunt atât de feminine, încât 
niciun bărbat nu va dori să bea cafea din ele. 

— Orice bărbat care este sigur de masculinitatea lui va fi fericit 
să bea din ele. 

— Câtă cafea poţi pune? O linguriţă? 

— După părerea mea, conţin cantitatea perfectă. 

— Ce ştii tu? Eşti așa de mică. Și atât de slabă încât ai putea face 
o baie într-una din ele. 

Ty ridică o ceșcuţă albă pictată cu boboci de trandafir roz. 

— Hai. Sari în ea. 

El își înclină capul în direcţia ei. 

— Apa e caldă. 

Celia râse. 

— Nu eşti îndeajuns de stilat. 

— Există un singur lucru rafinat care îmi place. 

El se uită în ochii ei și o privi intens până când aceasta se uită în 
altă parte. 

— Ce-ai zice să mă lași să-ţi cumpăr propria ta cafenea? întrebă 
Ty. În loc să muncești pentru altcineva, tu vei fi proprietara. 

— E foarte drăguţ din partea ta. Dar nu. Cu siguranță, nu. Ştii 
ce părere am despre obsesia ta de a-mi cumpăra lucruri. Vreau să fac 
totul așa cum știu eu și să mă descurc singură. 

— Ei bine, e mare păcat. 

— În al doilea rând, îmi place patiseria asta. Nicio altă cafenea nu 
ar găsi un loc liber în zona pieţei, nu ar avea podelele astea minunate 
din lemn sau această tejghea de răcoritoare. 

În mod protector, Celia își așeză mâna pe vitrina de modă 
veche. 

— Poate că n-ai observat, dar îmi plac lucrurile vechi și de 
prost-gust. 

— Mi-am dat seama. 

— Magazinul ăsta e unic. De îndată ce o conving pe Donetta să 
cumpere un aparat de espresso, va avea tot ce speram eu să aibă. N-as 
putea să îl transform într-un centru comercial. 

Într-un moment liber între clienți și imediat după ce Celia 
scosese o porție de macarons să se răcească, Ty o convinse să 
viziteze al doilea etaj al magazinului. Donetta și Jerry foloseau 
mare parte din spațiul de sus pentru depozitare, iar restul pentru 
birou. 

Ty avea nevoie numai de hol. De acolo, puteau auzi dacă veneau 
clienți, dar nu puteau fi văzuți de niciunul. 

Când primarul din Holley îi întrerupse, oprindu-se pentru 
ciocolata lui glazurată din fiecare zi, Ty plecă ca să îl servească. 
Celia rămase pe hol, agățându-se de perete deoarece picioarele i se 
înmuiaseră. 

Faptul că era mama lui Addie o făcuse extrem de bucuroasă pe 
Celia. Dar fusese întotdeauna o mulțumire care era strâns legată 
de responsabilități. Oare se descurca bine? Își putea permite să-i 
ofere un acoperiş deasupra capului lui Addie? Oare fetița avea să se 
îmbolnăvească în sezonul ăsta de gripă? 

Acest avânt ametitor, care o făcea să zboare, adus de Ty în viața 
ei, era ceva cu totul nou pentru Celia. Acesta putea fi motivul pentru 
care îi era greu să se încreadă în el. 

E în regulă, îşi tot repeta ea. Situatia ta financiară este stabilă. Addie 
se descurcă de minune la grădiniță. Deci ce se întâmplă dacă un tip 
arătos te sărută din când în când? 

La urma urmei, Celia se străduise din greu să-l ţină pe Ty la locul 
lui în inima ei. Era amuzant și plin de surprize, dar nu trebuia să-l 
iubească în felul acela, în felul acela dezastruos. 

În cămara patiseriei, ea îi spusese că atâta vreme cât se sărutau, se 
aştepta ca el să nu mai facă același lucru și cu altă femeie. Apoi Celia 
spusese ce era evident: că lui Tawny îi plăcea de el. Ty răspunsese cu: 
Tawny e iubita unui medic pediatru. 

El nu spusese, Nu-mi mai pasă de Tawny. Îmi pasă numai de 
tine. 

El spusese, Tawny e iubita unui medic pediatru. 

Ceea ce însemna într-un fel că, dacă Tawny ar fi rupt la un moment 

dat relația cu medicul pediatrul, atunci totul se putea schimba? Celia 
deveni precaută. 

E în regulă, se linişti ea pe sine. Nu-i face griji. Totul e în 
ordine. 


Capitolul 26 


dolescenții își ascundeau adesea iubiții sau iubitele de ochii 
părinţilor. În cazul lui Ty și al Celiei, era exact pe dos. Ei își 
tăinuiau relația de propriul lor copil. 

Cei trei stătură în jurul mesei din sufrageria Celiei în seara de 
joi mâncând paste organice sănătoase cu multe verdețuri, râzând și 
vorbind. 

De dragul lui Addie, Ty făcu tot posibilul să ascundă faptul că este 
atras de mama ei. În timp ce se uita la Celia, cu ochii ei strălucitori, 
părul strâns cu o bentiță, apoi la Addie, cu fețișoara ei zâmbitoare, 
vocea ei calmă spunându-le povești de la grădiniță, nu-și putu aminti 
vreo cină care să-i fi plăcut mai mult. Îşi aminti de cine petrecute 
împreună cu amicii lui de călărit tauri, cine de sărbătoare după 
evenimente pline de succes, cine romantice și sofisticate cu alte femei, 
cine de vacanță împreună cu familia lui. 

Dar nimic nu se compara cu asta. 

De îndată ce strânseră masa, Ty se așeză lângă Addie în timp ce 
aceasta îi arăta cât de puţin ajutor avea nevoie din partea lui pentru 
tema de la matematică. Odată ce o termină, copila luă o carte pe care 
învăţătoarea ei îi spusese s-o citească cu voce tare acasă. Povestea era 

despre o fată pe nume Jane și câinele ei. I se păru tare plicticoasă lui 
Ty. Dar Addie o citi perfect. 

Celia o luă pe Addie să îi facă baie, apoi pentru prima oară, îi oferi 
lui onoarea de a o duce la culcare. 

— Şi asta, spuse el închizând cea de-a treia carte dintre cele trei pe 
care i le citise, e ultima pe ziua de azi, nu? 

Unii copii ar fi încercat să mintă, dar Addie se uită la el în felul ei 
serios şi încuviință din cap. Cuibărită în pătuţul ei, într-o cămașa de 
noapte cu o sirenă cu păr portocaliu. Graţie tuturor lecţiilor despre 
prințese pe care le primise, Ty recunoscu sirena ca fiind Ariel, soția 
lui Eric. 

— Ai de gând să-mi spui o poveste, nu? întrebă Addie. 

— Păi... aşa face mama ta când te pune la culcare? 

Celia îi spusese numai despre cărți. 

— Da. 

— Atunci o să-mi dau toată silinţa. 

Ty îşi aranjă pernele la spate și își încrucișă cizmele la glezne. Ea 
îi dădu ochelarii. El îi puse pe măsuţa de noapte, aprinse lampa, apoi 
ridică cuverturile astfel încât ea să se bage înăuntru și să-și pună capul 
pe pernă. 

— Nu-i așa că mami a fost elegantă în seara asta? 

— Cu siguranță. 

— Se pricepe foarte bine și la gătit. 

— Da, așa este. 

— Ştiai că mami m-a dus o dată acasă la domnul Neill ca să mă 
joc cu Tanner și Tyson? 

Vestea făcu să-i iasă tot aerul din plămâni. 

— Nu, nu ştiam asta. 

— Şi ştii că și ei au venit aici o dată? 

— Nu. 

— Fi bine, au venit. 

Addie îi aruncă o privire plină de înţeles. 

— Poţi să-mi spui povestea acum. 

Ty nu fusese niciodată o persoană geloasă. Seceta se termină 
de obicei cu o inundatie. Iar cuvintele lui Addie îl făcură să devină 
extrem de posesiv. Îi pieri glasul. 

— Haide, tati. 

— Eu... 

Trebui să se concentreze. 

— Aș putea să-ți spun povestea orașului Alamo. 

Addie strâmbă din nas. 

— Cum? 

— Povestea revoluţiei din Texas. Jim Bowie? Davy Crockett? 

— Sună frumos, tati. 

Copila își puse mâna pe cotul lui și îl bătu ușor. 

— Dar ai putea să-mi spui o poveste cu prințese? Îmi plac poveștile 
cu prințese la culcare. 

— O. Sigur. 

Ty îşi scărpină capul într-o parte. 

— A fost odată ca niciodată o prințesă pe nume... 

— Belle? 

— Belle, fu el de acord. Și ei îi plăcea să fie prințesă fiindcă era 
distractiv să fii faimoasă și bogată. 

Addie se uită la el din colţurile ochilor, sceptică. 

— Prinţul era... ăăă... drăguţ, și ei se distrară făcând lucruri care 
erau... amuzante. 

Ce trebuia să spună oare? Nu mai inventase povești de la orele de 
literatură din liceu și nu se pricepuse deloc la ele. 

— Trebuie să-mi povestesti despre toate faptele bune ale prinţesei. 

— Ce fel de fapte bune? 

— Hrănirea săracilor, protejarea mediului, ajutorarea orfanilor. 

Celia! Dacă n-ar fi dorit s-o strângă de gât pentru că se juca cu 
Neill, Ty ar fi râs cu poftă. 

— Ce zici de salvarea unui animal? Îţi place? 

— Da. 

— Deci Prinţesa Cowgirl Belle avea o fermă numită Leneșa B. 
Fa își dădu seama că... animalele tatu*care trăiau la fermă tot erau 
mâncate de pume sau călcate de camioane Ford. 


Addie chicoti. 


* “Tatu (armadillos) este un mamifer unic în lume datorită carapacei sale 


care arată ca o armură formată din plăci osoase 

— Nu trebuie să povestești despre animale călcate de mașini. 

— Rămâne secretul nostru? 

— Bine. 

— Închide-ţi ochii. 

Addie așa făcu. 

— Belle îi dădu un telefon prințului și îi spuse să se ocupe de 
problemă... 

— Nu. 

Ochii ei se deschiseră imediat. 

— Nu, nu, nu. În poveștile de noapte bună, prinţesele întotdeauna 
își rezolvă singure problemele. 

— Se descurcă, se descurcă pe cont propriu? 

Spunându-și ca pentru sine. 

— Da. 

— Bine atunci. Păi... Belle își luă niște pistoale și puse şaua pe cal. 

— Cum îl chema pe calul ei? 

— Whitey? 

Addie zâmbi uşor. 

— O iubesc pe Whitey. 

— Eu te iubesc pe tine, spuse Ty. 

Copila îl observă cu atenție preț de o clipă în lumina slabă. 

— Şi eu te iubesc pe tine, tati. 

Pieptul lui se umplu de emotie. 

— Unde rămăseserăm? 

— Ea puse șaua pe Whitey. 

— Exact, şi apoi a călărit în jurul fermei ei până când a găsit puma. 
Belle a scos un pistol și — 

— L-a folosit ca să o sperie și să o bage într-o cușcă, îl întrerupse 
Addie. O cușcă sigură. 

— Oh. 

— Ca să o poată duce la grădina zoologică. 

— Dacă spui tu. Și apoi prinţesa instală niște indicatoare lângă 
drum în afara fermei. Pe unul dintre ele era imaginea unui animal 
tatu și scria pe ea Pe aici trec animalele tatu. Cealaltă le spunea 
tuturor că trebuiau să conducă cu numai șaisprezece kilometri la oră. 
Chestia asta îi înfurie pe localnici, dar Belle era foarte frumușică, 

aşa că ei au acceptat restricția de viteză. Prințesa a salvat animalele 
tatu. Sfârşit. 

Urmă o pauză tăcută. 

— Cum m-am descurcat? 

— A fost bine pentru prima oară. 

Ty rămase cu fetița încă zece minute, ţinând-o de mână și 
privind-o cum adoarme. 

O găsi pe Celia stând la masa din bucătărie, uitându-se la laptopul 
ei. O ridică în brațe cu o singură mână. Ea scoase un țipăt ușor. El îi 
ridică picioarele și le prinse cu celălalt braț în timp ce o căra în spate 
în living. 

— Genunchiul tău, Ty! 

— Te duc cu braţele, nu cu genunchiul. 

— Gândește-te la greutatea în plus! 

— Care greutate în plus? Nu cred că ai mai mult de două kilograme 
şi jumătate. 

— O să ne vadă cineva! 

— Cine? Neill? 

Ty trase draperiile în living, apoi cu ea în braţe se lăsă pe canapea. 
Celia se ridică în poala lui, dar nu se îndepărtă prea tare. Își îndoi 
un picior sub ea și își sprijini umărul de spătarul canapelei, cu fața 
întoarsă spre el. El își întinse un braț peste marginea canapelei și se 
jucă cu tivul mânecii de la cămașa ei. Celia purta colierul cu inițiala 
numelui ei care întotdeauna îl făcea să dorească să sărute locul de 
dedesubt. 

O considerase drăguță înainte? Acum nu-și mai putea lua ochii 
de la ea când erau împreună într-o încăpere. Celia devenise superbă 
în ochii lui Ty. 

— Addie mi-a spus că te-ai dus acasă la Neill și că el a trecut pe 
aici. 

Ea avu tupeul să pară amuzată. 

— Si? 

— Sunt gelos. Îți place de el? 

— În calitate de vecin și de prieten. Dar cine știe? S-ar putea să 
simt ceva mai mult față de el în viitor. 

— Celia! o amenință Ty. 

Fa zâmbi. 

— Singura persoană faţă de care vreau să simți ceva mai mult sunt 
eu, spuse el. 

Celia se întinse spre el și îl sărută repede pe buze. 

Mâinile li se întâlniră, iar el se jucă cu degetele ei în timp ce îi 
observă cu atenție ochii verzi. Casa ei îl amețea cu toate culorile ei 
nebunești. În seara asta mirosea a sos de tomate. Nu se simțea nicăieri 
mai acasă decât aici. 

— Aș putea să-mi petrec restul nopților în felul ăsta. 

— Pierzându-te în ochii mei? 

— Da, pierzându-mă în ochii tăi, confirmă Ty. 

Ty nu era un om serios, nu era bărbatul care voia să pară că e. Nu 
se considera a fi un soț bun pentru Celia. Și nimic nu se schimbase 
în ce-l privește. 

Un om mai responsabil n-ar fi sărutat-o pe Celia în ziua aia în 
bucătăria patiseriei. Dar altul mai responsabil nu ar fi intrat acolo în 
ziua aia. Doar Ty. Și puterea acelui unic sărut îi schimbase tot cursul 
vieții. 

Acum că o sărutase, Ty avea de gând să o păstreze. Să profite de 
fiecare avantaj pe care îl avea. Să se folosească de tot șarmul pe care 
îl poseda. Toate acţiunile lui îi demascau egoismul, iar în răstimpuri, 
vina îl copleșea. 

Ca urmare, era hotărât să facă relația asta să meargă de dragul 
Celiei. Avea să sacrifice multe lucruri pentru ea. Avea să facă tot ce îi 
cerea ea. Avea să plătească orice preţ, cu excepţia unuia singur. 

Preţul renunțării la ea. 


Ty şi Jake stăteau pe canapeaua lui Jake, cu o pungă de chipsuri 
Fritos între ei. Meciul de fotbal de vineri seară se derula pe ecranul 
uriaș al televizorului HD. 

Ty ar fi preferat să petreacă seara împreună cu Celia și Addie, 
dar Celia nu îi dădea voie să treacă pe la ea seara, decât ocazional. 
Nicidecum două nopți la rând. 

Așa că iată-l aici, lângă Jake. Ceea ce era mult mai rău decât să 
stea cu Celia și totuși, mult mai bine decât să stea singur cuc în casa 
lui singuratică. 

Echipa Cowboys avansă cu o pasă lungă, marcând puncte și ambii 
frați bătură din palme. De-a lungul anilor frații din familia Porter 
își făcuseră o prioritate din urmărirea meciurilor de fotbal împreună. 
Acum Dru era plecată peste mări, iar Bo își petrecea cea mai mare 
parte a timpului liber holbându-se la soția lui ca și cum ar fi fost 
făcută din aur. Mai rămâneau numai el și Jake. Din moment ce Jake 
nu fusese niciodată prea vorbăreț, cei doi microbiști stăteau destul de 
tăcuți. 

Nimeni n-ar fi bănuit vreodată, uitându-se la locul în care trăia 
Jake, că acesta câștigase o mică avere antrenând cai de curse. Deţinea 
un apartament într-o clădire industrială care fusese împărțită în 
mansarde și renovată cu ani în urmă. Televizorul era singurul obiect 
de lux. Restul apartamentului îi amintea lui Ty de barăcile din Marină 
în care trăise ani de zile. Locul era simplu și gol. 

Ty își întinse picioarele pe taburetul din piele, punând piciorul 
rănit peste cel sănătos. 

— Ce-ţi mai face genunchiul? întrebă Jake. 

— Mai bine. 

— Ţi-ai dat seama de ce ai căzut de pe taurul ăla? 

— Nu. Nu cred că o să înțeleg vreodată. 

Cu ceva timp în urmă, Ty îl rugase pe Jake să se uite pe înregistrările 
cu Meteor. Jake avea un ochi ager când venea vorba de detaliile unui 
călărit de tauri. El însuși participase la concursuri de rodeo în liceu 
și urmărise întreaga carieră a lui Ty. Nu o dată Jake fusese în stare să 
îi spună lui Ty când anumite mișcări neinspirate îi stricau prestația. 
Totuși, înregistrarea asta îl nedumeri și pe Jake. 

Faptul că nu aflase motivul accidentului încă îl deranja pe Ty. 
Încercase să nu se mai uite pe YouTube, dar de vreo două ori pe 
săptămână, intrase pe site și se uitase la clipuri. 

Veniră reclamele. Jake își luă un pumn de chipsuri, apoi își dădu 
capul pe spate ca să și le arunce în gură. 

— Te-ai gândit vreodată că poate nu există nicio explicație logică 
pentru ceva? 

— Atunci de ce ai căzut de pe taurul ăla? 

Ty tăcu. 

— Nu e întotdeauna posibil — Jake făcu o pauză lungă — să înţelegi 
niște chestii. 

Ty ştia că Jake avea multe lucruri în viața lui pe care probabil și-ar 
fi dorit să le înțeleagă. Supraviețuise unei explozii care ucisese trei 
dintre oamenii lui chiar în faţa lui. 

— Spui că faptul că am căzut de pe Meteor a fost pur și simplu o 
întâmplare. 

— Sau karma. Sau universul care ţi-a tras un șut în fund. Cine știe? 

— Universul? Nu cred în univers. Tu crezi? 

Jake ridică din umeri, iar maxilarul îi era încordat. 

— Nu prea mai cred în nimic. 

— În Dumnezeu? întrebă Ty. 

— Nu. 

Ty își încruntă sprâncenele. Asta era ceva îngrijorător. 

Jake își întoarse atenţia spre televizor. 

Copiii familiei Porter crescuseră în biserică. Își petrecuseră verile 
la școlile biblice de vacanță. Se duseseră în tabere cu biserica. Jake se 
îndârjise după accident, dar Iy nu-și dăduse seama că devenise atât 
de cinic încât să nu mai creadă în Dumnezeu. 

Din seara în care Celia îi aruncase pastilele de Vicodin, Iy începuse 
să se roage. Mai mult, i se părea că Dumnezeu îl asculta și îi răspundea. 

Jake mai luă un pumn de chipsuri. 

— Nu cred că înţelegem întotdeauna lucrurile care ni se întâmplă. 
Asta-i tot. 

Poate că nu. Dar în cazul lui, Ty refuzase să accepte că universul 
sau karma îi provocase accidentul. Poate putea crede că Dumnezeu 
a intervenit. 

Ty se încruntă uitându-se la meci. Putea oare? Putea oare să 
creadă că Dumnezeu îl făcuse să cadă? Ideea asta nu îi trecuse până 
acum prin minte. Dacă Ty accepta faptul că era posibil ca Dumnezeu 
să fi fost implicat în accidentul lui, atunci ar fi trebuit să accepte și că 
pe Dumnezeu nu Îl deranjase genunchiul lui zdrobit și nici sfârșitul 
carierei care fusese țelul lui în viață. 

Ty urmări restul meciului împreună cu Jake, apoi se îndreptă spre 
casa care-l aștepta ca un coșciug. 

Se așeză la birou și își deschise computerul. Ceva anume dintr-un 
clip de pe YouTube îi rămăsese în minte și îl neliniștea. Deschise 
clipul. 

Chiar în clipa în care cădea de pe Meteor, Ty crezu că văzu ceva. 
Opri clipul și îl reluă. Se uită la el de șapte ori la rând. 

Tehnic vorbind, nu era nimic de văzut. Și totuși subconstientul lui 
sesizase ceva. Un joc ciudat de lumini. Îndeajuns încât să îl facă să-și 
amintească cum, atunci când se dezechilibrase, Ty simţise ca și cum 
niște mâini îl trăseseră în jos. 

Mâinile lui Dumnezeu? Ale vreunui înger? 

Închizându-și ochii, își aminti zilele de dinaintea accidentului. Se 
lăsase purtat de val, ignorând sentimentul că ar trebui să se oprească. 

Se concentră, derulând în minte evenimentele acelor zile. Începuse 
să se simtă așa imediat după ce aflase despre Addie. Ty trebuise 
să-și ia rămas-bun de la ea și Celia astfel încât să poată călători la 
următorul eveniment. Imediat după aceea, pasiunea lui pentru călărit 
tauri începuse să pălească. 

Fra posibil ca Dumnezeu să îi fi spus să se retragă, iar el fusese prea 
încăpățânat să asculte? 

Ideea părea desprinsă din serialul Looney Tunes." 

Totuși, Ty știu imediat că avea dreptate. 

Dumnezeu avusese răbdare cu el mult timp. Foarte mult timp de 
fapt, dacă stătea să se gândească. Mai mult decât ar fi avut răbdare 
un tată pământesc. Dar după ce Ty se reîntâlnise cu soţia lui și apoi 
aflase de existența lui Addie, Dumnezeu nu mai suportase călătoriile 
și plecările lui. 

Ty șuieră printre dinţi. După ce încercase săptămâni întregi să 
priceapă ce anume îi cauzase accidentul, acum înțelegea totul atât de 
repede. 


Dumnezeu dorea ca soţii să-și asume responsabilitatea și să fie soți 


Looney Tunes este unul dintre cele mai cunoscute seriale de desene 
animate, produs de Warner Bros. între 1930-1969, conţinând o serie de 
episoade de 7-8 minute (n. trad.). 

și ca taţii să-și asume rolul de părinte și să se comporte în consecință. 
Așa că Dumnezeu îl dăduse jos de pe un taur slab, deci nu putea da 
vina pe animal. Dumnezeu pusese capăt carierei lui Ty. 

Ty își ridică capul și porni clipul, uitându-se pentru ultima oară la 
el dintr-o nouă perspectivă. Gâtul îl înțepă în timp ce imaginile rulau 
în fața lui. Nu exista nicio explicație logică pentru care căzuse de pe 
acel taur. 

Fanii călăritului de tauri puteau să-și dea cu părerea, oamenii 
puteau să îi pună tot felul de întrebări, Jake putea pune totul pe 
seama sorții. Dar de acum înainte, pentru tot restul vieţii lui, Ty și 
Dumnezeu aveau să știe exact ce se petrecuse. 

Ty se plecă pe genunchiul sănătos, își aplecă capul și se rugă. 

Fusese un idiot. Se lăsase orbit. Interesat numai de propriul succes. 
Primise exact ceea ce meritase atunci când Dumnezeu a pus capăt 
carierei lui. Într-adevăr, un genunchi zdrobit era mai puţin decât ce 
merita. 

Iartă-mă, Doamne. Te rog, iartă-mă. 


Când Ty o întrebase dacă putea să meargă duminică la biserică cu 
ea, cu Addie, cu Meg și cu Bo, Celia fusese încântată. ÎI asigurase că 
avea să fie bine primit. De fapt, lucrurile fuseseră bune și frumoase 
până în clipa în care Celia înțelesese subiectul predicii lui Doogie. 

Iertarea. 

În primul rând, pastorul vorbi despre iertarea necondiționată pe 
care ei o primiseră de la Dumnezeu. Apoi îi imploră să primească 
acea iertare și să îi ierte și pe alții la rândul lor. 

Celia se încordă din ce în ce mai tare. Chiar nu putuse să aleagă 
cu totul 2// subiect azi? Despre zeciuială, de pildă. Sau de ce era greșit 
să dansezi. Îi fu extrem de incomod să stea lângă Ty și să asculte o 
predică pe tema iertării. Părea că cuvintele lui Doogie li se adresau 
lor în mod special. 

Ty își trecu o cizmă din piele de aligator peste genunchi. Mâna lui i 
se odihnea pe picior, chiar lângă fusta ei. Celia fusese foarte conștientă 

de prezența lui de când începuse partea tăcută a slujbei. Mai ales 
mâna aceea. Dar pe măsură ce predica continua, ajunse în punctul în 
care practic îi putea număra respirațiile. Celia își concentră atenția în 
față cu toată groaza unui soldat în prima lui zi de antrenament. 

Ea și Ty progresaseră în relația lor. Dar o iertare completă? 
Durerea pe care i-o provocase Ty în Las Vegas era ca un nod într-o 
funie. Celia trăsese de ambele capete ale sforii ani de zile încât nodul 
devenise și mai strâns și mai mic și mai greu de desfăcut. 

Îi plăcea gândul că Dumnezeu era gata s-o ierte. Dar să-l ierte pe 
Ty? Ty s-o ierte pe ea? Ca și cum nunta lor și anii în care o ţinuse pe 
Addie departe de el nu se petrecuseră niciodată? 

Nu părea ceva realist, corect sau inteligent. Resentimentul ei cu 
privire la modul în care Ty o tratase în Vegas o proteja de a se mai 
face vulnerabilă în fața lui din nou. Nu era destul că amândoi regretau 
lucrurile care se întâmplaseră în trecut? Părea suficient. 

După slujbă, în hol, Iy, bărbatul care nu se dădea înapoi de la 
nimic, vorbi cu Bo și Meg. În timp ce îl privea cum își dădea capul pe 
spate, râzând la ceva ce îi spusese Bo, realiză că predica îl tulburase 
și pe el. 

Pe drumul de întoarcere către casă cu mașina, Ty le invită pe 
amândouă la el ca Addie să o poată călări pe Whitey. Celia îi spusese 
că Addie avea voie să meargă, dar ea trebuia să coacă o porție de petit 
fours* pentru a onora o comandă de baby shower înainte de a merge 
acasă la părinții lui ca să îl viziteze pe Danny. 

De data asta, Ty nu încercă să o ducă cu zăhărelul și să o facă să se 
răzgândească. Ty și Addie plecară amândoi cu mașina. Celia stătu pe 
trotuar în fața casei ei de turtă dulce, privind farurile camionetei lui. 

— Vecină! 

Celia se întoarse și îl văzu pe Neill, cu părul lui lucios în stil Clark 
Kent”. 

— Bună, Neill. 


Termină de instalat aspersorul pe o parte a peluzei lui, apoi se 


Petit fours sunt mini prăjiturele glazurate, decorate creativ, de mărimea 
unei mușcături de o gură. Potrivite pentru evenimente gen baby showers, 
inaugurări sau chiar la o siestă cu ceai (n. trad.). 

Referinţă la protagonistul filmului Superman (n. trad.) 

îndreptă spre ea. Neill purta genul de îmbrăcăminte care cândva 
crezuse că îi place la un bărbat: pantaloni scurți casual, drepți, o 
cămașă mototolită și ochelari cu rame groase. Ochelarii o făcură să-și 
amintească de ocaziile în care îl surprinsese pe Ty purtându-i pe ai 
lui la citit. 

— Nu te-am văzut de vreo câteva zile, spuse Neill. Te simţi bine? 

— Da. 

— Treburile merg bine la patiserie? 

Nu merita să-i corecteze observaţiile. 

— Da. Mulţumesc. 

Stătură cu braţele încrucișate, privind cum aspersorul împrăștia 
un arc de apă. Un vânticel răcoros plăcut răsfiră buclele Celiei. După 
săptămâni întregi de caniculă teribilă, vremea de la sfârșitul lui 
septembrie începuse să se schimbe. Aerul mirosea acum a toamnă și 
a zile senine și reci. 

— E frumos afară. 

— E mai bine, fu de acord Neill. Dar tot prea cald. 

Neill fusese crescut în Washington. Erau suflete-pereche ale 
Pacificului de Nord-Vest. Așa că nu avu niciun sens să se lase iritată 
de comentariul lui. Celia își strânse degetele de la picioare în cizmele 
ei de cowgirl și rezistă impulsului de a lua apărarea orașului Holley, 
care era, din toate punctele de vedere, insuportabil de cald în timpul 
verii. 

— Ai vrea să intri înăuntru? întrebă Neill. Am aer condiționat. 

— De fapt, trebuie să onorez comanda unui client, așa că ar fi bine 
să mă apuc de lucru. 

Odată ce începuse să-și ofere propriile produse în magazin, 
clienții începuseră să întrebe dacă îi puteau plasa comenzi. Donetta îi 
dăduse voie Celiei atâta timp cât aceasta onora comenzile speciale ale 
Donettei la timp. Vestea se răspândise repede. 

— Hai să ieșim cu copiii într-o zi. 

— Bine. 

Neill își dădu pe spate părul lui de culoarea cernelii. 

— Oricând ai o clipă liberă sau ai nevoie de ceva, nu ezita să-mi 
baţi la ușă. 

Chestia era că Celia nu voia să bată la ușa lui. El era un tată 

divorțat, cu doi copii, drăguţ, inteligent, cumsecade. Dar nu avea ochi 


albaştri șăgalnici. Nu o făcea să râdă. Nu avea puterea de a o face să se 
topească numai dintr-o privire. 

oată săptămâna următoare, Celia și Ty își continuară rutina 

obișnuită. Când el ajungea la patiserie, ea se ducea la bucătărie 

și se apuca de copt. De fiecare dată când reușeau (și în câteva 
ocazii pe care le furaseră de-a dreptul), se sărutau în secret. Asta în 
ciuda faptului că acum plana între ei o tensiune dincolo de cuvinte. 
Predica pe care o ascultaseră amândoi le răvășise problemele, probleme 
pe care nu le puteau discuta. Nu puteau menționa cuvântul cu M — 
mariaj. Sau cuvântul cu I — iertare. Sau, ferească Dumnezeu, cuvântul 
cu D — dragoste. Dacă făceau așa ceva, riscau să rupă legătura firavă 
care se înfiripase între ei. 

Relaţia lor romantică era superficială. Totuși, superficialitatea ei 
era ceea ce garanta existența ei. Cât timp rămânea ceva de suprafață, 
Celia o considera inofensivă. În momentul în care povestea lor 
devenea periculoasă, atunci era momentul în care ea trebuia să plece. 
Știind lucrul ăsta, Celia se hotărâse să nu tulbure apele. 

În cele din urmă, nu contă hotărârea Celiei. 

Deoarece Ty fu cel care agită apele. 

— Hei, îi spuse el duminică, în timp ce intrau în casa de turtă 
dulce. Vrei să te așezi pentru o clipă? 

El arătă cu mâna înspre setul de balansoare de pe veranda ei. 

Nancy adusese balansoarele mai devreme în săptămâna aceea. Le 
găsise în garajul ei și insistase ca Celia să-i facă o favoare și să accepte 
balansoarele. 

— Sigur. 

Celia se lăsă într-un balansoar în timp ce Ty îl ocupă pe celălalt. 
Niciunul dintre ei nu se mișcă. 

Ty tocmai le adusese acasă cu mașina de la biserică — unde, pentru 
a doua săptămână la rând, stătuseră unul lângă altul și ascultaseră o 
predică pe tema iertării. 

Serios, Doamne? Serios, pastore Doogie? Două săptămâni la rând? 

Addie deja se năpustise în fundul casei, lăsându-i singuri pe Celia 
și pe Ty, care aveau în față un cartier de victorieni și o poveste de 
dragoste care putea fi distrusă cu ușurință de o discuţie clară pe tema 
asta. Celia începu să-și rupă pielițele de la unghii. 

— O să vorbim despre chestia asta cu iertarea sau o mai ignorăm 
încă o săptămână? întrebă Ty. 

— O, probabil că o pot ignora și mai mult de o săptămână. Cred 
că aş putea-o ignora luni de zile. 

— Poftim? 

Ty o privi cu atenţie, atât cu înțelegere, dar și cu un aer de mustrare. 

De ce adusese în discuţie subiectul ăsta! Soarele dulce al zilei și 
frunzele cu marginile ruginii ale copacilor ofereau un tablou mult 
prea liniștit pentru o conversaţie de genul acesta. 

Si totuși, el aşteptă. 

— Nici măcar nu sunt sigură ce înseamnă iertarea, mărturisi Celia. 
E o decizie? Un sentiment? O acţiune? 

— Cred că e o decizie. Ar putea implica și o acţiune concretă. 
Putem spera ca sentimentul să urmeze după. 

— Nu ştiu ce să zic. Mă doare capul când mă gândesc la asta, e 
atât de abstract. 

— Uite. O să caut definiția. 

El își scoase smartphone-ul, tastă, aşteptă, tastă. 

— „lertare, citi el. A renunța la resentiment sau la o pretenţie față 
de o pedeapsă binemeritată.“ 

Celia se crispă. 

— E ceva greu de acceptat pentru tine? 

— Resentimentele mele sunt... sigure și familiare. Sunt în regulă 
cu ele. Poate că e ceva bizar, dar chiar îmi p/ac unele dintre ele. 

— Nu-ţi fac bine. 

— N-aș ști cum să renunţ la ele. 

Expresia lui Ty se înăspri. 

— Cum suna partea a doua? 

El verifică. 

— Să renunti la o pretenţie față de o pedeapsă binemeritată. 

— Am probleme și cu aspectul ăsta. Dacă pedeapsa este pe drept, 
atunci cel care a greșit nu ar trebui să plătească? Asta e dreptatea. Nu? 

— Poate că da. Dar cu ce preț? 

Ty se aplecă înainte, punându-și coatele pe genunchi. 

— Am stricat lucrurile între noi cu mulți ani în urmă, Celia. 

Fa înghiți cu greu. 

— O să fii în stare să mă ierți? 

Nu, veni răspunsul. Celia îl auzi în adâncul inimii ei, tăcut, dar 
neînduplecat. 

— Am plătit pentru greșeala mea prostească. Nu-i așa? 

Celia nu putu vorbi. Tumultul din ochii lui albaștri îi agita 
gândurile. 

O tăcere de nesuportat. Ani de zile după despărţirea lor, își 
imaginase în dorința ei de răzbunare, exact acest scenariu. Ty, 
spunându-i că greșise şi cerându-i iertare. Printr-un incredibil 
complex de circumstanţe, Celia se trezi că trăiește această realitate. 
Nu o mulțumea. Poate pentru că Ty nu era numai bărbatul care o 
rănise cândva. Era și bărbatul care lucra la casa de marcat a unei 
patiserii pentru ca ea să poată face ceea ce-i place cel mai mult, să 
facă prăjituri. Era cel care îi dădea lui Addie lecții de călărit și o lua de 
la școală în fiecare zi. El era cel care o ajutase să redecoreze patiseria, 
care îl cărase pe unchiul Danny în mașina ei. El era cel care nu părea 
să-i poarte pică pentru modul în care greşise față de el. 

— Tu m-ai iertat fiindcă nu ţi-am spus despre Addie? 

— Da. 

— Poate că n-ar fi trebuit s-o faci. Ce am făcut eu e de neiertat. 

— Ba nu. 

— Atunci te pricepi la iertare mai bine decât mine. Aș vrea să fiu 
ca tine. 

Celia respiră îndurerată. 

— Recunosc faptul că mi-e greu să te iert şi asta e din vina mea. 
E problema mea. 

— Ai făcut din ea și problema mea. 

Ty îi lăsă timp îndeajuns ca Celia să mai spună ceva, să-și ceară 
iertare sau să-și îmbuneze părerea. Mintea ei alerga în toate direcțiile, 
încercând să se hotărască ce să spună așa încât: 1) să aducă relaţia lor 
la stadiul de dinainte și 2) să nu fie o minciună. Îi luă prea mult timp. 

El se ridică în picioare, merse la camioneta lui și plecă. 

Durerea o cuprinse pe Celia, o durere surdă și încrezută. 


În seara aceea, Celia îi invită pe Meg și Bo la cină. Ei fuseseră 
foarte cumsecade și le invitaseră pe ea și pe Addie la ferma lor 
frumoasă de la Whispering Creek de câteva ori, iar Celia dorise 
să le întoarcă favoarea. Abia așteptase să gătească pentru ei de mai 
bine de o săptămână... până acum când avu acea discuţie nefericită 
cu Ty despre iertare. Întreaga zi, starea Celiei se împotmoli în griul 
mizerabil al indispoziției. 

În timpul mesei, Celia se prefăcu că era fericită și vorbăreață de 
dragul lui Addie, al lui Meg și al lui Bo. Teatrul ăsta nu o făcu decât 
să se simtă și mai tristă. 

O dusese pe Addie la culcare și porționa cu lingurița în boluri 
chocolate chip bread pudding* când Meg i se alătură în bucătărie. 

— Cu ce te pot ajuta? întrebă Meg. 

Celia știu deodată exact ce putea să facă Meg. Se întoarse către 
prietena ei. 


x 


Chocolate chip bread pudding este o rețetă ce datează din secolul 
al XI-lea creată pentru a combate risipa de alimente din bucătărie. 
Un mix de bucăţi de pâine, ouă, zahăr brun, de preferință, vanilie, 
scorțişoară și chipsuri de ciocolată, coapte în cuptor (n.trad.). 

— Trebuie să merg să-l vizitez pe Ty. 

Meg ezită. 

— Pe Ty? 

— M-am purtat ca o ticăloasă cu el azi. Nu cred că mă voi linişti 
până nu stau de vorbă cu el. 

Meg își reveni repede din surpriză. 

— Du-te atunci. 

Fa îi făcu cu mâna. 

— Eu și Bo o să stăm aici cu Addie. 

— Eşti sigură? O să dau o fugă acasă la Ty și o să-i duc niște 
budincă drept scuză, apoi vin repede înapoi. 

— Nu te grăbi. Eu și Bo ne avem unul pe celălalt și desertul ăsta 
care să ne ţină companie. O să ne descurcăm foarte bine. 

Îngerul numit Meg. Celia o îmbrăţișă și apoi conduse mașina 
printr-un Holley întunecat până acasă la Ty. Avea la ea o caserolă 
din plastic cu budincă. Ceasul de la bordul mașinii arăta nouă fără 
nouăsprezece minute. 

Celia deschise ușa din față de la Ty cu propria cheie, la fel cum 
făcuse și ultima dată când apăruse neanunțată la el acasă. Însă, de data 
asta, nu îl găsi stând în living și uitându-se la televizor. Numai câteva 
lumini fuseseră lăsate aprinse în părțile din față ale casei. 

— Ty? 

Sunete foşnite se auziră din apropierea dormitorului lui. 

— Alo? 

Ty părea pe jumătate adormit. 

Cu siguranță că nu. Înainte de nouă? 

— Ţi-am adus bunătăți coapte. 

Ea aşteptă în hol. 

Fosnetul se înteți. Uşa dormitorului se deschise și el porni 
șchiopătând pornise în direcția ei. Părul îi era cu totul dezordonat. 
Purta o pereche de pantaloni scurți care lăsau să se vadă bandajul de 
la piciorul stâng. Era descult. Mai mult ca sigur că își îmbrăcase cămașa 
de blugi cu mâneci lungi cu numai câteva clipe înainte, deoarece îi 
atârna neîncheiată. 

Celia strânse și mai tare caserola din mâna ei la vederea pieptului 

lui gol și a brațelor sale. Partea de sus a corpului lui era și mai bine 
definită decât și-o amintea ea. Și ea își amintea multe. 

— Dormeai? 

— Oarecum. 

Ty se opri la câțiva pași de ea. După ce se clătină un pic, își sprijini 
un umăr de perete. Zâmbi. Un zâmbet care îţi frângea inima, plin de 
afecțiune pentru ea și plin de condamnare pentru el însuși. 

— Ce-ai făcut toată ziua? 

— Nimic. Am fost aici. 

El spuse aici ca și cum ar fi fost un cuvânt urât. 

— Ce mi-ai adus? 

Cuvintele lui erau ușor împleticite. 

— Bread pudding. Hmm... ai băut? 

— Nu. Aș fi făcut asta, numai că nu am niciun strop de băutură 
în casă. 

Apoi Celia își dădu seama. 

— Vicodin. 

Fu cuprinsă de furie și îngrijorare. 

— Ai luat Vicodin din nou? 

Ochii lui erau ușor neclari. 

— Nu știam că ai de gând să treci pe la mine. 

— Ty! 

— Mă doare piciorul. Nu pot să dorm. 

— Nu, îl acuză ea, ai luat Vicodin deoarece discuţia noastră de mai 
devreme te-a supărat. Ştiu exact de ce ai luat pastilele. 

Puse deoparte caserola și se duse în dormitorul lui. Umbre 
deprimante invadaseră spaţiul luxos. Aprinse lumina. Cum era de 
aşteptat, un flacon cu pastile stătea deschis pe măsuţa de toaletă. 

Îi dădură lacrimile. 7y/ Ce făcuse? Cât de multe luase? Celia 
îi ceruse să renunțe la ele. Dar nu se asigurase că avea să-și țină 
promisiunea, iar el își scoase o nouă rețetă. 

Ty o aşteptă în dormitorul lui, stând aproape de pat, amintindu-i 
de modul în care stătuse lângă patul lor din hotel din Vegas în acea 
dimineață teribilă. 

— Mă bucur că ești aici. 

Gropiţa lui din obraz se adânci. 

— Mi-e dor de tine când nu ești aici. 

— Cât de multe pastile ai luat? 

Celia agită flaconul. 

Ty nu părea să regrete. Părea doar uimit de mânia ei. Și foarte 
somnoros. 

— Cred că trei. 

— Eşti sigur? 

— Se poate să fi fost patru. Sunt în regulă. Am luat și mai multe 
înainte. 

— Ăsta e un flacon nou? Sau ai continuat să iei Vicodin de când 
te-am rugat să te abţii? 

— Nou. 

Ty se urcă în pat, răsucindu-se atunci când își găsi turnul de perne. 
Se sprijini de ele. Cămașa îi descoperi o parte din pieptul gol. 

— Dacă nu te superi, cred... cred că o să mă odihnesc aici în timp 
ce tu faci o criză sau orice ai de gând să faci. 

Își îndoi braţul peste ochi. Buzele i se arcuiră în sus. 

Cu inima bătându-i cu putere, Celia își scoase telefonul mobil din 
buzunarul pantalonilor scurți. Ca orice mamă grijulie, avea numărul 
liniei toxicologice naţionale înregistrat în agendă. Sună la ei. Când 
îi răspunse vocea calmă a unei femei, Celia îi descrise cu lux de 
amănunte situația, informaţiile de pe flacon, greutatea aproximativă a 
lui Ty. Deși se străduia să fie coerentă, vocea îi tremura. 

Pentru a vedea câte pastile luase, femeia îi sugeră Celiei să numere 
câte mai erau în flacon și să le compare cu cantitatea scrisă pe sticluță. 
Celia numără. Ty luase trei, mai mult decât doza prescrisă. Femeia îi 
spuse Celiei că își va reveni. Nu era necesară internarea în spital. 

Celia îi mulțumi femeii, puse flaconul de Vicodin în buzunarul ei, 
apoi își trase un scaun la căpătâiul lui Ty. Voia să îi tragă câțiva pumni 
zdraveni fiindcă o speriase atât de tare. Și cu siguranță că avea să îi 
dea din nou telefon doctorului lui Ty pentru a-l avertiza încă o dată 
cu privire la bărbatul ăsta și rețeta lui. 

Ty îşi lăsă braţul în jos, pe stomac. Încetul cu încetul, își întoarse 
capul să se uite la ea. 

— Mi-ai pus mâncarea adusă în frigider? 

— Vrei să faci asta? 

Celia se uită urât la el. 

— E ultimul lucru la care mă gândesc acum. 

— Ai venit în seara asta să-ți ceri iertare? 

— Da. 

Ty o privi cu ochii lui albaștri îngreuiaţi de somn. 

— Îţi pare rău? 

— Mi-a părut rău. Dar acum sunt furioasă. Foarte tare. M-ai 
speriat de moarte. 

— Deşi ești furioasă, poți să-mi pui mâncarea în frigider? 

— Bine. Vin într-o clipă. 

El își închise ochii. 

— Mă faci să-mi ies din minți. Stii asta, nu? 

— Și tu mă faci să-mi ies din minți. 

— Vrei să mă împuști odată, dulceaţă? Ar fi mai ușor de suportat 
decât să ţin atât de mult de tine. 

— Eşti absolut sigur că n-ai luat pastile și din alt flacon azi? 

— Sigur. 

Timpul trecea. Se mai asigură odată că avea să fie în regulă. Fiecare 
bucăţică din el părea că fusese creată de un sculptor renascentist. Ty 
era frumos. Așa fusese întotdeauna. Și în ochii ei, așa avea să fie 
întotdeauna. Până la sfârșitul vieţii. 

Apelul ei la linia de urgente nu o liniștise cu totul. Celia nu putea 
ști cu siguranță dacă nu cumva terminase un flacon vechi înainte de 
a începe unul nou. 

Căută pe telefonul ei informaţii despre medicament. Chiar și o 
doză prescrisă de medic putea avea efecte adverse serioase. Ce avea să 
facă? Nu se simțea bine să-l lase singur toată noaptea. 

— Celia? 

— N-am plecat. 

— Vrei să mai rămâi? 

— O să mai rămân puţin. 

— Mulţumesc. Cu tine aici, pot să dorm. 

Timp de cincisprezece minute, Celia rămase la căpătâiul lui și se 
certă singură pentru că se încurcase din nou cu un bărbat atât de 
încăpățânat, atât de impredictibil și atât de nesăbuit. Cum putea să 

înveţe să aibă încredere în el când Ty făcea lucruri din astea? Ştia 
părerea ei despre Vicodin, și totuși o ignorase. 

Ty nu era singurul vinovat, nu-i așa? Celia îi spusese mai devreme 
în acea zi că nu avea să-l ierte niciodată. Cuvintele ei îl făcură să-și 
verse amarul într-un flacon cu medicamente. 

De ce nu-l putea ierta? De ce? Ty o iertase. 

Încet, Celia îi puse caserola în frigider, apoi ieși din casă. Deși știa 
că lui Ty nu o să îi placă, le spuse lui Meg și lui Bo despre Vicodin 
de cum se întoarse acasă la ea. Bo se oferi să stea cu Ty și să îl 
supravegheze până dimineață. Bo era întotdeauna de încredere. 

Mai târziu în noaptea aceea, Celia fixă cu privirea tavanul 
dormitorului ei, neputând dormi și simțindu-se precum Vrăjitoarea 
cea Rea a Neiertării. Își aminti tot ce se întâmplase între ea și Ty în 
Las Vegas. Fiecare râset, privire, compliment, sărut. Nu avuseseră o 
relație de lungă durată, dar asta nu însemna că nu îl iubise. Cum îl 
iubise! Cu fiecare moleculă a corpului ei, așa îl iubise. 

Crescuse visând la o nuntă în rochie de mireasă. Bineînţeles că 
nu avusese tot ce-și dorise. O rochie de mireasă și oaspeți şi un tort 
de nuntă. Dar îl iubise pe Ty atât de mult încât sacrificase toate astea 
pentru șansa de a se mărita repede cu el. Așa cum era, Celia își pusese 
speranţa, viitorul și trupul în mâinile lui. Și în dimineața următoare? 

„Sunt îndrăgostit de altcineva, îi spusese Ty. Am o iubită acasă în 
Holley. Suntem împreună de doi ani. 

Vechea trădare o ustură precum o otravă întunecată. Vezi? li zicea 
ea lui Dumnezeu. Avea motive bune, serioase ca să nu îl ierte pe Ty. 
Ty îi făcuse foaze astea ei. Celia încă nu-și revenise pe deplin. Ty făcuse 
asta! 

Dar nu ăsta era motivul, dacă era să fie complet sinceră cu ea 
însăși, pentru care Celia nu-l putea ierta. Dincolo de încăpățânarea 
ei de a nu ierta zăcea teama, o frică paralizantă de ceea ce li se putea 
întâmpla ei și lui Addie dacă ea îl ierta pe Ty pe deplin. Deja își 
deschisese inima și mintea în fața lui mai mult decât intenționase. Să 
țină la el și mai mult decât o făcea deja o înfiora de-a dreptul. 

elia o însoţi pe Addie la grădiniță în dimineaţa următoare, 

apoi merse cu mașina acasă, la fel ca întotdeauna, ca să se 

pregătească pentru muncă. În timp ce parca pe aleea ei, îl 
zări pe Ty pe treptele verandei. Așteptând. 

Își simți inima în gât. Celia se prefăcu că își caută prin poșetă 
ca să aibă timp să se adune. Își dori să fi zăbovit mai mult timp 
asupra ţinutei și să fi îmbrăcat ceva mai prezentabil decât un hanorac 
albastru-marin potrivit pentru un copil de zece ani și pantaloni scurți. 

Ty o urmări în timp ce se apropie. Părul îi era ud de la duș și purta 
un tricou verde cu sigla infanteriei marine a SUA. În ciuda faptului 
că îl lăsase dormind profund, nu părea deloc odihnit. Era tras la față, 
iar ochii îi erau injectați. 

— Bună. 

Celia se așeză pe aceeași treaptă unde se afla el, lăsând loc între ei. 

— Pari să te fi trezit devreme. 

— Sunt treaz de la ora patru. 

Ty o privi atent câteva clipe. Tăcerea se prelungi. 

— Îmi pare rău pentru noaptea trecută. 

Celia încuviință din cap. 

— De data asta, îmi promiţi că nu o să mai iei Vicodin? 

— Promit. 

Atracția dintre ei era aproape palpabilă. Ceea ce voia ea cu adevărat 
era să-și încolăcească brațele în jurul lui și să-l îmbrăţișeze cu putere 
și poate chiar să plângă un pic de ușurare că el era bine. 

— Și promit că o să încerc să lucrez la chestia cu iertarea, spuse ea. 
O să-mi iau timp să mă gândesc la ea, să mă rog în privința asta și să 
citesc versete biblice pe tema asta. 

Celia își scoase șlapii și își dezmorți degetele de la picioare. 

— Ca să fiu sinceră, nu mă pricep prea bine la rugăciune și la 
citirea Bibliei. Dar o să-mi dau toată silința. Credinţa e ceva nou și 
vechi deopotrivă pentru mine. O să mă obișnuiesc din nou cu ea. 

Brăţara de la picior i se mișcă, strălucind. 

— Ce vrei să spui cu vechi și nou? 

Fa îi vorbi despre copilăria ei când mergea uneori la biserică și 
apoi despre vârsta maturității, când își abandonase credința. 

— Dar tu? 

Ty îi explică că părinţii lui îi duseseră la biserică în fiecare duminică 
când erau copii. Când împlinise douăzeci de ani, nu mai frecventase 
atât de des slujbele, dar păstrase rugăciunea. 

— Înainte să vii la biserică cu mine și cu Addie, de cât timp nu 
mai fuseseși la o slujbă? 

Celia își puse cotul pe genunchii ei ridicați și își așeză capul în 
mână ca să îl observe. 

— De ani de zile. 

— Cumva de cinci ani și jumătate? 

Ty își mută atenţia înspre stradă, încruntându-se. 

— Aha. Mai multă penitență. 

Totul era cât se poate de logic. El era prea direct să îndure ipocrizia. 
N-ar fi putut suporta să stea în casa lui Dumnezeu în timp ce se 
considera un păcătos iremediabil. 

— Nu o să mă obișnuiesc niciodată cu asta, spuse Ty încetișor. 
Cum de mă citești ca pe o carte deschisă. 

— Și tu mă cunoşti destul de bine. Mașina Prius, casa asta, lalelele 
pe care mi le-ai adus în prima zi de muncă. Frau exact ceea ce aș fi 
ales eu însămi. 

El se aplecă să smulgă niște fire de iarbă de pe peluza ei. Și le 
împleti între degete. 

— Se pare că amândoi am irosit mult timp definindu-ne 
identitatea într-un mod greșit, spuse Celia. Am încercat să mă 
consider o persoană bună, să-mi găsesc valoarea în Addie. Chestia 
asta m-a neliniștit și m-a lăsat goală pe dinăuntru. Tu te-ai considerat 
un om rău și ai încercat să-ți găseşti identitatea în sacrificii și călăritul 
taurilor și în cine ştie ce altceva. 

Ty tot învârti iarba între degete. 

— Cred că amândoi ne-am înșelat, continuă Celia. Ne măsuram 
propria valoare prin prisma bunătăţii sau păcătoșeniei pe care o 
percepeam noi. Dar faptul că suntem buni sau răi nu are mare 
importanță, nu? Lucrul care contează cel mai mult este că suntem 
iubiți de El. 

Privirea lui senină se îndreptă asupra ei. 

— Personal, mie mi se pare că iertarea e un lucru greu, dar nu cred 
că Dumnezeu gândește la fel. Orice ai făcut în trecut, cred că El te-a 
iertat, Ty. Plata a fost achitată. Și nu de tine. 

— Dacă El m-a iertat pe mine, atunci El te-a iertat și pe tine. 

Celia simţi o senzaţie de arsură în ochi. Lacrimi care nu fuseseră 
vărsate. 

— El ne-a dat o a doua şansă, spuse el. 

Celia evită în mod intenţionat să aplice acest principiu în ceea ce 
privea relația lor. 

— Așa este. Acum lucrez la o patiserie. În curând, tu o să ai o 
carieră crescând vite pentru concursurile de rodeo. 

Fa știa că noua lui direcție în viaţă însemna mult pentru el. 

— Nu o să irosim această a doua șansă. Știu asta. 

Tyaruncă iarba și îi luă mâna într-a lui, cea puternică, împletindu-și 
degetele cu ale ei. Ea se apropie mai mult de el și își așeză capul pe 
braţul și umărul lui. Ei rămaseră așa minute întregi, pline de farmec, iar 
numai simplul fapt că se afla lângă el îi aducea Celiei multă mângâiere. 

— Trebuie să merg la muncă, spuse ea în cele din urmă, cu regret 
în glas. 

— Dacă m-ai lăsa să-ţi cumpăr propria ta patiserie, atunci ai putea 
ajunge la muncă la orice oră. 

— Da, dar altă patiserie n-ar fi ca aceasta, deci nu aș iubi-o nici pe 
jumătate la fel de mult. 

Celia se dădu înapoi îndeajuns de mult încât să se uite la el. 

— Cât despre noi doi? întrebă Ty. Cum vezi relaţia noastră 

— Noaptea trecută voiai să te împușc ca să-ți curm suferința. 

— Și azi vreau să sufăr o nouă zi împreună cu tine. 

Celia zâmbi. 

— În calitate de simpli amici? 

Definiţia pe care ea o tot trâmbiţase atâta vreme părea acum o 
descriere neînsemnată a statutului lor. 

— Bine. Simpli amici. 

Ty îi cuprinse ceafa în mâinile lui și o trase spre el. 

— Care se sărută. 

Feţele lor se apropiară atât de mult încât pulsul Celiei se mări. 
Apoi Ty o sărută, tandru și ferm, în fața lui Dumnezeu și a orașului 
Holley. 

Celia se ridică în picioare, temându-se că dacă continuă așa, nu va 
mai fi în stare să se mai oprească. 

— Suntem simpli amici care, permite-mi să-ţi amintesc, se sărută 
în secret. 

— Cred că mi-a scăpat din minte. 

Ty se ridică în picioare, înalt și impozant, și își băgă mâinile în 
buzunare. 

— Ce-ai zice să intru ca să ne putem săruta în secret? 

Inima ei o luă razna. Aproape că exploda de dorință. 

— Trebuie să merg la muncă. 

— Cred că și asta mi-a scăpat din vedere. 

— Du-te acasă și încearcă să dormi puţin. 

Celia se opri la jumătatea drumului în ușa de la intrare. 

— Vorbesc serios. Nu vreau să-ți văd mutra azi la patiserie. Ia-ți o 
zi liberă... ei bine, până când se termină grădiniţa, oricum. 

— O faci pe ṣefa, dulceaţă. 

— Eşti o pacoste, îngâmfatule. 

Când Celia intră pe ușa din spate a magazinului, o găsi pe Donetta 
aşteptând-o. 

— Ai aflat vestea? o întrebă Donetta. 

— Bună dimineaţa. 

Celia își agăță poșeta în cui în hol și își trase șorțul peste cap. 

— Să aflu ce veste? 

— Că Tawny Bettenfield și Vance Amsteeter s-au despărțit. 

Celiei îi pieri imediat cheful. Îngheţă, trebui să-și amintească să-și 
lege şorțul în jurul taliei. 

— S-a întâmplat la sfârșit de săptămână, continuă Donetta. S-au 
despărțit. Știi ce înseamnă asta, nu? 

Celia scoase o plasă de păr dintr-o cutie. Din bucătărie, auzea 
sunetul ritmic al unei linguriţe din lemn într-un bol de metal — era 
Jerry care amesteca aluatul de prăjituri. 

— Înseamnă că acum o să umble după Ty, spuse Donetta. Fata 
asta l-a vânat toată viața ei. 

Ce putea să spună Celia? Adevărul? Că era posibil ca Ty s-o 
iubească pe Tawny? Că această posibilitate îi făcea sângele să-i 
îngheţe în vene? 

— Ty are o mare slăbiciune pentru tine, Celia. Crede-mă că am 
văzut sute de fete care s-au aruncat la picioarele lui de-a lungul anilor, 
dar nu l-am văzut niciodată că îi place de vreuna mai mult decât îi 
place de tine. Și eram prin preajmă la vremea în care el își dădea 
întâlniri cu Tawny, nu uita. 

Donetta făcu o pauză cu subînțeles, iar cerceii ei de poliţist texan 
tremurau puternic. 

— Nu ştiu ce se petrece în ciudăţenia aia de căsnicie a voastră, cu 
excepția faptului că tu și Ty locuiți separat. Sfatul meu? Transformă-ți 
căsnicia într-una reală cât încă mai ai timp. 

— Nu-i chiar așa de simplu, spuse femeia care purta cizmele 
cowgirl pe care i le dăduse Ty. 

— Așa a spus bătrâna Edna Sikes despre Wilbur Thompson când 
era tânără. El a cerut-o de nevastă, dar ea a aşteptat prea mult ca să-și 
facă ordine în sentimente. El s-a însurat cu altcineva, împreună cu 
noua lui soţie au ajuns să trăiască pe picior mare într-un palat în Boca 
Raton. Biata Edna şi-a petrecut fiecare zi de atunci încolo în casa aia 

veche și șubredă de pe deal, mâncând nimic altceva decât plăcintă de 
rubarbă și bamă prăjită. 

— Nu... nu vreau să ajung în halul ăsta. 

— Bineînţeles că nu! Du-te și revendică-ţi bărbatul! 

Celia oftă îndurerată. 

— Mulţumesc pentru sfat, Donetta, dar este o situaţie delicată... 

— Plăcintă de rubarbă și bamă prăjită, scumpo. Asta e cealaltă 
opțiune a ta. 


Câteva ore mai târziu, Tawny se opri la patiserie pentru prăjitura 
ei cu fulgi de ciocolată. Arăta impecabil într-un costum de culoarea 
cărbunelui și tocuri din piele lăcuită. Îşi dăduse părul negru într-o 
parte și îl prinsese într-una dintre acele cocuri dezordonate la modă — 
o coafură pe care Celia n-ar fi reușit niciodată să o obţină cu buclele 
ei rebele 

Când Celia îi spuse lui Tawny că Ty nu era la magazin, Tawny știu 
foarte bine să-și ascundă dezamăgirea. 

Toată ziua după vizita lui Tawny, Celia se simți rău până în 
adâncul ființei. De aproape opt ani, începând din vremea în care cei 
doi începuseră să-și dea întâlniri, Ty plănuise să se însoare cu Tawny. 
Și acum Tawny era disponibilă. „Eu și Tawny suntem meniti unul 
pentru celălalt, iar ea ştie asta, îşi aminti vorbele lui Ty. Data următoare 
când e liberă, am de gând să o abordez. “ 

Agoniza când se gândea că Ty și Tawny puteau fi sortiți unul 
pentru celălalt. În principiu, se potriveau perfect. Era posibil ca 
Dumnezeu să îi fi pregătit unul pentru celălalt în tot acest timp. Până 
își termină tura și în drum spre casă, Celia frământa în minte această 
idee pe toate părțile. 

Acasă, o îmbrăţișă pe Addie și stătu cu ea de vorbă ca de obicei, 
apoi îl zări pe Ty. 

— Numai o clipă, te rog. 

— Sigur. 


Celia îl conduse în dormitorul ei și închise ușa. 

Ty aruncă o privire înspre pat, apoi spre ea, și zâmbi. 

— Nu e cam îndrăzneț? întrebă el, imitând exact replica pe care 
i-o dăduse cu luni în urmă, când ea îl trăsese în dormitorul ei din 
Corvallis pentru o discuţie între patru ochi. 

Atât de multe se schimbaseră între ei de atunci. 

— Foarte îndrăzneţ, fu ea de acord. 

Arăta mult mai odihnit decât mai devreme. 

— Am pierdut ceva interesant la magazin azi? 

— Nu. 

Numai descoperirea faptului că Tawny era liberă. 

— Am fost cu toții ușuraţi să scăpăm de tine. Nu a trebuit să mai 
alungăm femeile cu bățul. 

Ochii lui surprinseră gluma și prinseră conturul zâmbetului. 

Celia se apropie de el, încolăcindu-și mâinile în jurul gâtului lui 
și împletindu-și degetele în părul lui de la spate. Ea căută nuanțele 
și trăsăturile masculine ale feței lui, încercând să-și dea seama dacă 
Ty ar fi ales-o sau nu pe Tawny în locul ei. O parte din ea era sigură 
că el așa avea să facă. O altă parte din ea spera să se întâmple opusul. 
În ochii lui însă, nu citi nicio garanţie a vreunei hotărâri, oricare ar fi 
fost asta. 

Celia se ridică pe vârfuri și îl sărută ușor. Apoi se lăsă în jos pe 
tocuri și își puse obrazul în golul de dedesubtul bărbiei lui. Drept 
răspuns, Ty o strânse tare în braţe. Un sentiment copleșitor de căldură, 
de lumină, și de afecțiune puternică o străbătu. Acum Ty era al ei. 
După ziua de azi? N-avea de unde să ştie. 

Inchizându-și ochii, ea încercă să-și întipărească în memorie 
momentul. 

— Ce s-a întâmplat? șopti el. 

— Nimic. 

Ty duse protector o mână la ceafa ei. 

— Azi dimineaţă ai zis că suntem în regulă. Nu-i așa? 

Ea sesiză o ușoară teamă în vocea lui. 

— Da, suntem în regulă. 

Aproape pe înserate în ziua următoare, Celia stătu lângă Addie la 
masa din bucătărie în timp ce fetița își făcea temele. Un aer proaspăt 
de octombrie pătrundea prin plasele de la fereastră. 

Puiul și legumele se coceau în cuptor. Biblia Celiei stătea pe masă 
în fața ei, închisă. 

Cum era posibil ca Dumnezeu să considere credința ei firavă 
capabilă să treacă de ambele teste numite iertare și Tawny? Nu era 
îndeajuns de puternică. Și totuși Celia îi spusese lui Ty că avea să 
studieze versete biblice și să se roage, așa că asta avea să facă. 

Celia își deschise Biblia la concordanță. Acolo, găsi un număr 
impresionant de versete care vorbeau despre iertare. Deschise la unul 
dintre ele. 

Petru s-a dus la Isus şi L-a întrebat: „Doamne, de câte ori să-l iert pe 

fratele meu sau pe sora mea care păcătuieşte împotriva mea? Până la şapte 
orif“ 

Isus i-a răspuns: „Iti spun nu de sapte ori, ci de șaptezeci de ori câte 
sapte. “ 

Fa își ridică capul și se încruntă la priveliștea din curtea din spate. 
Serios? În viața reală? Dumnezeu Se aştepta ca oamenii să ierte în 
felul ăsta? Dar cum rămânea cu victima? Cum rămânea cu toate relele 
care i se făcuseră victimei? 

Dar ce zici, ea aproape că Îl auzi pe Dumnezeu întrebând-o, de 
greșelile pe care le-ai făcut împotriva Mea, Celia? 

Știu. Dar — dar cum rămâne cu dreptatea, Doamne? 

Într-o clipă, înțelese răspunsul. Dacă Dumnezeu ar fi fost drept 
față de ea, ar fi aruncat-o în iad. 

Neliniștea o cuprinse pe Celia în timp ce vocea Lui devenea din 
ce în ce mai tare și mai clară. Îi cerea să îl ierte pe Ty. 

Își închise Biblia și dădu năvală în cămară pentru a-și sorta 
condimentele. Nu putea să se ocupe de iertare azi. Poate mâine. 


Până la urmă, avu nevoie de șase zile de mâine înainte să fie gata 
să se ocupe de iertare. Înspre miezul nopții, la o săptămână după ce 

ea și Ty discutaseră despre a doua șansă pe treapta de pe veranda ei, 
Celia își aprinse veioza de pe măsuța de toaletă. Aceasta răspândea o 
lumină aurie, și cu ochi hotărâți, privi cearșafurile și păturile strânse 
în jurul taliei ei. 

Ty continuase să vină la muncă toată săptămâna. Continuase 
să o sărute în fiecare zi. Ceea ce părea să indice că el nu fugise 
încă cu Tawny. Era încă — pentru moment — iubitul secret al 
Celiei. 

Si totuși Dumnezeu nu era mulțumit. Nici nu era blajin. 

Celia sperase cumva că Dumnezeu avea să intre în viața ei și să o 
umple cu nimic altceva decât niște plăceri efemere dintr-o reclamă 
de pe Hallmark. În schimb, timp de câteva zile, El nu o lăsase în 
pace așa cum un ciulin care s-a lipit de fusta ta nu îți dă pace și îți 
zgârie pielea. Ciulinul devenise atât de insistent încât ea nu putea 
să doarmă. 

Dumnezeu voia ca Celia să-l ierte pe Ty. 

Mai devreme în acea zi, citise mai multe versete despre iertare. 
„Slugă vicleană, suna unul din ele. Am anulat toată acea datorie a ta 
fiindcă M-ai implorat s-o fac. Nu ar fi trebuit şi tu să ai milă de semenul 
tău așa cum Eu am avut milă de tine?“ 

Celia își plecă capul și își închise ochii. Iertarea pe care i-o dăduse 
Dumnezeu nu era ceva ieftin. Fusese plătită cu un mare preţ și totuși 
El avusese curajul să o facă. În lumina acestui lucru, ce drept avea ea 
să nu-l ierte pe Ty? Ea, care nu meritase să fie iertată? Nu putea să-și 
adune îndeajuns de mult curaj să încerce? 

— ÎL iert pe Ty, spuse ea încetișor, testând cuvintele. 

Păreau ceva mecanic, fără implicarea vreunui sentiment real. 
Poate, așa cum sugerase Ty, iertarea era o decizie luată din ascultare. 
Poate că sentimentul avea să apară mai târziu? 

— ÎL iert pe Ty. Celia repetă din nou și din nou cuvintele. ÎI iert 
pe Ty. Le rosti încetișor în răstimpuri. Apoi abia șoptit. În final, își 
deschise mâinile cu palmele ridicate în sus și făcu tot posibilul să 
renunțe la amărăciunea trecutului. 

Nu se pricepea foarte bine la asta. Neajutorată, dorind să ierte, și 
totuși lipsindu-i puterea de a face asta, Celia Îl rugă pe Dumnezeu 
să o ajute. Și Dumnezeu, a cărui natură este dragoste, care a creat 

lumea întreagă cu un singur cuvânt, care Îi salvează pe ai Săi, cobori 
la ea. 

El veni. 

Și în El, Celia începu să simtă cum inima ei îndărătnică se schimbă. 

y ajunse la magazin a doua zi chiar când Celia scotea desertul 

lui preferat din cuptor. 

— Mi se pare mie sau miroase a plăcintă cu cremă de cocos? 
strigă el din magazin. 

— Nu. Cred că ai halucinaţii. 

— Aș recunoaște mirosul acela oriunde. 

Fl intră în bucătărie ţinându-și într-o mână casca de la motocicletă. 

Celia așeză prima plăcintă pe tejghea, apoi se duse să le scoată și 
pe celelalte două. 

— Cred că ești îndrăgostită lulea de mine dacă faci plăcintă cu 
cremă de cocos. 

— A fost o dimineaţă liniștită. 

Nu era tocmai adevărat. Pur și simplu Celia voise să îi pregătească 
desertul preferat. 

Lăsară plăcinta să se răcească la temperatura potrivită, apoi 
serviră câte o felie fiecare din desertul bogat, dulce și lăptos în timp 
ce stăteau în picioare în spatele vitrinei magazinului, după cum le 
era obiceiul. 

Celia își îndepărtase plasa de păr, dar își păstrase încă șorțul și 

era încălțată cu cizmele dăruite de el. Ascultă în timp ce Ty îi lăudă 
plăcinta, dexteritatea ei cu mănușile de bucătărie și cât de frumoasă 
era până la lună și înapoi. 

Uşa de la intrarea în magazin se deschise, iar un domn mai în 
vârstă intră. 

Celia simţi cum Ty se crispă. Ciudat. Lui Ty îi plăcea aproape de 
toată lumea, și aproape toată lumea îl plăcea pe el. 

— Bună ziua, spuse Celia domnului. 

— Bună ziua. 

Bărbatul păşi între două scaune de la bar și îi întinse o mână 
bronzată de soare. 

— Nu cred că ne-am întâlnit. Mă numesc Howard Sanders. 

Aha. Vecinul viclean care se luptase cu Ty pentru pământul lui 
Jim. Celia îi strânse mâna. 

— Celia. 

— Încântat de cunoștință. 

Avea o barbă albită, bine întreținută și un păr superb și des, de 
culoarea zăpezii. Totuşi, asemănarea lui cu Moș Crăciun se termina 
aici. Faţa și trupul îi erau la fel de uscăţive, maro și noduroase ca o 
felie de pastramă de vită. 

De obicei, când erau în spatele tejghelei împreună, Ty era cel care 
se ocupa de clienţi. De data asta, el nu făcu nimic altceva decât să-și 
arunce farfuria goală și furculita din plastic la gunoi. 

— Cu ce pot să vă servesc? îl întrebă Celia pe Howard. 

— Aia e cremă de cocos? 

Howard se lăsă pe un scaun de la bar și arătă cu mâna înspre 
plăcinta care stătea alături, din care lipseau două felii. 

— Da. Aţi dori să serviţi din ea? 

— Da, doamnă. Asta și o cafea, vă rog. 

— Într-o ceașcă din plastic sau din porțelan? 

— Plastic. 

Între cei doi bărbaţi se lăsă o tensiune tăcută în timp ce Celia 
turnă cafeaua și servi plăcinta. Ty împinse cutia în care se aflau frișca 
și zahărul în dreptul lui Howard, apoi își încrucișă brațele pe piept. 

— Ce te aduce pe aici, Howard? 

— Cafeaua și plăcinta. 

— Vin la magazinul ăsta de ceva timp și nu te-am văzut aici nici 
măcar o dată. 

— Nu mi-era poftă de cafea și plăcintă până acum. 

Howard luă două guri din ceașca lui în timp ce el și Ty se încruntară 
unul la celălalt. 

Stânjenitor! Celia era pe punctul de a-și lua tălpășița la bucătărie 
când Howard își îndreptă atenția asupra ei. 

— De unde veniți, domnişoară? 

— De peste tot. Familia mea s-a mutat des. Am locuit în Texas în 
timpul liceului și am frecventat cursurile școlii Plano East. 

— Așa este? 

Howard arătă cu paharul de cafea înspre Ty. 

— L-ai cunoscut pe Ty acolo? 

— Da. 

Trei afaceriști se opriră pentru cafele. 

În timp ce Ty îi servea, Howard o întrebă despre facultate, locurile 
pe care le-a vizitat în Pacificul de Nord-Vest și ce părere avea despre 
Holley. În timp ce stăteau de vorbă, Howard își mâncă plăcinta. 
Odată ce termină de curățat farfuria de ultima îmbucătură, scoase 
câteva bancnote dintr-un portofel vechi și le așeză sub ea. 

— Mi-a făcut plăcere să vă cunosc. 

Howard îl salută din cap pe Ty, iar Ty îi răspunse la fel. Apoi 
Howard ieși afară, lăsându-i singuri în magazin. 

Celia observă expresia enigmatică a lui Ty. 

— A fost ciudat. 

— El e ciudat. 

Celia deschise un nou pachețel cu șervețele și se duse la mese 
să le așeze. Habar n-avea cât de mult cheltuise Ty pentru a depăși 
oferta lui Howard în privinţa terenului lui Jim. Știa doar că nu voia ca 
obiceiul lui Ty de a avea mână largă să-l pună în pragul falimentului. 

— Acum ce te mai îngrijorează? o întrebă când ajunse la masa cea 
mai apropiată de poziţia lui din spatele tejghelei. 

— Ce te face să crezi că-mi fac griji? 

— Serios, Celia? Te cunosc prea bine și știu când ești îngrijorată. 
Ce te deranjează? 

Ea așeză șerveţele în continuare. 

— În ultima vreme ai avut o serie de cheltuieli majore. 

— Da, dar ai uitat? Am oarece noroc când vine vorba de piaţa de 
acțiuni. 

Celia se îndreptă de spate, iar ochii i se îngustară. 

— Ai noroc sau talent? 

— Noroc chior. Asta-i tot. 

— Nu. Esti bun la asta, nu-i așa? Foarte talentat. 

Ty nu-i dădu atenţie, evitându-i privirea. 

De fiecare dată când vorbise despre investiţii în trecut, fusese 
foarte secretos. Succesul părea să-l stânjenească pe bărbatul care nu 
era niciodată stânjenit. 

— Nu-ţi place să vorbeşti despre asta fiindcă nu este genul de 
lucru la care un cowboy din Holley, Texas, ar trebui să exceleze. 

Celia veni după tejghea, puse setul de șerveţele deoparte și îl 
confruntă. 

— Băutura, femeile și călăritul de tauri. Astea, da. Dar să faci 
singur o avere pe piața de acţiuni? Ceva rușinos. 

— Ca de obicei, habar n-ai ce spui. 

— Ba da, ştiu ce spun, Ty Porter! 

Ty o prinse pe după spate și o trase de nodul care îi ţinea șorțul. 

Celia ţipă și fugi. El o urmări. Ea puse insula din bucătărie ca zid 
între ei și fuse nevoită să o înconjoare de vreo câteva ori să scape de el. 

— O aduci pe Addie acasă la mine diseară? întrebă el. O să cumpăr 
mâncare pentru cină. 

— Posibil. S-ar putea să se ducă la joacă la o prietenă acasă — 

— Vreau să te sărut. 

Buzele i se arcuiră într-un zâmbet, dar ochii îi erau înceţoșați și 
hotărâți. 

— Chiar acum. 

— Va trebui să mă prinzi mai întâi, ceea ce ar putea fi destul de 
dificil cu piciorul acela zdrobit al tău. 

— Aș putea să te prind chiar și cu un singur picior. 

— Păi cam în situația asta ești acum, nu-i așa? 

Pieptul îi mormăi. Ty făcu o mișcare. 

Celia urcă în grabă scările către etajul al doilea, râzând. Când o 
prinse în hol, el își puse ambele mâini pe perete, de o parte și de alta a 

ei, și își plecă încet gura către a ei. [i luă atât de mult timp, încât inima 
Celiei bătea cu putere deja când Ty o sărută în sfârșit. 


De îndată ce auzi soneria de la intrare, Ty se binedispuse imediat. 
Celia spusese că s-ar putea să o aducă pe Addie în seara asta. Bănuise 
că nu mai vine din moment ce ajungea de obicei mai devreme, cât 
încă era lumină. Soarele tocmai apusese. 

Ty deschise ușa. 

— Credeam că nu vii... 

Tawny stătea în pragul ușii. Şi la fel ca în celelalte ocazii când îl 
vizitase acasă de când el se întorsese în Holley, ea îi aducea mâncare. 
Tawny purta un tricou alb cu roz marca Dallas Cowboys, blugi 
strâmtți și sandale argintii cu tocuri înalte care se asortau cu cerceii ei 
mari argintii. 

— Ai servit cina? 

Fa îi arătă cele două farfurii acoperite pe care le adusese. 

— Nu încă. 

— Nici eu. 

Ty luă farfuriile din mâna ei. Ea i-o luă înainte înspre bucătărie. 

Tawny voia să rămână și să mănânce cu el? Nu mai rămăsese 
înainte, dar el putu ghici de ce se hotărâse să facă așa în seara asta. Ty 
aşeză farfuriile pe masa din bucătărie. 

Fa se aplecă să scoată capacele. 

— Friptură de pui, piure de cartofi şi mazăre verde. Mâncarea ta 
preferată. 

— Drăguţ. 

Pentru a doua oară pe ziua de azi, cineva îi pregătise mâncarea 
preferată. Dar numai o singură femeie o nimerise. Friptura de pui 
fusese preferata lui cu ani în urmă. Între timp, Ty își schimbase 
gusturile. 

— Mă surprinde faptul că încă îmi aduci mâncare, Tawny. M-am 
accidentat acum două luni. 

— Cred că mai degrabă te dădăcesc. 

— Așa cred și eu. Mulţumesc pentru asta. 

— Cu plăcere. 

Ty se sprijini de cuptor și o privi cum se face comodă la el acasă 
în bucătărie. 

— Mi-am pus tricoul, spuse Tawny în timp ce lucră, deoarece am 
adus DVD-ul cu Super Bowl-ul* din 1993. Îţi amintești atunci când 
te-ai rănit la umăr și am stat toată noaptea uitându-ne la meci după 
meci la Super Bowl Cowboys, mâncând popcorn și Red Vines?** 

— Da. 

Pe vremea aia, se întâlneau. Își reaminti că se întinseseră amândoi 
pe canapea în timp ce meciul de fotbal rula pe fundal. 

— M-am gândit că un Super Bowl ar fi exact remediul perfect 
pentru genunchiul tău rănit. 

Dacă era așa, Tawny venise prea târziu. Genunchiul îi era aproape 
vindecat. 

Tawny îi povesti despre prieteni comuni în timp ce pregăti două 
locuri la insula din bucătărie în fața scaunelor înalte, turnă băutură în 
pahare și încălzi mâncarea. 

Nu arătase niciodată mai frumoasă. Era îndeajuns de drăguță ca 
să pozeze pentru NASCAR sau pentru un poster cu o motocicletă. 
Genul acela de frumuseţe care îi făcea pe bărbaţi să se uite mai cu 
atenţie la ea, iar apoi să facă și să spună lucruri prostești. Ty fu fascinat 
de ea. Pentru prima dată după mult timp, o vedea pe Tawny cu alți 
ochi. 

— Vii? 

Fa arătă cu mâna înspre farfuriile pline. 

Cei doi se așezară. Ea îl prinse de mână, își plecă capul și se rugă. 
Înainte să îi dea drumul, Tawny îl strânse ușor de degete. 

În timp ce mâncară, ea începu din nou să vorbească, de data asta 
despre viitoarea paradă de toamnă din Holley. Ty se uită cum își 


Super Bowl, în fotbalul american profesionist, este meciul pentru 
campionat al National Football League (NFL) (n. trad.). 

Red Vines este o marcă de bomboane cu lemn dulce, de diverse arome 
fabricate în Union City, California, de către compania americană ce-i 
poartă numele (n. trad.). 

netezi o parte din părul ei lung și negru peste umăr. Când ea râdea, 
ochii ei albaștri îi străluceau. 

Aveau un trecut important împreună. Zeci de imagini cu Tawny 
îi trecură lui Ty prin minte. Școlărița îmbrăcată la patru ace. Regina 
balului care își dăduse întâlniri cu cel mai înstărit băiat de la liceul 
lor. Prima oară când o văzuse după ce se întorsese din Marină, când 
ea purtase un tricou al frăţiei studențești și își prinsese părul în coadă 
de cal. 

Ty nu mâncă mult, deși mâncarea era bună. Vorbi puţin. Cel mai 
mult, el ascultă. Gândurile care îi treceau prin minte îl tulburau și îi 
era greu să le înțeleagă. 

— Ai aflat că eu și Vance ne-am despărțit? 

Deci. În sfârșit Tawny ajungea la motivul vizitei ei. 

— Cel puţin zece persoane mi-au spus despre despărțirea ta. De 
fapt, probabil că mai bine de douăzeci. 

Ty îşi puse jos furculița și se întoarse cu fața la ea, punându-și un 
toc de la cizmă pe piciorul de la scaun, iar celălalt toc bine fixat în 
podea. 

— Ţi-am zis eu că Doctorul Amator nu mai are mult timp. S-a 
descurcat binișor, dar nici pe departe la fel de bine ca alții. 

— Nu. 

— Ce s-a întâmplat între voi? 

— Noi... 

— Dă-mi voie să ghicesc. 

Ty se scărpină la ceafă, iar buzele i se arcuiră. 

— Şi-a pierdut licența medicală? Nu? Mașina lui a avut pană? 
Nu? Ţi-a spus că e atras de persoanele de același sex? 

Tawny chicoti. 

— Niciuna dintre variantele amintite. 

— Ţi-a zis că vrea să se însoare cu tine, iar tu i-ai spus că nu ești 
gata? 

Zâmbetele amândurora păliră în timp ce între ei se lăsă un aer 
grav. Ty își puse mâinile în șolduri. 

— Mi-am dat seama că ţin Is altcineva, spuse Tawny. 

— La cine? 

Fa îi zâmbi provocator și se ridică să strângă farfuriile. De îndată 

ce le puse pe toate în chiuvetă, Tawny se duse în cămara lui și scoase 
o pungă cu bomboane Red Vines. Ty încă mânca din astea și păstra 
provizii. Ea îi oferi două. El le luă, dar le puse deoparte. Ea își dădu 
la o parte scaunul cu șoldul și stătu foarte aproape de genunchiul lui 
îndoit. Tawny mesteca bomboana, plină de grație. 

— Nu ne-am sincronizat niciodată prea bine, nu-i așa, Tawny? 

— Ce vrei să spui? 

— Voiam să mă însor cu tine înainte de finalul concursurilor 
naţionale de rodeo din acel an, dar tu m-ai refuzat. 

— Aveam nevoie doar de mai mult timp. 

— Apoi te-am așteptat ani de zile. 

Chipul ei se înroși de plăcere. 

Ty îşi cobori genele — 

Tawny se aplecă asupra lui și își lipi buzele de ale lui. Mirosea a 
parfum scump și strugurel de buze și îi aducea aminte de trecutul lui. 
El se trase înapoi, apoi o îndepărtă ușor, dar ferm. 

Ty avusese dreptate în privinţa ei tot timpul. Era perfectă. 

De ce nu înţelesese chestia asta înainte? Perfecţiunea era 
plictisitoare. Perfecţiunea era ca o bomboană Red Vine — dură și 
deschisă la culoare. Imperfecţiunea avea gust de plăcintă cu cremă 
de cocos, care se prelingea pe farfurie și făcea o murdărie adorabilă 
atunci când o mâncai caldă. Lui îi plăcea plăcinta cu cremă de cocos 
mult mai mult decât bomboanele Red Vines. 

Tawny îl aștepta să spună ceva, uitându-se la el cu ochi somnoroși 
și flămânzi. 

— Sunt însurat, spuse Ty. 

— Pentru cât de mult timp? 

— Ei bine, asta e ceea ce voiam să-ţi spun mai devreme în legătură 
cu sincronizarea. Sper să pot rămâne însurat cu Celia pentru tot restul 
vieții. 

Tawny făcu un pas înapoi, nedumerită. 

Ty îi lăsă timp să proceseze informația. 

— Şi cum rămâne cu noi? întrebă ea în cele din urmă. 

— Vom locui în Holley toată viața și o să-mi placă mereu de tine. 
Si te voi lăuda în fața altora, iar noi vom fi prieteni. 

— Am crezut că o să fim împreună, Ty. 

— Așa am crezut și eu până acum câteva luni. Dar acum totul s-a 
schimbat. 

Tawny se strâmbă la pantofii ei, împinse un toc în podeaua lui și 
apoi își ridică din nou privirea. 

— Nu trebuie să fie prea târziu pentru noi. 

— Nu trebuie să fie. Dar este. Sincronizarea noastră e atât 
de proastă, încât aproape că mă face să mă gândesc că nu am fost 
niciodată meniti să ne căsătorim. Am avut șansa noastră. Dacă am fi 
fost făcuți unul pentru celălalt, am fi profitat de ea. 

Lui Tawny îi dădură lacrimile. Ea clipi repede și se întoarse cu 
spatele. 

— Cred că... o să iau farfuriile și — 

— Lasă farfuriile. O să le spăl eu și o să ți le las mâine în pragul 
casei. 

Ty se ridică în picioare și îi dădu un șerveţel. 

Tawny luă șerveţelul și își șterse colțurile ochilor. 

Pe Ty nu îl deranjase niciodată până acum să rănească sentimentele 
altei femei. El își deschise brațele. Ea ezită, apoi se duse să-l 
îmbrăţișeze. Ty o îmbrăţișă la rândul lui. Era ceva dulce-amar să-ți iei 
rămas-bun de la cineva cu care pentru o perioadă destul de lungă din 
viață credeai că ai să te însori. Se desprinseră din îmbrăţișare. 

Tawny își îndreptă tricoul roz. 

— De ce nu te gândești mai mult la asta? 

— Aș putea. 

Ty o privi cu bunătate. 

— Dar nu mă voi răzgândi. 

— O, Ty. Numai gândește-te puţin. 

Tawny își găsi poşeta și și-o puse pe umăr. El o conduse afară. 
Când ea se uită din nou la el în drum spre mașină, Ty își ridică 
mâna. 

Tawny nu îi sfâșia inima. Nu îi stârnea simţurile. Nu îl exaspera. 
Nu îl făcea cel mai fericit om de pe pământ. Nu îi stârnea mânia 
în așa fel încât el să dorească să înghită Vicodin ca să poată dormi 
noaptea. Celia era cea de care depindea viața și viitorul lui, nu Tawny. 

Dumnezeu să aibă milă de el. 

O iubea pe Celia. În ochii lui, Celia era perfect de imperfectă. 

Ty dădu din cap. Bineînţeles că o iubea. Bineînţeles că da. Asta era 
ceea ce însemna dragostea. 

Până când nu o găsise pe Celia din nou, Ty nu ştiuse că își 
petrecuse anii maturității căutând-o pe ea. Dar acum Ty vedea totul 
limpede. Dumnezeu încercase să îl conducă din nou la Celia pentru 
că el fusese prea prost ca să recunoască de prima dată ce însemna ea 
pentru el. 

Se însurase cu femeia potrivită în Vegas. Numai că îi trebuiseră 
ani de zile ca să-și dea seama de asta. 

n dimineața următoare, Celia își ridică privirea de la masa pe 

care o curăța, o zări pe Tawny că intră în patiserie și gemu în 

sinea ei. Nu avea nevoie de așa ceva. Nu se mai putea preface că 
este prietenoasă cu Tawny Bettenfield. 

— Hei, Celia. 

— Bună, Tawny. 

Celia își îndesă o parte din prosopul de bucătărie în buzunarul din 
spate și se apropie. 

Ca de obicei, Tawny se îmbrăcase cu un maiou mătăsos, purta 
tocuri înalte și bijuterii frumoase. Părul i se revărsa pe unul dintre 
umeri. 

— E Ty aici? 

— Vine mai târziu azi. E împreună cu frații lui în dimineața asta 
și pun la cale o vânătoare a șerpilor cu clopoței la Whispering Creek. 

— Aha. 

Tawny înţelese despre ce era vorba. 

— Sigur. 

Tawny, fata născută și crescută în Holley, era de acord că era 
normal pentru Ty să călărească și să caute şerpi cu clopoței. Fata din 

Oregon nu era de acord cu așa ceva. Orice persoană cu capul pe umeri 
ar fi ales să lase în pace șerpii cu clopoței în găurile lor minuscule. 
Fata din Oregon își petrecuse dimineața făcându-și griji în privinţa 
lui Ty. Dacă Celia n-ar fi fost îngrijorată și dacă Tawny n-ar fi arătat 
atât de frumoasă și nu s-ar fi despărțit de medicul pediatru, cel mai 
probabil că Celia i-ar fi zis la revedere. Tawny și-ar fi văzut de treabă. 
Și asta ar fi pus capăt conversaţiei. 

În schimb: 

— Ai dori o prăjitură cu fulgi de ciocolată? întrebă Celia. 

Nu se putu abține. 

— Nu, mulțumesc. 

— Dar ce zici de pateuri cu afine? Le-am făcut azi-dimineață. 

— Înţeleg. 

Tawny se îndreptă spre ușă. 

— Nu vreau acum. Dar mulțumesc oricum. 

De ce nu vrea Tawny să-mi încerce produsele? 

— Tawny? 

— Hmm? 

— Pot să te întreb ceva? 

Tawny făcu o pauză. Ea ridică o sprânceană perfect modelată. 

— Orice. 

Celia o fixă cu privirea. 

— ÎI iubeşti pe Ty? 

Socul făcu ca Tawny să-și întredeschidă buzele strălucitoare de 
culoarea coralului. 

— Fiindcă umblă vorba prin oraș că ai vrut să te măriți cu el încă 
de când erai în clasa întâi. E adevărat? 

Tawny nu spuse nimic, aparent prea politicoasă sau prea uimită ca 
să catadicsească să răspundă la întrebarea Celiei. 

Dacă Tawny avea curajul să recunoască că îl iubea pe Ty, atunci 
poate că Celia ar fi trebuit să-i dea lui Tawny binecuvântarea în ceea 
ce privea cucerirea lui. O înţelegere de genul „fie ca cea mai bună 
dintre noi să câștige.“ Celia își deschise gura ca să spună ceva de 
genul ăsta. Ce ieși fu: 

— Ty e soțul meu. 

Tawny deveni rigidă. Ochii începură să i se îngusteze. 

Celia își lăsă mâinile deoparte și simți cum i se încordează degetele. 
Săptămânile întregi de emoție crescândă și nedumerire în privinţa lui 
Ty se adunară în ea ca lava. Nu se putea abţine să nu dorească să îl 
apere pe Ty — de el însuși, de Tawny. 

— Ty e superb și poate să te facă să ai fluturi în stomac cu un zâmbet 
și să-ți dea fiori dintr-o privire. Da, el poate. Și, deși înțeleg asta foarte 
clar de ce îl iubeşti, mă simt obligată să-ţi spun că nu îl poţi avea. 

— Ţi-ai pierdut mințile? 

— Dar tu? De ce altfel ai umbla după un bărbat însurat? 

— Chestia asta dintre voi nu e căsnicie. 

— Dar suntem căsătoriți. 

— Şi ca să știi și tu, nu eu sunt cea care aleargă după Ty. Ty aleargă 
după mine. De ceva ani. 

— Ei bine, lucrurile s-au schimbat! 

— Serios? Atunci cum se face că l-am sărutat tocmai aseară? 
Tawny vorbi lent și cu venin. 

O tăcere sfâșietoare și incredibil de dureroasă se lăsă între ele. 
Cuvintele lui Tawny, înțelesul lor, imaginea mentală a celor doi 
împreună, îi sfredeliră creierul Celiei, inima ei. Ea făcu doi pași 
înapoi. Săruz. Azi noapte. Ea își puse palma pe geamul rece al vitrinei 
și se sprijini de el. Cu ochii în podea, se forță să nu leșine sau să mai 
zică altceva în faţa lui Tawny. 

— Celia? întrebă Tawny, precaută. Îmi pare rău că am spus asta. 

Celia nu putu răspunde. Cu toată ființa ei, voi ca Tawny să plece. 
Chiar când credea cu adevărat că avea să-și piardă controlul, auzi 
zgomotul pașilor lui Tawny în timp ce pleca. Ușa se închise. 

Iertarea pe care Celia se străduise să i-o ofere lui Ty se dărâmă ca 
un castel de nisip. Știuse dinainte. Știuse tot timpul că el îi va face așa 
ceva, dar credulă, își lăsase garda jos, iar acum toată apărarea ei era 
compromisă. Fără valoare. 

O, Doamne. O, Dumnezeule. Din nou. Tu ai vrut să-l iert. Și acum el 
a ales-o pe Tawny în locul meu. 

Din nou. 

Până când Ty ajunse la patiserie, stomacul Celiei se strânse ca un 
covrig. Ochii îi erau la fel de uscați precum Valea Morţii. Mâinile îi 
erau reci și tremurânde. 

Dacă ar fi fost după ea, s-ar fi încuiat în cămară și ar fi plâns ore 
în șir după plecarea lui Tawny. Dar era o angajată. Clienţii patiseriei 
habar n-aveau despre ce veste tulburătoare primise de la Tawny. 
Veneau pentru produse și cafea la fel ca întotdeauna. 

Celia se ocupa de clienți, erau trei care stăteau în rând, când îl văzu 
pe Ty că își parchează motocicleta. El își scoase casca, care îi dădu la 
iveală părul ciufulit de culoarea bronzului. Avea ochelari de soare de 
aviator. 

Când intră, îi salută pe oamenii care așteptau să le fie preluată 
comanda, iar aceștia îi răspunseră călduros cu propriul lor salut. Celia 
simţi cum privirea lui o căută pe a ei, dar ea se concentră puternic să 
nu greșească când înmâna restul. 

— Tu ești Ty Porter? întrebă un copil. 

Băieţelul cu păr roșcat părea să fie de vârsta lui Addie. 

— Da, răspunse Ty. Eu sunt. 

Faţa băiatului se lumină de uimire. 

— Este un fan al călăritului de tauri, îi spuse mama acestuia lui Ty, 
punându-și o mână pe capul micuțului. 

— Bravo ţie! 

Ty îi zâmbi copilului. 

— Cu cine ţii? 

— Cu tine. Adică am ţinut. Te doare piciorul rău? 

— Acum nu. 

— Ai de gând să călărești din nou? 

— Nu. 

Băiatul se încruntă, iar ochii i se umplură de tristeţe. 

Ty puse o mână pe umărul lui. 

— Am avut o carieră lungă. O să continui să particip la unele 
dintre evenimente, o să fiu comentator IV la unele ediţii și am să 
vorbesc despre cum se descurcă călăreții înscriși în curse. 

Copilul încuviință din cap. 

— Ai fost foarte bun. Cel mai bun pe care l-am văzut. 

— Mulţumesc. 

— Poți să-mi dai un autograf? 

— Dacă dorești. 

— Le colecționează, adăugă mama lui. 

Ty îşi puse deoparte casca și ochelarii de soare. 

Plecă un client, iar Celia îi servi pe celălalt și pe mama băiatului în 
timp ce Ty îi dădu autograful și stătu de vorbă cu el. 

Celiei nu îi venea să creadă că era pe cale să se despartă de cineva 
care era idolatrizat de copii și căruia i se cereau autografe. Își dori 
ca Ty să nu fi fost faimos, își dori să fi fost unul dintre acei bărbaţi 
plicticoși pe care te puteai baza, care nu dădeau nicio bătaie de cap 
soțiilor lor și care nu erau îndeajuns de atrăgători să capteze privirea 
brunetelor superbe. 

Nu. Celia nu-și dorea nimic din toate astea. Fa își dorea ca Ty să 
fie exact cine era, numai că de încredere. 

De îndată ce plecară mama și băiatul, Celia se duse la ușa din față 
și atârnă afișul cu Revin imediat pe care îl pregătise. Încuie ușa cu 
dexteritate. 

— Îmi place ce faci, spuse Ty. 

— Te superi dacă vii puţin cu mine? 

— N-am crezut niciodată că o să ajung ziua când cea care respectă 
regulile încalcă una și închide magazinul în timpul orelor de lucru. 

— Vii sau nu? 

— Cu siguranţă că vin. 

Celia îl conduse sus pe scări. 

— Acum chiar îmi place chestia asta. 

Fa continuă să meargă de-a lungul holului către biroul Donettei 
și al lui Jerry, încăperea cea mai dosită din toată clădirea. Aprinse 
luminile dintr-o mișcare. Două bănci din metal formau litera L. 
Spaţiul ar fi fost urât, cu excepția ferestrelor vechi, care contrastau 
prin splendoare și care aveau vedere către piața orașului. 

Celia își încrucișă braţele. 

Zâmbetul șăgalnic al lui Ty, atât de plin de tandrete, o străpungea 
ca un pumnal. 

— Nu ne mai putem săruta, spuse ea. 

Ty înţepeni, iar sprâncenele lui se încruntară îngrijorate. 

— Și nu cred că este o idee bună să mai lucrezi aici. 

Trecură câteva clipe. 

— Poftim? 

Vocea lui deveni răgușită și amenințătoare. 

Pieptul ei se încordă. 

— Spune orice ai de gând să-mi spui, Celia. Fără ocolișuri. 

— Când am început să ne sărutăm, n-am întrebat încotro se 
îndrepta relaţia noastră. N-am sperat la un viitor împreună. Te-am 
rugat doar un singur lucru. Ti-am cerut să nu mai săruți altă femeie 
în afară de mine. 

— Si? 

— Tawny a trecut pe aici mai devreme. Mi-a spus că v-aţi sărutat 
azi noapte. 

O furie subită îi întunecă fața lui Ty. 

— Asta e tot ce-a spus? Că ne-am sărutat? 

— Da. 

— N-a spus că ea a fost cea care m-a sărutat pe mine? 

Celia se așteptase la o replică rapidă din partea lui, ar fi fost 
surprinsă dacă nu ar fi reacționat în vreun fel. 

— M-am tras înapoi după două secunde, spuse Ty, și i-am spus că 
nu mai există nicio șansă pentru noi. Ti-a spus asta? 

— Nu. 

— Asta e ce s-a întâmplat. 

Lumina fluorescentă din încăpere nu ascundea nimic, nici cel mai 
mic detaliu din trăsăturile lui. Celia putu vedea cicatricile ușoare de 
pe faţa lui, albastrul pătrunzător al ochilor lui, liniile bine definite ale 
pieptului său pe sub tricou. 

— Mă crezi? 

De când avusese loc confruntarea cu Tawny, avusese timp să 
cântărească bine lucrurile. Dacă o prietenă de-ale ei ar fi venit la ea cu 
un scenariu asemănător — iubitul ei ar fi sărutat o altă femeie, apoi ar fi 
dat vina pe respectiva, cum că ea l-ar fi provocat — Celia ar fi sfătuit-o 
pe prietena ei să-și trateze iubitul infidel cu neîncredere. Semnele de 
avertizare apăreau la începutul unei relaţii destinate eșecului. Celia 
credea asta, credea că femeile trebuiau să dea atenţie acelor semne 
dacă voiau să scape tefere și nevătămate. 

— Celia? o întrebă Ty, tensionat. Am nevoie să mă crezi. 

— Încrederea e ceva ce se recâștigă în timp. 

— Ţi-aș fi oferit tot timpul din lume. Dar s-a întâmplat chestia 
asta cu Tawny, iar eu am nevoie să mă crezi acum. 

Celia nu își pierduse cu totul rațiunea. Încă mai dorea să se 
protejeze. Însă cel mai important lucru era că avea un copil. Nu-și 
permitea să fie naivă. 

— Uite ce e, nici nu vreau să știu ce s-a întâmplat între tine și 
Tawny aseară. Nu contează... 

— Contează foarte mult pentru mine. 

— Aventura asta dintre noi... 

— Aventură? 

— ... a fost distractivă, dar nu o mai pot continua. Am de gând 
să îi pun capăt înainte să meargă prea departe sau să devină prea 
confuză. 

— Eu nu sunt confuz. 

Ty era foarte hotărât. 

— De dragul lui Addie, vom fi din nou prieteni. 

El făcu un gest disprețuitor cu mâna. 

— Nu vreau să fiu prietenul tău. Am o grămadă de prieteni. Toată 
lumea din orașul ăsta îmi este prieten. 

Ty încercă în mod vizibil să se stăpânească. 

— Nu poți să-mi spui că vrei să fim doar prieteni. 

— Nu vreau altceva de la tine. 

— Nu, răspunse Ty imediat. Asta nu-i adevărat. 

Celia refuză să se piardă cu firea, să-și piardă controlul. Chiar dacă 
o omora, ea nu putea să îi arate cât de mult ajunsese să ţină din nou la 
el și cât de mult o rănise — din nou. 

Se priviră unul pe celălalt cu o sinceritate dezarmantă. 

— Te iubesc, spuse Ty. 

Inima ei bubui puternic. El nu îi mai spusese niciodată așa ceva. 

— Te iubesc. 

Ochii lui albaștri străluciră. 

— Și vreau ca mariajul nostru să fie unul real. Vreau să fiu însurat 
cu tine toată viaţa mea. Cu tine. Numai cu tine. 

Celia luă în calcul fuga din clădire, pe cât de repede și de departe 
putea ajunge, ca să scape de acel dor sfâșietor după el. 

— Ştii cum să-ți alegi cuvintele, spuse ea într-un final. Chiar știi. 

Ty chiar o determinase odată să se mărite cu el. Regretase atâţia 
ani decizia aceea. În slăbiciunea ei, Celia voise ca el să o convingă 
atunci, la fel cum voia și acum. 

— Spui exact ce ar trebui să aud. Și poate că vorbeşti serios în cea 
mai mare parte. Dar gândește-te la asta. O căsnicie reală între noi? 
Să fim soţ și soţie? Nu-mi poti fi credincios toată viața. 

— Îţi jur că da. 

— Eu nu — 

Vocea Celiei se frânse. Se îndreptă de spate. 

— Mă tem că-mi vei frânge inima încă o dată, și nu pot să-mi 
asum riscul. Nu pot să îngădui ca Addie să treacă prin așa ceva. Nu 
sunt persoana potrivită pentru tine, Ty. 

O duru fizic să rostească aceste cuvinte. 

— Sunt atâtea femei care abia așteaptă să-și dea întâlniri cu tine... 

— Cum poți să-mi spui așa ceva? 

Obrajii lui Ty se înroșiră. 

Trecuse limita. Împinse lucrurile prea departe. 

— Nu vreau să-mi dau întâlniri cu alte femei. 

Fa încercă să înghită. Nu putu. 

— Putem să ne împărțim atribuţiile în ce o priveşte pe Addie... 

— Nu vreau să o împart cu tine! Vreau să mă însor cu tine, dar 
sunt un idiot fiindcă nu vrei să-mi dai o șansă. Și tu ești o lașă fiindcă 
vrei un soi de garanţie când tot ce îți pot da e cuvântul meu de onoare. 
În viaţă nu există garanții, Celia. Nici în relaţii sau în căsnicii. Se 
întâmplă și lucruri rele. 

— Aș prefera să evit lucrurile rele pe care le văd la orizont. 

— Stau chiar în faţa ta, iar tu nu vezi nimic. 

Celia se simţi înghețată pe dinăuntru. Lovită. 

— Ty... 

— Câteodată pur și simplu trebuie să ai credință, Celia. Când 
Tawny m-a sărutat, am oprit-o imediat. Nu e femeia pe care o doresc. 
Te iubesc pe tine și vreau să fiu însurat cu tine. 4i încredere. În mine. 

— Am avut, spuse ea. Odată. Și a fost îndeajuns. 

Ty o privi aprig preţ de o clipă, apoi ieși val-vârtej din cameră. 

Celia rămase înțepenită pe loc, pe deplin încredințată că făcuse 

ceea ce trebuia. Și atât de fericită era încât își acoperi ochii cu palmele 
și plânse. 


Ty nu era un tip predispus la izbucniri de mânie. Dar Celia îl 
înfuriase. Foarte tare. 

Conduse camioneta în afara orașului în căutarea unui spaţiu 
deschis. O cotitură pe un drum pustiu de ţară care ducea nicăieri îl 
duse pe un alt drum și tot așa. Pulsul îi fierbea în vene. O durere de 
cap îi sfredelea creierul. 

Nu-i veni să creadă că Tawny îi făcuse una ca asta, spunându-i 
Celiei despre sărut. De ce ar fi făcut asta? Și de ce Celia nu îl crezuse 
când el îi spusese adevărul? Dacă Celia l-ar fi ascultat și ar fi avut 
încredere în el, Ty ar fi putut salva situația. 

Dar nu. Celia prefera mai degrabă să moară decât să se încreadă în 
el. Prefera să fie nefericită. Prefera ca el să fie nefericit. Prefera să facă 
orice altceva decât să aibă încredere în el. 

Ty nu se putea apăra când venea vorba de trecut fiindcă făcuse 
o greșeală imensă în Vegas. Recunoscuse lucrul ăsta în fața ei și își 
ceruse iertare. Nu era un bărbat desăvârșit, și chiar el ar fi fost de 
acord că Celia putea găsi pe cineva mai bun decât el. 

Pe de altă parte, nu mai era același bărbat care fusese în Vegas. 

De fiecare dată când Celia îl vedea așa, Ty înnebunea. Nu avea 
cum să îi dovedească contrariul. Cum putea să facă asta dacă ea nu 
îl lăsa? 

Ty îşi dădu părul pe spate cu o mână nesigură. 

Nu putea să o aibă. Celia îi spusese lucrul ăsta foarte răspicat din 
ziua în care luaseră prânzul în Oregon... 

Telefonul lui bâzâi. Un mesaj. 

Mai poti să o iei pe Addie de la şcoală azi? 

Ty aproape că aruncă telefonul pe geam. Ar trebui oare să îi spună 
vreo două fiindcă se aștepta să o ia pe Addie de la școală azi, după 
discuţia lor? Sau ar trebui să îi trântească în față câteva cuvinte urâte 
pentru că Celia se aștepta ca el să uite de fetiță, ca și cum ar fi fost 

vreun tată denaturat, prea egoist ca să-și amintească de răspunderile 
lui față de propriul copil? 

Furia din înăuntrul lui îi încordă trupul. Conduse. Se uită la ceas. 
Parcă camioneta în parc și tastă un mesaj pentru ea. 

O să o iau de la şcoală așa cum fac întotdeauna. Sunt de încredere. 


De îndată ce Ty o aduse pe Addie acasă la Celia și îi dădu mâncarea 
pe care aceasta o pregătise — ce copil voia să mănânce prăjitură de 
orez organică și banană în loc de gustare după școală? — ei se duseră 
în camera ei așa cum făceau întotdeauna pentru ca ea să îi poată da 
lecţii despre prințese. 

Addie începu cu o poveste despre Rapunzel. 

Lui îi luă ceva timp până să-și dea seama că în cameră se lăsase 
tăcerea. Ty fixase cu privirea peretele, fierbând în sinea lui. Se uită la 
Addie și îi observă silueta firavă și chipul dulce. 

— Ce s-a întâmplat, tati? 

— Nimic. Pur și simplu eram cu mintea în altă parte. lartă-mă. 
Continuă. 

— Tot mi-e foame, se plânse ea. 

— Bine, hai să mergem să-ți luăm altceva de mâncare. 

Se duseră în bucătărie, iar el îi propuse cel puţin cinci feluri de 
mâncare și trei tipuri de băuturi. 

Addie tot strâmba din nas și dădea din cap, spunând: 

— Nu vreau asta. Nu avem și altceva? 

Addie se comporta de obicei ca o elevă model în prezenţa lui Ty. 
Astăzi se plângea non-stop. Nimic nu îi plăcea. Pe măsură ce timpul 
trecea, Ty își pierdea tot mai mult răbdarea. 

Când o auzi pe Celia intrând în casă, se ridică în picioare, 
ascunzându-și un geamăt atunci când durerea îi pulsă în piciorul 
accidentat. 

— Addie, am multe lucruri de făcut azi. Mama ta e aici, așa că o 
iau din loc. 


— Dar... 

— Ne vedem mâine după școală. 

El și Addie se duseră în hol și o văzură pe Celia. 

Aceasta își îndreptă imediat atenția asupra fetiţei. 

— Bună! spuse ea, prefăcându-se că este cea mai veselă persoană 
din lume. 

— Ai avut o zi bună la muncă? întrebă Ty, încercând să pară 
prietenos în fața lui Addie. 

— Înmm. 

Celia evită să se uite la el. 

Femeie oarbă și încăpățânată! Se înșela atât de mult. Și era și atât 
de frumoasă încât îl ardea la stomac. Ty o voia cu disperare... voia tot 
ce avea legătură cu ea şi tot ce reprezenta ea. 

— Ce-aţi pus la cale? o întrebă Celia pe Addie. 

— Mi-am luat gustarea, dar avea un gust oribil. 

Ty nu spuse nimic. Și un desert cu înghețată ar fi avut un gust 
oribil pentru Addie azi. 

— Apoi ne-am jucat în camera mea, spuse Addie. 

— Grozav! 

Addie își plimbă privirea de la unul la altul. 

— Ei bine, mulțumesc că ai adus-o pe Addie acasă. 

Privirea Celiei se opri asupra lui preț de o clipă, apoi se uită în altă 
parte. 

— Apreciez asta. 

— Da. 

Ty o sărută pe Addie și plecă. 

— Ce s-a întâmplat între tine și tati? O auzi pe Addie că o întrebă 
pe Celia în timp ce el plecă. 

Conduse direct la un local numit Adânc în inimă. Mirosea a bere, 
alune și țigări. Cea mai mare parte a luminii venea de la semnele 
cu neon de pe pereți. Ty comandă băutură. După ce o dădu pe gât, 
trânti paharul. Disperarea îi pătrunse ființa. Comandă un nou rând 
de băuturi. 

Muzica umplea atmosfera din local, dar nu putea atinge întunericul 
din inima lui. Oamenii vorbeau cu el: barmanul, localnicii pe care îi 
cunoștea, un străin sau doi. Ty spuse politeţuri. Nu se simți mai bine. 
Comandă și mai multe pahare. 

Nu știa cât timp trecuse când Bo se așeză lângă el pe un scaun la 
bar. 

— Am auzit că ești aici. 

Ty voia să îi spună să-și vadă de treabă. Fratele lui mai mare. Dacă 
ar fi semănat mai mult cu Bo, Celia l-ar fi iubit la rândul ei. Onorabilul 
Bo, care întotdeauna spunea și făcea lucrurile corecte. Întotdeauna 
făcuse așa, încă de când erau copii. Bo era cel care îl ajutase pe tatăl lui 
cu caii, Ty fusese cel care sărise de pe o stâncă în apă mică. 

Acum Bo avea ceea ce merita: o soţie pe care o iubea, un cămin și 
o carieră. Și Ty avea ceea ce merita: nimic. 

Ty își dori ca să fi venit Jake. Jake era cel puţin la fel de ratat ca 
și el. 

Când încăperea începu să se învârtă, Ty nu-și mai stăpâni cuvintele. 

Bo nu îl luă la rost. Așteptă până când Ty fu în cele din urmă 
forțat să aleagă între două rele: să părăsească localul sau să vomite. 
Ty alese să plece. Bo îl ajută să intre în camionetă, îl duse acasă și îl 
instală în teribila lui casă întunecată. 

Zicea întins în patul lui cu încheietura mâinii acoperindu-i ochii, 
simțindu-se ca și cum voia să vomite, iar capul i se învârtea ca într-un 
carusel. 

Își ura casa. De ce era atât de tăcută? De ce era atât de maro? 

De ce Celia nu locuia aici cu el? 

Celia. Ty își închise strâns ochii în timp ce o durere amară îl biciui. 


Câteva ore mai târziu, Ty deschise ochii. Singura lumină care 
se vedea venea prin ușa deschisă a dormitorul lui. Nu auzi niciun 
sunet. 

Se ridică în capul oaselor și răsuflă cu greu. Își aminti totul, durerea 
fizică a mahmurelii, plus toate lucrurile pe care i le spusese Celia. 
Faptul că nu se putea încrede în el. 

Cuvinte grele îi ieșiră pe gură în timp ce merse șchiopătând în 
baie. 

Bo îi lăsase un bilet pe măsuță, spunându-i că el și Meg stăteau 

la el peste noapte în dormitorul pentru oaspeți și să îi trezească dacă 
avea nevoie de ceva sau dacă îl puteau ajuta. 

Nu, ei nu îl puteau ajuta. 

Ty aruncă biletul la gunoi și deschise sertarele unul câte unul, 
căutând. Stai... își aminti acum. Nu era în sertare. Îl aruncase în 
dulăpiorul cu medicamente. 

Îl deschise. Pe o parte, alături de restul de bani, se afla un plic alb 
din hârtie cu o reţetă capsată pe el. Fusese acolo de dinainte ca Celia 
să îi arunce pentru prima oară pastilele. Rupse plicul și îl lăsă să cadă. 

Un flacon cu Vicodin. 

Se uită la el. Gura i se umezi, dorea atât de mult pastilele. Două 
sau trei nu îi făceau rău. Aveau să-i amorțească toate gândurile și 
sentimentele. 

„Nu vreau să-mi frângi inima din nou. “ Cuvintele Celiei îi răsunau 
în minte... Nu por să-mi asum riscul. Nu pot să risc ca Addie să treacă 
prin aşa ceva. 

Fa se înșela? Își dorea ca ea să nu aibă dreptate, voia să fie cineva 
în care Celia și Addie să poată avea încredere. Se schimbase oare cu 
adevărat? 

Sau era la fel de slab și de necredincios precum pretindea Celia 
că este? 

elia se trezi înainte de revărsatul zorilor în dimineața 

următoare, cuprinsă de o nevoie stăruitoare de a găti ceva 

consistent. Făcu tot posibilul să reziste tentaţiei de a se culca 
la loc. Gânduri întunecate și sentimente deprimante o împiedicară să 
facă asta, așa că se dădu jos din pat. 

Străduindu-se să găsească o evadare emoţională sănătoasă care nu 
implica zahărul, Celia ieși în grădina din față. Stătu pe iarba umedă 
desculță, udându-și plantele și smulgând buruieni în timp ce se 
scufunda în întunericul dimineții de la ora cinci ca o ancoră. Observă 
absentă caladiumul* care o ducea destul de bine. Frunzele colorate 
creșteau frumos. 

Când reveni în cele din urmă în casă, avea deja în plan câteva 
variante de umplere a timpului. Putea să se uite pe internet. Să ducă 
la bun sfârșit ideile pentru un tort aniversar comandat de un cuplu 
din zonă. Să spele rufele. Să calce... 


Caladium este o plantă originară din America tropicală și este crescută 
pentru foliajul extraordinar. Este cunoscută și sub denumirea de ureche 
de elefant, inima lui Iisus și aripi de înger (n. trad.). 

Celia merse în bucătărie și mixă în cel mai groaznic aluat de 
prăjitură de ovăz cu ciocolată și nuci pe care și-l putea imagina. De 
îndată ce îl scoase din cuptor, stătu deasupra tăvii și alese cea mai 
deformată bucată pe un șervețel. Din moment ce nimeni altcineva 
n-ar fi dorit prăjitura asta, avea să o mănânce. 

Un gust de cocă fierbinte și plină de alune îi umplu gura. Mestecă 
— ȘI se opri. 

Nu avea un gust bun. De fapt, nu era bun deloc. 

Celia scuipă îmbucătura în şerveţel, apoi aruncă șervețelul la gunoi 
și își contemplă setul de prăjituri. Ce făcuse? Pe măsură ce recapitulă 
pașii pe care îi urmase, își dădu seama. Uitase de ouă. 

Ouăle! Un ingredient de bază. Gătise încă din școala generală. Să 
uiţi de ouă era o greșeală de începător. Genul de greșeală pe care ar 
face-o un copil de zece ani. 

Astăzi nu era în apele ei. Dezgustată și privată de beneficiile 
terapiei prin gătit, Celia aruncă toate prăjiturile la gunoi. 

După ce făcu duș, se îmbrăcă cu un maiou de țărăncuță și 
pantaloni scurți galben-pai. Ignoră cizmele și optă pentru sandalele 
ei credincioase din piele. Apoi se așeză în living și se uită la știrile 
matinale care anunțau vremea, traficul și crimele din Dallas în timp 
ce încercă puternic să se gândească la orice altceva cu excepția... 
Lui. 

O duse pe Addie la grădiniță, apoi își parcă Priusul în fața casei de 
turtă dulce și acoperi scurta distanță până la piață pe jos. 

Camionete fabricate în SUA trecură pe lângă ea, la fel ca și 
mașinile deținute de tineri: SUV-uri, Volvouri, Lexusuri. Atât ea, 
cât și frumoasele statui victoriene erau umbrite de pecani mari 
și de ulmi. Când ajunse în piața care îi era de-acum cunoscută, 
privirea Celiei observă amestecătura clădirilor. Fiecare era unică 
în privința culorii, cărămizilor sau a marchizelor, toate fiind sigure 
de sine după ce supravieţuiseră atât de mult timp. Tribunalul 
stătea în mijlocul pieței precum un ofițer elegant de poliție care 
era gata de datorie. Stâlpii de iluminat susțineau cu credincioșie 
coșurile cu flori. 

Cuvântul cămin îi veni în minte ca o vibrafie a unei corzi de 
chitară, reverberând în mod fizic. Fata care se mutase dintr-o parte în 


381 


BECKY WADE 


alta toată viaţa își găsise în cele din urmă o casă într-un loc cu totul 
neobișnuit. Nu în zona cu vegetaţie luxuriantă din nord-vest. Ci aici. 
În acest orășel haios din Texas care nu avea o piață pentru fermieri și 
care mirosea a costiță afumată. 

Celia se îndreptă spre patiserie, neștiind sigur dacă Holley i se 
părea acasă datorită locului în sine sau din cauză că locuia e/ aici. 
Dacă e/ar fi locuit în Thailanda, era foarte posibil ca ea să se fi plimbat 
în clipa asta în centrul capitalei Banghok, experimentând același 
sentiment misterios de apartenență. 

Se duse în spatele patiseriei și intră pe ușa din dos. În câteva 
minute, se îmbrăcă, se spălă și își făcu de lucru pregătind torturi 
alături de Jerry. 

Celia îl observă cu atenţie pe bărbatul care arăta ca Hulk, dar care 
era atât de sensibil în interior. 

— Ce-ti place cel mai mult la faptul că eşti însurat cu Donetta, 
Jerry? 

El se gândi o vreme înainte să răspundă. 

— Atunci când suntem intimi. 

În ziua asta, Celia nu se așteptase să zâmbească. Dar îi zâmbi lui 
Jerry și i se păru ca un dar de suflet. 

— Înţeleg. 

Celia o putea auzi pe Donetta strigând, din magazin: 

— Vă mai așteptăm! 

Apoi, Donetta îi tinu un discurs unui client care avusese proasta 
inspirație de a rosti cuvântul Yankees. * 

— Mai e şi altceva, spuse Jerry. Cu privire la Donetta. 

— Da? 

— Are obiceiul să te întrerupă și să-ți povestească multe, câte în 
lună și în stele. Dar o cunosc. Are o inimă bună. Donetta e... genul 
meu de persoană. Înţelegi ce vreau să spun? 

— Nu sunt sigură. 

Dar în sinea ei, Celia știa. 


New York Yankees este un club american de baseball profesionist din 
cartierul The Bronx din New York, care evoluează în prezent în Major 


League Baseball, în American League, Divizia de Est (n. trad.). 

— Am trăit o viață împreună cu ea. Avem copii și nepoți. 
Este cea mai bună prietenă a mea. Sunt însurat cu ea de mai 
bine de două treimi din viaţa mea. Mă rog ca bunul Dumnezeu 
să mă ia pe mine primul. Pentru că n-aş dori să trăiesc o singură 
zi fără ea. 

— O, Jerry. 

Celia fu cuprinsă de emoție. Era cel mai lung discurs pe care îl 
auzise din partea lui. 

— Eu chiar înțeleg ce vor să zică bărbaţii când spun că soţia lor e 
jumătatea cea bună. 

— Cred că tu ești jumătatea bună. 

— Nu, Celia. E Donetta. Întotdeauna a fost ea. 


Așa cum îi ceruse, Ty nu se întoarse la patiserie. Când ajunse acasă 
ca să îi ia locul târziu în acea după-amiază, el arăta mahmur și ca și 
cum n-ar fi dormit. Totuşi, oricât de mizerabil se simţea, asta nu îl 
împiedicase să aibă grijă de Addie. 

La fel și a doua zi, vineri. Ty arăta ca o epavă, dar Addie se putuse 
baza pe el. 

În fiecare seară, Celia petrecea mult timp în rugăciune. Nu îi 
trecuse prin minte să se îndepărteze de Dumnezeu sau să dea vina 
pe El așa cum făcuse în trecut. Decizia ei de a-și reînnoda relația cu 
Dumnezeu era singurul lucru pe care era sigură că îl făcuse bine. Avea 
nevoie de El. Credinţa ei crescândă îi oferea singurul sentiment de 
echilibru sau de pace care îi mai rămânea. 

Fără Dumnezeu, viaţa ei ar avea din nou același gust precum 
prăjiturile neinspirate pe care le făcuse în dimineața de dinainte. 
Celia ajunsese să înțeleagă că Dumnezeu era ingredientul de bază în 
rețeta vieții ei. El reprezenta oul. 

Meg începu să o sune și să treacă pe la ea mult mai des decât 
înainte. Celia nu știa ce să-i spună, așa că nu îi spuse nimic. Oricum, 
cuvintele păreau de prisos. Putea vedea pe chipul plin de compasiune 
al lui Meg că aceasta ştia exact ce se petrece. 

Celia scoase brelocul cu Dă păcii o șansă din portcheiul ei și îl lăsă 
să îi scape printre degete în gunoi pentru ultima oară. 


Veni și sfârșitul de săptămână. Ty făcu să îi fie ușor să îl evite. Nu-i 
trimise mesaje. Nu o sună. Celia își tot verifica telefonul, pe jumătate 
speriată și pe jumătate disperată să afle vești de la el. Creierul și inima 
ei purtau o luptă ca inamici înverșunați. 

Addie o întrebă de vreo sută de ori sâmbătă când putea să îl vadă 
din nou pe tati și să o călărească pe Whitey. Celia știa că lui Ty i-ar 
plăcea să o scoată pe Addie la călărit. Totuși, ca să aranjeze chestia 
asta, Celia trebuia să ia legătura cu el. Ideea asta o înspăimânta de-a 


dreptul. 


Duminică, Celia și Addie merseră la biserică, apoi petrecură 
după-amiaza acasă la unchiul Danny. Acesta își revenise într-atât 
încât să se întoarcă la el acasă, dar încă tot nu se putea descurca foarte 
bine. Celia îl ajută să lase cadrul de mers și să se așeze pe un scaun în 
sufragerie, apoi îi puse în față o felie de tort cu cafea și scorţişoară și 
o cană cu cafea proaspăt făcută. 

— Pentru tine. 

Danny luă o gură și își dădu ochii peste cap. 

— E divin, C. 

El mușcă din tort. 

— Și asta! Trebuie să mă lași să-l vând în magazinul meu online. 
Pe bune. 

Danny tinu o bucată de tort de cafea pe furculiță. 

— Dacă aș putea servi așa ceva unei potențiale partenere, mi-ar 
ciuguli din mână. 

— O să întâlnești într-o bună zi femeia potrivită. Știu asta. 

Celia îl strânse de umăr. 

— Până atunci, și întotdeauna, ne vei avea pe mine și pe Addie. 

— Voi sunteţi cele mai bune două fete din lume. 

— Nici chiar așa. Dar cel puţin îți aparținem, unchiule Danny. Și 
indiferent ce s-ar întâmpla, ne avem unii pe alții. 

Cât Celia stătuse în fața lui, ascultându-l cum plănuia următoarea 
mișcare în materie de întâlniri amoroase, gândurile cu privire la Ty o 
sufocau. 

Oare Ty o iubea cu adevărat, așa cum spusese? Cu siguranță că 
părea sincer când îi spusese că voia să fie soțul ei. Spusese adevărul 
şi când i-a zis că Tawny fusese cea care îl sărutase și că el se dăduse 
înapoi? Oare începea să-și dea întâlniri cu Tawny acum că Celia îl 
respinsese? 

Addie o mai întrebă de vreo sută de ori pe Celia când putea să îl 
vadă pe tati și să o călărească pe Whitey. 


În acea seară, după ce Celia o puse în pat pe Addie, se plimbă prin 
casă în același fel în care se plimbase din ziua în care pusese capăt 
relației cu Ty — ca o fantomă. Umbla fără ţintă și se simțea teribil de 
tristă. Îi era dor de el. 

Înainte de a începe să fie de acord să se sărute, cel puţin Ty făcea 
parte din viața ei. Fusese prietenul și suporterul ei. Crezuse în ea. 
Celia își dorea tare mult să se poată întoarce la lucrurile astea. Ceva 
care să nu îi dea sentimentul supărător și persistent că pierduse un 
lucru de neînlocuit. 

Înainte ca Ty să nu mai vină la patiserie, Celia crezuse că pregătirea 
produselor fusese cea mai bună parte a slujbei. Acum își dădea seama 
că e/ fusese cel mai bun lucru. 

Deodată, totul se terminase. Nu numai săruturile, ci totul. Celia 
rămânea cu un bărbat al cărui singur rol în viața ei era acela de a-i lua 
fetița de la grădiniță. 

Regreta totul. Tot ce pierduse, faptul că îl rănise, că se despărţise 
de el. Și totuși se ținea de crezurile ei. Pe cât de agonizant era, pe cât 
de mult plângea la duș în fiecare dimineață și în pernă în fiecare seară, 

pe cât de mult îl dorea fizic, Celia tot credea că făcuse ceea ce trebuia. 
În cele din urmă, chiar dacă Ty își imagina că este îndrăgostit de ea, 
chiar dacă Tawny fusese cea care îl sărutase, Celia nu putea crede că 
era capabil să îi fie credincios toată viața. 

Celia trase un scaun din sufragerie și se aşeză la masa unde 
împreună cu Ty serviseră cina, râseseră și schimbaseră priviri 
înflăcărate în timp ce Addie nu era atentă. 

Doamne? Mă simt cea mai de neîncredere şi neiertătoare femeie. 
M-am despărțit de Ty ca să o protejez pe Addie şi pe mine. Înţelegi Tu? 
Cred că am făcut ceea ce trebuia. Cred. Nu-i aşa? 

Nu primi niciun răspuns, nicio călăuzire. 

Nu prea Te faci înțeles. 

Își puse mâinile în poală și le privi, ascultând. Ce conta, presupunea 
ea, nu era dacă Dumnezeu îi răspundea la întrebare. Ce conta era că 
El era răspunsul. La fiecare întrebare. 

Circumstanţele dificile te învățau lecţii prețioase. Situaţia de față 
o învăța pe Celia că în mijlocul durerii și confuziei, Dumnezeu era 
îndeajuns pentru ea. 

Acel ghimpe se întoarse. Cel care o deranja în mod dureros, care o 
mustra. Dumnezeu voia să-l ierte din nou pe Ty. 

Celia își închise ochii. 

— ÎL iert pe Ty. 

Se concentră să rezolve toate poticnelile pe care le întâmpina cu 
iertarea. Din nou și din nou ea repetă. ÎI iert pe Ty. 

Cuvântul żertare suna blând și complet. Dacă ar fi fost un desen, 
ar fi putut fi un răsărit de soare. Totuși, în realitatea Celiei, pentru a 
obține acel răsărit de soare, trebuia să depună o muncă dură și murdară. 
Însemna să scoată țepușul de fier al amărăciunii care se înfipsese în 
sufletul ei. Cu ajutorul lui Dumnezeu, Celia reușise să-l scoată și 
înainte. Dar acesta se întorsese și putea foarte bine să revină la nesfârșit. 

Unul dintre versetele despre iertare îi veni în minte. De câte ori să 
îmi iert fratele sau sora care păcătuiește împotriva mea? Până la șapte ori? 

Isus răspunse: Íri spun, nu de sapte ori, ci de șaptezeci de ori câte șapte. 

Pentru Celia, iertarea nu fusese un lucru ușor pe care îl făceai o 
singură dată. Era o decizie pe care ea trebuia să o ia în mod repetat. 
Un proces. 

Trecură şi mai multe zile întunecate. 

Nu mai apăru niciun nou breloc cu: Dă păcii o șansă. 

Conversaţia ei cu Ty merse și mai prost decât de obicei când 
ajunse acasă de la muncă joi. Celia îi găsi pe el și pe Addie în camera 
din față, jucând dame. 

El purta o șapcă de baseball întoarsă invers, blugi, ceasul lui din 
argint. Furtuna resentimentelor dintre ei o făcea să îi fie greu să îl 
privească în față. 

Ty îi spuse la revedere lui Addie. Celia îi ținu deschisă ușa de la 
intrare. Când el ieși, ea păși pe verandă după el. 

— Ty... 

El se opri. 

— Eu... 

Masca pe care o purta în prezența lui Addie dispăru. Ty o privi 
cu o furie și o durere nedisimulate. După cum arăta, era încă la fel de 
furios pe cât fusese în ziua în care Celia se despărțise de el. 

De ce se gândise oare că statul de vorbă cu el ar putea fi o idee 
bună? 

— Ce mai faci? întrebă ea. 

— Nu bine. 

Celia simţi cum inima i se frânge. Te iubesc, voi ea să îi spună. 
Cuvintele o înăbușiră. Se agitară înăuntrul ei, cerând să le dea glas. 

La sunetul unor voci de copii, atât Ty, cât și Celia se uitară în 
direcția zgomotului. Neill și cei doi băieți ai lui se îndreptau spre casa 
de turtă dulce ca să se joace. 

Ty se încordă la vederea lor, iar mușchii de la spate i se contractară. 
Apoi se îndreptă cu pași repezi spre camioneta lui. 

Neill îi făcu cu mâna Celiei în timp ce se apropie. 

— Bună! 

— Bună. 

Fa încercă să zâmbească. 

Atenţia i se îndreptă din nou asupra lui Ty. El își întoarse capul 
și îl privi pe Neill într-un mod atât de fioros, încât acesta ar fi leșinat 
dacă l-ar fi văzut. Ty se sui în camioneta lui și porni motorul. 

Celia îi invită pe Neill și pe băieți în casă. Copiii se apucară de 
un nou joc de dame. Ea și Neill le priviră giumbușlucurile în timp ce 

Neill îi spuse o poveste despre unul dintre partenerii lui de la firma 
de avocatură. 

Îl iubea pe Ty. Ñ iubesc, își tot repeta. Celia tot încercase să se 
convingă de contrariu în orice mod posibil. Toate eforturile ei nu 
avuseseră niciun efect. Se îndrăgostise de același bărbat de trei ori 
într-o viață. 

Poate că nu. Poate că se îndrăgostise cu adevărat de Ty numai o 
dată în viață — în ziua când acesta a intrat la cursul de ceramică, s-a 
aşezat lângă ea și i-a zâmbit pentru prima oară. Când Ty a plecat din 
Texas după absolvire, iar mai apoi când nu i-a împărtășit sentimentele 
în Vegas, Celia a făcut tot posibilul să uite de dragostea ce i-o purta. 
Dar iubirea asta se dovedise a fi mai puternică decât cel mai dur metal 
creat vreodată. 

Neill continuă să vorbească. 

Celia se uită cu drag la frizura de culoare blond închis a lui Addie. 
Fiica ei îi umpluse într-așa o măsură viaţa, încât ea nu știuse dacă 
va mai putea iubi vreodată un bărbat. Fusese o surpriză pentru ea, 
nu numai faptul că putea să iubească din nou un bărbat, ci și cât de 
intens reușea să o facă. 

Când Neill și băieții plecară, Celia se puse în genunchi în camera 
lui Addie ca să o ajute să-și strângă jucăriile. 

— Mami? 

— Da? 

— Tati e trist. 

Celia îi dădu o șuviță de păr după ureche. 

— Știu. 

— l-am dat niște ceai de mușeţel azi. 

Addie netezi rochia păpușii Cenușăreasa pe care o ținea în mână. 

— Nu l-a ajutat să se simtă mai bine. 

— Nu? 

Copila dădu din cap. 

— Cred că este trist fiindcă nu porți cizmele pe care ți le-a dat. 

Addie încălța cu credincioşie cizmele cowgirl roz, la fel cum făcuse 
din prima zi când Ty i le dăruise. 

— E drăguţ și amuzant, mami. Chiar îmi place acasă la tati. 
Whitey e acolo. 

Degetele ei micuţe neteziră părul Cenușăresei. 

— Are o motocicletă. Îmi plac poveştile lui de noapte bună. 

Celia încuviință din cap. 

— Cenușăreasa e acum fericită fiindcă s-a măritat cu Făt-Frumos. 
Tati va fi fericit când o să te îmbraci cu o rochie albă și un — ea arătă 
un văl cu mâna ei — cearșaf lung pe cap și te măriți cu el. 

Pe Celia nu o lăsă inima să se lanseze într-o discuţie despre cât 
de mult ea și Ty se respectau unul pe celălalt sau despre capriciile 
deciziilor adulților sau de ce mămicile și tăticii alegeau uneori să 
trăiască separat. 

— Te iubesc, Addie, spuse ea simplu și sincer. Și Ty te iubește. 

— O, mami. Trebuie să începi să porți cizmele pe care ţi le-a 


dat. 


— Eu și Jerry vrem să stăm de vorbă cu tine, îi spuse Donetta 
Celiei a doua zi. 

— Da? 

Celia continua să măture podeaua patiseriei. 

— Celia, e genul ăla de discuţie la care trebuie să iei loc. 

Îi aruncă imediat o privire Donettei, îngrijorată. 

— Ce s-a întâmplat? 

Donetta îi luă mătura din mână și arătă către o masă în partea din 
spate a patiseriei. 

— Jerry! urlă ea. 

Celia se lăsă pe scaun, neliniștită. 

Jerry ieși din bucătărie și cei doi se așezară în fața ei. 

— Ştii că eu și Jerry vrem să ne pensionăm de ceva timp. 

— Da. 

— Aveam de gând să mai muncim câţiva ani, apoi să scoatem 
localul la vânzare. 

Jerry o privi cu atenţie pe Celia. Compasiunea din ochii lui făcu ca 
un val de presimțiri rele să o străbată pe aceasta. 

— Cu mai bine de o săptămână în urmă, continuă Donetta, am 

primit un telefon de la un prieten vechi. Din senin. Ne-a spus că vrea 
să ne cumpere patiseria. 

Nu, se gândi Celia. Te rog, Doamne, nu. 

— Ne-a luat prin surprindere, ridică din umeri Donetta. Nu știam 
că îl interesează. Dar niciodată nu știi ce-i în capul oamenilor. Ne-a 
oferit un preţ bun pentru localul ăsta. 

Un fior de teamă strânse stomacul Celiei. Aveau de gând să vândă 
patiseria unui străin. 

— Prietenul nostru ne-a oferit un preţ mai mare decât cel 
pe care l-am fi cerut dacă am fi scos localul la vânzare, spuse 
Donetta. 

— Am discutat îndelung despre asta, interveni Jerry. 

— Știm că depinzi de slujba asta şi nu tratăm chestia asta cu 
ușurință. Dar trebuie să ne gândim și la anii noștri de pensie. 

Donetta își îndepărtă niște fire de păr din ochi. 

— l-am spus prietenului nostru că îi acceptăm oferta. Am semnat 
actele aseară. 

Nu! Celia voia să ţipe. De ce nu i-au spus despre asta mai devreme? 
S-ar fi oferit ea să cumpere magazinul. Îi plăcea la nebunie locul ăsta. 
Zugrăvise pereții, gătise mâncare și curăţase fiecare suprafață cu mult 
drag ca și cum ar fi fost deja a ei. 

Uitându-se la chipurile celor doi, Celia putu vedea că ei știau toate 
astea. Înţelegeau ceva ce ea nu dorea să recunoască față de ea însăși: 
Celia n-ar fi fost niciodată în stare să obțină un împrumut care să îi 
permită să cumpere localul. 

Nu. Panica începu să pună stăpânire pe ea. 

— Ce are de gând să facă noul proprietar cu localul? 

— Nu știm sigur, răspunse Donetta. 

— ÎL va păstra drept cafenea? 

— Nu ştim, spuse Jerry. 

— Ne pasă de tine, scumpo. O să te ajutăm. Eşti isteață și o să te 
descurci foarte bine. 

Celia nu voia doar să se descurce bine. Voia să continue să lucreze 
aici. Magazinul ăsta era visul ei. Pierderea lui, pe lângă faptul că îl 
pierduse pe Ty, era ca o greutate enormă care se adăuga unei poveri 
deja prea greu de suportat. 


390 


[nima mea te caută 
Nu, se gândi ea din nou în zadar. Era pe punctul de a izbucni în 
lacrimi în timp ce își plimbă privirea în interiorul iubitei ei patiserii. 


Nu! 


Ty își propti cizmele pe măsuţa de cafea din living. Tinea deschis 
ziarul Wall Street Journal şi tot încerca să citească un articol despre un 
fond de investiții. Nu se putea concentra prea bine. Creierul voia să se 
gândească la un singur lucru distructiv. 

Celia. 

Era ultimul lui gând înainte de culcare. Primul lucru la care se 
gândea dimineața. În timp ce făcea duș. În timp ce se îmbrăca. În 
timp ce conducea mașina 

Celia făcuse ca viața lui să nu mai însemne nimic pentru el. Îl 
înfuriase. Îl făcuse să se îndoiască de sănătatea lui mintală. 

Îi sună telefonul. Verifică apelantul. 

— Bună, Meg. 

— Hei, Ty. 

— Ce s-a întâmplat? 

— Tocmai plec de-acasă de la Celia. 

Vocea ei îngrijorată îl făcu să lase deoparte ziarul. 

— Si? 

— E foarte supărată. Proprietarii patiseriei... 

— Donetta și Jerry? 

— Exact. Ei i-au spus azi că vând localul. 

Ty îngheță, iar creierul lui încercă să proceseze informația. 
Vânduseră patiseria? Donetta și Jerry o aveau de ani buni. Din câte 
știa el, nici măcar nu era de vânzare. 

— Ty? 

— Sunt aici. 

Ty se ridică în picioare furios și își smulse ochelarii de citit de pe 
nas. 

— Cui au vândut-o? 

— Celia nu ştie. Cum crezi că o putem ajuta? Adoră localul ăla... 

— Meg, te sun mai târziu. 

— Sigur. 

Întrerupse convorbirea și căută în agenda de contacte. O sună pe 
Donetta și se plimbă de colo-colo în timp ce aștepta să-i răspundă. 

— Alo? 

— Donetta, Ty Porter la telefon. Am auzit că ai vândut patiseria. 

O pauză. 

— Vestea încă nu s-a răspândit în oraș, dar da. Am vândut-o. 

Ty strânse mai tare telefonul în mână. Acum nu avea niciun rost să 
o ia la întrebări de ce nu îi spusese despre planurile ei. 

— Cui? 

— Uite, știi că țin foarte mult la tine, Ty. Dar chestia asta nu te 
privește. 

— Donetta, draga mea, sunt pe cale să fac un atac cerebral. Te rog, 
spune-mi în clipa asta cui ai vândut localul. 

— Unui vechi prieten de-al meu și al lui Jerry. Trăieşte în Holley 
de-o viaţă întreagă. 

— Cum îl cheamă? 

— Howard Sanders. 


Co 


Când Howard Sanders răspunse la ciocănitul lui Ty la ușă, nu făcu 
nimic altceva decât să îl observe cu atenție pe Ty o bună bucată de 
timp. Ochii lui bătrâni străluceau de satisfacție. 

— Ty. 

— Howard. 

Ca și cum ar fi avut tot timpul din lume, Howard duse o pipă la 
gură și pufăi îndelung. 

— Stii de ce sunt aici? întrebă Ty. 

— Cred că da. 

— Pot să intru? 

— Sigur. 

Ty îl urmă pe Howard într-o cameră întunecoasă care mirosea a 
piele și tutun. Amândoi bărbaţii se așezară. Howard să lăsă pe spate 


392 


[nima mea te caută 
pentru a fuma din pipă. Ty stătea drept în scaun, cu atenţia fixată 
asupra lui Howard. 

— Ai cumpărat patiseria. 

— Da. 

— Și nu pentru că vrei să intri în industria patiseriei. 

— Nu. 

Ty își aminti ziua când Howard intrase în patiserie. Bărbatul mai 
în vârstă îi privise pe el și pe Celia. Howard trebuie să fi descoperit 
imediat slăbiciunea lui Ty. 

— Tu ai ceva ce-mi doresc, spuse Howard. Deţii pământul lui Jim. 

— Și acum tu ai ceva ce-mi doresc eu. 

— Da. 

Howard își întinse mâna care ţinea pipa de-a lungul braţului 
fotoliului. 

— Cum o să rezolvăm dilema asta? 

— Fă-mi o ofertă. 

Faţa lui Howard era atât de ridată încât arăta ca un trunchi de 
copac. Ridurile i se adânciră în timp ce un colț al gurii se arcui într-un 
zâmbet. 

— O afacere corectă. 

Terenul lui Jim valora mult mai mult decât patiseria. Nu numai 
asta, dar Ty avea nevoie de el pentru a crește vite pentru rodeo. Fără 
călăritul de tauri, fără Celia, nu îi mai rămăsese decât planul lui de 
a-și lărgi ferma. 

— În dragoste și în război, totul e permis. 

Howard rânji și mai tare. 

Ty dori să îi frângă gâtul bătrânului. Durerea îi străbătu maxilarul. 

— Patiseria în schimbul pământului, spuse Howard. Asta-i oferta 
mea. 

Un fior îi străbătu deodată spatele lui Ty, umerii și braţele. Simţi 
puternic prezența lui Dumnezeu, așa cum o făcuse în fiecare noapte 
când scosese flaconul de Vicodin. De atunci încolo, în fiecare noapte, 
Dumnezeu îl oprise să mai ia vreo pastilă. 

Poate că Dumnezeu Se folosea de această situaţie ca să îi pună la 
încercare devotamentul față de Celia... 

Nu, își dădu el seama. Dumnezeu știa deja cât de devotat îi era 

Celiei. Dumnezeu Se folosea de situația asta pentru a-i dovedi /ui Ty 
cât de profund era devotamentul său față de ea. Ty își aminti cum Il 
rugase pe Dumnezeu: Arată-mi cine sunt. 

Inima îi bătu cu putere în timp ce înțelegea totul. 

Dumnezeu îi răspundea la rugăciune. În tot timpul ăsta, Ty 
se îndoise că era îndeajuns de bun sau de încredere pentru Celia. 
Trecutul lui arăta altceva. Faptele lui din trecut îl trădau. Era posibil 
ca Celia să nu-i mai ofere o nouă şansă pentru a îndrepta lucrurile. 
Dar Dumnezeu... Dumnezeu îi oferea acea șansă acum. 

După aproape şase ani de la cel mai mare regret al lui, Dumnezeu 
îi oferea o oportunitate miraculoasă de a face ceea ce ar fi trebuit să 
facă în Vegas. 

Să o iubească pe Celia. 

— Ei bine? ceru să afle Howard. Care este răspunsul tău? 

elia! 
Celia își ridică capul. 
— Donetta? 

Celia se afla în dormitorul ei din casa de turtă dulce și era pe cale 
să se schimbe din hainele pe care le purtase la biserică. 

— Vin pe cărarea din față. 

Vocea femeii mai în vârstă se auzi prin geamurile deschise. 

Donetta nu o mai vizitase niciodată pe Celia acasă. Drept vorbind, 
după vestea devastatoare în privinţa patiseriei, Celia nu știa dacă mai 
putea suporta o nouă întâlnire cu Donetta. 

— Vin imediat. 

Celia își trase o pereche de blugi strâmţi deoarece pentru prima 
dată de când se mutase în Holley, temperatura din acea zi cerea lucrul 
ăsta. 

— Sunt la ușa ta! strigă Donetta. 

— O clipă. 

Celia alese o bluză mulată albă și, peste ea, un maiou mov în stil 
de tunică. 

Îi aruncă o privire lui Addie. După biserică, Meg și Bo o scoseseră 

în oraș la prânz înainte de a o duce înapoi acasă cu zece minute 
în urmă. Addie stătea pe burtă, pe covor, captivată de un joc de pe 
tableta ei. 

Celia deschise ușa de la intrare. 

— Bună. 

Donetta intră purtând pantofii ei Keds de culoare albastră, 
pantaloni scurți cu talie înaltă și un tricou cu echipa Rangers. Cei de 
la Rangers reușiseră să se califice în finală, așa că Donetta se îmbrăca 
acum în sigla lor în fiecare zi din săptămână. 

— Am vești. 

Îi făcu semn Celiei să vină în living. 

Ele se așezară ca și cum s-ar privi în oglindă una pe cealaltă, cu 
scaunele, față în față. Burnița cădea pe peluza din față, făcând ca totul 
să pară tăcut făcând ca planurile Celiei să cedeze sub povara apei. 

— Veşti? întrebă Celia. 

— Două vești importante. Pe prima i-am promis lui că nu o s-o 
spun... 

La auzul cuvântului /ui, inima Celiei tresări. Ştia exact la cine se 
referea Donetta. 

Donetta răsuflă. 

— După ce ne-am întâlnit prima dată, îţi amintești cum te-am 
contactat din nou pentru slujba de la patiserie? Ti-am spus că eu 
și Jerry ne gândiserăm mai bine și că ne hotărâserăm să te plătim 
dublu? 

Celia încuviință din cap. 

— Ei bine. Într-un am minţit în legătură cu ultima parte. 

Donetta își dădu capul într-o parte. 

— De fapt, am minţit de-a binelea. Nu eu și Jerry ţi-am mărit 
salariul. Ty a făcut-o. 

Stai puţin. Cum, cum, cum? 

— EI îți plătea jumătate din salariu din ziua în care ai venit să 
lucrezi la noi. Voia să se asigure că îţi poți permite să te angajezi acolo. 

Celia se întâlnise cu Ty imediat după primul ei interviu cu 
Donetta. O dusese să mănânce snow cone. Mintea ei se întoarse în 
timp. Nu-i spusese nimic nici lui, nici altcuiva despre dorința ei de a 
lucra la patiserie. 

— Nu i-am spus niciodată despre oferta de muncă de la Cream 
or Sugar — 

— A intrat în magazin în aceeași zi în care ai venit și tu, întrebând 
dacă veniseși să-ţi cauţi un loc de muncă. Și-a dat singur seama, 
drăguță. 

În felul lui misterios de a o înțelege, Ty aflase despre interviu și ... 
el se oferise să îi plătească jumătate din salariu? Asta însemna mulți 
bani. Bani despre care el nu îi spusese niciodată. Chiar şi când se 
despărțise de el, Ty nu i-a suflat o vorbă despre toate astea. De ce nu 
îi aruncase lucrul ăsta în față? Ar fi făcut-o să se simtă mizerabil. În 
schimb, chiar și în decursul ultimelor zile când el fusese atât de furios, 
tot continuase să îi plătească jumătate din salariu? 

Celia dădu ușor din cap, amețită. Primise un telefon de la Donetta 
în care o anunţa că se hotărâseră să îi mărească salariul după ce cu o 
zi înainte mersese prima oară la biserică. 

— Am crezut... 

— Ce? 

— Pare prostesc acum. Atunci mă gândisem, în ziua în care m-ai 
sunat, că Dumnezeu făcuse totul. Că El aranjase totul așa încât să pot 
lucra la patiserie. 

— Dumnezeu chiar a făcut totul, Celia. Numai că nu ne-a folosit 
pe mine și pe Jerry. L-a folosit pe Ty. 

Celia își duse mâinile la obraji. Îi aruncă o privire Donettei cu 
ochi înlăcrimați. 

— I-am spus lui Ty că nu o să-ţi zic. Îmi încalce promisiunea 
făcută, deoarece cred că e spre binele amândurora. 

Celia rămase fără cuvinte. 

— Să nu leșini acum, îi porunci Donetta. Am mai multe să-ți zic, 
aşa că ia-ți mâinile de pe față. 

Celia își lăsă în jos brațele. 

— Răsufii greu ca un peşte pe uscat. 

Celia își închise buzele. 

— Asta a fost doar prima veste. Uite-o pe a doua. Am primit un 
telefon de la Howard Sanders cu câteva minute în urmă. 

Celiei îi trebui o clipă ca să-și amintească de numele ăsta. 

— Bărbatul care a concurat cu Ty pentru terenul lui Jim? 

— Așa se pare. Nu știam nimic despre teren până azi. 

Celia nu-și putea imagina ce avea Howard Sanders de-a face cu 
toate astea. 

— Howard este cel care a cumpărat patiseria, Celia, și tocmai am 
aflat de ce a cumpărat-o. A cumpărat-o fiindcă încă râvnește la teren. 

Celia simți cum coastele i se strânseră în jurul inimii, care bătea 
nebunește. 

— Nu înțeleg ce are de-a face patiseria cu terenul. Pământul 
îi aparține acum lui Ty, iar el n-o să-l vândă niciodată. De când a 
terminat-o cu călăritul taurilor, Ty plănuiește să crească vite pentru 
rodeo. După cum mi-a explicat el, are nevoie atât de pământul lui, cât 
și de acest teren pentru a-și împlini visul. 

— Howard mi-a zis că v-a vizitat pe tine și pe Ty într-o zi la 
patiserie. 

— Da. 

— Howard trebuie să fi auzit zvonurile care circulă în legătură 
cu voi doi. A venit la magazin ca să vadă cu ochii lui. Howard e 
perspicace, drăguță. Trebuie să fi observat că Ty te iubește. 

Expresia Donettei se îmblânzi. 

— Howard a văzut că persoana pe care o iubea Ty iubea patiseria 
la rândul ei. 

Un tremur coborî pe spinarea Celiei. 

— Howard a cumpărat patiseria ca să o pună la bătaie în negociere. 
S-a întâlnit aseară cu Ty și i-a oferit un schimb echitabil. Patiseria în 
schimbul terenului. 

Celia se ridică repede în picioare. 

— Nu. 

Donetta o privi calmă. 

— Și Ty? 

Vocea îi tremura. 

— Ty a refuzat oferta lui Howard. Nu-i așa? 

— Nu, scumpo. Nu a făcut asta. Și-a dat pământul la schimb 
pentru patiserie. Pentru tine. 

— Nu se poate! 

— Așa a făcut. De asta m-a sunat Howard, să-mi explice că 
patiseria are deja un nou proprietar. 

Celia o luă din loc, căutându-și cu înfrigurare poșeta și cheile de la 
mașină. Căută prin toată casa de două ori înainte de a le găsi la locul 
lor obișnuit, pe masa de la intrare. 

Donetta stătea în hol. 

— O să stau aici și o să am grijă de Addie. 

— Mulţumesc. 

Celia băgă capul în camera lui Addie. 

— Trebuie să plec puţin, dar Donetta e aici. 

— Bine. 

Addie abia dacă își ridică capul. 

La jumătatea distanţei pe veranda din față, Celia își dădu seama 
că era desculță. Se întoarse la garderoba ei, își puse repede cizmele 
cowgirl, apoi trecu repede pe lângă Donetta înspre Priusul ei. 

— Du-te după bărbatul tău, scumpo! strigă Donetta după ea, cu 
un pumn ridicat în aer. Du-te să-ți iei bărbatul! 

În timp ce conducea mașina spre casa lui Ty, o înăbușiră o mie de 
gânduri. Ce făcuse Ty? 

Îi spusese că era o lașă în ziua când s-au certat. Crezuse că el s-a 
înșelat atunci. Își analizase acțiunile și le considerase inteligente. Dar 
care era adevărul gol-goluț? Faptul că îl iubea o îngrozea. 

Și faptul că fusese rănită din nou de el o înspăimânta și mai mult. 

Perspectiva de a-l ierta o năucea. 

Celia se folosise de incapacitatea ei de a avea încredere în el ca o 
platoșă ca să-și protejeze inima. 

Fa chiar fusese lașă. Dar Ty? El nu. 

În partea asta a Texasului, el era faimos pentru curajul lui de a 
încăleca tauri sălbatici. Dar asta nu spunea nici măcar jumătate din 
ce era el. Ty își deschisese inima în fața ei în acea zi în biroul de 
sus, spunându-i ce simțea față de ea. Și acum, dacă Donetta spunea 
adevărul, el dovedise acest lucru sacrificându-și viitorul de dragul ei. 

Ty avea nevoie de acel teren pentru propriul lui vis. Ce făcuse? 

La jumătatea drumului pe lunga alee privată care ducea la casa lui 
Ty, Celia văzu o camionetă venind din direcţia opusă. Jake. 

Fi se opriră, amândoi lăsând în jos geamurile de la portiere. 

Jake se uită la ea cu pălăria lui Stetson, care îi atârna pe ochi, iar 
cicatricea sa era dureros de vizibilă. 

Celia era atât de confuză, încât nu putea întreţine o conversaţie 
de complezență. 

După un moment tensionat de tăcere, expresia lui se relaxă un pic. 

— Ty nu e în casă. Repară o parte ruptă a gardului. Va trebui să 
mergi pe jos până acolo. 

— Nu mă deranjează. 

Jake îi explică unde să îl găsească. 

— Mulţumesc, Jake. 

Acesta își înclină pălăria în faţa ei, iar ea merse mai departe. Garda 
de Ajutor a Familiei Porter. Îi venise în ajutor cu renovările interioare, 
cu renovările de la patiserie, cu unchiul Danny. Și îi venise în ajutor 
chiar și acum. 

Celia parcă maşina și se îndreptă spre câmpuri. Nu avea 
umbrelă. Ploaia ușoară îi pătrundea în păr și îi umezea bine maioul, 
îngreunându-l. Călcând peste iarba uscată de căldura verii, o luă pe 
diagonală către linia îndepărtată a gardului. Terenul deveni în cele din 
urmă o pășune chiar în deal. Nu mai vedea casa lui Ty sau hambarul. 
Copacii împânzeau câmpul. Simţi briza rece care venea dinspre norii 
joși și grei de culoarea cositorului. 

Celia îl văzu de la distanță. 

Ty fixă o scândură căzută la locul ei, apoi se apucă să lucreze cu 
un ciocan. 

Fra ud leoarcă. Blugii i se închiseră la culoare și tricoul gri i se 
lipise de trup, descoperind fiecare mușchi de dedesubt. 

Gura i se uscă de emoție, dar Celia nu încetini pasul. Continuă, 
însoțită de sunetul picăturilor de ploaie care cădeau pe pământ. 

Când se apropie la zece pași de el, Ty își ridică imediat fața. 

Amândoi se opriră, iar privirile li se întâlniră. Încetul cu încetul, 
Ty se îndreptă de spate ca să stea cu fața la ea, iar trăsăturile lui se 
înăspriră, devenind defensiv. 

Dumnezeule, strigă ea în sinea ei. Îl iubea pe Ty, și ea îl rănise. Era 
furios pe ea și, ce era și mai rău, Celia merita furia lui. 

— De ce? îl întrebă ea. 

Ty nu spuse nimic. Ploaia cădea peste el în șuvoaie. 

— Ţi-ai dat la schimb pământul pentru patiserie? 

El aruncă ciocanul deoparte. 

— Da. 

— Ty, iar vocea ei se sugrumă. De ce? 

Cu ambele mâini, el își dădu pe spate părul, descoperind un chip 
care fusese umbrit de durere din ziua în care se despărțiseră. Părul lui 
întunecat de apă nu făcea decât să îi scoată și mai mult în evidență 
albastrul minunat al ochilor. 

— Poate că nu e prea târziu ca să-ți recuperezi terenul. 

Celia își înfipse cizmele în pământ. 

— Dacă te duci la Howard sau la notariat chiar acum și spui că 
te-ai răzgândit, poate că — 

— Nu m-am răzgândit. 

— Vreau să te duci chiar acum! Trebuie să faci orice e nevoie ca 
să opreşti afacerea. 

— Nu poți obține întotdeauna tot ce vrei, Celia. 

Ea tresări. 

— Știu că îţi pasă de pământul acela. 

— Nu. 

— Ba da, îți pasă. 

— Ba nu, mârâi Ty. Nu dacă asta înseamnă că tu îţi pierzi patiseria. 

Ochii ei se umplură de lacrimi. Cu adevărat, Celia nu putea 
suporta că făcuse schimbul de dragul ei. 

— Nici eu nu mai vreau patiseria dacă tu pierzi terenul. 

— Ghinion, deoarece o s-o păstrezi. 

E] se îndreptă spre ea, amenințător. 

— De fapt, o să conduci localul acum că tu ești proprietara. 

— Vrei să spui că zu ești proprietarul acum. 

— Tu, insistă Ty, venind și mai aproape. 

— Dictatorule! 

— Zâna pădurii. 

— Îngâmfatule. 

— Urăsc porecla aia. 

— Îngâmfatule! 

— Dulceaţă, murmură Ty. 

Se opri la numai un pas distanță. 

— Ce ai de gând să faci, Ty? Fără pământ? 

— Nu știu. 

— De ce ai încheiat înțelegerea? 

— Ştii tu de ce. De ce ai venit până aici pe vremea asta ca să mă 
cauţi? 

— Ştii tu de ce, îi răspunse Celia slab. 

— Mi-ar plăcea să-mi spui. 

Curajul o părăsi. Îndrăznea să se încreadă în el în toate aspectele? 
Chiar avea de gând să pună viața ei și viaţa lui Addie în mâinile 
acestui bărbat? 

Deodată și foarte clar, Celia înțelese că da. Da, așa avea să facă. 

— Te iubesc, Ty. 

Trecură clipe sfâșietoare în timp ce el o fixă cu privirea, fără să 
spună sau să facă nimic. 

Poate că ea trebuia să încerce din nou, mai tare. 

— Te iubesc! 

Ty o luă în braţe și o sărută cu pasiune. O mână de-a lui se încolăci 
după ceafa ei. Cu cealaltă mână o lipi de el. 

Apă. Mirosul unei furtuni. O plăcere de nedescris. 

Ty se trase înapoi doar atât cât să se uite la ea. 

— Te iubesc, spuse el. 

Apoi ei se sărutară din nou, râzând până nu mai putură, până 
rămaseră fără aer. La fel ca atunci când Jerry îi spusese Celiei că 
Donetta era pe gustul lui — așa era Ty preferatul Celiei. Era prea 
chipeș, prea încăpățânat, prea înstărit și, de altfel, nu era perfect. Dar 
Ty era cu siguranță genul ei de bărbat. 

El o lăsă jos. 

— Îmi pare rău pentru toate lucrurile pe care ţi le-am spus când 
ne-am certat. 

Celia își lipi palmele de pieptul lui. 

— Nu am nicio scuză, dar eram speriată. 

— Nu te voi dezamăgi. 

— Dacă o s-o faci vreodată, o să te rănesc, Ty. Vreau să spun că o 
să te rănesc pe bune. Te omor. Fizic. 

— Poate că mă înșel, dar nu-ţi cereai iertare acum o clipă? 

— Ba da. 

După ce se ţinuse atât de tare de neiertarea ei, o smerea faptul de 
a fi ea însăși în postura de a fi iertată. 

— Mă ierți? 

Zâmbetul lui pe jumătate îi descoperi gropița din obraji. O, 
zâmbetul acela! Celia nu-l mai văzuse de zile întregi. Părea ca și cum 
ar fi trebuit să traverseze un ocean ostil pentru a-l vedea din nou. Ar 
fi traversat nenumărate oceane doar ca să vadă din nou frumusețea 
acelui zâmbet. 

— Te iert, Celia. Vezi ce ușor a fost? Încearcă. 

— Te iert, Ty. 

Si adevărul acestui fapt o străbătu prin tot corpul, precum 
clinchetul unui clopoțel. Ea îl iertase, iar asta însemna libertate. 

— Te iert, spuse Ty. 

— Eu te iert. 

— Bun, căci și eu te iert. 

Își tot repetară angajamentul, zâmbind, punând accent pe diferite 
cuvinte din propoziție. 

— Nu e prea dureros, nu-i așa? 

Ty o sărută foarte ușor pe frunte. 

— O, doare. Dar probabil că îmi prinde bine să continui să practic 
iertarea dacă avem de gând să fim un cuplu. 

— Oh, chiar o să fim un cuplu. 

— Addie va fi încântată. 

— Va spune că ne-a zis ea că va fi așa. 

Ty îi luă mâinile într-ale sale, iar degetele lui erau puternice și 
calde, apoi duse mâinile lor împreunate după gâtul lui. 

Celia le văzu atunci în felul în care le vedea Dumnezeu. Deși 
nici ea și nici Ty nu consideraseră prima lor nuntă ca fiind ceva de 
valoare, Dumnezeu fusese de altă părere. El preţuia căsniciile — chiar 
și cele care începuseră într-un mod atât de abrupt într-o capelă din 
Las Vegas. Celia își dădu seama deodată că Dumnezeu avusese de 
la bun început un plan pentru salvarea și restaurarea căsniciei lor. 
Când lor le era indiferent, Lui îi păsase. Când ei se abandonaseră, El 
nu renunţase. Brăţara pe care o scăpase în restaurantul din Corvallis 
o considerase la acea vreme o coincidenţă nefericită. Acum nu mai 
credea că fusese o banală întâmplare. Părea o intervenţie divină. 

— Donetta mi-a spus că mi-ai plătit jumătate din salariu... 

— Ce? Mi-a promis că nu o să-ţi zică nimic. 

— Deși tu știi bine ce părere am cu privire la faptul că îmi cumperi 
lucruri. Mi-ai plătit jumătate din salariu, iar acum mi-ai cumpărat o 
patiserie fără permisiunea mea. 

— Dă-mă în judecată. 

— Eşti incorigibil! 

— Dacă aș ști ce înseamnă asta, probabil că aș fi de acord. 

Celia îl sărută ușor. 

— Eşti și bun și generos. 

— În cazul ăsta, te măriți cu mine? 

— Eşti sigur că nu vrei să te însori cu Tawny în locul meu? 

— Sunt sută la sută sigur. 

— Mă alegi pe mine de data asta? 

— Încerc să te aleg pe tine, dar mai întâi trebuie să-mi spui că te 
vei mărita cu mine. 

— Mă mărit cu tine. Când? 

— Diseară? 

Celia râse. 

— Nu am de gând să fac din nou așa ceva. 

— O să petreci noaptea cu mine? 

— Când? 

— Diseară? 

Celia voia să spună da mai mult decât voia ca inima să îi bată. 

— Din punct de vedere tehnic, îi aminti Ty, suntem deja căsătoriţi. 

— Tehnic vorbind, înainte să petrec noaptea cu tine, va trebui să 
ne căsătorim din nou. De data asta în biserică, cu Addie, cu o rochie 
de mireasă și flori. 

— O să faci un copil cu mine? 

— Deja am făcut unul. 

— Vreau mai mulți. 

— Va trebui să stăm de vorbă în privinţa asta. Ce părere ai dacă 
ti-ai muta biroul în încăperile de la etajul al doilea de la patiserie? Ai 
putea să ajuţi și alți oameni să-și investească banii. 

— Nu-i o idee rea. 

— Ai fi aproape de gogoși. 

— Aș fi aproape de tine. Ce părere ai dacă am locui toți împreună 
acasă la mine după nuntă? 

— Și în privinţa asta trebuie să stăm de vorbă. Casa ta are nevoie 
de multă redecorare... de ce zâmbești? 

— Pentru că tu mă faci să zâmbesc. 

O cuprinse bucuria. Ty o iubea. O iubea și voia să se însoare cu ea. 

— Tu mă faci să zâmbesc. 

— Dulceața mea. 

Faţa lui se cobori la nivelul ei. 

— Izvorul meu de pace. Singura mea iubire... 

— Da? 

Buzele lui se aplecară la o răsuflare distanță de ale ei. 

— Aleasa mea. 


Sperăm că ti-a făcut plăcere lecturarea acestei cărți. 
Dacă te-a inspirat mesajul ei, 
fe rugăm dă-o mai departe persoanei pe care vrei să o inspiri. 


Pentru detalii suplimentare şi alte apariții editoriale 
disponibile la Editura Scriptum, vezi paginile de final 


și accesează librăria virtuală de la adresa www. scriptum. ro 

„Fiţi buni unii cu alții, 
miloşi şi iertați-vă unul pe altul, 
cum v-a iertat şi Dumnezeu pe voi în Hristos.“ 
— EFESENI 4: 32 


Zeprafta pentu dsaaţă 


Ai cunoscut vreodată pe cineva care s-a căsătorit în Vegas? Ce 
gen de nuntă a avut? 

Acţiunea acestui roman prezintă un scenariu clasic: „copilul 
secret“. Ai mai citit și alte cărți care spuneau povestea unui 
copil despre a cărui existenţă tatăl lui nu a știut nimic? De 
ce crezi că tema aceasta are atât de multă priză la public de-a 
lungul anilor? 

Ty şi Celia vorbesc despre ce este iertarea: o decizie, un sentiment 
sau o acțiune. Ce părere ai tu? 

Poţi împărtăși un moment din viaţa ta când ţi-a fost greu să 
ierți? Cum a lucrat Dumnezeu la inima ta în acea perioadă? 

Ce scene te-au făcut să râzi? Care te-au enervat? Care te-au 
emoționat? 

Ai putut să identifici vreo metaforă în roman? Indiciu: sunt cel 
puțin trei. 

De-a lungul poveștii, Celia reușește să-și împlinească un vis la 
care renunțase cu multă vreme în urmă. Ai avut vreodată ocazia 
de a redescoperi ceva ce ţi-a plăcut odată? 

Crezi că Celia este perfectă pentru Ty sau viceversa? Ce anume 

i-a făcut o pereche ideală (chiar dacă le-a trebuit amândurora 
mult timp să vadă lucrul acesta)? 

În ce mod sunt romanele lui Becky Wade diferite de alte povești 
de dragoste creștine? 

La sfârșit, Ty a sacrificat ceva ce își dorea să aibă de dragul 
fericirii Celiei. Lui Becky Wade îi place să portretizeze sacrificiul 
în romanele ei deoarece crede că acesta reprezintă un semn 
distinctiv al iubirii adevărate. Poţi spune ce anume ai sacrificat 
de dragul cuiva pe care-l iubești sau ceva ce altcineva a sacrificat 
de dragul tău? 


Sperăm că ti-a făcut plăcere lecturarea acestei cărți. 
Dacă te-a inspirat mesajul ei, 
fe rugăm dă-o mai departe persoanei pe care vrei să o inspiri. 


Pentru detalii suplimentare şi alte apariții editoriale 
disponibile la Editura Scriptum, vezi paginile de final 


și accesează librăria virtuală de la adresa www. scriptum. ro 

Despre auteare 


Becky Wade şi-a petrecut copilăria 
în California, unde, împreună cu surorile, 
prietenii și verii €i, punea mereu în scenă 
diferite piese de teatru imaginate chiar de ea. 
Aceste piese erau de cele mai multe ori poveşti 
de dragoste cu final fericit, în care protagonistul 
era un prinț sau o prințesă. De atunci a rămas 
fascinată de orice poveste de iubire. 

Becky a absolvit Universitatea Baylor. 
După căsătorie, Becky și soțul ei au locuit 
pe malul mării în Insulele Caraibe și, mai 
apoi, în Australia. În această perioadă, 
pasiunea lui Becky pentru lectură s-a transformat într-o pasiune 
pentru scris, mai cu seamă romane creștine de dragoste. 

După nașterea celor trei copii ai familiei, Becky s-a preocupat să țină 
pasul cu treburile casnice și nevoile copiilor, dar își face timp să joace 
tenis, să se antreneze în sală și mai ales să scrie sau să se uite cu soțul ei 
la emisiuni preferate, relaxându-se pe o canapea și mâncând ciocolată. 

Familia Wade locuiește acum în Dallas, Texas. 


409 


Seria Familia Porter 


Romanele din seria Familia Porter prezintă poveștile de viață ale membrilor 
ei, care se confruntă cu lupte și zbateri personale cu care adeseori și tu te poți 
identifica. Becky Wade nu se ferește să prezinte vulnerabilităţile lor, dar, în 
egală măsură, credința și speranța în Dumnezeu sunt teme subliniate foarte 
puternic, mai ales în situații critice pentru protagoniștii ei. 


Într-o dimineață s-au trezit 

Seria Anii tăcerii 


Anii tăcerii — este povestea vieţii a patru femei puternice care au avut 
un impact decisiv în istoria celor 400 de „ani de tăcere“, o vreme când 
Dumnezeu nu a vorbit lui Israel prin proroci, dar Și-a continuat lucrarea în 
mijlocul poporului Său, printre alte popoare și în lumea supranaturală. 

Seria O genealogie a harului 


O genealogie a harului — cinci femei care au schimbat lumea. 
Povești de viaţă captivante, personaje controversate 
și un context biblic real te vor captiva definitiv. 

Îndurare — Batseba Ascultare — Maria 


Seria Fiii încurajării 


Fiii încurajării — cinci bărbaţi ai credinţei care au slujit în umbra 
unor mari lideri și au influențat cursul istoriei pentru totdeauna. 
Povești de viaţă uimitoare, eroi din umbră 
și un context biblic real te vor captiva definitiv. 

Personală. Autentică. Sinceră. 


Revista Lydia apare de două ori pe an, de Paşte şi de Crăciun. Se pot face 
abonamente pe o perioadă de doi ani, atât în ţară, cât şi în străinătate. 

Vrei să-i mulţumeşti cuiva, să abordezi pe cineva, să întreţii o prietenie dragă 
sau doar să îi aminteşti cuiva de tine? Dăruieşte-i un abonament cadou. 


Informaţii, comenzi şi abonamente la: 
Revista Lydia 3% O. P. 9 C. P. 33, 410690 Oradea - Bihor, România 
Tel. /Fax/Robot: 0359-412. 765 3% comenziQlydia. ro %& www. lydia. ro 

Cum poţi obţine cărţile 
editurii Scriptum 


Editura Scriptum îşi doreşte să beneficiezi de cele mai bune cărţi, răsplătindu-ţi 
pe deplin efortul de a citi. Astfel, alegem cu cea mai mare grijă cărţile pe care 
le publicăm sau le promovăm. 

Poţi obţine foarte comod cărţile noastre: prin telefon, fax, e-mail, librărie 
virtuală sau standuri de carte şi librării din oraşul tău. Cărţile comandate direct 
la editură vor fi trimise prin poştă, iar plata se va face ramburs, la ridicarea 
coletului. În librăria virtuală vei găsi mereu titluri noi şi deosebite. 


Pentru informaţii: 

Editura Scriptum, O. P 9 C. P 33, 410690 Oradea 
Tel. /Fax/Robot: 0259-457. 428, 

e-mail: comenziQscriptum. ro, 

magazin virtual: www. scriptum. ro 


Toate drepturile asupra prezentei ediţii în format digital 
(e-book) a cărții sunt rezervate Editurii Scriptum. Nicio parte din 
această carte nu poate fi reprodusă, sub nicio formă, fără acordul 
scris al editurii și este destinată exclusiv utilizării ei în scop privat pe 
dispozitivul pe care a fost descărcată. 

Orice altă utilizare, incluzând împrumutul sau schimbul, 
reproducerea integrală sau parțială, multiplicarea, închirierea, 
punerea la dispoziția publică, inclusiv prin internet sau rețele de 
calculatoare, stocarea permanentă sau temporară pe dispozitive 
sau sisteme cu posibilitatea recuperării informaţiei, altele decât 
cele pe care a fost descărcată, revânzarea sau comercializarea sub 
orice formă, precum și alte fapte similare săvârșite fără acordul scris 
al editurii intră sub incidența legii copyrightului. Dacă dorești să 
oferi cartea și altei persoane, te încurajăm să achiziționezi încă o 
copie. Dacă citeşti această carte și nu ai cumpărat-o, te rugăm să-ți 
achiziționezi propria copie. 

Dincolo de aspectul legal al situaţiei, dorim să iei în calcul și 
aspectul etic creștin și te rugăm să respecţi efortul autorilor și al 
celor care au contribuit la publicarea cărţii, sprijinind în acest fel 
publicarea celor mai bune titluri de carte creștină în limba română. 
Cumpărând această carte încurajezi existenţa Editurii Scriptum și 
faci posibilă publicarea altor titluri noi. 

așa a crezut până ce a privit din nou în ochii femeii pe care nu 

